### NN 158/2025 (31.12.2025.), Uredba o unutarnjem ustrojstvu Ministarstva mora, prometa i infrastrukture

Vlada Republike Hrvatske

2387

Na temelju članka 54. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 30. prosinca 2025. donijela

UREDBU

O UNUTARNJEM USTROJSTVU MINISTARSTVA MORA, PROMETA I INFRASTRUKTURE

I. OPĆE ODREDBE

Članak 1.

Ovom Uredbom uređuje se unutarnje ustrojstvo Ministarstva mora, prometa i infrastrukture (u daljnjem tekstu: Ministarstvo), nazivi i djelokrug upravnih organizacija i ustrojstvenih jedinica, način upravljanja, okvirni broj potrebnih državnih službenika i namještenika, radno i uredovno vrijeme kao i druga pitanja važna za rad Ministarstva.

II. UNUTARNJE USTROJSTVO

Članak 2.

U sastavu Ministarstva ustrojavaju se:

1. Kabinet ministra

2. Glavno tajništvo

3. Uprava pomorstva

4. Uprava sigurnosti plovidbe

5. Uprava unutarnje plovidbe

6. Uprava za željezničku infrastrukturu i promet

7. Uprava zračnog prometa, elektroničkih komunikacija i pošte

8. Uprava za cestovni promet i cestovnu infrastrukturu

9. Uprava za EU fondove i strateško planiranje

10. Uprava za proračun i financije

11. Inspektorat sigurnosti cestovnog prometa i cesta

12. Samostalni sektor za vanjske i europske poslove i odnose s javnošću

13. Samostalna služba za unutarnju reviziju.

III. DJELOKRUG I USTROJSTVO UNUTARNJIH USTROJSTVENIH JEDINICA

1. KABINET MINISTRA

Članak 3.

Kabinet ministra posebna je unutarnja ustrojstvena jedinica Ministarstva koja obavlja protokolarne, organizacijske, stručne i administrativne poslove za ministra i državne tajnike, poslove praćenja rada i komuniciranja s Hrvatskim saborom, Vladom Republike Hrvatske i drugim tijelima državne uprave te pravnim osobama koje imaju javne ovlasti iz djelokruga Ministarstva, poslove u vezi s predstavkama i pritužbama građana, sudjeluje u obavljanju poslova vezanih za informacijsku sigurnost Ministarstva, poslove pribavljanja dokumentacije i materijala od upravnih organizacija u sastavu Ministarstva i drugih unutarnjih ustrojstvenih jedinica Ministarstva za potrebe ministra i državnih tajnika, poslove u vezi sa zaprimanjem i rješavanjem pošte upućene ministru i državnim tajnicima, poslove u vezi s evidencijom i pohranom povjerljive pošte, te druge stručne i administrativne poslove koji se odnose na realizaciju programa rada i aktivnosti ministra i državnih tajnika. Kabinet ministra u suradnji sa Samostalnim sektorom za vanjske i europske poslove i odnose s javnošću organizira medijske i javne nastupe ministra i ostalih državnih dužnosnika Ministarstva. Obavlja i druge poslove koji po svojoj prirodi spadaju u djelokrug Kabineta ministra.

2. GLAVNO TAJNIŠTVO

Članak 4.

Glavno tajništvo za potrebe Ministarstva obavlja upravne i stručne poslove vezane za tehničko usklađivanje rada unutarnjih ustrojstvenih jedinica u sastavu Ministarstva, izradu nacrta prijedloga propisa o unutarnjem ustrojstvu i unutarnjem redu Ministarstva. Brine o upravljanju ljudskim potencijalima i njihovom razvoju, obavlja upravne i stručne poslove koji se odnose na izradu mišljenja o pitanjima koja se odnose na državnu službu, priprema prijedloge planova prijma u državnu službu, sudjeluje u izradi i praćenju provedbe strategija, programa i planova izobrazbe za Ministarstvo, vodi osobne očevidnike službenika i namještenika redovito dostavljajući podatke u središnji popis državnih službenika, unosi i ažurira podatke u Registru zaposlenih u javnom sektoru, provodi postupak prijma u državnu službu u suradnji sa tijelom državne uprave nadležnim za službeničke odnose, priprema rješenja, te obavlja druge pravne i stručne poslove iz područja ljudskih potencijala. Brine o urednom i pravilnom korištenju i održavanju imovine i sredstava za rad, obavlja poslove upravljanja nekretninama u vlasništvu Republike Hrvatske, koje su dane Ministarstvu na upravljanje i/ili korištenje, sudjeluje u zaključivanju ugovora o zakupu poslovnih prostora za potrebe Ministarstva, priprema prijedloge planova nabave, provodi postupke javne nabave te vodi propisane evidencije i izrađuje statistička izviješća o javnoj nabavi. Brine o razvoju i održavanju računalnih aplikacija koje se koriste u Ministarstvu i osigurava korisničku podršku, vodi brigu o pravodobnom obnavljanju i održavanju mrežne, korisničke i ostale informatičke i komunikacijske opreme, obavlja poslove vezane za sigurnost i provedbu obrambene politike te stručne poslove zaštite na radu i zaštite od požara, opće, tehničke i pomoćne poslove.

U Glavnom tajništvu ustrojavaju se:

2.1. Sektor za ljudske potencijale i upravljanje imovinom

2.2. Sektor za javnu nabavu, informatiku i tehničke poslove.

2.1. Sektor za ljudske potencijale i upravljanje imovinom

Članak 5.

Sektor za ljudske potencijale i upravljanje imovinom obavlja upravne i stručne poslove u vezi s provedbom zakona i drugih propisa iz područja radno-pravnih odnosa, brine o upravljanju ljudskim potencijalima Ministarstva i njihovom razvoju. Priprema prijedlog plana prijma u državnu službu, provodi postupak prijma u državnu službu u suradnji sa tijelom državne uprave nadležnim za službeničke odnose, priprema rješenja, te obavlja druge pravne i stručne poslove iz područja ljudskih potencijala. Vodi osobni očevidnik državnih službenika i namještenika, unosi i ažurira podatke u Registru zaposlenih u javnom sektoru, sudjeluje u izradi i praćenju provedbe strategija, programa i plana izobrazbe za Ministarstvo. Izrađuje odgovore na tužbe u predmetima vezanim za prava službenika, obavlja poslove u vezi s provođenjem postupaka utvrđivanja odgovornosti službenika za lake i teške povrede službene dužnosti, te druge pravne poslove vezane za ljudske potencijale. Obavlja poslove upravljanja nekretninama u vlasništvu Republike Hrvatske, koje su dane Ministarstvu na upravljanje i/ili korištenje, vodi i ažurira dokumentaciju o nekretninama, sudjeluje u zaključivanju ugovora o zakupu poslovnih prostora za potrebe Ministarstva u suradnji s drugim ustrojstvenim jedinicama i ministarstvom nadležnim za upravljanje državnom imovinom, obavlja poslove vezano za prijevoz službenih osoba Ministarstva, poslove u vezi s održavanjem službenih automobila i opreme. Obavlja poslove pisarnice, pismohrane i druge upravno stručne i administrativne poslove.

U Sektoru za ljudske potencijale i upravljanje imovinom ustrojavaju se:

2.1.1. Služba za ljudske potencijale

2.1.2. Služba za radno-pravne i opće poslove

2.1.3. Služba za upravljanje imovinom i voznim parkom.

2.1.1. Služba za ljudske potencijale

Članak 6.

Služba za ljudske potencijale obavlja upravne i stručne poslove u vezi s provedbom zakona i drugih propisa iz područja radno-pravnih odnosa, brine o planiranju i upravljanju ljudskim potencijalima u Ministarstvu i njihovom razvoju. Provodi postupak prijma u državnu službu u suradnji sa tijelom državne uprave nadležnim za službeničke odnose. Obavlja poslove vezane za raspoređivanje, premještaj i prestanak državne službe službenika, odnosno namještenika Ministarstva i poslove u vezi s drugim pravima i obvezama službenika i namještenika Ministarstva, vodi osobni očevidnik državnih službenika i namještenika, unosi i ažurira podatke u Registru zaposlenih u javnom sektoru, sudjeluje u izradi i praćenju provedbe strategija, programa i plana izobrazbe za Ministarstvo. Priprema i prati realizaciju ugovora o osposobljavanju i stručnom usavršavanju, obavlja koordinaciju edukacije po područnim jedinicama Ministarstva sukladno katalogu programa izobrazbe tijela državne uprave nadležnog za službeničke odnose, prati rad vježbenika.

U Službi za ljudske potencijale ustrojavaju se:

2.1.1.1. Odjel za planiranje i upravljanje ljudskim potencijalima

2.1.1.2. Odjel za razvoj ljudskih potencijala.

2.1.1.1. Odjel za planiranje i upravljanje ljudskim potencijalima

Članak 7.

Odjel za planiranje i upravljanje ljudskim potencijalima obavlja poslove vezane za pripremu prijedloga plana prijma u državnu službu, provodi postupak prijma u državnu službu u suradnji sa tijelom državne uprave nadležnim za službeničke odnose, izrađuje rješenja vezano za prijam, raspoređivanje, premještaj i prestanak državne službe službenika, odnosno namještenika, te provodi upravni postupak u prvom stupnju i priprema rješenja i odluke o pravima i obvezama službenika i namještenika Ministarstva, vodi osobni očevidnik državnih službenika i namještenika Ministarstva, unosi i ažurira podatke u Registru zaposlenih u javnom sektoru, u suradnji s Odjelom za radno-pravne poslove daje mišljenja o pitanjima koja se odnose na državnu službu te koordinira obavljanje poslova vezanih za ljudske potencijale za cjelokupno Ministarstvo. Izrađuje nacrt prijedloga propisa o unutarnjem ustrojstvu i unutarnjem redu Ministarstva u suradnji s drugim ustrojstvenim jedinicama, obavlja i druge poslove u okviru svoga djelokruga.

2.1.1.2. Odjel za razvoj ljudskih potencijala

Članak 8.

Odjel za razvoj ljudskih potencijala obavlja poslove vezane za provedbu i uspješnost procesa stručnog usavršavanja službenika Ministarstva, praćenje rada, napredovanja i nagrađivanja službenika i namještenika Ministarstva, izrađuje rješenja o ocjeni državnih službenika, vodi propisane očevidnike, sudjeluje u izradi i praćenju provedbe strategija, programa i planova izobrazbe za Ministarstvo, priprema i prati realizaciju ugovora o osposobljavanju i stručnom usavršavanju, obavlja koordinaciju edukacije po područnim jedinicama Ministarstva sukladno katalogu programa izobrazbe tijela državne uprave nadležnog za službeničke odnose, prati rad vježbenika, sudjeluje u postupku izbora mentora vježbenicima i praćenju vježbeničke prakse.

2.1.2. Služba za radno-pravne i opće poslove

Članak 9.

Služba za radno-pravne i opće poslove obavlja upravne i stručne poslove u vezi s utvrđivanjem odgovornosti službenika za lake i teške povrede službene dužnosti, obavlja upravne i stručne poslove koji se odnose na izradu mišljenja na zakone i druge propise iz djelokruga Službe, te druge pravne poslove vezane za ljudske potencijale. Obavlja poslove povodom žalbi o kojima rješava Odbor za državnu službu, daje očitovanja, te obavlja druge poslove u vezi s postupkom koji je prethodio žalbi službenika. Surađuje s Odjelom za planiranje i upravljanje ljudskim potencijalima kod izrade mišljenja o pitanjima koja se odnose na državnu službu, kao i kod izrade nacrta prijedloga propisa o unutarnjem ustrojstvu i unutarnjem redu Ministarstva. Poduzima radnje u postupcima pred upravnim sudovima i drugim sudovima Republike Hrvatske iz djelokruga Glavnog tajništva, te priprema odgovore na upite Državnog odvjetništva Republike Hrvatske u vezi s radno-pravnim sporovima. Izrađuje očitovanja na odluke Službeničkog suda i očitovanja u vezi s postupcima povodom žalbe. Izrađuje provedbene propise vezane za uporabu klasifikacijskih oznaka, zaštitu i čuvanje arhivske i registraturne građe, izlučivanje arhivske građe, vodi popis arhivskog gradiva, vodi evidencije, obavlja administrativne poslove vezane za primitak i dostavu pošte, raspoređivanje akata, stručne i tehničke poslove koji se odnose na pisarnicu te poslove arhiviranja i čuvanja arhivske i registraturne građe koja nastaje radom Ministarstva te druge poslove koji po svojoj prirodi spadaju u djelokrug Službe.

U Službi za radno-pravne i opće poslove ustrojavaju se:

2.1.2.1. Odjel za radno-pravne poslove

2.1.2.2. Odjel za opće poslove.

2.1.2.1. Odjel za radno-pravne poslove

Članak 10.

Odjel za radno-pravne poslove obavlja poslove povodom žalbi o kojima rješava Odbor za državnu službu, daje očitovanja, te obavlja druge poslove u vezi s postupkom koji je prethodio žalbi službenika. Surađuje s Odjelom za planiranje i upravljanje ljudskim potencijalima prilikom obavljanja upravnih i stručnih poslova koji se odnose na izradu mišljenja o pitanjima vezanim za državnu službu, kao i kod izrade nacrta prijedloga propisa o unutarnjem ustrojstvu i unutarnjem redu Ministarstva. Poduzima radnje u postupcima pred upravnim sudovima i Visokim upravnim sudom Republike Hrvatske iz djelokruga Glavnog tajništva, te odgovara na upite Državnog odvjetništva Republike Hrvatske u vezi s radno-pravnim sporovima. Obavlja poslove u vezi s provođenjem postupaka utvrđivanja odgovornosti službenika za lake i teške povrede službene dužnosti. Izrađuje očitovanja na odluke Službeničkog suda, očitovanja u vezi s postupcima povodom žalbe, obavlja poslove vezane za davanje stručnih mišljenja na zakone i druge propise iz djelokruga Službe, te druge pravne poslove vezane za ljudske potencijale.

2.1.2.2. Odjel za opće poslove

Članak 11.

Odjel za opće poslove obavlja poslove izrade provedbenih propisa vezanih za uporabu klasifikacijskih oznaka, zaštitu i čuvanje arhivske i registraturne građe, izlučivanje arhivske građe, vodi popis arhivskog gradiva, vodi evidencije, obavlja administrativne poslove vezane za primitak i dostavu pošte, raspoređivanje akata, stručne i tehničke poslove koji se odnose na pisarnicu te poslove arhiviranja i čuvanja arhivske i registraturne građe koja nastaje radom Ministarstva, brine o pečatima i žigovima s grbom Republike Hrvatske, obavlja poslove čajne kuhinje te druge poslove koji po svojoj prirodi spadaju u djelokrug Odjela.

U Odjelu za opće poslove ustrojava se:

2.1.2.2.1. Pododsjek pisarnice

2.1.2.2.2. Pododsjek pismohrane.

2.1.2.2.1. Pododsjek pisarnice

Članak 12.

Pododsjek pisarnice obavlja poslove primanja i pregleda pismena i drugih dokumenata, njihovog razvrstavanja i raspoređivanja, upisivanja u odgovarajuće evidencije (očevidnike), dostave u rad, otpreme, te druge administrativne poslove vezane za primanje i otpremu pošte. Obavlja poslove izrade provedbenih propisa vezane za uporabu klasifikacijskih oznaka, zaštitu i čuvanje arhivske i registraturne građe, vodi evidencije, obavlja i druge poslove iz djelokruga Pododsjeka.

2.1.2.2.2. Pododsjek pismohrane

Članak 13.

Pododsjek pismohrane obavlja poslove arhiviranja i čuvanja registraturne građe koja nastaje radom Ministarstva, ulaže predmete po arhivskim znakovima, vodi arhivsku knjigu, unosi i ažurira podatke u sustavu ARHiNET-a, dostavlja propisane izvještaje Hrvatskom državnom arhivu, vodi očevidnik zaprimljenih predmeta, obavlja poslove izrade provedbenih propisa vezane za uporabu klasifikacijskih oznaka i rokova čuvanja te obavlja druge stručne i tehničke poslove koji se odnose na pismohranu.

2.1.3. Služba za upravljanje imovinom i voznim parkom

Članak 14.

Služba za upravljanje imovinom i voznim parkom obavlja poslove upravljanja nekretninama u vlasništvu Republike Hrvatske, koje su dane Ministarstvu na upravljanje i/ili korištenje, vodi i ažurira dokumentaciju o nekretninama, vodi očevidnik nekretnina, surađuje s ministarstvom nadležnim za upravljanje državnom imovinom, Državnim nekretninama d.o.o., Državnim odvjetništvom Republike Hrvatske, te drugim tijelima državne uprave i pravnim osobama u poslovima iz svoga djelokruga, dostavlja redovita izvješća o očevidniku nekretnina ministarstva nadležnog za upravljanje državnom imovinom, provodi postupke za usklađivanje ugovora o zakupu poslovnog prostora s važećim propisima (osim poslova koji su prema unutarnjem ustrojstvu u djelokrugu druge ustrojstvene jedinice Ministarstva), pribavlja suglasnost za sklapanje ugovora o zakupu poslovnog prostora, provodi aktivnosti za ažurnost i usklađenost stvarnog stanja nekretnina s podacima u zemljišnim knjigama, sudjeluje u postupku osiguranja stana za službene potrebe dužnosnika sukladno zakonu i podzakonskim propisima, daje očitovanja i dostavlja dokumentaciju općinskim državnim odvjetništvima u imovinskopravnim sporovima iz svoga djelokruga, daje očitovanja o razlozima i potrebi ulaganja pravnih lijekova u poslovima iz svoga djelokruga, daje odgovore, tumačenja i prijedloge na zahtjeve lučkih i riječnih kapetanija vezano za pitanja iz djelokruga Službe. Obavlja poslove prijevoza službenih osoba Ministarstva, poslove u vezi s održavanjem službenih automobila i opreme, vodi propisane očevidnike, prati stanje i inicira donošenje planova korištenja automobila. Obavlja i druge poslove koji po svojoj prirodi spadaju u djelokrug Službe.

U Službi za upravljanje imovinom i voznim parkom ustrojavaju se:

2.1.3.1. Odjel upravljanja imovinom

2.1.3.2. Odjel upravljanja voznim parkom.

2.1.3.1. Odjel upravljanja imovinom

Članak 15.

Odjel upravljanja imovinom obavlja najsloženije poslove upravljanja nekretninama u vlasništvu Republike Hrvatske, koje su dane Ministarstvu na upravljanje i/ili korištenje, sudjeluje u izradi prijedloga za osiguranje potrebnih sredstava, ažurira dokumentaciju o nekretninama o kojima vodi očevidnik, ažurira podatke koje dostavlja ministarstvu nadležnom za upravljanje državnom imovinom, usklađuje očevidnik nekretnina i o tome redovito dostavlja izvješća ministarstvu nadležnom za upravljanje državnom imovinom, surađuje s ministarstvom nadležnim za upravljanje državnom imovinom, Državnim nekretninama d.o.o., Državnim odvjetništvom Republike Hrvatske te drugim tijelima državne uprave i pravnim osobama iz svoga djelokruga, pribavlja suglasnosti za sklapanje ugovora o zakupu poslovnog prostora za potrebe Ministarstva, sudjeluje u postupku osiguranja stana za službene potrebe dužnosnika sukladno zakonu i podzakonskim propisima, daje očitovanja i dostavlja dokumentaciju općinskim državnim odvjetništvima u imovinskopravnim sporovima iz svoga djelokruga, te daje očitovanja o razlozima i potrebi ulaganja pravnih lijekova, daje odgovore, tumačenja i prijedloge na zahtjeve lučkih i riječnih kapetanija vezano za pitanja iz djelokruga Službe, obavlja i druge poslove koji po svojoj prirodi spadaju u djelokrug Odjela.

2.1.3.2. Odjel upravljanja voznim parkom

Članak 16.

Odjel upravljanja voznim parkom obavlja poslove prijevoza službenih osoba Ministarstva, poslove u vezi s održavanjem službenih automobila i opreme sukladno uvjetima njihove uporabe, namjene i tehničkim uputama proizvođača, vodi propisane očevidnike, vodi evidencije o službenicima i dužnosnicima kojima su vozila povjerena na korištenje, prati stanje, analizira i predlaže poduzimanje mjera da službeni automobili po količini i kvaliteti mogu udovoljiti zahtjevima Ministarstva, donosi plan korištenja automobila i koordinira izvršenje toga plana, sudjeluje prilikom uviđaja prometnih nezgoda i priprema odštetne zahtjeve, te druge poslove koji proizlaze iz upravljanja, korištenja i održavanja službenih automobila Ministarstva.

2.2. Sektor za javnu nabavu, informatiku i tehničke poslove

Članak 17.

Sektor za javnu nabavu, informatiku i tehničke poslove priprema i predlaže provedbene i druge akte u vezi s provedbom zakona i drugih propisa iz područja javne nabave za cijelo Ministarstvo, obavlja poslove koordinacije planiranja i svih poslova koji prethode zaključenju ugovora o nabavi i okvirnih sporazuma izvršava sve administrativne i stručne poslove u vezi s nabavom roba, radova i usluga, koordinira rad između drugih ustrojstvenih jedinica Ministarstva i imenovanih članova stručnih povjerenstava za provedbu postupaka javne nabave, surađuje sa središnjim tijelom za javnu nabavu i s drugim državnim tijelima te proračunskim korisnicima Ministarstva, predlaže izobrazbu državnih službenika iz djelokruga Sektora, implementira napredne tehnologije u provedbi postupaka javne nabave. Sektor obavlja stručne i tehničke poslove vezane za planiranje, organiziranje, usklađivanje i provedbu sustavne informatizacije u Ministarstvu, izrađuje analize potreba Ministarstva u području primjene informacijske i komunikacijske tehnologije i predlaže mjere za unaprjeđenje informatizacije u Ministarstvu, brine se za nabavu, raspodjelu i održavanje računalne i programske opreme, te za razvoj i održavanje lokalne računalne i komunikacijske mreže i pristupne veze na Internet, brine se za razvoj i održavanje javnih i internih informacijskih usluga, sudjeluje u razvoju i održavanju središnjih baza podataka u Ministarstvu, obavlja poslove posredovanja na telefonskoj centrali, sudjeluje u definiranju, razradi i održavanju korisničkih programskih aplikacija za pojedine ustrojstvene jedinice Ministarstva, brine se za sigurnost informacijskog sustava u suradnji sa savjetnikom za informacijsku sigurnost, vodi evidenciju o raspodjeli informatičke i komunikacijske opreme, osigurava korisničku podršku korisnicima informacijskog sustava, organizira i sudjeluje u provedbi izobrazbe korisnika informacijskog sustava, sudjeluje u planiranju i provedbi projekta izgradnje računalno-komunikacijske mreže tijela državne uprave HITRONet, koordinira interne aktivnosti prema tijelima državne uprave zaduženim za informatizaciju i elektroničko poslovanje. Surađuje s drugim tijelima državne uprave i pravnim osobama s kojima dijeli zajedničku informacijsko-komunikacijsku infrastrukturu po pitanjima funkcionalnosti, ekonomičnosti, raspoloživosti, pouzdanosti i sigurnosti zajedničkih resursa. Sudjeluje u izradi internih planova, pravilnika i procedura iz područja informatike i komunikacija i provodi ih u granicama svojih ovlasti. Obavlja poslove obrambenih priprema, stručne poslove zaštite na radu i zaštite od požara i druge poslove u okviru svoga djelokruga.

U Sektoru za javnu nabavu, informatiku i tehničke poslove ustrojavaju se:

2.2.1. Služba za javnu nabavu

2.2.2. Služba za informatiku i komunikacije

2.2.3. Služba za sigurnost i tehničke poslove.

2.2.1. Služba za javnu nabavu

Članak 18.

Služba za javnu nabavu koordinira izradu plana potreba i plana nabave, objedinjuje te utvrđuje konačne planove, obavlja poslove pripreme i provedbe postupaka javne nabave robe, radova i usluga za potrebe Ministarstva, osim onih koji su posebnim propisima stavljeni u nadležnost središnjeg tijela za nabavu, pruža stručnu pomoć članovima stručnih povjerenstava za provedbu postupaka javne nabave, prati realizaciju plana nabave, surađuje s ostalim ustrojstvenim jedinicama Ministarstva u pripremi dokumentacije o nadmetanju, priprema ugovore o nabavi roba, radova i usluga, objavljuje propisane objave u Elektroničkom oglasniku javne nabave Republike Hrvatske, odnosno na internetskoj stranici. Služba prati propise iz područja javne nabave, predlaže edukaciju djelatnika iz područja javne nabave, definira vrstu postupka javne nabave za svaki predmet nabave sukladno zakonu, podzakonskim propisima i planu nabave. Služba surađuje sa središnjim tijelom za nabavu i s drugim državnim tijelima te proračunskim korisnicima Ministarstva i predlaže provedbene i druge akte u vezi s unaprjeđenjem poslovanja javne nabave. Služba implementira napredne tehnologije u provedbi postupaka javne nabave, unosi podatke potrebne za nesmetan rad računalne aplikacije za javnu nabavu uključujući sustav riznice, na zahtjev ovlaštenih osoba izdaje narudžbenice na temelju zaključenih ugovora o javnoj nabavi i okvirnih sporazuma te za nabave koje ne podliježu primjeni zakona kojim se regulira područje javne nabave. Služba kreira izvješća o javnoj nabavi za potrebe Ministarstva i središnjeg tijela za javnu nabavu, kreira propisana statistička izviješća, vodi registar jamstava vezanih uz ugovore o javnoj nabavi te registar ugovora o javnoj nabavi i okvirnih sporazuma, obavlja poslove zaprimanja naručene robe na centralnom skladištu te obavlja ulaznu kontrolu u pogledu količine i kvalitete, razvrstavanja i raspoređivanja unutar centralnog skladišta, upisivanja u odgovarajuće skladišne evidencije i izdavanja robe sa skladišta te druge administrativne poslove vezane za zaprimanje i otpremu robe te obavlja i druge poslove koji po svojoj prirodi spadaju u djelokrug Službe.

2.2.2. Služba za informatiku i komunikacije

Članak 19.

Služba za informatiku i komunikacije obavlja stručne i tehničke poslove vezane za planiranje, organiziranje, usklađivanje i provedbu sustavne informatizacije u Ministarstvu, izrađuje analize potreba Ministarstva u području primjene informacijske i komunikacijske tehnologije i predlaže mjere za unaprjeđenje informatizacije u Ministarstvu, brine se za nabavu, raspodjelu i održavanje računalne i programske opreme, te za razvoj i održavanje lokalne računalne i komunikacijske mreže i pristupne veze na Internet, brine se za razvoj i održavanje javnih i internih informacijskih usluga kao što su www informacijske usluge, sudjeluje u razvoju i održavanju središnjih baza podataka u Ministarstvu, obavlja poslove posredovanja na telefonskoj centrali, sudjeluje u definiranju, razradi i održavanju korisničkih programskih aplikacija za pojedine ustrojstvene jedinice Ministarstva, brine se za sigurnost informacijskog sustava u suradnji sa savjetnikom za informacijsku sigurnost, vodi evidenciju o raspodjeli informatičke i komunikacijske opreme, osigurava savjetodavnu podršku korisnicima informacijskog sustava, organizira i sudjeluje u provedbi edukacije korisnika informacijskog sustava, sudjeluje u planiranju i provedbi projekta izgradnje računalno-komunikacijske mreže tijela državne uprave HITRONet, koordinira interne aktivnosti prema tijelima državne uprave zaduženim za informatizaciju, elektroničko poslovanje i tehnička pitanja u vezi s informacijskom sigurnošću. Surađuje s drugim tijelima državne uprave i samostalnim agencijama s kojima dijeli zajedničku informacijsko-komunikacijsku infrastrukturu po pitanjima funkcionalnosti, ekonomičnosti, raspoloživosti, pouzdanosti i sigurnosti zajedničkih resursa. Sudjeluje u izradi internih planova, pravilnika i procedura iz područja informatike i komunikacija i provodi ih u granicama svojih ovlasti te obavlja i druge poslove iz djelokruga rada Službe.

U Službi za informatiku i komunikacije ustrojavaju se:

2.2.2.1. Odjel za informatiku

2.2.2.2. Odjel za komunikacije.

2.2.2.1. Odjel za informatiku

Članak 20.

Odjel za informatiku prati, koordinira i unaprjeđuje razvoj primjene informacijske tehnologije u Ministarstvu, provodi planiranje, organiziranje, nabavu i implementaciju informatičke strojne i programske opreme, sudjeluje u razvoju i održavanju središnjih baza podataka u Ministarstvu, sudjeluje u definiranju, razradi i održavanju korisničkih programskih aplikacija za pojedine ustrojstvene jedinice Ministarstva, sudjeluje u projektima povezivanja aplikacijskih sustava između tijela državne uprave, vodi evidenciju o raspodjeli informatičke opreme, provodi program sigurnosti informacijskih resursa iz svoga djelokruga, brine se za održavanje strojne i programske opreme te obnovu licenci, osigurava korisničku podršku korisnicima informacijskog sustava, organizira i sudjeluje u provedbi informatičke izobrazbe korisnika, prati korištenje informatičke opreme te izrađuje izvješća, analize i prijedloge poboljšanja i unaprjeđenja.

2.2.2.2. Odjel za komunikacije

Članak 21.

Odjel za komunikacije inicira, koordinira i prati razvoj primjene komunikacijske tehnologije u Ministarstvu, provodi planiranje, nabavu i implementaciju komunikacijske opreme (telefonska centrala, telefonski sustavi i računalno-komunikacijska mreža), sudjeluje u projektima međusobnog povezivanja tijela državne uprave, brine se za funkcioniranje i održavanje informacijsko-komunikacijske infrastrukture, vodi evidenciju o raspodjeli komunikacijske opreme, provodi program sigurnosti komunikacijske infrastrukture iz svoga djelokruga, koordinira rad s davateljima usluga za fiksnu i mobilnu telefoniju, vodi i ažurira bazu podataka državnih službenika koji koriste službene mobitele, priprema ispis troškova fiksne telefonije Ministarstva, prema potrebi vrši audio zapise sastanaka u Ministarstvu, obavlja poslove posredovanja na telefonskoj centrali, prati korištenje komunikacijske opreme te izrađuje izvješća, analize i prijedloge poboljšanja i unaprjeđenja.

2.2.3. Služba za sigurnost i tehničke poslove

Članak 22.

Služba za sigurnost i tehničke poslove obavlja stručne i tehničke poslove vezane za obrambene pripreme u Ministarstvu i koordinira obavljanje tih poslova u pravnim osobama u nadležnosti Ministarstva. Sudjeluje u obavljanju poslova provedbe fizičke sigurnosti, sigurnosnih provjera, sigurnosti podataka i poslovne suradnje. Obavlja poslove vezane za izradu plana obrane Ministarstva, te prati stanje provođenja i izrade planova i prosudbi obrambenih priprema u pravnim osobama u nadležnosti Ministarstva. Obavlja poslove koji se odnose na zaštitu imovine i osoba u poslovnom objektu Ministarstva, poslove zaštite na radu i zaštite od požara, koordinira poslove zaštite i spašavanja na zahtjev Državne uprave za zaštitu i spašavanje, obavlja uviđaje i sastavlja zapisnike o nastalim povredama na radu, daje očitovanja o poduzetim mjerama zaštite na radu. Obavlja poslove stručnog nadgledanja i praćenje stanja poslovnih objekata u sjedištu Ministarstva, sudjeluje u pripremi i izradi izvješća i prijedloga za osiguranje potrebnih sredstava za adaptaciju i rekonstrukciju poslovnih objekata koje koristi Ministarstvo, daje mišljenja na ponuđene projekte, građevinsku dokumentaciju, troškovnike, u vezi s objektima iz nadležnosti Ministarstva, vodi evidenciju o inventaru, daje prijedlog za njegovu nabavu, te brine o njegovom održavanju, brine o natpisnim pločama Ministarstva, obavlja i druge poslove iz djelokruga rada Službe.

U Službi za sigurnost i tehničke poslove ustrojavaju se:

2.2.3.1. Odjel za sigurnost i obrambene pripreme

2.2.3.2. Odjel za tehničke poslove.

2.2.3.1. Odjel za sigurnost i obrambene pripreme

Članak 23.

Odjel za sigurnost i obrambene pripreme organizira, provodi, usklađuje i nadzire provođenje poslova vezanih za obrambene pripreme u Ministarstvu i koordinira obavljanje tih poslova u pravnim osobama u nadležnosti Ministarstva. Sudjeluje u obavljanju poslova provedbe fizičke sigurnosti, sigurnosnih provjera, sigurnosti podataka i poslovne suradnje. Obavlja poslove vezane za izradu plana obrane Ministarstva, te prati stanje provođenja i izrade planova i prosudbi obrambenih priprema u pravnim osobama u nadležnosti Ministarstva. Obavlja poslove civilnih obrambenih priprema i civilno-vojnog kriznog planiranja u ratnom stanju i stanju neposredne ugroženosti te u katastrofama i krizama, posebno u slučaju veće krize ili katastrofe u mirnodopskim uvjetima. Provodi mjere koje je Ministarstvo obrane donijelo temeljem suradnje i članstva u NATO savezu i obavlja poslove u sklopu ciljeva NATO saveza. Odjel surađuje s Uredom Vijeća za nacionalnu sigurnost i obavlja poslove Kontrolne točke ili Registra. Obavlja poslove koji se odnose na zaštitu imovine i osoba u poslovnom objektu Ministarstva, poslove zaštite na radu i zaštite od požara, u suradnji s drugim tijelima državne uprave koordinira poslove zaštite i spašavanja te obavlja i druge poslove iz djelokruga rada Odjela.

U Odjelu za sigurnost i obrambene pripreme ustrojava se:

2.2.3.1.1. Pododsjek za zaštitu na radu i zaštitu od požara.

2.2.3.1.1. Pododsjek za zaštitu na radu i zaštitu od požara

Članak 24.

Pododsjek za zaštitu na radu i zaštitu od požara obavlja poslove u vezi s provedbom zakona i podzakonskih propisa iz područja zaštite na radu i zaštite od požara, surađuje s tijelima inspekcije rada, specijalistima medicine rada, zavodom nadležnim za zaštitu zdravlja i sigurnosti na radu te drugim ovlaštenim pravnim osobama koje se bave poslovima zaštite na radu, sukladno propisanim obrascima prijavljuje ozljede na radu te vodi evidenciju o istima. Pododsjek koordinira provođenje i praćenje zaštite na radu u područnim jedinicama Ministarstva, daje prijedloge za unaprjeđenje zaštite na radu Odboru za zaštitu na radu i postupa po zaključcima Odbora te obavlja stručne, administrativne i tehničke poslove za Odbor. Pododsjek sudjeluje u izradi procjene rizika na radu te izrađuje i predlaže donošenje internih akata iz područja zaštite na radu i zaštite od požara, organizira provedbu osposobljavanja iz zaštite na radu i zaštite od požara te vodi propisane evidencije iz područja zaštite na radu i zaštite od požara.

2.2.3.2. Odjel za tehničke poslove

Članak 25.

Odjel za tehničke poslove planira, organizira i provodi poslove tekućeg i investicijskog održavanja poslovnih prostora u sjedištu Ministarstva. Koordinira izvođenje radova na objektima s pružateljima komunalnih usluga i dobavljačima energenata, organizira čišćenje poslovnih prostora u sjedištu Ministarstva te nadzire izvođače radova prilikom izvođenja radova na objektima. Odjel prati stanje i daje prijedloge o prioritetima adaptacije, rekonstrukcije ili drugih ulaganja, vodi evidenciju o inventaru, daje prijedlog za njegovu nabavu te brine o njegovom održavanju, brine o natpisnim pločama Ministarstva te obavlja i druge poslove iz djelokruga rada Odjela.

3. UPRAVA POMORSTVA

Članak 26.

Uprava pomorstva priprema nacrte prijedloga zakonskih i podzakonskih akata, te priprema i izrađuje nacrte međunarodnih ugovora i drugih akata iz područja pomorstva, sudjeluje u radu međunarodnih organizacija u području pomorstva, sudjeluje u izradi i prati propise Europske unije u području pomorstva te osigurava usuglašavanje zakonodavstva Republike Hrvatske u području pomorstva s pravnom stečevinom Europske unije, koordinira izradu stajališta vezano za pravnu stečevinu Europske unije iz područja pomorstva, sudjeluje u izradi strateških dokumenata iz područja pomorstva, priprema i izrađuje stručne podloge iz područja pomorstva za izradu strategija, studija, planova, programa, projekata i izvješća drugih nadležnih tijela te prati njihovu provedbu, daje mišljenja na zakonske prijedloge drugih nadležnih tijela, vodi prvostupanjski i drugostupanjski upravni postupak iz područja pomorstva i brodarstva, poduzima radnje u upravnim sporovima, prati i analizira razvoj tehničkih, tehnoloških i drugih dostignuća iz područja pomorstva, prati i sudjeluje u izradi razvojnih studija iz područja pomorstva, surađuje sa znanstvenim i drugim ustanovama iz područja pomorstva, obavlja upravne i stručne poslove koji se odnose na izradu mišljenja i tumačenja o pravnim pitanjima u području pomorstva. Prati poslovanje pravnih osoba od interesa za Republiku Hrvatsku u području pomorstva, a posebno društava u većinskom vlasništvu Republike Hrvatske, sudjeluje s ministarstvom nadležnim za upravljanje državnom imovinom u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske. Vodi brigu nad održavanjem pomorskoga putničkog prometa na državnim linijama, obavlja poslove koji se odnose na provedbu upravnog nadzora rada Agencije za obalni linijski pomorski promet u obavljanju zakonom povjerenih poslova. Uprava vodi poslove na stvaranju uvjeta i provedbi mjera za poboljšanje intermodalnog prijevoza. Izdaje odobrenja za obavljanje istraživanja, ispitivanja, fotografiranja i/ili mjerenja mora, morskog dna i/ili morskog podzemlja unutarnjih morskih voda i teritorijalnog mora Republike Hrvatske, kao i suglasnost na arheološka istraživanja, fotografiranja i/ili druge oblike dokumentiranja kulturnog dobra na moru, morskom dnu i podzemlju unutarnjih morskih voda i teritorijalnog mora Republike Hrvatske te daje stručna mišljenja na programe istraživanja mora. Uprava daje stručna mišljenja iz područja pomorstva vezana za procjenu utjecaja na okoliš zahvata.

Uprava upravlja lučkim sustavom, priprema nacrte prijedloga zakonskih i podzakonskih akata iz područja pomorskog dobra, morskih luka, koncesija na pomorskom dobru te posebne upotrebe pomorskog dobra i dozvola na pomorskom dobru, prati i analizira stanje, poslovanje i razvoj morskih luka, prati i analizira upravljanje pomorskim dobrom od strane jedinica lokalne samouprave, jedinica područne (regionalne) samouprave te drugih osoba javnog prava ili osoba (ustanove) s javnim ovlastima kojima je upravljanje pomorskim dobrom povjereno, obavlja poslove koji se odnose na provedbu upravnog nadzora nad gospodarenjem i korištenjem pomorskog dobra i provođenjem koncesijskog sustava na pomorskom dobru, od strane jedinica područne (regionalne) samouprave i koncesionara, u upravnom postupku određuje granice pomorskog dobra i granice lučkog područja luka posebne namjene, daje upute županijskim povjerenstvima za granice pomorskog dobra, vodi Jedinstvenu nacionalnu bazu podataka pomorskog dobra Republike Hrvatske i Registar koncesija za koncesije u kojima je davatelj Vlada Republike Hrvatske, prati i daje upute jedinicama lokalne samouprave, jedinicama područne (regionalne) samouprave, lučkim upravama te drugim osobama javnog prava ili osobama (ustanove) s javnim ovlastima kojima je upravljanje pomorskim dobrom povjereno za vođenje Jedinstvene nacionalne baze podataka pomorskog dobra Republike Hrvatske, provodi postupak davanja koncesije na pomorskom dobru u kojima je davatelj Vlada Republike Hrvatske, nadzire, koordinira i daje upute za rad svih lučkih uprava, koordinira i saziva Povjerenstvo za koncesije i to za koncesije koje daje Vlada Republike Hrvatske, analizira koncesijske sustave, vodi očevidnik određenih granica pomorskog dobra i lučkog područja, prati izvršavanje županijskih godišnjih planova upravljanja pomorskim dobrom po pitanju granica i provedbe određenog pomorskog dobra, osigurava i provodi radnje vezane za namjensko trošenje proračunskih sredstava za poslove određivanja, provedbe i izvlaštenja na pomorskom dobru te izrade stručnih podloga za dodjelu koncesija na pomorskom dobru u kojima je davatelj Vlada Republike Hrvatske, vodi strateško planiranje razvoja lučkog sustava morskih luka uz praćenje i analiziranje stanja, poslovanja i postignutog stupnja razvoja, te predlaže mjere unaprjeđenja sustava te prati, analizira i nadzire druge oblike gospodarskog korištenja pomorskog dobra.

Uprava sudjeluje u izradi prostornih planova od državnog značaja u segmentu prostornog planiranja uređenja pomorskog dobra, sudjeluje u postupcima izdavanja lokacijskih i građevinskih dozvola za zahvate od državnog značaja, pregledava i daje suglasnosti na geodetske elaborate i druge odgovarajuće akte koji se odnose na pomorsko dobro, daje suglasnosti i očitovanja na akte čija je provedba neposredno ili posredno vezana za pomorsko dobro, osigurava provedbu stručnog osposobljavanja pomorskih i lučkih redara i donosi rješenje o stjecanju i gubitku ovlaštenja za obavljanje poslova nadzora nad provedbom reda na pomorskom dobru u općoj upotrebi i poslova nadzora nad provedbom reda u luci otvorenoj za javni promet.

Uprava primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

U Upravi pomorstva ustrojavaju se:

3.1. Sektor održivog razvoja pomorstva

3.2. Sektor za pomorsko gospodarstvo.

3.1. Sektor održivog razvoja pomorstva

Članak 27.

Sektor održivog razvoja pomorstva sudjeluje s ministarstvom nadležnim za upravljanje državnom imovinom u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske u pogledu društava koja se pretežno bave djelatnostima iz djelokruga Sektora, analizira poslovanje i razvoj gospodarskih subjekata iz područja pomorskog brodarstva, izrađuje izvješća u cilju stvaranja sustavnih uvjeta za poslovanje u ovom području, osigurava provođenje utvrđene politike iz područja brodarstva, analizira, prati i predlaže mjere za razvoj intermodalnog prijevoza, surađuje sa socijalnim partnerima. Sektor obavlja poslove koji se odnose na provedbu upravnog nadzora Agencije za obalni linijski pomorski promet, analizira poslovanje i razvoj gospodarskih subjekata iz područja pomorskog prometa i brodarstva te pomorskih agenata i špeditera, izrađuje izvješća u cilju stvaranja sustavnih uvjeta za poslovanje u ovom području, vodi brigu nad održavanjem obalnog linijskog pomorskog prometa na državnim linijama, prati rad Agencije za obalni linijski pomorski promet u obavljanju zakonom povjerenih poslova, prati poslovanje pravnih osoba od interesa za Republiku Hrvatsku u području pomorstva, prati i sudjeluje u izradi razvojnih i drugih studija iz područja pomorskog prometa i pomorskog brodarstva, osigurava provođenje utvrđene politike iz područja pomorskog prometa. Sektor prati i podupire djelovanje privatnih brodara u nacionalnoj plovidbi, te predlaže programe i mjere za unaprjeđenje poslovanja brodara u nacionalnoj i međunarodnoj plovidbi. Sektor sudjeluje u pripremi i provođenju Projekta stipendiranja redovitih učenika i studenata, Programa sufinanciranja ukrcaja vježbenika na brodove u međunarodnoj i nacionalnoj plovidbi. kao i u postupku provedbe oslobođenja od trošarina za plovila koja koriste pogonsko gorivo obojeno plavom bojom (plavi dizel), sukladno propisima koji uređuju trošarine. Sektor vodi poslove na stvaranju uvjeta i provedbi mjera za poboljšanje intermodalnog prijevoza, te koordinaciju rada službi u cilju povećanja učinkovitosti pomorskog sektora. Sektor izdaje odobrenja za domaće i strane pravne i fizičke osobe te hrvatske ratne brodove za obavljanje istraživanja, ispitivanja, fotografiranja i/ili mjerenja mora, morskog dna i/ili morskog podzemlja unutarnjih morskih voda, odnosno teritorijalnog mora Republike Hrvatske, izdaje suglasnost na arheološka istraživanja, fotografiranja i/ili druge oblike dokumentiranja kulturnog dobra na moru, morskom dnu i podzemlju unutarnjih morskih voda, odnosno teritorijalnog mora Republike Hrvatske te daje stručna mišljenja na programe istraživanja mora. Sektor daje stručna mišljenja iz područja pomorstva i zaštite morskog okoliša vezana za procjenu utjecaja zahvata na okoliš, daje stručna mišljenja iz područja pomorstva i zaštite morskog okoliša te provodi politiku održivog razvoja Republike Hrvatske u dijelu koji se odnosi na pomorstvo i zaštitu mora.

Sektor u upravnom postupku određuje granice pomorskog dobra i granice lučkog područja luka posebne namjene, daje upute županijskim povjerenstvima za granice pomorskog dobra, vodi očevidnik određenih granica pomorskog dobra i lučkog područja, prati izvršavanje županijskih godišnjih planova upravljanja pomorskim dobrom po pitanju granica i provedbe određenog pomorskog dobra. Sektor nadzire, koordinira i daje upute za rad svih lučkih uprava. Sektor je zadužen za osiguravanje funkcioniranja Jedinstvene nacionalne baze podataka pomorskog dobra Republike Hrvatske. Sektor prati stanje i nadzire lučki sustav, sudjeluje u pripremi nacrta prijedloga zakonskih i podzakonskih akata iz područja morskih luka i koncesija na lučkom području, prati i analizira stanje, poslovanje i razvoj morskih luka, koordinira i daje upute za rad lučkih uprava, vodi strateško planiranje razvoja lučkog sustava uz praćenje i analiziranje stanja, poslovanja i postignutog stupnja razvoja morskih luka i lučkog sustava, te predlaže mjere unaprjeđenja istog sustava. Izrađuje suglasnosti i ostale dokumente potrebne za rad luka. Sektor koordinira projekte razvoja infrastrukture u lukama, prati implementaciju projekata, izrađuje nacrte strateških dokumenata upravljanja lukama otvorenim za javni promet. Priprema izvješća i analize rada lučkih uprava, sudjeluje prilikom stručnih rasprava o razvoju sustava luka otvorenih za javni promet, posebice prati određivanje namjene pojedinog dijela luke otvorene za javni promet, izrađuje stručna mišljenja u pogledu širenja lučkog područja, sudjeluje prilikom izrade dokumenata prostornoga uređenja u pogledu određenja lučkih područja.

Sektor sudjeluje u izradi prostornih planova od državnog značaja u segmentu prostornog planiranja uređenja pomorskog dobra, sudjeluje u postupcima izdavanja lokacijskih i građevinskih dozvola za zahvate državnog značaja, pregledava i daje suglasnosti na geodetske elaborate i druge odgovarajuće akte koji se odnose na pomorsko dobro, daje suglasnosti i očitovanja na akte čija je provedba neposredno ili posredno vezana za pomorsko dobro.

Sektor primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

U Sektoru održivog razvoja pomorstva ustrojavaju se:

3.1.1. Služba za luke i pomorski prijevoz

3.1.2. Služba za pomorsko dobro

3.1.3. Služba za planiranje i evidentiranje pomorskog dobra.

3.1.1. Služba za luke i pomorski prijevoz

Članak 28.

Služba za luke i pomorski prijevoz sudjeluje s ministarstvom nadležnim za upravljanje državnom imovinom u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske u pogledu društava koja se pretežno bave djelatnostima iz djelokruga Službe, analizira poslovanje i razvoj gospodarskih subjekata iz područja pomorskog brodarstva, izrađuje izvješća u cilju stvaranja sustavnih uvjeta za poslovanje u ovom području, osigurava provođenje utvrđene politike iz područja brodarstva, analizira, prati i predlaže mjere za razvoj intermodalnog prijevoza. Služba surađuje sa socijalnim partnerima. Služba obavlja poslove koji se odnose na provedbu upravnog nadzora Agencije za obalni linijski pomorski promet, analizira poslovanje i razvoj gospodarskih subjekata iz područja pomorskog prometa i brodarstva te pomorskih agenata i špeditera, izrađuje izvješća u cilju stvaranja sustavnih uvjeta za poslovanje u ovom području, vodi brigu nad održavanjem obalnog linijskog pomorskog prometa na državnim linijama, prati rad Agencije za obalni linijski pomorski promet u obavljanju zakonom povjerenih poslova, prati poslovanje pravnih osoba od interesa za Republiku Hrvatsku u području pomorstva, prati i sudjeluje u izradi razvojnih i drugih studija iz područja pomorskog prometa i pomorskog brodarstva, osigurava provođenje utvrđene politike iz područja pomorskog prometa. Služba prati i podupire djelovanje privatnih brodara u nacionalnoj plovidbi, te predlaže programe i mjere za unaprjeđenje poslovanja brodara u nacionalnoj i međunarodnoj plovidbi. Služba sudjeluje u pripremi i provođenju Projekta stipendiranja redovitih učenika i studenata, Programa sufinanciranja ukrcaja vježbenika na brodove u međunarodnoj i nacionalnoj plovidbi, kao i u postupku provedbe oslobođenja od trošarina za plovila koja koriste pogonsko gorivo obojeno plavom bojom (plavi dizel), sukladno propisima koji uređuju trošarine. Služba vodi poslove na stvaranju uvjeta i provedbi mjera za poboljšanje intermodalnog prijevoza, te koordinaciju rada službi u cilju povećanja učinkovitosti pomorskog sektora.

Služba prati stanje i nadzire lučki sustav, sudjeluje u pripremi nacrta prijedloga zakonskih i podzakonskih akata iz područja morskih luka i koncesija na lučkom području, prati i analizira stanje, poslovanje i razvoj morskih luka, koordinira i daje upute za rad lučkih uprava, vodi strateško planiranje razvoja lučkog sustava uz praćenje i analiziranje stanja, poslovanja i postignutog stupnja razvoja morskih luka i lučkog sustava, te predlaže mjere unaprjeđenja istog sustava. Izrađuje suglasnosti i ostale dokumente potrebne za rad luka. Služba koordinira projekte razvoja infrastrukture u lukama, prati implementaciju projekata, izrađuje nacrte strateških dokumenata upravljanja lukama otvorenim za javni promet. Priprema izvješća i analize rada lučkih uprava, sudjeluje prilikom stručnih rasprava o razvoju sustava luka otvorenih za javni promet, posebice prati određivanje namjene pojedinog dijela luke otvorene za javni promet, izrađuje stručna mišljenja u pogledu širenja lučkog područja, sudjeluje prilikom izrade dokumenata prostornoga uređenja u pogledu određenja lučkih područja. Priprema očitovanja na predstavke građana i drugih tijela iz područja svoga rada i predlaže mjere za poboljšanje.

Služba primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

3.1.2. Služba za pomorsko dobro

Članak 29.

Služba za pomorsko dobro sudjeluje u pripremi nacrta prijedloga zakonskih i podzakonskih akata iz područja pomorskog dobra, u upravnom postupku određuje granice pomorskog dobra i granice lučkog područja luka posebne namjene. Služba vodi očevidnik određenih granica pomorskog dobra/lučkog područja, daje upute županijskim povjerenstvima za granice pomorskog dobra, prati izvršavanje županijskih godišnjih planova upravljanja pomorskim dobrom po pitanju granica i provedbe određenog pomorskog dobra, u suradnji sa Službom za financijsko planiranje i pripremu plaćanja osigurava i provodi radnje vezane za namjensko trošenje proračunskih sredstava za poslove određivanja, provedbe i izvlaštenja na pomorskom dobru, prati i analizira upravljanje pomorskim dobrom od strane jedinica lokalne i područne (regionalne) samouprave, te osiguravanje funkcioniranja Jedinstvene nacionalne baze podataka pomorskog dobra Republike Hrvatske. Priprema očitovanja na predstavke građana i drugih tijela iz područja svoga rada i predlaže mjere za poboljšanje.

Služba primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

U Službi za pomorsko dobro ustrojavaju se:

3.1.2.1. Odjel za upravljanje pomorskim dobrom

3.1.2.2. Odjel za granice pomorskog dobra.

3.1.2.1. Odjel za upravljanje pomorskim dobrom

Članak 30.

Odjel za upravljanje pomorskim dobrom vodi očevidnik određenih granica pomorskog dobra/lučkog područja, osigurava pravilan rad Jedinstvene nacionalne baze podataka pomorskog dobra Republike Hrvatske kao i suradnju i dijeljenje podataka s javnim upisnicima drugih tijela državne uprave. Odjel prati izvršavanje županijskih godišnjih planova upravljanja pomorskim dobrom po pitanju granica i provedbe određenog pomorskog dobra, u suradnji sa Službom za financijsko planiranje i pripremu plaćanja osigurava i provodi radnje vezane za namjensko trošenje proračunskih sredstava za poslove određivanja, provedbe i izvlaštenja na pomorskom dobru. Odjel prati i analizira upravljanje pomorskim dobrom od strane jedinica lokalne i područne (regionalne) samouprave, te prati izvršavanje županijskih godišnjih planova upravljanja pomorskim dobrom po pitanju granica i provedbe određenog pomorskog dobra.

3.1.2.2. Odjel za granice pomorskog dobra

Članak 31.

Odjel za granice pomorskog dobra sudjeluje u pripremi nacrta prijedloga zakonskih i podzakonskih akata iz područja pomorskog dobra. Odjel u upravnom postupku određuje granice pomorskog dobra i granice lučkog područja luka posebne namjene, daje upute županijskim povjerenstvima za granice pomorskog dobra, sudjeluje u vođenju očevidnika određenih granica pomorskog dobra/lučkog područja, te priprema očitovanja na predstavke građana i drugih tijela iz područja svoga rada i predlaže mjere za poboljšanje.

Odjel primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

3.1.3. Služba za planiranje i evidentiranje pomorskog dobra

Članak 32.

Služba za planiranje i evidentiranje pomorskog dobra sudjeluje u izradi prostornih planova od državnog značaja u segmentu prostornog planiranja uređenja pomorskog dobra, sudjeluje u postupcima izdavanja lokacijskih i građevinskih dozvola za zahvate državnog značaja. Služba pregledava i daje suglasnosti na geodetske elaborate i druge odgovarajuće akte koji se odnose na pomorsko dobro, daje suglasnosti i očitovanja na akte čija je provedba neposredno ili posredno vezana za pomorsko dobro.

Služba izdaje odobrenja za domaće i strane pravne i fizičke osobe te hrvatske ratne brodove za obavljanje istraživanja, ispitivanja, fotografiranja i/ili mjerenja mora, morskog dna i/ili morskog podzemlja unutarnjih morskih voda, odnosno teritorijalnog mora Republike Hrvatske, uključujući i izdavanje odobrenja stranim trgovačkim brodovima u svrhu prolaska unutarnjim morskim vodama Republike Hrvatske radi uplovljavanja u luku otvorenu za međunarodni promet ili plovidbe između istih luka ili uplovljavanja u luku u kojoj je brodogradilište u svrhu njihovog popravka, izdaje suglasnost na arheološka istraživanja, fotografiranja i/ili druge oblike dokumentiranja kulturnog dobra na moru, morskom dnu i podzemlju unutarnjih morskih voda, odnosno teritorijalnog mora Republike Hrvatske na temelju Pomorskog zakonika, daje stručna mišljenja iz područja pomorstva i zaštite morskog okoliša vezana za procjenu utjecaja zahvata na okoliš, za stratešku procjenu utjecaja strategija, planova i programa te za izmjene i/ili dopune strategija planova i programa na okoliš, na programe istraživanja mora i za prevenciju i odgovornost za štetu na morskom okolišu, utvrđuje mjere zaštite morskog okoliša iz područja pomorstva za zahvate na moru za koje nije propisana obveza procjene utjecaja na okoliš, priprema i izrađuje stručne podloge iz područja pomorstva i zaštite morskog okoliša za izradu strategija, studija, planova, programa, projekata i izvješća drugih nadležnih tijela te prati njihovu provedbu, surađuje s znanstvenim i drugim ustanovama iz područja pomorstva i zaštite morskog okoliša, te obavlja stručne poslove u vezi s ublažavanjem klimatskih promjena na morski okoliši pomorske gospodarske i negospodarske djelatnosti kao i prilagodbu morskog okoliša i pomorskih gospodarskih i negospodarskih djelatnosti na klimatske promjene.

3.2. Sektor za pomorsko gospodarstvo

Članak 33.

Sektor za pomorsko gospodarstvo, priprema nacrte prijedloga zakonskih i podzakonskih akata, te priprema i izrađuje nacrte međunarodnih ugovora i drugih akata iz područja pomorstva, sudjeluje u radu međunarodnih organizacija u području pomorstva, sudjeluje u izradi i prati propise Europske unije u području pomorstva, te osigurava usuglašavanje zakonodavstva Republike Hrvatske u području pomorstva, s pravnom stečevinom Europske unije, koordinira izradu stajališta vezano za pravnu stečevinu Europske unije iz područja pomorstva, sudjeluje u izradi strateških dokumenata iz područja pomorstva, priprema i izrađuje stručne podloge iz područja pomorstva za izradu strategija, studija, planova, programa, projekata i izvješća drugih nadležnih tijela te prati njihovu provedbu, daje mišljenja na zakonske prijedloge drugih nadležnih tijela, vodi prvostupanjski i drugostupanjski upravni postupak iz područja pomorstva i brodarstva, poduzima radnje u upravnim sporovima, prati i analizira razvoj tehničkih, tehnoloških i drugih dostignuća iz područja pomorstva, prati i sudjeluje u izradi razvojnih studija iz područja pomorstva, surađuje sa znanstvenim i drugim ustanovama iz područja pomorstva i zaštite morskog okoliša, obavlja upravne i stručne poslove koji se odnose na izradu mišljenja i tumačenja o pravnim pitanjima u području pomorstva.

Sektor planira, prati i nadzire ostvarenje razvojnih projekata čija se izgradnja financira, odnosno sufinancira iz državnog proračuna Republike Hrvatske s razdjela Ministarstva – prati namjensko trošenje proračunskih sredstava (programi izgradnje putničkih i trgovačkih brodova za hrvatske brodare, izgradnja i rekonstrukcija izletničke flote, izvlaštenje, ulaganje u lučku infrastrukturu i pomorsko dobro u općoj upotrebi). Sektor priprema i provodi Projekt stipendiranja redovitih učenika i studenata te Program sufinanciranja ukrcaja vježbenika na brodove u međunarodnoj i nacionalnoj plovidbi. Sektor radi na postupku provedbe oslobođenja od trošarina za plovila koja koriste pogonsko gorivo obojeno plavom bojom (plavi dizel), sukladno propisima koji uređuju trošarine, a koji se odnose na utvrđivanje godišnje kvote goriva za plovila registrirana za gospodarske i za javne namjene (brodovi, brodice, jahte). Sektor priprema i sudjeluje u izradi projekata i studija vezanih za potpore u pomorstvu te u svom radu surađuje s ministarstvom nadležnim za financije u dijelu koji se odnosi na državne potpore.

Sektor osigurava provedbu stručnog osposobljavanja pomorskih i lučkih redara i donosi rješenje o stjecanju i gubitku ovlaštenja za obavljanje poslova nadzora nad provedbom reda na pomorskom dobru u općoj upotrebi i poslova nadzora nad provedbom reda u luci otvorenoj za javni promet Sektor, priprema nacrte prijedloga zakonskih i podzakonskih akata iz područja pomorskog dobra, morskih luka, koncesija na pomorskom dobru, posebne upotrebe pomorskog dobra i dozvola na pomorskom dobru, prati i analizira upravljanje pomorskim dobrom od strane jedinica lokalne samouprave i jedinica područne (regionalne) samouprave te drugih osoba javnog prava ili osoba (ustanove) s javnim ovlastima kojima je upravljanje pomorskim dobrom povjereno, obavlja poslove koji se odnose na provedbu upravnog nadzora nad upravljanjem, upotrebom i gospodarskim korištenjem pomorskog dobra te provođenjem koncesijskog sustava na pomorskom dobru od strane jedinica područne (regionalne) samouprave i lučkih uprava. Sektor vodi upisnik koncesija na pomorskom dobru u kojima je davatelj Vlada Republike Hrvatske, prati i daje upute jedinicama područne (regionalne) samouprave i lučkim upravama za vođenje upisnika koncesija na pomorskom dobru, priprema prijedloge odluka i ugovora o koncesiji te posebnoj upotrebi na pomorskom dobru u kojima je davatelj Vlada Republike Hrvatske i izrađuje stručne podloge za dodjelu koncesija na pomorskom dobru u kojima je davatelj Vlada Republike Hrvatske. Sektor koordinira i saziva Povjerenstvo za koncesije i to za koncesije koje daje Vlada Republike Hrvatske te analizira koncesijske sustave. Sektor osigurava i provodi radnje vezane za namjensko trošenje proračunskih sredstava za poslove određivanja, provedbe i izvlaštenja na pomorskom dobru, prati, analizira i nadzire druge oblike gospodarskog korištenja pomorskog dobra i priprema očitovanja na predstavke građana i drugih tijela iz područja svoga rada i predlaže mjere za poboljšanje.

Sektor primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

U Sektoru za pomorsko gospodarstvo ustrojavaju se:

3.2.1. Služba za koncesije

3.2.2. Služba za financijsko planiranje i pripremu plaćanja

3.2.3. Služba za zakonodavstvo.

3.2.1. Služba za koncesije

Članak 34.

Služba za koncesije priprema nacrte prijedloga zakonskih i podzakonskih akata iz područja pomorskog dobra, morskih luka, koncesija na pomorskom dobru, posebne upotrebe pomorskog dobra i dozvola na pomorskom dobru, prati i analizira upravljanje pomorskim dobrom od strane jedinica lokalne samouprave i jedinica područne (regionalne) samouprave te drugih osoba javnog prava ili osoba (ustanove) s javnim ovlastima kojima je upravljanje pomorskim dobrom povjereno, obavlja poslove koji se odnose na provedbu upravnog nadzora nad upravljanjem, upotrebom i gospodarskim korištenjem pomorskog dobra te provođenjem koncesijskog sustava na pomorskom dobru od strane jedinica područne (regionalne) samouprave i lučkih uprava. Služba vodi upisnik koncesija na pomorskom dobru u kojima je davatelj Vlada Republike Hrvatske, prati i daje upute jedinicama područne (regionalne) samouprave i lučkim upravama za vođenje upisnika koncesija na pomorskom dobru, priprema prijedloge odluka i ugovora o koncesiji na pomorskom dobru i posebnoj upotrebi pomorskog dobra u kojima je davatelj Vlada Republike Hrvatske, te izrađuje stručne podloge za dodjelu koncesija na pomorskom dobru u kojima je davatelj Vlada Republike Hrvatske. Služba koordinira i saziva Povjerenstvo za koncesije i to za koncesije koje daje Vlada Republike Hrvatske te analizira koncesijske sustave. Služba prati, analizira i nadzire upravljanje, upotrebu i gospodarsko korištenje pomorskog dobra.

Služba prati izvršavanje planova upravljanja pomorskim dobrom jedinica lokalne samouprave, jedinica područne (regionalne) samouprave te drugih osoba javnog prava ili osoba (ustanove) s javnim ovlastima kojima je upravljanje pomorskim dobrom povjereno po pitanju održavanja i gospodarskog korištenja pomorskog dobra.

Služba osigurava provedbu stručnog osposobljavanja pomorskih i lučkih redara i donosi rješenje o stjecanju i gubitku ovlaštenja za obavljanje poslova nadzora nad provedbom reda na pomorskom dobru u općoj upotrebi i poslova nadzora nad provedbom reda u luci otvorenoj za javni promet.

Služba vodi prvostupanjski i drugostupanjski upravni postupak iz područja pomorstva i brodarstva, poduzima radnje u upravnim sporovima, donosi upravna rješenja na odluke o posebnoj upotrebi koju donosi predstavničko tijelo jedinice područne (regionalne) samouprave i upravno vijeće lučke uprave, rješenja o dozvoli na pomorskom dobru, upravnog akta pomorskog redara odnosno čuvara zakonom zaštićenih dijelova prirode i upravnog akta lučkog redara, kao i druga upravna rješenja koje donosi na temelju zakona kojima se regulira područje pomorstva, pomorskog dobra i morskih luka, prijevoz u linijskom i povremenom obalnom pomorskom prometu, te koordinira obavljanje upravnih postupaka iz područja pomorstva, brodarstva i zaštite mora od onečišćenja. Služba priprema očitovanja na predstavke građana i drugih tijela iz područja svoga rada i predlaže mjere za poboljšanje.

Služba primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

U Službi za koncesije ustrojavaju se:

3.2.1.1. Odjel za pripremu i praćenje koncesija

3.2.1.2. Odjel za nadzor.

3.2.1.1. Odjel za pripremu i praćenje koncesija

Članak 35.

Odjel za pripremu i praćenje koncesija sudjeluje u pripremi nacrta prijedloga zakonskih i podzakonskih akata iz područja pomorskog dobra, morskih luka, koncesija na pomorskom dobru, posebne upotrebe pomorskog dobra i dozvola na pomorskom dobru, Odjel vodi upisnik koncesija na pomorskom dobru u kojima je davatelj Vlada Republike Hrvatske, prati i daje upute jedinicama područne (regionalne) samouprave i lučkim upravama za vođenje upisnika koncesija na pomorskom dobru, priprema prijedloge odluka i ugovora o koncesiji na pomorskom dobru i posebne upotrebe pomorskog dobra u kojima je davatelj Vlada Republike Hrvatske, te izrađuje stručne podloge za dodjelu koncesija na pomorskom dobru u kojima je davatelj Vlada Republike Hrvatske. Odjel koordinira i saziva Povjerenstvo za koncesije i to za koncesije koje daje Vlada Republike Hrvatske te analizira koncesijske sustave.

Odjel analizira koncesijske sustave, u suradnji sa Službom za financijsko planiranje i pripremu plaćanja sudjeluje u provođenju radnji vezanih za namjensko trošenje proračunskih sredstava za poslove izrade stručnih podloga za dodjelu koncesija, te sudjeluje u praćenju i analiziranju upravljanja, upotrebe i gospodarskog korištenja pomorskog dobra.

Odjel obavlja upravne i stručne poslove koji se odnose na izradu mišljenja i tumačenja o svim pitanjima iz djelokruga Uprave, obavlja upravne i stručne poslove koji se odnose na izradu mišljenja na prijedloge propisa iz djelokruga drugih tijela. Odjel priprema očitovanja na predstavke građana i drugih tijela iz područja svoga rada i predlaže mjere za poboljšanje.

Odjel primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

3.2.1.2. Odjel za nadzor

Članak 36.

Odjel za nadzor prati i analizira upravljanje pomorskim dobrom od strane jedinica lokalne samouprave i jedinica područne (regionalne) samouprave te drugih osoba javnog prava ili osoba (ustanove) s javnim ovlastima kojima je upravljanje pomorskim dobrom povjereno, obavlja poslove koji se odnose na provedbu upravnog nadzora nad upravljanjem, upotrebom i gospodarskim korištenjem pomorskog dobra te provođenjem koncesijskog sustava na pomorskom dobru od strane jedinica lokalne samouprave i jedinica područne (regionalne) samouprave te drugih osoba javnog prava ili osoba (ustanove) s javnim ovlastima kojima je upravljanje pomorskim dobrom povjereno. Odjel prati, analizira i nadzire upravljanje, upotrebu i gospodarsko korištenje pomorskog dobra.

Odjel vodi prvostupanjski i drugostupanjski upravni postupak iz područja pomorstva i brodarstva, poduzima radnje u upravnim sporovima, donosi upravna rješenja na odluke o posebnoj upotrebi koju donosi predstavničko tijelo jedinice područne (regionalne) samouprave i upravno vijeće lučke uprave, rješenja o dozvoli na pomorskom dobru, upravnog akta pomorskog redara odnosno čuvara zakonom zaštićenih dijelova prirode i upravnog akta lučkog redara, kao i druga upravna rješenja koje donosi na temelju zakona kojima se regulira područje pomorstva, pomorskog dobra i morskih luka, prijevoz u linijskom i povremenom obalnom pomorskom prometu, te koordinira obavljanje upravnih postupaka iz područja pomorstva, brodarstva i zaštite mora od onečišćenja.

Odjel prati izvršavanje planova upravljanja pomorskim dobrom jedinica lokalne samouprave, jedinica područne (regionalne) samouprave te drugih osoba javnog prava ili osoba (ustanove) s javnim ovlastima kojima je upravljanje pomorskim dobrom povjereno po pitanju održavanja i gospodarskog korištenja pomorskog dobra.

Odjel sudjeluje u provedbi stručnog osposobljavanja pomorskih i lučkih redara i priprema rješenje o stjecanju i gubitku ovlaštenja za obavljanje poslova nadzora nad provedbom reda na pomorskom dobru u općoj upotrebi i poslova nadzora nad provedbom reda u luci otvorenoj za javni promet.

3.2.2. Služba za financijsko planiranje i pripremu plaćanja

Članak 37.

Služba za financijsko planiranje i pripremu plaćanja priprema i izrađuje prijedlog proračuna za tekuću godinu vezano za korisnike proračunskih sredstava iz područja pomorstva, kontinuirano i redovito prati izvršenje financijskog godišnjeg plana proračunskih korisnika na razini Uprave te priprema prijedlog izmjena i dopuna državnog proračuna Republike Hrvatske, kao i preraspodjele proračunskih sredstava korisnika iz područja rada Uprave, sukladno Zakonu o proračunu, odnosno zakonu o izvršavanju državnog proračuna Republike Hrvatske.

Služba u suradnji s Sektorom održivog razvoja pomorstva planira i prati izgradnju razvojnih projekata i programa iz djelokruga Uprave, a koji se financiraju, odnosno subvencioniraju sredstvima državnog proračuna Republike Hrvatske s razdjela Ministarstva. Služba u suradnji s Sektorom održivog razvoja pomorstva priprema i provodi Projekt stipendiranja redovitih učenika i studenata te Program sufinanciranja ukrcaja vježbenika na brodove u međunarodnoj i nacionalnoj plovidbi. Služba u suradnji s Sektorom održivog razvoja pomorstva radi na provedbi oslobođenja od trošarina za plovila koja koriste pogonsko gorivo obojeno plavom bojom (plavi dizel). Služba provodi prati i izvršava projekt potpore brodarima i ostale gospodarske aktivnosti na moru predlaže, priprema, potpore brodarima i ostalim sudionicima u pomorskom prometu i brodarstvu, priprema programe vezane za sufinanciranje gradnje brodova, obnove putničke i izletničke flote sukladno zakonima kojima se regulira područje državnih potpora, te smjernicama Europske unije o državnim potporama u pomorskom prijevozu i državnim potporama za zaštitu okoliša. Služba priprema i sudjeluje u izradi projekata i studija vezanih za potpore u pomorstvu te u svom radu surađuje s ministarstvom nadležnim za financije u dijelu koji se odnosi na državne potpore. Služba osigurava i provodi radnje vezane za namjensko trošenje proračunskih sredstava za poslove utvrđivanja, provedbe i izvlaštenja na pomorskom dobru. Priprema očitovanja na predstavke građana i drugih tijela iz područja svoga rada i predlaže mjere za poboljšanje.

3.2.3. Služba za zakonodavstvo

Članak 38.

Služba za zakonodavstvo priprema nacrte prijedloga zakonskih i podzakonskih akata iz područja pomorstva, daje mišljenja na zakonske prijedloge drugih nadležnih tijela, obavlja upravne i stručne poslove koji se odnose na izradu mišljenja i tumačenja o pravnim pitanjima u području pomorstva. Služba priprema i sudjeluje u izradi nacrta dvostranih i mnogostranih međunarodnih ugovora iz područja pomorstva, priprema akte o pristupanju međunarodnim ugovorima iz područja pomorstva, prati i predlaže mjere za primjenu međunarodnih ugovora iz djelokruga Sektora. Služba prati i sudjeluje u procesima usvajanja pravnih propisa Europske unije u području pomorstva, sudjeluje u izradi nacionalnih propisa kojima se osigurava primjena pravne stečevine Europske unije, sudjeluje u radu i surađuje s tijelima i organizacijama Europske unije u području pomorstva, sudjeluje u radu Europske agencije za sigurnost pomorske plovidbe, sudjeluje u radu međunarodnih organizacija, a posebno, Međunarodne pomorske organizacije, Međunarodne organizacije rada, tijela Barcelonske konvencije, konferencija stranaka Konvencije Ujedinjenih naroda o pravu mora, Jadransko-jonske inicijative i drugih međunarodnih tijela iz područja pomorstva.

Služba sudjeluje u pregovorima radi zaključivanja ugovora i prati primjenu ugovora, te sudjeluje u radu mješovitih odbora, priprema izvješća o suradnji Republike Hrvatske s drugim državama u području pomorstva, sudjeluje u izradi platformi za sudjelovanje izaslanstava Republike Hrvatske na diplomatskim konferencijama radi usvajanja višestranih međunarodnih ugovora, sudjeluje u izradi platformi za sudjelovanje u radu tijela međunarodnih organizacija u području pomorstva, priprema nacrte akata o potvrđivanju međunarodnih ugovora u području pomorstva, predlaže nacrte nacionalnih propisa kojima se osigurava primjena međunarodnih ugovora, sudjeluje u izradi Nacionalnog programa usuglašavanja zakonodavstva Republike Hrvatske u području pomorstva s pravnom stečevinom Europske unije, priprema izvješća o provedbi Nacionalnog programa, priprema druga izvješća za potrebe Europske komisije u području pomorstva, surađuje s drugim nadležnim tijelima i institucijama te obavlja druge poslove iz svoga djelokruga. Služba prati i analizira razvoj tehničkih, tehnoloških i drugih dostignuća iz područja pomorstva, prikuplja, prati i analizira podatke o projektima od značenja za razvitak pomorskog prometa, prati i sudjeluje u izradi razvojnih studija iz područja pomorstva, surađuje s znanstvenim ustanovama iz područja pomorstva, prati i analizira strateške i razvojne smjernice i dokumente nacionalnih tijela i međunarodnih organizacija i Europske unije, priprema stručne podloge i mišljenja za potrebe izrade prijedloga zakonskih i podzakonskih akata, te izrađuje prijedloge mjera za unaprjeđenje pomorstva, obavlja stručne poslove izrade prijedloga strategija razvoja i drugih strateških dokumenata i predlaže njihove izmjene, te priprema i predlaže odgovarajuće provedbene planove i prati njihovo izvršavanje, obavlja poslove pripreme dokumenata vezanih uz programe Europske unije, te ostale međunarodne programe pomoći, priprema i koordinira izradu stručnih podloga, razvojne dokumentacije, znanstveno-stručnih studija i elaborata, te razvojnih programa i projekata u vezi s razvojem pomorstva i pomorskom politikom. Služba priprema očitovanja na predstavke građana i drugih tijela iz područja svoga rada i predlaže mjere za poboljšanje.

Služba primjenjuje zakon kojim se uređuju instrumenti politike boljih propisa u pripremi nacrta prijedloga zakonskih i podzakonskih akata, provedbi procjene učinaka propisa i provedbi poslova vrednovanja propisa iz svoje nadležnosti, dok u obavljanju poslova savjetovanja s javnošću pored zakona kojim se uređuju instrumenti politike boljih propisa primjenjuje i zakon kojim se uređuje pravo na pristup informacijama.

4. UPRAVA SIGURNOSTI PLOVIDBE

Članak 39.

Uprava sigurnosti plovidbe obavlja poslove traganja i spašavanje osoba u pogibelji na moru, koordinacije spašavanja plovila i osoba s plovila na unutarnjim vodama u slučaju plovidbene nesreće, poslove predviđanja, sprječavanja, ograničavanja i osiguravanja spremnosti za reagiranje te reagiranje na iznenadna onečišćenja mora i na izvanredne prirodne događaje u moru radi zaštite morskog okoliša i obalnog područja, poslove zaštite okoliša od onečišćenja s objekata unutarnje plovidbe, poslove nadzora i upravljanja pomorskim prometom, nadzora i upravljanja riječnim prometom i osiguravanja funkcionalnosti Riječnih informacijskih servisa (RIS). Obavlja poslove inspekcijskog nadzora sigurnosti plovidbe, inspekcijskog nadzora nad zaštitom okoliša od onečišćenja s pomorskih objekata i objekata unutarnje plovidbe, inspekcijskog nadzora pravnih i fizičkih osoba ovlaštenih za obavljanje pojedinih poslova sigurnosti plovidbe i drugih poslova sukladno pomorskim i plovidbenim propisima, inspekcijskog nadzora prijevoza u javnom obalnom linijskom pomorskom prometu, nadzora nad održavanjem reda, uvjetima sigurnosti plovidbe i zaštite okoliša u lukama i na ostalim dijelovima unutarnjih morskih voda i teritorijalnog mora Republike Hrvatske te lukama, pristaništima i ostalim dijelovima unutarnjih voda. U nadležnosti Uprave sigurnosti plovidbe je utvrđivanje sposobnosti za plovidbu pomorskih objekata i objekata unutarnje plovidbe u opsegu kako je utvrđen pomorskim i plovidbenim propisima, vođenje upisnika i očevidnika pomorskih objekata i objekata unutarnje plovidbe, izdavanje isprava i knjiga pomorskim objektima i objektima unutarnje plovidbe hrvatske zastave, vođenje inspekcijskih poslova prikupljanja dokaza i izvida pomorskih i plovidbenih prekršaja kojima je izazvana pomorska ili plovidbena nesreća, vođenja registra pomorskih i plovidbenih nesreća i nezgoda. Obavlja poslove izdavanja pomorskih knjižica, brodarskih knjižica i identifikacijskih isprava pomoraca, vođenje očevidnika pomoraca i brodaraca Republike Hrvatske i ovjera plovidbene službe pomoraca i brodaraca, provođenje ispita za stjecanje svjedodžbi i uvjerenja o osposobljenosti odnosno dopunskoj osposobljenosti pomoraca, brodaraca i nautičara, izdavanje svjedodžbi i vođenje registra svjedodžbi o osposobljenosti i dopunskoj osposobljenosti pomoraca i brodaraca, uvjerenja o osposobljenosti za upravljanje brodicama, jahtama i čamcima. Vodi poslove prekršajnog postupka u prvom stupnju za pomorske i plovidbene prekršaje, poslove sigurnosne zaštite morskih luka i brodova, kao i druge poslove sigurnosti plovidbe koji su stavljeni u nadležnost Ministarstva pomorskim, plovidbenim propisima i drugim posebnim propisima. Uprava sigurnosti plovidbe obavlja poslove inspekcijskog nadzora nad primjenom zakona i drugih propisa kojima se uređuje pomorsko dobro i koncesija na pomorskom dobru. Uprava sigurnosti plovidbe upravlja i rukovodi poslovima sigurnosti plovidbe i nadzora pomorskog dobra, donosi smjernice, planove i programe za organizacijski, stručni i tehnički rad i razvoj službi, prati provedbu pomorskih i plovidbenih propisa, inicira i sudjeluje u pripremi nacrta prijedloga zakona i podzakonskih propisa radi unaprjeđenja poslova sigurnosti plovidbe i nadzora pomorskog dobra, osigurava ujednačenu, pravilnu, pravodobnu i učinkovitu provedbu poslova sigurnosti plovidbe i nadzora pomorskog dobra te u tom smislu organizira, usmjerava i nadzire rad službi i ustrojstvenih jedinica te osigurava sustavno osposobljavanje službenika, planira, organizira i osigurava razvoj i održavanje materijalnih sredstava za obavljanje poslova sigurnosti plovidbe i nadzora pomorskog dobra, planira i osigurava učinkovito i zakonito raspolaganje sredstvima za obavljanje poslova sigurnosti plovidbe i nadzora pomorskog dobra, surađuje s državnim tijelima, javnim službama, jedinicama lokalne i područne (regionalne) samouprave i gospodarskim subjektima, kao i pravnim osobama koje imaju javne ovlasti u poduzimanju mjera radi ostvarenja učinkovitog i svrhovitog obavljanja poslova sigurnosti plovidbe, sudjeluje u radu institucija Europske unije radi provođenja zajedničke politike u dijelu koji se odnosi na poslove sigurnosti plovidbe te surađuje s nadležnim službama drugih država, međunarodnim organizacijama i stručnim udruženjima, osigurava održavanje sustava upravljanja kvalitetom sukladno Zakonu o lučkim kapetanijama (»Narodne novine«, broj 118/18.) te pomorskim i plovidbenim propisima, provodi inspekcijske poslove sigurnosti plovidbe i nadzora pomorskog dobra samostalno ili u suradnji s inspektorima i drugim ovlaštenim službenicima raspoređenim na rad u lučke kapetanije, provodi unutarnji nadzor i unutarnju kontrolu zakonitosti postupanja lučkih kapetanija iz nadležnosti Uprave, obavlja i druge poslove određene Zakonom o lučkim kapetanijama, pomorskim i plovidbenim te drugim propisima.

U Upravi sigurnosti plovidbe, ustrojavaju se:

4.1. Sektor za inspekcijske poslove i tehničke standarde

4.2. Sektor sigurnosti plovidbe i zaštite okoliša na moru i unutarnjim vodama

4.3. Sektor za registre sigurnosti plovidbe

4.4. Lučka kapetanija Pula

4.5. Lučka kapetanija Rijeka

4.6. Lučka kapetanija Senj

4.7. Lučka kapetanija Zadar

4.8. Lučka kapetanija Šibenik

4.9. Lučka kapetanija Split

4.10. Lučka kapetanija Ploče

4.11. Lučka kapetanija Dubrovnik

4.12. Lučka kapetanija Sisak

4.13. Lučka kapetanija Osijek

4.14. Lučka kapetanija Slavonski Brod

4.15. Lučka kapetanija Vukovar

4.16. Nacionalni centar sigurnosti plovidbe (NCSP).

4.1. Sektor za inspekcijske poslove i tehničke standarde

Članak 40.

Sektor za inspekcijske poslove i tehničke standarde prati primjenu propisa u području sigurnosti plovidbe na moru i unutarnjim vodama i predlaže mjere za poboljšanje, prati donošenje i izmjene međunarodnih propisa i inicira izmjene i dopune zakona i drugih propisa, sudjeluje u izradi nacrta prijedloga zakona i drugih propisa iz svoga djelokruga, priprema planove, upute i mišljenja vezana za inspekcijski nadzor provedbe zakona i drugih propisa. Sektor obavlja inspekcijski nadzor i dodatni tehnički nadzor pomorskih objekata, inspekcijski nadzor pomorskog dobra, luka, objekata sigurnosti plovidbe i objekata unutarnje plovidbe, sigurnosne zaštite brodova i luka otvorenih za domaći i međunarodni promet, te obavlja i druge poslove inspekcijskog nadzora u skladu s zakonima kojima se regulira područje pomorstva, pomorskog dobra i morskih luka, međunarodnim ugovorima i drugim propisima, obavlja poslove prema zakonu kojim se regulira područje plovidbe i luke unutarnjih voda, nadzire rad tehničkog nadzornog tijela, te u tim poslovima koordinira i nadzire rad lučkih kapetanija. Sektor poduzima mjere za uklanjanje nepravilnosti i nedostataka utvrđenih inspekcijskim nadzorom i prati njihovo izvršenje; vodi očevidnik objekata pod nadzorom i očevidnik poduzetih mjera. Sektor priprema smjernice za izradu godišnjih planova inspekcijskog nadzora Sektora i područnih jedinica, utvrđuje prioritete inspekcijskog nadzora, te prati ostvarivanje planova. Sektor nadzire rad organizacija priznatih u skladu sa zakonima kojima se regulira područje pomorstva, područje sigurnosne zaštite pomorskih brodova i luka, područje plovidbe i luke unutarnjih voda (u daljnjem tekstu: priznatih organizacija). Sektor obavlja inspekcijski nadzor stavljanja na tržište i/ili na raspolaganje rekreacijskih plovila i pomorske opreme i nadzire rad tijela ovlaštenih za ocjenjivanje sukladnosti rekreacijskih plovila i pomorske opreme. Sektor surađuje s inspekcijskim službama drugih tijela u sveobuhvatnoj zaštiti Jadranskog mora, otoka i priobalja i unutarnjih voda, te surađuje i prati rad međunarodnih tijela iz područja sigurnosti plovidbe i zaštite okoliša. Sektor prati provedbu inspekcijskog nadzora sigurnosti riječnog prometa i reda u lukama unutarnjih voda. U suradnji s ostalim ustrojstvenim i područnim jedinicama Uprave, Sektor planira određene inspekcijske poslove koje obavljaju ovlašteni djelatnici. Sektor osigurava sustavno osposobljavanje inspektora i ovlaštenih djelatnika u Službi i područnim jedinicama, vodi očevidnik inspektora i ovlaštenih djelatnika. Sektor u suradnji s lučkim kapetanijama planira, organizira i koordinira aktivnosti vezane za redovito i izvanredno održavanje flote, opremanje flote potrošnim materijalima, dodatnom opremom i uređajima, predlaže rashod postojećih i nabavu novih brodova, brodica i čamaca, vodi evidenciju o statusu i kontrolira pravilnu uporabu flote. Sektor planira i organizira tekuće i investicijsko održavanje i opremanje poslovnih prostora. Sektor vodi evidenciju o postojećoj opremi i uređajima, te planira potrebe i nabavu nove opreme i uređaja za obavljanje inspekcijskih poslova. Planira i provodi nadogradnju i održavanje Informacijskog sustava sigurnosti plovidbe u dijelu nadležnosti Sektora. Sektor u suradnji sa stručnim službama Ministarstva definira strateške ciljeve i pokazatelje uspješnosti, utvrđuje rizike, nadzire provedbu postavljenih ciljeva, priprema izvještaje o realizaciji postavljenih ciljeva, priprema prijedlog proračuna za aktivnosti i projekte, te izrađuje i ažurira plan nabave i financijski plan iz djelokruga Sektora. Sektor radi analizu i kontrolu financijskih prihoda i rashoda Uprave i područnih jedinica, obavlja poslove prikupljanja, obrade i analize podataka o svim poslovima i aktivnostima Uprave i lučkih kapetanija, u suradnji s područnim jedinicama analizira postojeće procese poslovanja, predlaže izmjene, odnosno razvoj novih procesa, predlaže promjene usmjerene na organizacijska poboljšanja, predlaže uvođenje novih tehnologija i informatičkih rješenja u svrhu poboljšanja efikasnosti i učinkovitosti iz djelokruga Sektora. Sudjeluje u pripremi prijedloga provedbenih propisa i naputaka o postupanju Uprave i područnih jedinica; sudjeluje u izradi korisničkih priručnika i uputa za rad, pruža podršku djelatnicima područnih jedinica i vanjskim korisnicima. Sektor obavlja stručno-tehničke poslove vezano za održavanje sustava upravljanja kvalitetom sukladno zahtjevima međunarodne norme ISO 9001. Surađuje s drugim državnim tijelima, te nacionalnim i međunarodnim organizacijama i institucijama vezanim za djelokrug rada, te obavlja i druge poslove u okviru svoga djelokruga.

U Sektoru za inspekcijske poslove i tehničke standarde ustrojavaju se:

4.1.1. Služba za tehničke standarde hrvatske flote

4.1.2. Služba za inspekcijski nadzor sigurnosti plovidbe

4.1.3. Služba za inspekcijski nadzor pomorskog dobra.

4.1.1. Služba za tehničke standarde hrvatske flote

Članak 41.

Služba za tehničke standarde hrvatske flote nadzire rad priznatih organizacija u poslovima statutarne certifikacije pomorskih objekata hrvatske državne pripadnosti, prati i analizira podatke u registrima brodova koje vode priznate organizacije uključujući statutarne svjedodžbe i izvješća o pregledima. Služba nadzire rad tehničkog nadzornog tijela te priznatog klasifikacijskog društva koje obavlja poslove prema zakonu kojim se regulira područje plovidbe i luke unutarnjih voda, poglavito izdavanje svjedodžbi o sposobnosti plovila za plovidbu na unutarnjim vodama te vođenje baze podataka o plovilima i izdanim svjedodžbama. Služba surađuje i prati rad Međunarodne pomorske organizacije, tijela i agencija Europske unije i drugih međunarodnih organizacija vezanih uz djelokrug rada. Služba prati međunarodne konvencije i propise Europske unije iz svoga djelokruga, te priprema planove za njihovu primjenu, analizira transpoziciju međunarodnih konvencija i EU pomorskih propisa u nacionalne propise, organizira i koordinira rad tehničkih povjerenstava za transpoziciju novih odredbi međunarodnih konvencija i EU pomorskih propisa. Služba sudjeluje u pripremi za objavu tehničkih pravila sukladno zakonu kojim se regulira područje pomorstva, tehničkih okružnica, procedura i priručnika te daje mišljenja vezana za primjenu zahtjeva međunarodnih konvencija, zakona i propisa, sudjeluje u pripremi nacrta nacionalnih propisa i zahtjeva za nekonvencijske brodove i brodove na koje se ne primjenjuju EU propisi. Služba sudjeluje u pripremi za objavu tehničkih pravila za plovila na unutarnjim vodama, sudjeluje i prati rad međunarodnih tijela iz područja djelokruga Službe i predlaže mjere za unaprjeđenje tehničkih standarda za plovila na unutarnjim vodama. Sudjeluje posredno ili neposredno u procesu obavljanja tehničkog nadzora hrvatskih pomorskih objekata i plovila na unutarnjim vodama. Služba obavlja poslove inspekcijskog nadzora stavljanja na tržište rekreacijskih plovila i pomorske opreme, nadzire rad tijela ovlaštenih za ocjenjivanje sukladnosti rekreacijskih plovila i pomorske opreme, sudjeluje u radu tijela za koordinaciju inspekcijskog nadzora tehničkih zahtjeva za proizvode. Služba organizira i koordinira aktivnosti vezane za redovito i izvanredno održavanje flote, opremanje flote potrošnim materijalima, dodatnom opremom i uređajima, predlaže rashod postojećih i nabavu novih brodova, brodica i čamaca, vodi evidenciju o statusu i kontrolira pravilnu uporabu flote. Služba obavlja tehničke poslove u vezi s korištenjem školskog broda »Kraljica mora« (nadzor nad poslovima održavanja školskog broda, nadzor nad troškovima izvršavanja ugovora o upravljanju i održavanju školskog broda). Služba obavlja stručno-tehničke poslove vezano za održavanje sustava upravljanja kvalitetom sukladno zahtjevima međunarodne norme ISO 9001, te obavlja i druge poslove u okviru svoga djelokruga.

4.1.2. Služba za inspekcijski nadzor sigurnosti plovidbe

Članak 42.

Služba za inspekcijski nadzor sigurnosti plovidbe koordinira i provodi inspekcijski nadzor i dodatni tehnički nadzor na hrvatskim pomorskim objektima, inspekcijske preglede hrvatskih brodova u stranim lukama, kao i nadzor stranih brodova u hrvatskim lukama u skladu s međunarodnim ugovorima, inspekcijski nadzor luka i objekata sigurnosti plovidbe, inspekcijski nadzor sigurnosne zaštite brodova i luka otvorenih za domaći i međunarodni promet, nadzire rad priznatih organizacija u poslovima sigurnosne zaštite te u tim poslovima usmjerava, koordinira i nadzire rad područnih jedinica Uprave. Služba obavlja poslove ovlaštenog tužitelja u prekršajnim postupcima iz svog djelokruga rada, vodi očevidnike inspektora i drugih ovlaštenika inspekcijskih poslova, planira i organizira njihovo sustavno osposobljavanje te skrbi o njihovoj stručnoj osposobljenosti za obavljanje poslova inspekcijskog nadzora. Prati stanje morskih luka i objekata sigurnosti plovidbe, stanje sigurnosne zaštite u lukama te predlaže mjere za unaprjeđenje. Služba surađuje i prati rad Međunarodne pomorske organizacije, tijela i agencija Europske unije i drugih međunarodnih organizacija vezanih uz djelokrug rada. Služba obavlja inspekcijski nadzor sigurnosti riječnog prometa i reda u lukama unutarnjih voda, a osobito inspekcijski nadzor nad plovilima u pogledu njihove sposobnosti za plovidbu, lukama, pristaništima, sidrištima i zimovnicima, obavljanjem lučkih djelatnosti u lukama i pristaništima, tehničkim održavanjem vodnog puta i objektima sigurnosti plovidbe, gradnjom na vodnom putu u pogledu utjecaja na sigurnost plovidbe, prijevozom putnika i stvari u pogledu zaštite ljudskih života i imovine te zaštitom od onečišćenja s plovila. Služba koordinira i provodi istrage plovidbenih nesreća, obrađuje podatke i vodi evidenciju o plovidbenim nesrećama. Prati stanje sustava sigurnosti riječnog prometa te predlaže mjere za njegovo unaprjeđenje, surađuje i prati rad međunarodnih tijela iz područja sigurnosti riječnog prometa i zaštite voda od onečišćenja s plovila. Služba planira i organizira tekuće i investicijsko održavanje i opremanje plovila Ministarstva, te obavlja i druge poslove u okviru svoga djelokruga.

4.1.3. Služba za inspekcijski nadzor pomorskog dobra

Članak 43.

Služba za inspekcijski nadzor pomorskog dobra koordinira i provodi inspekcijski nadzor pomorskog dobra i morskih luka te koncesijskog sustava na pomorskom dobru te u tim poslovima usmjerava, koordinira i nadzire rad inspektora i drugih ovlaštenika inspekcijskih poslova pomorskog dobra te područnih jedinica Uprave, prati stanje pomorskog dobra i stanje koncesijskog sustava na pomorskom dobru te predlaže mjere za unaprjeđenje. Služba sudjeluje u obavljanju poslova koji se odnose na provedbu upravnog nadzora nad gospodarenjem i korištenjem pomorskog dobra te provođenjem koncesijskog sustava na pomorskom dobru. Služba obavlja poslove ovlaštenog tužitelja u prekršajnim postupcima iz svog djelokruga rada, vodi očevidnike inspektora i drugih ovlaštenika inspekcijskih poslova, planira i organizira njihovo sustavno osposobljavanje te skrbi o njihovoj stručnoj osposobljenosti za obavljanje poslova inspekcijskog nadzora. Služba planira i organizira tekuće i investicijsko održavanje i opremanje poslovnih prostora, te obavlja i druge poslove u okviru svoga djelokruga.

4.2. Sektor sigurnosti plovidbe i zaštite okoliša na moru i unutarnjim vodama

Članak 44.

Sektor sigurnosti plovidbe i zaštite okoliša na moru i unutarnjim vodama obavlja stručne poslove, osigurava i nadzire provedbu domaćih propisa i međunarodnih ugovora iz područja sigurnosti pomorskog prometa i plovidbe te zaštite okoliša od onečišćenja s pomorskih objekata u unutarnjim morskim vodama i lukama, teritorijalnom moru, isključivom gospodarskom pojasu Republike Hrvatske, kao i u drugim područjima mora u skladu s međunarodnim ugovorima. Sektor obavlja stručne poslove koji se odnose na sigurnost pomorskog prometa i prometa unutarnjim vodama i red u lukama, pristaništima unutarnjih voda i u unutarnjim morskim vodama, teritorijalnom moru, isključivom gospodarskom pojasu i unutarnjim vodama Republike Hrvatske, poslove prihvata i otpreme i službenih postupaka prijave pomorskih objekata i objekata unutarnje plovidbe, peljarenje, zaštitu okoliša od onečišćenja s pomorskih objekata i plovnih objekata unutarnje plovidbe, uvjete kojima moraju udovoljavati luke i pristaništa u pogledu sigurnosti plovidbe i zaštite okoliša od onečišćenja i sigurnosne zaštite. Sektor usklađuje i pruža podršku u obavljanju poslova održavanja i obilježavanja pomorskih plovnih putova i objekata sigurnosti plovidbe, održavanja pomorske radio službe, obavljanja hidrografske djelatnosti, izvanrednih događaja na moru i unutarnjim vodama, pomorskih i plovidbenih nesreća i nezgoda, uklanjanja podrtina i potonulih stvari, tegljenja, traganja i spašavanja, nadzora i upravljanja pomorskim prometom i pomorske meteorološke službe te u tim poslovima koordinira i prati rad lučkih kapetanija i pravnih osoba s javnim ovlastima. Sektor obavlja stručne poslove i donosi upravna rješenja u prvom stupnju za uvjete sigurnosti plovidbe i uvjete zaštite okoliša od onečišćenja s pomorskih objekata i objekata unutarnje plovidbe u postupcima donošenja dokumenata i akata prostornog uređenja i gradnje od državnog značaja, obavljanje poslova peljarenja, hidrografske djelatnosti, sigurnosne zaštite luka, službenih postupaka prijave pomorskih objekata, rukovanja opasnim i štetnim tvarima u lukama, lučkim prihvatnim uređajima za otpad. Sektor prati, analizira, planira, organizira i usmjerava razvoj i ujednačenu i učinkovitu provedbu poslova traganja i spašavanja osoba u pogibelji na moru, koordinacije spašavanja plovnih objekata i osoba s plovnih objekata na unutarnjim vodama u slučaju plovidbene nesreće, poslova nadzora i upravljanja pomorskim prometom i poslova nadzora i upravljanja riječnim prometom, poslova predviđanja, sprječavanja, ograničavanja, osiguravanja spremnosti za reagiranje i reagiranje na iznenadna onečišćenja mora radi zaštite morskog okoliša i obalnog područja, kao i zaštite okoliša od onečišćenja s plovnih objekata unutarnje plovidbe i postupaka u slučaju opasnosti od onečišćenja s plovnih objekata, te u tim poslovima surađuje s drugim tijelima državne uprave i ustanovama u zemlji i inozemstvu, Nacionalnim centrom sigurnosti plovidbe, upravom nadležnom za unutarnju plovidbu i lučkim kapetanijama, te planira, organizira i osigurava razvoj i održavanje materijalnih sredstava i osigurava sustavno osposobljavanje službenika za obavljanje tih poslova. Sektor izrađuje smjernice, planove i programe za organizacijski, stručni i tehnički rad i razvoj upravnih i stručnih poslova iz područja nadležnosti, organizira, usmjerava i nadzire rad te osigurava sustavno osposobljavanje službenika i pruža podršku u obavljanju tih poslova lučkih kapetanija, sektora i službi u sastavu Uprave. Sektor obavlja poslove inspekcijskog nadzora u okviru ovlaštenja utvrđenih zakonom kojim se uređuje područje pomorstva, kao i drugim propisima. Sektor sudjeluje u radu međunarodnih organizacija, tijela i agencija te tijela i agencija Europske unije u području sigurnosti plovidbe i zaštite okoliša od onečišćenja s plovnih objekata na moru i unutarnjoj plovidbi, obavlja poslove procjene učinaka propisa iz svoga djelokruga, inicira i sudjeluje u pripremi nacrta prijedloga zakona i podzakonskih propisa i drugih akata iz područja pomorskog prometa, sigurnosti plovidbe i zaštite mora od onečišćenja s pomorskih objekata, sigurnosti prometa i zaštite okoliša na unutarnjim vodama, prati stanje tih područja, predlaže mjere za unaprjeđenje i skrbi o razvoju tih poslova. U obavljanju poslova Sektor surađuje s Hrvatskim hidrografskim institutom, trgovačkim društvom Plovput Split, Agencijom za istraživanje nesreća u zračnom, pomorskom i željezničkom prometu, Državnim hidrometeorološkim zavodom, drugim tijelima državne uprave i pravnim osobama s javnim ovlastima, jedinicama lokalne i područne (regionalne) samouprave i gospodarskim subjektima, kao i pravnim osobama koje imaju javne ovlasti u poduzimanju mjera radi ostvarenja učinkovitog i svrhovitog obavljanja poslova, te surađuje s nadležnim službama drugih država, međunarodnim organizacijama i stručnim udruženjima. Sektor vodi evidenciju o postojećoj opremi i uređajima, te planira potrebe i nabavu nove telekomunikacijske, računalne i radio opreme i uređaja za potrebe Uprave i lučkih kapetanija od značaja za sigurnost plovidbe. Planira i provodi nadogradnju i održavanje informacijskog sustava sigurnosti plovidbe u dijelu nadležnosti Sektora. Sektor u suradnji sa stručnim službama Ministarstva definira strateške ciljeve i pokazatelje uspješnosti, utvrđuje rizike, nadzire provedbu postavljenih ciljeva, priprema izvještaje o realizaciji postavljenih ciljeva, priprema prijedlog proračuna za aktivnosti i projekte, te izrađuje i ažurira plan nabave i financijski plan iz djelokruga Sektora. Sektor obavlja analizu i kontrolu financijskih prihoda i rashoda Uprave i područnih jedinica, obavlja poslove prikupljanja, obrade i analize podataka o svim poslovima i aktivnostima Uprave i lučkih kapetanija, u suradnji s područnim jedinicama analizira postojeće procese poslovanja, predlaže izmjene, odnosno razvoj novih procesa, predlaže promjene usmjerene na organizacijska poboljšanja, predlaže uvođenje novih tehnologija i informatičkih rješenja u svrhu poboljšanja efikasnosti i učinkovitosti iz djelokruga Sektora. Sudjeluje u održavanju sustava upravljanja kvalitetom u okviru svog djelokruga kao i u pripremi prijedloga provedbenih propisa i naputaka o postupanju Uprave i područnih jedinica, sudjeluje u izradi korisničkih priručnika i uputa za rad, pruža podršku djelatnicima područnih jedinica i vanjskim korisnicima. Sektor surađuje s drugim državnim tijelima, te nacionalnim i međunarodnim organizacijama i institucijama vezanim uz djelokrug rada, te obavlja i druge poslove u okviru svoga djelokruga.

U Sektoru sigurnosti plovidbe i zaštite okoliša na moru i unutarnjim vodama, ustrojavaju se:

4.2.1. Služba sigurnosti plovidbe na moru i unutarnjim vodama

4.2.2. Služba zaštite okoliša na moru i unutarnjim vodama.

4.2.1. Služba sigurnosti plovidbe
 na moru i unutarnjim vodama

Članak 45.

Služba sigurnosti plovidbe na moru i unutarnjim vodama osigurava, koordinira i nadzire provedbu domaćih i međunarodnih propisa iz područja sigurnosti plovidbe, priprema stručna mišljenja, suglasnosti i uvjete za gradnju, radove i druge aktivnosti na plovnim putovima u prostoru obale, unutarnjih morskih voda, teritorijalnog mora i epikontinentalnog pojasa Republike Hrvatske te u tim poslovima usklađuje rad lučkih kapetanija. Služba priprema upravna rješenja u prvom stupnju za uvjete sigurnosti plovidbe i uvjete zaštite okoliša od onečišćenja s pomorskih objekata u postupcima obavljanja poslova pomorskog peljarenja, hidrografske djelatnosti, sigurnosne zaštite luka i službenih postupaka prijave dolazaka i odlazaka pomorskih objekata. U postupku donošenja dokumenata i akata prostornog uređenja i gradnje državnog značaja, služba u suradnji s lučkim kapetanijama, sudjeluje u utvrđivanju uvjeta za zahvate u prostoru obale, unutarnjih morskih voda, teritorijalnog mora i epikontinentalnog pojasa Republike Hrvatske s naslova sigurnosti plovidbe i zaštite mora od onečišćenja s pomorskih objekata. Služba prati i analizira poslove nadzora i upravljanja pomorskim i riječnim prometom, plovidbom i peljarenjem, nadzora provedbe propisa u kojima se regulira sigurnost pomorskog prometa i održavanje reda u lukama i u plovidbi, upravljanja plovidbenim nezgodama, traganja i spašavanja na moru, spašavanja osoba i plovila na vodnim putovima i druge interventne poslove sigurnosti plovidbe te u tim poslovima usklađuje rad lučkih kapetanija, Nacionalnog centra za sigurnost plovidbe te koordinira osposobljavanje djelatnika. Služba djeluje kao nacionalno ovlašteno tijelo (NCA) i upravlja integriranim pomorskim informacijskim sustavom radi razmjene podataka o pomorskom prometu kroz SafeSeaNet sustav. Služba djeluje kao nacionalno ovlašteno tijelo (NCA) u pripremi, usklađivanju i nadzoru primjene propisa koji se odnose na službu nadzora i upravljanja pomorskim prometom i pružanja VTS usluga. Služba obavlja poslove tajništva Stožera traganja i spašavanja. Služba prati i analizira pomorske nesreće i nezgode, pogibelji na moru, provedene akcije traganja i spašavanja, predlaže mjere razvoja i prati razvoj tehnologija i postupovnih modela. Služba koordinira poslove prihvata i otpreme pomorskih objekata u/iz luka, prihvata i provjere podataka, dokumenata i isprava pomorskih objekata te razvoja jedinstvenog pomorskog sučelja za formalnosti u pomorskom prometu. Služba prati i analizira rad operativnog nadzora i upravljanja pomorskim prometom, nadzire djelotvornost i funkcionalnost tehničkih i informacijskih sustava nadzora i upravljanja pomorskim prometom te po potrebi predlaže mjere i smjernice za unaprjeđenje istih, u tim poslovima surađuje sa Nacionalnom središnjicom za nadzor i upravljanje pomorskim prometom (VTS Hrvatska). Služba prati i analizira rad operativnog upravljanja Riječnim informacijskim servisima (u daljnjem tekstu: RIS), nadzire djelotvornost i funkcionalnost informacijskih sustava i pojedinih servisa u sklopu RIS-a te po potrebi predlaže mjere i smjernice za unaprjeđenje istih, u tim poslovima surađuje sa Nacionalnom RIS središnjicom i regionalnim RIS centrima ustrojenih u okviru lučkih kapetanija te prati njihov rad. Služba prati i analizira rad Plovputa na poslovima održavanja i obilježavanja pomorskih plovnih putova i održavanja radio službe, prati i analizira rad Hrvatskog hidrografskog instituta u obavljanju hidrografske službe te rad pomorske meteorološke službe. Služba sudjeluje u radu međunarodnih organizacija, tijela i agencija Europske unije u području sigurnosti plovidbe, predlaže i sudjeluje u izradi zakonskih i podzakonskih propisa iz djelokruga rada. Koordinira i vodi međuresorne radne skupine za pitanja iz rada Službe, prati stanje sigurnosti plovidbe, te predlaže i provodi mjere za unaprjeđenje. Služba izrađuje stručne podloge za tehničko-tehnološko, provedbeno i drugo unaprjeđenje sigurnosti pomorskog prometa i službi iz djelokruga poslova, sudjeluje u planiranju državnog proračuna Republike Hrvatske, obavlja poslove održavanja sustava upravljanja kvalitetom te obavlja i druge poslove u okviru svoga djelokruga.

4.2.2. Služba zaštite okoliša na moru i unutarnjim vodama

Članak 46.

Služba zaštite okoliša na moru i unutarnjim vodama osigurava, koordinira i nadzire provedbu domaćih i međunarodnih propisa iz područja zaštite mora od onečišćenja s pomorskih objekata i plovila unutarnje plovidbe, propisa kojim se uređuje sigurnost pri odobalnom istraživanju i eksploataciji ugljikovodika i propisa kojim se uređuje zaštita okoliša u djelokrugu poslova Sektora, prijevoza i rukovanja opasnim i štetnim tvarima u lukama, lučkim prihvatnim uređajima za otpad, poslove uklanjanja podrtina i potonulih stvari. Služba osobito provodi i koordinira provedbu Međunarodne konvencije o sprečavanju onečišćenja s brodova, Međunarodne konvencije o osnivanju Međunarodnog fonda za naknadu štete zbog onečišćenja uljem, Međunarodne konvencije o nadzoru upravljanja brodskim balastnim vodama i talozima, Međunarodne konvencije o nadzoru štetnih sustava protiv obrastanja brodova, Protokola o sprječavanju onečišćavanja Sredozemnog mora potapanjem otpadnih i drugih tvari s brodova i zrakoplova, Konvencije o zaštiti morskog okoliša i obalnog područja Sredozemlja i Kyotskog protokola uz Okvirnu konvenciju Ujedinjenih naroda o promjeni klime u djelokrugu poslova Sektora. Služba priprema upravna rješenja u prvom stupnju za uvjete zaštite okoliša od onečišćenja s pomorskih objekata i objekata unutarnje plovidbe u postupcima donošenja dokumenata i akata prostornog uređenja i gradnje, rukovanja opasnim i štetnim tvarima u lukama i lučkim prihvatnim uređajima za otpad. Služba provodi postupak ispitivanja neadekvatnosti ili nedostatnosti sustava prihvata otpada s brodova, te predlaže naloge za otklanjanje utvrđenih nedostataka. Služba priprema i daje stručna mišljenja, suglasnosti i posebne uvjete za gradnju, objekte, radove i druge aktivnosti u unutarnjim morskim vodama, teritorijalnom moru i isključivom gospodarskom pojasu Republike Hrvatske kao i u drugim područjima mora u skladu s međunarodnim ugovorima u skladu s propisima kojima se regulira područje pomorstva, pomorskog dobra i morskih luka. Služba daje stručnu potporu u poslovima utvrđivanja štete po okoliš, pregovorima i sudskim postupcima naknade štete od poznatog onečišćivača. Služba obavlja poslove predviđanja, sprječavanja, ograničavanja, osiguravanja spremnosti za reagiranje i reagiranje na iznenadna onečišćenja radi zaštite morskog okoliša i obalnog područja, kao i zaštite okoliša od onečišćenja s objekata unutarnje plovidbe i postupaka u slučaju opasnosti od onečišćenja s plovila, te obavlja poslove tajništva Stožera za provedbu Plana intervencija prema odredbama Plana intervencija kod iznenadnog onečišćenja mora. Služba obavlja inspekcijske poslove iz svoga djelokruga u okviru ovlaštenja koja su utvrđena posebnim propisima. Služba sudjeluje u radu međunarodnih organizacija, tijela i agencija, te tijela i agencija Europske unije u području zaštite od onečišćenja s pomorskih objekata i plovila unutarnje plovidbe, predlaže i sudjeluje u izradi zakonskih i podzakonskih propisa iz područja zaštite okoliša. U poslovima iz svog djelokruga Služba pruža potporu, nadzire i operativno koordinira rad lučkih kapetanija i Nacionalne središnjice za usklađivanje traganja i spašavanja na moru (MRCC), te osigurava i koordinira osposobljavanje djelatnika. U obavljanju poslova Služba surađuje s Agencijom za istraživanje nesreća u zračnom, pomorskom i željezničkom prometu, Državnim hidrometeorološkim zavodom, drugim tijelima državne uprave i pravnim osobama s javnim ovlastima, jedinicama lokalne i područne (regionalne) samouprave i gospodarskim subjektima, kao i pravnim osobama koje imaju javne ovlasti u poduzimanju mjera radi ostvarenja učinkovitog i svrhovitog obavljanja poslova, te surađuje s nadležnim službama drugih država, međunarodnim organizacijama i stručnim udruženjima iz područja zaštite okoliša. Služba prati stanje zaštite okoliša od onečišćenja s pomorskih objekata i plovila unutarnje plovidbe, te predlaže mjere za unaprjeđenje, izrađuje stručne podloge za tehničko-tehnološko, provedbeno i drugo unaprjeđenje službe i planiranje državnog proračuna Republike Hrvatske, obavlja poslove održavanja sustava upravljanja kvalitetom, te obavlja i druge poslove u okviru svoga djelokruga.

4.3. Sektor za registre sigurnosti plovidbe

Članak 47.

Sektor za registre sigurnosti plovidbe obavlja poslove vezane za izobrazbu i obrazovanja pomoraca i brodaraca, poslove vezane za utjecaj ljudskog faktora na sigurnost plovidbe, praćenje i unaprjeđivanje socijalnog statusa pomoraca i brodaraca, poslove vezane za primjenu radnih, životnih, socijalnih i zdravstvenih uvjeta pomoraca i brodaraca. Sektor koordinira aktivnosti i pruža podršku područnim jedinicama u obavljanju upravnih i stručnih poslova koji se odnose na izdavanje pomorskih knjižica i brodarskih knjižica, vođenje evidencije o izdanim pomorskim knjižicama i brodarskim knjižicama; utvrđivanje stručne osposobljenosti pomoraca i brodaraca, kao i poslove utvrđivanja stručne osposobljenosti za upravljanje brodicama, čamcima i jahtama, vođenje evidencije o izdanim svjedodžbama i uvjerenjima o osposobljenosti; vođenje evidencije ukrcaja i iskrcaja hrvatskih pomoraca i brodaraca, obavljanju prijava i odjava hrvatskih pomoraca i brodaraca u mirovinski i zdravstveni sustav Republike Hrvatske. Sektor nadzire rad pomorskih učilišta ovlaštenih za obavljanje izobrazbe i obrazovanja pomoraca, nadzire rad osoba ovlaštenih za izobrazbu brodaraca, nadzire rad posrednika pri zapošljavanju pomoraca. Sektor koordinira aktivnosti i pruža podršku područnim jedinicama u obavljanju upravnih i stručnih poslova koji se odnose na upise i brisanje pomorskih objekata, vođenje upisnika i očevidnika pomorskih objekata. Obavlja poslove koji se odnose na dolazak i boravak stranih jahti i brodica, djelatnost iznajmljivanja jahti i brodica, koordinira aktivnosti i pruža podršku područnim jedinicama u obavljanju upravnih i stručnih poslova evidencije dolaska i boravka stranih jahti i brodica. Sektor prati primjene propisa vezanih za djelokrug rada, predlaže unaprjeđenja, priprema i objedinjava mišljenja područnih jedinica na nacrte prijedloga zakona i podzakonskih propisa u pitanjima koja ulaze u djelokrug Sektora, poduzima radnje u postupcima pred upravnim sudovima i Visokim upravnim sudom Republike Hrvatske iz svoga djelokruga, sudjeluje u pripremi prijedloga provedbenih propisa i naputaka u okviru svoga djelokruga, sudjeluje u izradi korisničkih priručnika i uputa za rad, pruža podršku djelatnicima područnih jedinica i vanjskim korisnicima. Sektor koordinira aktivnosti ostalih ustrojstvenih jedinica Uprave i područnih jedinica vezano za ljudske potencijale; obavlja poslove planiranja potreba, nabave i skladišne evidencije odora, zaštićenih obrazaca, uredskog i potrošnog materijala za potrebe redovnih aktivnosti Uprave. Planira i provodi nadogradnju i održavanje Informacijskog sustava sigurnosti plovidbe u dijelu nadležnosti Sektora. Sektor u suradnji sa stručnim službama Ministarstva definira strateške ciljeve i pokazatelje uspješnosti, utvrđuje rizike, nadzire provedbu postavljenih ciljeva, priprema izvještaje o realizaciji postavljenih ciljeva, priprema prijedlog proračuna za aktivnosti i projekte, te izrađuje i ažurira plan nabave i financijski plan iz djelokruga Sektora. Sektor radi analizu i kontrolu financijskih prihoda i rashoda Uprave i područnih jedinica iz nadležnosti Sektora. Sektor obavlja poslove prikupljanja, obrade i analize podataka o svim poslovima i aktivnostima Uprave i lučkih kapetanija, u suradnji s područnim jedinicama analizira postojeće procese poslovanja, predlaže izmjene, odnosno razvoj novih procesa, predlaže promjene usmjerene na organizacijska poboljšanja, predlaže uvođenje novih tehnologija i informatičkih rješenja u svrhu poboljšanja efikasnosti i učinkovitosti iz djelokruga Sektora. Sudjeluje u održavanju sustava upravljanja kvalitetom u okviru svog djelokruga. Obavlja potrebnu stručnu i administrativnu suradnju s nadležnim tijelima državne uprave u provedbi poslova iz svoga djelokruga. Sektor sudjeluje u radu međunarodnih organizacija, tijela i agencija Europske unije i drugih međunarodnih organizacija vezanih uz djelokrug rada, te obavlja i druge poslove u okviru svoga djelokruga.

U Sektoru za registre sigurnosti plovidbe, ustrojavaju se:

4.3.1. Služba za registre pomoraca i brodaraca

4.3.2. Služba za registre plovnih objekata.

4.3.1. Služba za registre pomoraca i brodaraca

Članak 48.

Služba za registre pomoraca i brodaraca obavlja poslove vezane za izobrazbe i obrazovanja pomoraca i brodaraca, vodi upravni postupak u prvom stupnju za izdavanje rješenja o izobrazbi i/ili suglasnosti na obavljanje obrazovanja učilištima, vodi evidenciju o izdanim ovlaštenjima učilištima, predlaže i provodi programe i mjere za unaprjeđenje rada učilišta u skladu s međunarodnim standardima, koordinira aktivnosti učilišta u vezi s korištenjem školskog broda »Kraljica mora« od strane učenika i studenata, Služba koordinira aktivnosti i pruža podršku područnim jedinicama u obavljanju upravnih poslova koji se odnose na: izdavanje pomorskih knjižica, brodarskih knjižica, vođenje evidencije o izdanim pomorskim knjižicama, brodarskim knjižicama. Služba obavlja poslove vezane za utvrđivanje stručne osposobljenosti pomoraca i brodaraca, kao i poslove vezane za utvrđivanje stručne osposobljenosti za upravljanje brodicama, čamcima i jahtama. Služba izdaje svjedodžbe i uvjerenja o osposobljenosti, identifikacijske isprave pomoraca te vodi evidenciju o izdanim svjedodžbama, uvjerenjima o osposobljenosti i identifikacijskim ispravama pomoraca, koordinira izradu ispitnih pitanja, obavlja poslove vezano za održavanje i nadogradnju baze ispitnih pitanja. Služba nadzire rad učilišta ovlaštenih za obavljanje izobrazbe i obrazovanja pomoraca, nadzire rad osoba ovlaštenih za izobrazbu brodaraca. Služba obavlja poslove vezane za praćenje i unaprjeđivanje socijalnog statusa pomoraca i brodaraca, poslove vezane za primjenu radnih, životnih, socijalnih i zdravstvenih uvjeta pomoraca i brodaraca, prati provedbu i predlaže unapređenje mjera socijalne politike prema pomorcima i brodarcima, obavlja stručnu pripremu za izdavanje dopusnica posrednicima pri zapošljavanju pomoraca i brodaraca. Služba koordinira aktivnosti i pruža podršku područnim jedinicama u obavljanju upravnih poslova koji se odnose na vođenje evidencije ukrcaja i iskrcaja hrvatskih pomoraca i brodaraca, obavljanje prijava i odjava hrvatskih pomoraca i brodaraca u mirovinski i zdravstveni sustav Republike Hrvatske. Služba nadzire rad posrednika pri zapošljavanju pomoraca i brodaraca. Služba prati primjene propisa vezanih za djelokrug rada, predlaže unaprjeđenja, priprema i objedinjava mišljenja područnih jedinica na nacrte prijedloga zakona i podzakonskih propisa u pitanjima koja ulaze u djelokrug Službe, poduzima radnje u postupcima pred upravnim sudovima i Visokim upravnim sudom Republike Hrvatske iz svoga djelokruga, izrađuje prijedloge naputaka, uputa i mišljenja iz djelokruga rada Službe. Služba obavlja i druge upravne poslove utvrđene Pomorskim zakonikom, Zakonom o plovidbi i lukama unutarnjih voda i drugim propisima. Služba priprema očitovanja na predstavke građana i drugih tijela koji se odnose na djelokrug rada. Služba koordinira aktivnosti ostalih ustrojstvenih jedinica Uprave i područnih jedinica vezano za ljudske potencijale. Služba sudjeluje u radu međunarodnih organizacija, tijela i agencija Europske unije i drugih međunarodnih organizacija vezanih uz djelokrug rada. Služba definira strateške ciljeve i pokazatelje uspješnosti iz djelokruga Službe, utvrđuje rizike, nadzire provedbu postavljenih ciljeva, priprema izvještaje o realizaciji postavljenih ciljeva, priprema prijedlog proračuna za aktivnosti i projekte iz djelokruga Službe.

4.3.2. Služba za registre plovnih objekata

Članak 49.

Služba za registre plovnih objekata koordinira aktivnosti i pruža podršku područnim jedinicama u obavljanju upravnih poslova koji se odnose na upise i brisanje pomorskih objekata i objekata unutarnje plovidbe, vođenje upisnika pomorskih objekata i objekata unutarnje plovidbe; koordinira aktivnosti i pruža podršku područnim jedinicama u obavljanju upravnih poslova evidencije dolaska i boravka i vođenja registra stranih jahti, brodica i čamaca koje dolaze i borave u unutarnjim morskim vodama, teritorijalnom moru i unutarnjim vodama Republike Hrvatske. Služba obavlja upravne i stručne poslove vezane za djelatnost iznajmljivanja jahti i brodica u Republici Hrvatskoj. Služba donosi upravna rješenja u prvom stupnju odobrenja za kabotažu stranih jahti. Služba organizira i koordinira razmjenu podataka o pomorskim objektima i objektima unutarnje plovidbe upisanih u upisnicima, očevidnicima i registrima koje vodi u okviru djelokruga s tijelima državne uprave, drugim tijelima javne vlasti kao i pravnim osobama s javnim ovlastima kada je to propisano posebnim propisima radi obavljanja poslova iz njihova djelokruga, priprema prijedloge sporazuma o suradnji i protokola o razmjeni podataka te uspostavljanju sustava elektroničkog pristupa podacima i razmjenom podataka u realnom vremenu. Služba prati primjene propisa vezane za djelokrug rada, predlaže unaprjeđenja, priprema i objedinjava mišljenja područnih jedinica na nacrte prijedloga zakona i podzakonskih propisa u pitanjima koja ulaze u djelokrug Službe, poduzima radnje u postupcima pred upravnim sudovima i Visokim upravnim sudom Republike Hrvatske iz svoga djelokruga, izrađuje prijedloge naputaka, uputa i mišljenja iz djelokruga rada Službe. Služba obavlja i druge upravne poslove utvrđene zakonom kojim se regulira područje pomorstva, plovidba u unutarnjim vodama i drugim propisima. Služba obavlja obračun i/ili naplatu naknada za javne usluge koje se odnose na pomorske objekte, a prihod su državnog proračuna Republike Hrvatske ili proračuna jedinica regionalne (područne) samouprave. Služba priprema očitovanja na predstavke građana i drugih tijela koji se odnose na djelokrug rada. Služba sudjeluje u radu međunarodnih organizacija, tijela i agencija Europske unije i drugih međunarodnih organizacija vezanih uz djelokrug rada. Služba definira strateške ciljeve i pokazatelje uspješnosti iz djelokruga Službe, utvrđuje rizike, nadzire provedbu postavljenih ciljeva, priprema izvještaje o realizaciji postavljenih ciljeva, priprema prijedlog proračuna za aktivnosti i projekte iz djelokruga Službe.

4.4. Lučka kapetanija Pula

Članak 50.

U Lučkoj kapetaniji Pula, sa sjedištem u Puli, ustrojavaju se sljedeće službe:

4.4.1. Služba sigurnosti plovidbe

4.4.2. Služba za registre sigurnosti plovidbe.

Lučka kapetanija Pula ima ispostave izvan svoga sjedišta, i to:

4.4.3. Ispostava Umag, ispostava II. kategorije, sa sjedištem u Umagu, za područje od granica s Republikom Slovenijom do rta Malin kod Lovrečice

4.4.4. Ispostava Novigrad, ispostava III. kategorije, sa sjedištem u Novigradu, za područja od rta Malin kod Lovrečice do sredine Tarske uvale

4.4.5. Ispostava Poreč, ispostava II. kategorije, sa sjedištem u Poreču, za područja od sredine Tarske uvale do sredine Limskog kanala

4.4.6. Ispostava Rovinj, ispostava II. kategorije, sa sjedištem u Rovinju, za područje od sredine Limskog kanala do rta Barbarige

4.4.7. Ispostava Raša, ispostava III. kategorije, sa sjedištem u Trgetu, za područje od sredine uvale Raša do sredine uvale Prhlog

4.4.8. Ispostava Rabac, ispostava III. kategorije, sa sjedištem u Rabcu, za područje od sredine uvale Prhlog do sredine uvale Stupava kod Brestove.

Uže područje Lučke kapetanije Pula obuhvaća područje koje graniči s granicama ispostave Rovinj i ispostave Raša.

4.5. Lučka kapetanija Rijeka

Članak 51.

U Lučkoj kapetaniji Rijeka, sa sjedištem u Rijeci, ustrojavaju se sljedeće službe:

4.5.1. Služba sigurnosti plovidbe

4.5.2. Služba za registre sigurnosti plovidbe.

Lučka kapetanija Rijeka ima ispostave izvan svoga sjedišta, i to:

4.5.3. Ispostava Opatija, ispostava III. kategorije, sa sjedištem u Opatiji, za područje od rta Cezara do sredine uvale Preluk

4.5.4. Ispostava Bakar, ispostava III. kategorije, sa sjedištem u Bakru, za područje od rta Babno do uvale Črno u Bakarskom zaljevu

4.5.5. Ispostava Crikvenica, ispostava III. kategorije, sa sjedištem u Crikvenici, za područje uvale Zamlat u Tihom kanalu do rta Tokal

4.5.6. Ispostava Krk, ispostava II. kategorije, sa sjedištem u Krku, za područje od rta Manganel do zapadnog rta uvale Valunta uključujući otoke Plavnik i Kormati

4.5.7. Ispostava Punat, ispostava II. kategorije, sa sjedištem u Puntu, za područje od zapadnog rta uvale Valunta do rta Bracol, uključujući otočić Galun

4.5.8. Ispostava Cres, ispostava III. kategorije, sa sjedištem u Cresu, za područje sjevernog dijela otoka Cresa do rta Kijac na zapadnoj strani otoka Cres, a na istočnoj strani do rta Sveti Duh sjeverno od uvale Koromačina

4.5.9. Ispostava Rab, ispostava I. kategorije, sa sjedištem u Rabu, za područje dijela otoka Rab, koje graniči s ispostavom Lopar, uključujući otoke Dolin, Dolfin i Laganj

4.5.10. Ispostava Mali Lošinj, ispostava I. kategorije, sa sjedištem u Malom Lošinju, za područje južnog dijela otoka Cresa od granice ispostave Cres, otoka Lošinja s pripadajućim otocima Susak, Unije, Zeča, Visoki, Ilovik, Orjuč Veli i Mali, Oruda, Srakane Vele i Male i grebeni Palacol

4.5.11. Ispostava Omišalj, ispostava III. kategorije, sa sjedištem u Omišlju, za područje od uvale Slivanjska do rta Čuf

4.5.12. Ispostava Novi Vinodolski, ispostava II. kategorije, sa sjedištem u Novom Vinodolskom, za područje od rta Tokal do sjevernog rta uvale Bunica

4.5.13. Ispostava Baška, ispostava III. kategorije, sa sjedištem u Baškoj, za područje od rta Bracol do uvale Butinj, uključujući otok Prvić i otočić Zec

4.5.14. Ispostava Šilo, ispostava III. kategorije, sa sjedištem u Šilu, za područje od uvale Butinj do uvale Slivanjska

4.5.15. Ispostava Mošćenička Draga, ispostava III. kategorije, sa sjedištem u Mošćeničkoj Dragi, za područje od uvale Stupova do rta Cezara

4.5.16. Ispostava Kraljevica, ispostava III. kategorije, sa sjedištem u Kraljevici, za područje od uvale Črno u Bakarskom zaljevu do uvale Zamlat u Tihom kanalu

4.5.17. Ispostava Malinska, ispostava III. kategorije, sa sjedištem u Malinskoj, za područje od rta Čuf do rta Manganel

4.5.18. Ispostava Lopar, ispostava III. kategorije, sa sjedištem u Loparu, za područje koje obuhvaća sjeverozapadni dio otoka Raba koje graniči s ispostavom Rab, te otoci Goli i Grgur.

Uže područje Lučke kapetanije Rijeka obuhvaća područje koje graniči s granicama ispostave Bakar i ispostave Opatija.

4.6. Lučka kapetanija Senj

Članak 52.

U Lučkoj kapetaniji Senj, sa sjedištem u Senju, ustrojavaju se sljedeće službe:

4.6.1. Služba sigurnosti plovidbe

4.6.2. Služba za registre sigurnosti plovidbe.

Lučka kapetanija Senj ima ispostave izvan svoga sjedišta, i to:

4.6.3. Ispostava Jablanac, ispostava III. kategorije, sa sjedištem u Jablancu, za područje od rta Biluća do južnog rta uvale Koromačina

4.6.4. Ispostava Karlobag, ispostava III. kategorije, sa sjedištem u Karlobagu, za područje od južnog rta uvale Koromačina do sredine uvale Mandalina

4.6.5. Ispostava Novalja, ispostava II. kategorije, sa sjedištem u Novalji, za područje sjeverozapadnog dijela otoka Paga, od južne granice naselja Gajac između rtova Straško i Crna, a na sjeveroistočnoj strani, počevši od sjevernog ruba uvale Katarelac, te pripadajuće otoke i otočiće Škrda, Veli Dolfin, Mali Dolfin i Veli školj (Tonar).

Uže područje Lučke kapetanije Senj obuhvaća područje od sjevernog rta uvale Bunica do granice ispostave Jablanac.

4.7. Lučka kapetanija Zadar

Članak 53.

U Lučkoj kapetaniji Zadar, sa sjedištem u Zadru, ustrojavaju se sljedeće službe:

4.7.1. Služba sigurnosti plovidbe

4.7.2. Služba za registre sigurnosti plovidbe.

Lučka kapetanija Zadar ima ispostave izvan svoga sjedišta, i to:

4.7.3. Ispostava Biograd n/M, ispostava II. kategorije, sa sjedištem u Biogradu n/M, obuhvaća područje ograničeno: okomicom od točke na morskoj obali na kojoj graniče općine Sukošan i Sv. Filip Jakov i dalje sredinom Pašmanskog kanala u pravcu sjeverozapada na granicu ispostave Preko, odakle zaokreće u smjeru jugozapada i prolazi sredinom prolaza Mali Ždrelac do sjeveroistočne granice ispostave Sali te nastavlja u smjeru jugoistoka sredinom Srednjeg kanala do sredine spojnice hrid Blitvica – otok Gangaro, te nastavlja sredinom spojnice rt Opat (otok Kornat) – otok Murvenjak, zatim zaokreće u sjeveroistočnom pravcu sredinom spojnice otok Murvenjak – otok Prišnjak, oko otočića Visovac (Lučka kapetanija Zadar) te nastavlja u smjeru sjeverozapada sredinom spojnice otok Vrgada – otok Arta, sjevernozapadno od svjetionika Artica na uvalu Lučica na obali kopna

4.7.4. Ispostava Silba, ispostava III. kategorije, sa sjedištem u Silbi, obuhvaća područje ograničeno sjeveroistočno i sjeverozapadno linijom koja ide sredinom Pohlibskog kanala od sjeverozapadne granice užeg područja Lučke kapetanije Zadar do točke 3 milje sjeverno od svjetionika Morovnik, nadalje ide sredinom spojnice rt Radovan (otok Ilovik) – svjetionik Grujica, potom okomito na liniju unutrašnjih morskih voda i u istom pravcu do granice teritorijalnog mora; jugoistočna granica ide sredinom Virskog mora između rta Vrulja (otok Vir) i otočića Plančić u duljini od 5,4 m zatim zakreće u smjeru jugoistoka do subočice uvale Srpnica (otok Vir) gdje zakreće u smjeru jugozapada prema prolaz Sedmovraće sredinom spojnice rta Križ i Stopanji rt nastavljajući u smjeru jugozapada sredinom između otočića Tun Mali i Tun Veli te nakon 0,6 m zakreće u smjeru jugozapada prema prolazu Maknare sredinom Rta Bonaster i otočića Golac te potom okomito na liniju unutrašnjih morskih voda i u istom pravcu do granice teritorijalnog mora gdje zakreće na granicu teritorijalnog mora

4.7.5. Ispostava Sali, ispostava I. kategorije, sa sjedištem u Salima, obuhvaća područje ograničeno jugoistočnom granicom ispostave Silba odakle zakreće u smjeru jugoistoka sredinom Rivanjskog kanala do subočice rt Dražica (otok Ugljan) odakle zakreće u smjeru uvale Ovča (Dugi otok) do spojnice na sredinu Iškog kanala (sredina spojnice rt Pelegrin i otočić Beli) odakle sredinom Iškog kanala nastavlja u smjeru jugoistoka gdje subočice rta Parda zaokreće u pravcu sjeveroistoka do sredine Srednjeg kanala, jugoistočna granica prolazi sredinom prolaza između otok Lavdara – otok Kurba Mala prolazeći zapadno od plićine Balabra gdje zakreće prema jugoistočno prema spojnici između otoka Skala Vela i Glamoč te zatim zakreće jugozapadno između otoka Glamoč i Pinizelić, nastavljajući sredinom spojnice između otočića Brskvenjak i otoka Žut obilazeći otočiće Buć Veli i Buć Mali koji ostaju Lučka kapetanija Zadar na sredinu prolaza Vela Proversa, zatim između otoka Aba Vela i Aba Mala ostavljajući otok Aba Vela sa istočne strane, potom prolazi istočno od otoka Aba Mala, Sestrica Vela i Sestrica Mala te zatim okomito na liniju unutrašnjih morskih voda i u istom pravcu do granice teritorijalnog mora

4.7.6. Ispostava Preko, ispostava III. kategorije, sa sjedištem u Preku, na svom sjeverozapadnom dijelu graniči sa ispostavom Silba i ispostavom Sali, južno sa graniči sa ispostavama Sali, a sa sjeveroistočne strane granica je određena sredinom Zadarskog kanala; dok jugoistočna granica ide sredinom prolaza Mali Ždrelac do granice ispostave Sali

4.7.7. Ispostava Pag, ispostava III. kategorije, sa sjedištem u Pagu, obuhvaća područje od sredine uvale Mandalina na kopnu do sredine Velebitskog kanala gdje zakreće u smjeru sjeverozapada i prati liniju sredine Velebitskog kanala i dalje nastavlja sredinom Paških vrata i Paškog zaljeva (gdje otočić Veli Škoj pripada Lučkoj kapetaniji Senj) do sjevernog ruba uvale Katarelac pa kopnom ide prema južnoj granici naselja Gajac, između rtova Straško i Crni u smjeru jugozapada do sredine Maunskog kanala gdje nastavlja sredinom Maunskog kanala, te zakreće u smjeru jugozapada između otoka Škrda i Maun do sjeveroistočne granice ispostave Silba. Na jugoistoku graniči sa užim područjem Lučke kapetanije Zadar i Ispostave Starigrad Paklenica

4.7.8. Ispostava Starigrad Paklenica, ispostava II. kategorije, sa sjedištem u Starigradu, obuhvaća područje ograničeno sa sjeverozapadne strane granicom Lučke kapetanije Senj, granicom ispostave Pag do Ljubačkih vrata gdje prati obalu kopna u smjeru jugoistoka do granice sa ispostavom Novigrad. Jugoistočna granica ispostave započinje na obali rta Gradina odakle ide u smjeru jugozapada na rt Baljenica odakle zaokreće u smjeru juga prema rtu Korotanja i nastavlja prema rtu Vranine te se proteže kopnom u smjeru zapada prema njenoj jugoistočnoj kopnenoj granici

4.7.9. Ispostava Novigrad, ispostava III. kategorije, sa sjedištem u Novigradu, obuhvaća područje sa sjeverozapadne strane ograničeno jugoistočnom granicom ispostave Starigrad Paklenica, sa jugozapadne strane je ograničena kopnom granicom užeg područja Lučke kapetanije Zadar obuhvaćajući morsko područje Novskog ždrila, Novgradskog mora, Karinskog ždrila, Karinskog mora i područje rijeke Zrmanje do Obrovca.

Uže područje Lučke kapetanije Zadar obuhvaća područje koje graniči sa granicama ispostave Preko, Biograd n/M, Silba, Pag, Starigrad Paklenica i Novigrad.

4.8. Lučka kapetanija Šibenik

Članak 54.

U Lučkoj kapetaniji Šibenik, sa sjedištem u Šibeniku, ustrojavaju se sljedeće službe:

4.8.1. Služba sigurnosti plovidbe

4.8.2. Služba za registre sigurnosti plovidbe.

Lučka kapetanija Šibenik ima ispostave izvan svoga sjedišta, i to:

4.8.3. Ispostava Murter, ispostava II. kategorije, sa sjedištem u Murteru, obuhvaća područje ograničeno sa zapada linijom uvala Lučica na kopnu (ispod Vranskog jezera) te u smjeru 2700 obuhvaćajući otočiće Artice, te istočni rt otoka Murvenjak sredina Sitskog kanala – plič Balabra – Gornja Aba – sredina kanala Proversa Vela – otok Alba Vela istočni rt otoka Sestrice Male, a zatim okomito do granice teritorijalnog mora, a s istoka sredinom uvale Spličac na svjetionik Rat, te ravna crta do sredine uvale Plitka Vala, zatim kopnom te spojnica otok Tužbina – rt Opat – spojnica zapadni rt otoka Škulj i jugoistočna obala Ravni Žakan, te okomito na crtu granice teritorijalnog mora

4.8.4. Ispostava Tisno, ispostava III. kategorije, sa sjedištem u Tisnom, obuhvaća područje ograničeno sa zapada granicom ispostave Murter, a s istoka linijom sjeverozapadni rt uvale Sovlja, sredinom spojnice Hrid Mala Mare – otok Dužac, sredinom između otočića Samograd i Rapošnjak, a zatim okomito do granice teritorijalnog mora

4.8.5. Ispostava Vodice, ispostava II. kategorije, sa sjedištem u Vodicama, obuhvaća područje ograničeno sa zapada granicom ispostave Tisno, s istoka od uvale Srim, spojnica svjetionik Roženik otok Lupac, zatim istočni rt o. Zmajan, te u smjeru 1800 do subočice svjetionika Hrbošnjak, te okomito na crtu teritorijalnog mora

4.8.6. Ispostava Rogoznica, ispostava II. kategorije, sa sjedištem u Rogoznici, obuhvaća područje ograničeno sa zapada rt Oštrica u smjeru 2250 do subočice otoka Lukovnjak, te okomito na crtu teritorijalnog mora, a s jugoistoka sredinom uvale Sićenica – o. Muljica, a zatim okomito na liniju granice teritorijalnog mora.

Uže područje Lučke kapetanije Šibenik obuhvaća područje ograničeno područjem ispostava Vodice i Rogoznica.

4.9. Lučka kapetanija Split

Članak 55.

U Lučkoj kapetaniji Split, sa sjedištem u Splitu, ustrojavaju se sljedeće službe:

4.9.1. Služba sigurnosti plovidbe

4.9.2. Služba za registre sigurnosti plovidbe.

Lučka kapetanija Split ima ispostave izvan svoga sjedišta, i to:

4.9.3. Ispostava Trogir, ispostava II. kategorije, sa sjedištem u Trogiru, obuhvaća područje ograničeno sa sjeverozapada jugoistočnom granicom ispostave Rogoznica, sa istoka rt Tašće – zapadna granica ispostave Kaštela, istočno od naselja Arbanija meridijanom 16º 19’ E do sredine Splitskog kanala, a jugoistočno sredinom dijela Splitskog kanala južno od pličine Mlini, sredinom Šoltanskog kanala i u istom pravcu okomito na granicu teritorijalnog mora

4.9.4. Ispostava Makarska, ispostava II. kategorije, sa sjedištem u Makarskoj, obuhvaća područje ograničeno, sa jugozapada od sredine uvale Vrulja sredinom kanala između Brača i kopna, sredinom Hvarskog kanala granicom ispostave Sućuraj do okomite linije koja ide sredinom uvale Vodica (jugoistočno od luke Gradac)

4.9.5. Ispostava Milna, ispostava I. kategorije, sa sjedištem u Milni, obuhvaća područje ograničeno, sa sjevera područjem ispostave Supetar, sa zapada istočnom granicom ispostave Rogač, sa juga granicom Lučkih ispostava Hvar, Stari Grad i sa istoka granicom Lučke ispostave Bol

4.9.6. Ispostava Supetar, ispostava III. kategorije, sa sjedištem u Supetru, obuhvaća područje ograničeno, sa istoka rtom Lašćatna, sa sjevera Bračkim i Splitskim kanalom do istočne granice ispostave Rogač, a potom njenom granicom do paralele rta Gomilica

4.9.7. Ispostava Stari Grad, ispostava III. kategorije, sa sjedištem u Starom Gradu, obuhvaća područje ograničeno, sa zapada granicom ispostave Hvar, sa sjevera sredinom Hvarskog kanala, te istočno do meridijana koji prolazi kroz Plani rat (o. Hvar)

4.9.8. Ispostava Jelsa, ispostava III. kategorije, sa sjedištem u Jelsi, obuhvaća područje ograničeno, sa zapada istočnom granicom ispostave Hvar i Stari Grad, sa sjevera sredinom Hvarskog kanala do meridijana koji prolazi sredinom Rta Zarače (u. Pokrivenik), s istoka meridijanom koji prolazi sredinom rta Zarače i od uvale Crvanj (južna obala o. Hvar) okomito na sredinu Korčulanskog kanala

4.9.9. Ispostava Vis, ispostava III. kategorije, sa sjedištem u Visu, obuhvaća područje ograničeno, sa zapada istočnom granicom ispostave Komiža, a s istoka sredinom Viškog kanala do sredine spojnice otoka Greben (o. Vis) - rt. Proizd, zatim na sredinu spojnice o. Sušac - o. Ravnik (o. Vis) i u istom pravcu do granice teritorijalnog mora

4.9.10. Ispostava Hvar, ispostava II. kategorije, sa sjedištem u Hvaru, obuhvaća područje ograničeno, sa sjevera dijelom granice Lučke ispostave Rogač, zatim sredinom Hvarskog kanala, sredinom Starigradskog zaljeva do uvale Radonjić dol, s jugozapada granicom Lučke ispostave Vis, s juga sredinom Korčulanskog kanala, a sa istoka sredinom spojnice hridi Lukavci o. Šćedro do rta Nedija na otoku Hvaru

4.9.11. Ispostava Omiš, ispostava III. kategorije, sa sjedištem u Omišu, obuhvaća područje ograničeno, s istoka i juga granicom ispostava Makarska, Sumartin i Supetar, a sa zapada linijom koja od rta Mutogras ide okomito na sredinu Bračkog kanala

4.9.12. Ispostava Rogač, ispostava III. kategorije, sa sjedištem u Rogaču (o. Šolta) obuhvaća područje ograničeno jugoistočnom granicom ispostave Trogir, sa sjevera sredinom Splitskog kanala, s istoka sredinom Splitskih vrata do sredine Hvarskog kanala, a zatim u zapadnom pravcu do granice teritorijalnog mora

4.9.13. Ispostava Bol, ispostava III. kategorije, sa sjedištem u Bolu, obuhvaća područje ograničeno, s istoka rtom Lašćatna, s juga sredinom Hvarskog kanala i sa zapada meridijanom koji prolazi kroz uvalu Dračeva (južna obala o. Brač)

4.9.14. Ispostava Sućuraj, ispostava III. kategorije, sa sjedištem u Sućurju, obuhvaća područje ograničeno, sa zapada granicom ispostave Jelsa, a sa sjevera sredinom Hvarskog kanala, sredinom prolaza Sućuraj – Drvenik, južno sredinom Korčulanskog i Neretvanskog kanala

4.9.15. Ispostava Komiža, ispostava III. kategorije, sa sjedištem u Komiži, obuhvaća područje ograničeno meridijanom koji prolazi kroz otočić Kamik, na sjever do granice ispostave Rogač, a na jugu meridijanom koju prolazi od zapadnog rta uvale Stiniva na jug do granice teritorijalnog mora, obuhvaćajući otoke: Biševo, Svetac, Jabuka, Palagruža i područje pripadajućih teritorijalnih voda

4.9.16. Ispostava Kaštela, ispostava III. kategorije, sa sjedištem u Kaštel Gomilici, obuhvaća područje ograničeno, sa zapada meridijanom koji prolazi rt Tašće – istočna granica ispostave Trogir, s istoka meridijanom koji prolazi zapadnim dijelom tvornice Sv. Kajo (Solin), te s juga linijom rt Tašće – hrid Galija – plićina Šilo – zapadni dio tvornice Sv. Kajo.

Uže područje Lučke kapetanije Split obuhvaća područje ograničeno sa zapada ispostavom Trogir, s juga ispostavama Rogač i Supetar, sa sjevera ispostavom Kaštela, s istoka ispostavom Omiš.

4.10. Lučka kapetanija Ploče

Članak 56.

U Lučkoj kapetaniji Ploče, sa sjedištem u Pločama, ustrojavaju se sljedeće službe:

4.10.1. Služba sigurnosti plovidbe

4.10.2. Služba za registre sigurnosti plovidbe.

Lučka kapetanija Ploče ima ispostavu izvan svoga sjedišta, i to:

4.10.3. Ispostava Metković, ispostava III. kategorije, sa sjedištem u Metkoviću, koja obuhvaća područje koje ide od otoka Osinj okomito na liniju koja ide sredinom Malog mora do ulaza u zaljev Klek Neum (granica Bosne i Hercegovine), te rijeku Neretvu od Opuzena uzvodno do granice sa Bosnom i Hercegovinom

4.10.4. Ispostava Trpanj, ispostava III. kategorije, sa sjedištem u Trpnju, obuhvaća područje ograničeno, sa zapada granicom ispostave Orebić, sa sjevera granicom ispostave Sućuraj i Lučke kapetanije Ploče, a s istoka okomitom linijom koja ide od rta Rad do sela Sreser i okomito na sredinu Malog mora.

Uže područje Lučke kapetanije Ploče obuhvaća područje ograničeno sa jugoistoka granicom ispostave Metković, a sa juga granicom ispostave Trpanj, sa sjeverozapada granicom ispostave Makarska, te donji tok Neretve nizvodno od granice ispostave Metković.

4.11. Lučka kapetanija Dubrovnik

Članak 57.

U Lučkoj kapetaniji Dubrovnik, sa sjedištem u Dubrovniku, ustrojavaju se sljedeće službe:

4.11.1. Služba sigurnosti plovidbe

4.11.2. Služba za registre sigurnosti plovidbe.

Lučka kapetanija Dubrovnik ima ispostave izvan svoga sjedišta, i to:

4.11.3. Ispostava Orebić, ispostava III. kategorije, sa sjedištem u Orebiću, obuhvaća područje južne strane poluotoka Pelješac od granice ispostave Trstenik, od meridijana koji prolazi kroz uvalu Prerilučica (u. Lučica) – ispod mjesta Podstup, 1 Nm od obale, područjem prema zapadu sredinom zaljeva Trstenica tj. između o. Sestrice i kopna, dalje prema zapadu sredinom kanala između o. Stupe i kopna, sredinom Pelješkog kanala, sredinom spojnice rt Osičac (Pelješac) – u. Vaja (o. Korčula) do meridijana koji prolazi uvalom Rasoha (o. Korčula), sa sjeverne strane do granice sa ispostavom Sućuraj, tj. Sredinom Neretvanskog kanala prema istoku do meridijana koji prolazi uvalom Jelinska (zapadno od mjesta Duba), odnosno granice ispostave Trpanj

4.11.4. Ispostava Korčula, ispostava I. kategorije, sa sjedištem u Korčuli, obuhvaća područje ograničeno sa zapada granicom ispostave Vela Luka, sa sjevera granicom ispostave Orebić, a s južne strane Pelješca od granice ispostave Orebić do sredine spojnice rt Ražnjić – rt Goli i sa juga sredinom Lastovskog kanala

4.11.5. Ispostava Vela Luka, ispostava III. kategorije, sa sjedištem u Veloj Luci, obuhvaća područje ograničeno sa sjevera južnom granicom lučkih ispostava Hvar i Jelsa, sa zapada istočnom granicom ispostave Vis, sa juga sredinom Lastovskog kanala, a sa istoka meridijanom koji prolazi kroz rt Riščanac na južnog strani otoka i na sjevernoj strani otoka meridijanom koji prolazi kroz uvalu Rasoha

4.11.6. Ispostava Lastovo, ispostava II. kategorije, sa sjedištem u Ublima, obuhvaća područje ograničeno, sa sjevera južnom granicom ispostava Korčula i Vela Luka, sa istoka meridijanom koji prolazi sredinom spojnice rt Goli – Glavat na granicu teritorijalnih voda, a sa juga i zapada do granice teritorijalnih voda uključujući otoke: Sušac, Donji Školji, Rohovnjac i Glavat, kao i sve otočiće na tom području

4.11.7. Ispostava Cavtat, ispostava II. kategorije, sa sjedištem u Cavtatu, obuhvaća područje ograničeno, sa sjeverozapada rtom Pelegrin, zapadno od otoka Bobara i u produženju okomito na granicu teritorijalnog mora, a s jugoistoka uvala Klaćine, rt Oštro i okomito na granicu teritorijalnog mora

4.11.8. Ispostava Slano, ispostava III. kategorije, sa sjedištem u Slanom, obuhvaća područje ograničeno, sa zapada granicom lučkih ispostava Ston i Sobra, s juga sjeverni dio Koločepskog kanala s otocima Jakljan i Šipan, kroz prolaz veliki Vratnik prema moru 2 Nm, s istoka Lučkom kapetanijom Dubrovnik, sredinom Lopudskih vrata

4.11.9. Ispostava Ston, ispostava III. kategorije, sa sjedištem u Stonu, obuhvaća područje ograničeno, sa zapada granicom lučkih ispostava Trpanj i Trstenik, sa sjevera Lučkom ispostavom Metković i akvatorijem Bosne i Hercegovine, te okomicom na položaj zvan Podimotica (kanal Mali Ston), sa jugoistoka Lučkom ispostavom Slano, oko rta Grbljava kroz prolaz Veliki Vratnik na jugu sredinom Mljetskog kanala i Lučkom ispostavom Sobra

4.11.10. Ispostava Trstenik, ispostava III. kategorije, sa sjedištem u Trsteniku, obuhvaća područje ograničeno, sa zapada istočnom granicom ispostave Korčula i ispostave Orebić, s juga sredinom Mljetskog kanala do okomice na rt Rona (Pelješac)

4.11.11. Ispostava Sobra, ispostava III. kategorije, sa sjedištem u Sobri (otok Mljet), obuhvaća područje ograničeno, sa zapada granicom lučkih ispostava Korčula i Ubli, sa sjevera granicom lučkih ispostava Trstenik i Ston, sa istoka sredinom prolaza između otoka Jakljanja i rta Gruj, a zatim okomito na granicu teritorijalnog mora.

Uže područje Lučke kapetanije Dubrovnik sa sjedištem u Dubrovniku obuhvaća područje ograničeno sa zapada lučkim ispostavama Slano i Sobra, a sa istoka granicom ispostave Cavtat.

4.12. Lučka kapetanija Sisak

Članak 58.

U Lučkoj kapetaniji Sisak, sa sjedištem u Sisku, ustrojavaju se sljedeće službe:

4.12.1. Služba sigurnosti plovidbe

4.12.2. Služba za registre sigurnosti plovidbe.

4.13. Lučka kapetanija Osijek

Članak 59.

U Lučkoj kapetaniji Osijek, sa sjedištem u Osijeku, ustrojavaju se sljedeće službe:

4.13.1. Služba sigurnosti plovidbe

4.13.2. Služba za registre sigurnosti plovidbe.

4.14. Lučka kapetanija Slavonski Brod

Članak 60.

U Lučkoj kapetaniji Slavonski Brod, sa sjedištem u Slavonskom Brodu, ustrojavaju se sljedeće službe:

4.14.1. Služba sigurnosti plovidbe

4.14.2. Služba za registre sigurnosti plovidbe.

4.15. Lučka kapetanija Vukovar

Članak 61.

U Lučkoj kapetaniji Vukovar, sa sjedištem u Vukovaru, ustrojavaju se sljedeće službe:

4.15.1. Služba sigurnosti plovidbe

4.15.2. Služba za registre sigurnosti plovidbe.

Djelokrug lučkih kapetanija

Članak 62.

Lučke kapetanije iz članaka 50. do 61. ove Uredbe su područne jedinice u sastavu Uprave sigurnosti plovidbe i ustrojene su na temelju Zakona o lučkim kapetanijama. Lučke kapetanije neposredno, u području svoje nadležnosti utvrđenom sukladno odredbama članka 13. Zakona o lučkim kapetanijama, obavljaju poslove traganja i spašavanja osoba u pogibelji na moru, koordiniraju spašavanja plovila i osoba s plovila na unutarnjim vodama, obavljaju poslove predviđanja, sprječavanja, ograničavanja, osiguranja spremnosti za reagiranje i reagiranje na iznenadna onečišćenja mora radi zaštite morskog okoliša i obalnog područja, kao i zaštite okoliša od onečišćenja s objekata unutarnje plovidbe. Vrše nadzor i upravljanje pomorskim i riječnim prometom, provode inspekcijski nadzor sigurnosti plovidbe, zaštite okoliša od onečišćenja s pomorskih objekata i objekata unutarnje plovidbe, pravnih i fizičkih osoba ovlaštenih za obavljanje pojedinih poslova sigurnosti plovidbe i drugih poslova sukladno pomorskim i plovidbenim propisima te, inspekcijski nadzor prijevoza u javnom obalnom linijskom pomorskom prometu. Provode nadzor nad održavanjem reda, uvjetima sigurnosti plovidbe i zaštite okoliša u lukama i na ostalim dijelovima unutarnjih morskih voda i teritorijalnog mora Republike Hrvatske te lukama, pristaništima i ostalim dijelovima unutarnjih voda, utvrđuju sposobnost za plovidbu pomorskih objekata i objekata unutarnje plovidbe u opsegu kako je utvrđen pomorskim i plovidbenim propisima, vode upisnike i očevidnika pomorskih objekata i objekata unutarnje plovidbe, izdaju isprava i knjiga pomorskim objektima i objektima unutarnje plovidbe hrvatske zastave. Obavljaju inspekcijske poslove prikupljanja dokaza i izvida pomorskih i plovidbenih prekršaja kojima je izazvana pomorska ili plovidbena nesreća, vode registar pomorskih i plovidbenih nesreća i nezgoda, izdaju pomorske i brodarske knjižice, odobrenja za ukrcavanje i identifikacijske isprave pomoraca, vode očevidnike pomoraca i brodaraca Republike Hrvatske i ovjeravaju plovidbene službe pomoraca i brodaraca. Provode ispite za stjecanje svjedodžbi i uvjerenja o osposobljenosti odnosno dopunskoj osposobljenosti pomoraca, brodaraca i nautičara, izdaju svjedodžbe i vode registre svjedodžbi o osposobljenosti i dopunskoj osposobljenosti pomoraca i brodaraca, uvjerenja o osposobljenosti za upravljanje brodicama, jahtama i čamcima. Vode prekršajni postupak u prvom stupnju za pomorske i plovidbene prekršaje, obavljaju poslove sigurnosne zaštite morskih luka i brodova i druge poslove koji su stavljeni u nadležnost Ministarstva pomorskim i plovidbenim propisima te drugim posebnim propisima. Pripremaju stručna mišljenja, suglasnosti i uvjete za gradnju, radove i druge aktivnosti na plovnim putovima i u prostoru obale, potvrdu maritimnih i studija sigurnosti plovidbe te provode upravne istrage pomorskih nesreća. Surađuju s tijelima državne uprave, jedinicama lokalne i područne (regionalne) samouprave i pravnim osobama koje imaju javne ovlasti u poduzimanju mjera radi ostvarenja učinkovitog i svrhovitog obavljanja poslova sigurnosti plovidbe na području nadležnosti, osiguravaju ujednačenu, pravilnu, pravodobnu i učinkovitu primjenu pomorskih i plovidbenih propisa u području nadležnosti, sudjeluju u provedbi programa stručnog osposobljavanja i usavršavanja za provedbu pomorskih i plovidbenih propisa te međusobno surađuju o obavljanju poslova sigurnosti plovidbe. Lučke kapetanije iz članaka 50. do 57. ove Uredbe obavljaju poslove inspekcijskog nadzora pomorskog dobra i morskih luka te koncesijskog sustava na pomorskom dobru. Surađuju s tijelima državne uprave, jedinicama lokalne i područne (regionalne) samouprave i pravnim osobama koje imaju javne ovlasti u poduzimanju mjera radi ostvarenja učinkovitog i svrhovitog obavljanja poslova inspekcijskog nadzora pomorskog dobra na području nadležnosti te međusobno surađuju o obavljanju poslova nadzora pomorskog dobra.

Služba sigurnosti plovidbe

Članak 63.

Služba sigurnosti plovidbe iz članaka 50. do 61. ove Uredbe obavlja poslove traganja i spašavanja osoba u pogibelji na moru, koordinira spašavanja plovila i osoba s plovila na unutarnjim vodama, obavlja poslove predviđanja, sprječavanja, ograničavanja, osiguranja spremnosti za reagiranje i reagiranje na iznenadna onečišćenja mora radi zaštite morskog okoliša i obalnog područja, kao i zaštite okoliša od onečišćenja s objekata unutarnje plovidbe; provodi inspekcijski nadzor sigurnosti plovidbe, zaštite okoliša od onečišćenja s pomorskih objekata i objekata unutarnje plovidbe, pravnih i fizičkih osoba ovlaštenih za obavljanje pojedinih poslova sigurnosti plovidbe i drugih poslova sukladno pomorskim i plovidbenim propisima, inspekcijski nadzor prijevoza u javnom obalnom linijskom pomorskom prometu, te nadzor sigurnosne zaštite luka otvorenih za domaći i međunarodni promet; obavlja i ostale inspekcijske poslove, poslove sigurnosti plovidbe, zaštite mora od onečišćenja s brodova i pomorskog prometa sukladno odredbama Pomorskog zakonika, Zakona o lučkim kapetanijama, Zakona o pomorskom dobru i morskim lukama, Zakona o sigurnosnoj zaštiti pomorskih brodova i luka, Zakona kojim se uređuje prijevoz u linijskom i povremenom obalnom pomorskom prometu, Zakona o hidrografskoj djelatnosti kao i drugih domaćih i međunarodnih propisa. Služba vrši neposredni nadzor i upravljanje pomorskim prometom i obavlja nadzor i upravljanje riječnim prometom, provodi nadzor nad održavanjem reda, uvjetima sigurnosti plovidbe i zaštite okoliša u lukama i na ostalim dijelovima unutarnjih morskih voda i teritorijalnog mora Republike Hrvatske te lukama, pristaništima i ostalim dijelovima unutarnjih voda, utvrđuje sposobnost za plovidbu pomorskih objekata i objekata unutarnje plovidbe u opsegu kako je utvrđen pomorskim i plovidbenim propisima; obavlja poslove neposrednog nadzora plovidbe i peljarenja pomorskih objekata, zaprima najave i prijave dolaska brodova, te iste kontrolira, nadzire dolazak i odlazak brodova u lukama, nadzire ukrcaj i iskrcaj tereta i putnika, nadzire održavanje reda u lukama i pomorski promet, izdaje dozvolu za slobodan promet s obalom, odobrava sidrenje brodova u slučaju više sile na područjima koja nisu predviđena za isto, zaprimaju i ovjeravaju prijave pomorskih nesreća; izdaje odobrenja za športske i druge aktivnosti na moru i unutarnjim vodama, obavlja motrenja za potrebe sigurnosti plovidbe i meteorološka motrenja, obavlja poslove u vezi označavanja i uklanjanja podrtina i potonulih stvari, vodi statistiku prometa brodova, robe i putnika; provodi poslove utvrđivanja sposobnosti čamaca za plovidbu, izdaje odobrenja za vez, raspremu, probnu vožnju plovila, kupališta, organiziranje zimovnika, zimskih skloništa i priopćenja brodarima o uvjetima za plovidbu; obavljaju inspekcijske poslove prikupljanja dokaza i izvida pomorskih i plovidbenih prekršaja kojima je izazvana pomorska ili plovidbena nesreća te sudjeluje u provođenju upravnih istraga pomorskih nesreća. Priprema stručna mišljenja, suglasnosti i uvjete za gradnju, radove i druge aktivnosti na plovnim putovima i u prostoru obale, potvrdu maritimnih i studija sigurnosti plovidbe, te provode upravne istrage pomorskih nesreća. Služba u suradnji s ispostavama lučkih kapetanija planira, organizira i koordinira aktivnosti vezane za redovito i izvanredno održavanje flote, opremanje flote potrošnim materijalima, dodatnom opremom i uređajima, predlaže rashod postojećih i nabavu novih brodova i brodica; planira i organizira tekuće i investicijsko održavanje poslovnih prostora, vodi evidenciju o postojećoj opremi i uređajima te planira potrebe i nabavu nove telekomunikacijske, računalne i radio opreme i uređaja za potrebe lučke kapetanije i ispostava lučkih kapetanija; vodi evidencije naplate naknada i kazni iz djelokruga Službe; koordinira i nadzire rad ispostava lučke kapetanije iz djelokruga poslova Službe. Brine se o provedbi zakonskih i podzakonskih propisa iz djelokruga te obavlja druge pravne i stručne poslove prema posebnim zakonima i drugim propisima. Služba sigurnosti plovidbe iz članaka 50. do 57. ove Uredbe koordinira i provodi inspekcijski nadzor pomorskog dobra i morskih luka te koncesijskog sustava na pomorskom dobru te u tim poslovima usmjerava, koordinira i nadzire rad ovlaštenika inspekcijskih poslova pomorskog dobra te područnih jedinica Lučke kapetanije, prati stanje pomorskog dobra i stanje koncesijskog sustava na pomorskom dobru te predlaže mjere za unaprjeđenje. Služba obavlja poslove ovlaštenog tužitelja u prekršajnim postupcima iz svog djelokruga rada.

Služba za registre sigurnosti plovidbe

Članak 64.

Služba za registre sigurnosti plovidbe iz članaka 50. do 61. ove Uredbe obavlja poslove upisa i brisanja pomorskih objekata i objekata unutarnje plovidbe, poslove vođenja upisnika brodova i odgovarajućih pomoćnih knjiga, izdavanja isprava i knjiga pomorskih objekata i objekata unutarnje plovidbe; izdaje odobrenje za plovidbu u teritorijalnom moru, unutarnjim morskim vodama i unutarnjim vodama stranim jahtama i brodicama i vodi registar stranih plovnih objekata. Služba obavlja poslove izdavanja pomorskih i brodarskih knjižica, vođenja evidencije o izdanim pomorskim i brodarskim knjižicama; evidentira i ovjerava ukrcaj i iskrcaj pomoraca i brodaraca, upisuje liječničke preglede u pomorske i brodarske knjižice; obavlja prijavu i odjavu na obvezno mirovinskog i obvezno zdravstveno osiguranje hrvatskih pomoraca i brodaraca u međunarodnoj plovidbi, izdaje potvrde o danima plovidbe; obavlja poslove utvrđivanja stručne osposobljenosti pomoraca za stjecanje zvanja u pomorstvu, odnosno brodaraca za stjecanje zvanja u unutarnjoj plovidbi, kao i poslove utvrđivanja stručne osposobljenosti za upravljanje brodicama, čamcima i jahtama; izdaje svjedodžbe i uvjerenja o osposobljenosti te vodi evidenciju o izdanim svjedodžbama i uvjerenjima. Služba obavlja poslove upisa i brisanja pomorskih agenata, te vođenje upisnika pomorskih agenata. Služba obavlja poslove vezane za vođenje prekršajnog postupka u prvom stupnju zbog povrede pomorskih propisa i propisa unutarnje plovidbe, kao i poslove vođenja evidencija o prekršajnim postupcima. Služba brine o radno-pravnim pitanjima službenika i namještenika lučke kapetanije i ispostava lučke kapetanije; obavlja poslove planiranja potreba, nabave i skladišne evidencije odora, zaštićenih obrazaca, uredskog i potrošnog materijala za potrebe redovnih aktivnosti lučke kapetanije i ispostava lučke kapetanije; obavlja administrativne poslove vezane za primanje i pregleda pismena i drugih dokumenata, njihovo razvrstavanje i raspoređivanje, upisivanje u odgovarajuće evidencije (očevidnike), dostave u rad, otpreme te druge administrativne poslove vezane uz zaprimanje i otpremu pošte, vodi evidencije naplate naknada i druge knjigovodstvene evidencije iz djelokruga Službe. Brine se o provedbi zakonskih i podzakonskih propisa iz djelokruga te obavlja druge pravne i stručne poslove prema posebnim zakonima i drugim propisima. Koordinira i nadzire rad ispostava lučke kapetanije iz djelokruga poslova Službe.

Ispostave lučkih kapetanija I. kategorije

Članak 65.

Ispostave lučkih kapetanija I. kategorije iz članaka 50. do 57. ove Uredbe neprekidno i u svako doba obavljaju poslove organizacije i provođenja traganja i spašavanju ljudskih života i imovine na moru; nadziru provedbu zakona i drugih propisa u kojima se regulira sigurnost plovidbe, održavanje reda na pomorskom dobru, lukama, plovidba, pristajanje, privezivanje, odvezivanje i sidrenje brodova, jahti i brodica, nadziru ukrcaj i iskrcaj tereta i putnika, nadziru dolaske i odlaske brodova, nadziru obavljanje hidrografske djelatnosti, obavljaju poslove inspekcijskog i tehničkog nadzora nad pomorskim objektima, lukama, pomorskim dobrom, objektima sigurnosti plovidbe, održavanjem i obilježavanjem plovnih putova, izgradnjom objekata i/ili izvođenjem drugih zahvata u prostoru unutarnjih morskih voda i teritorijalnog mora Republike Hrvatske, nadziru brodske isprave i knjige plovnih objekata, zaprimaju i ovjeravaju prijave pomorskih nesreća, obavljaju preglede brodica, jahti i brodova pod hrvatskom zastavom, sudjeluju u poslovima zaštite mora od onečišćenja, te po potrebi obavljaju očevid u slučajevima onečišćenja mora, obavljaju meteorološka motrenja i mjerenja za potrebe sigurnosti plovidbe, sankcioniraju počinitelje pomorskih prekršaja; izvješćuju lučku kapetaniju o utvrđenim opasnostima za plovidbu, nastalim promjenama na plovnom putu, luci ili drugom dijelu pomorskoga dobra; obavljaju poslove upisa i brisanja brodica i čamaca, poslove vođenja upisnika brodova i odgovarajućih pomoćnih knjiga, izdavanja isprava brodica i čamaca; izdaju odobrenje za plovidbu u teritorijalnom moru, unutarnjim morskim vodama i unutarnjim vodama stranim jahtama, brodicama i čamcima; vode registar stranih jahti, brodica i čamca; ovjeravaju dnevnik ronjenja i izdaju dozvole za individualno ronjenje; obavljaju obračun i/ili naplatu naknada za javne usluge koje se odnose na pomorce i pomorske objekte, a prihod su državnog proračuna, te obavljaju i druge poslove sukladno posebnim propisima. Osim ovih poslova, za brodove u međunarodnoj plovidbi, ispostave lučkih kapetanija I. vrste izdaju dozvole za slobodan promet s obalom te dozvolu odlaska broda, obavljaju poslove u vezi označavanja i uklanjanja podrtina i potonulih stvari, u suradnji s lučkom kapetanijom planiraju, organiziraju i koordiniraju aktivnosti vezane za redovito i izvanredno održavanje službene brodice, opremanje službene brodice potrošnim materijalima, dodatnom opremom i uređajima, predlažu rashod postojeće i nabavu nove brodice, te obavljaju stručne poslove i donosi upravna rješenja u prvom stupnju za uvjete sigurnosti plovidbe i uvjete zaštite okoliša od onečišćenja s pomorskih objekata u postupcima službenih postupaka prijave pomorskih objekata; provode upravne istrage pomorskih nesreća i pripremaju stručna mišljenja, suglasnosti i uvjete za gradnju, radove i druge aktivnosti na plovnim putovima, potvrdu maritimnih i studija sigurnosti plovidbe, te provode upravne istrage pomorskih nesreća.

Ispostave lučkih kapetanija II. kategorije

Članak 66.

Ispostave lučkih kapetanija II. kategorije iz članaka 50. do 57. ove Uredbe obavljaju poslove organizacije i provođenja traganja i spašavanju ljudskih života i imovine na moru, nadziru provedbu zakona i drugih propisa u kojima se regulira sigurnost plovidbe, održavanje reda na pomorskom dobru, lukama, plovidba, pristajanje, privezivanje, odvezivanje i sidrenje brodova, jahti i brodica, nadziru ukrcaj i iskrcaj tereta i putnika, nadziru dolaske i odlaske brodova, vode statistiku prometa brodova, robe i putnika, nadziru plovidbu stranih jahti i brodica, nadziru obavljanje hidrografske djelatnosti, obavljaju poslove inspekcijskog i tehničkog nadzora nad pomorskim objektima, lukama, pomorskim dobrom, objektima sigurnosti plovidbe, održavanjem i obilježavanjem plovnih putova, izgradnjom objekata i/ili izvođenjem drugih zahvata u prostoru unutarnjih morskih voda i teritorijalnog mora Republike Hrvatske, nadziru brodske isprave i knjige plovnih objekata, zaprimaju i ovjeravaju prijave pomorskih nesreća, sudjeluju u provođenju upravnih istraga pomorskih nesreća, obavljaju preglede brodica, jahti i brodova pod hrvatskom zastavom, sudjeluju u poslovima zaštite mora od onečišćenja, te po potrebi obavljaju očevid u slučajevima onečišćenja mora i daje naloge koncesionarima u lukama i na pomorskom dobru, obavljaju meteorološka motrenja i mjerenja za potrebe sigurnosti plovidbe, sankcioniraju počinitelje pomorskih prekršaja; izvješćuju lučku kapetaniju o utvrđenim opasnostima za plovidbu, nastalim promjenama na plovnom putu, luci ili drugom dijelu pomorskoga dobra; obavljaju poslove upisa i brisanja brodica i čamaca, poslove vođenja upisnika brodova i odgovarajućih pomoćnih knjiga, izdavanja isprava brodica i čamaca; izdaju odobrenje za plovidbu u teritorijalnom moru, unutarnjim morskim vodama i unutarnjim vodama stranim jahtama, brodicama i čamcima; vode registar stranih jahti, brodica i čamca; ovjeravaju dnevnik ronjenja i izdaju dozvole za individualno ronjenje; obavljaju obračun i/ili naplatu naknada za javne usluge koje se odnose na pomorce i pomorske objekte, a prihod su državnog proračuna, te obavljaju i druge poslove sukladno posebnim propisima. Osim ovih poslova, za brodove u međunarodnoj plovidbi, ispostave lučkih kapetanija II. vrste izdaju dozvole za slobodan promet s obalom te dozvolu odlaska broda, obavljaju poslove u vezi označavanja i uklanjanja podrtina i potonulih stvari, u suradnji s lučkom kapetanijom planiraju, organiziraju i koordiniraju aktivnosti vezane za redovito i izvanredno održavanje službene brodice, opremanje službene brodice potrošnim materijalima, dodatnom opremom i uređajima, predlažu rashod postojeće i nabavu nove brodice te obavljaju stručne poslove i donose upravna rješenja u prvom stupnju za uvjete sigurnosti plovidbe i uvjete zaštite okoliša od onečišćenja s pomorskih objekata u postupcima službenih postupaka prijave pomorskih objekata.

Ispostave lučkih kapetanija III. kategorije

Članak 67.

Ispostave lučkih kapetanija III. kategorije iz članaka 50. do 57. ove Uredbe obavljaju poslove organizacije traganja i spašavanju ljudskih života i imovine na moru, nadziru provedbu zakona i drugih propisa u kojima se regulira sigurnost plovidbe, održavanje reda na pomorskom dobru, lukama, plovidba, pristajanje, privezivanje, odvezivanje i sidrenje brodova, jahti i brodica, nadziru ukrcaj i iskrcaj tereta i putnika, nadziru dolaske i odlaske brodova, nadziru obavljanje hidrografske djelatnosti, obavljaju poslove inspekcijskog i tehničkog nadzora nad pomorskim objektima, lukama, pomorskim dobrom, objektima sigurnosti plovidbe, održavanjem i obilježavanjem plovnih putova, izgradnjom objekata i/ili izvođenjem drugih zahvata u prostoru unutarnjih morskih voda i teritorijalnog mora Republike Hrvatske te nadziru brodske isprave i knjige plovnih objekata, zaprimaju i ovjeravaju prijave pomorskih nesreća, sudjeluju u provođenju upravnih istraga pomorskih nesreća, obavljaju preglede brodica, jahti i brodova pod hrvatskom zastavom, sudjeluju u poslovima zaštite mora od onečišćenja te po potrebi obavljaju očevid u slučajevima onečišćenja mora, obavljaju meteorološka motrenja i mjerenja za potrebe sigurnosti plovidbe, sankcioniraju počinitelje pomorskih prekršaja; izvješćuju lučku kapetaniju o utvrđenim opasnostima za plovidbu, nastalim promjenama na plovnom putu, luci ili drugom dijelu pomorskoga dobra; obavljaju poslove upisa i brisanja brodica i čamaca, poslove vođenja upisnika brodova i odgovarajućih pomoćnih knjiga, izdavanja isprava brodica i čamaca; izdaju odobrenje za plovidbu u teritorijalnom moru, unutarnjim morskim vodama i unutarnjim vodama stranim jahtama, brodicama i čamcima; vode registar stranih jahti, brodica i čamca; ovjeravaju dnevnik ronjenja i izdaju dozvole za individualno ronjenje; obavljaju obračun i/ili naplatu naknada za javne usluge koje se odnose na pomorce i pomorske objekte, a prihod su državnog proračuna, surađuje s drugim državnim tijelima i institucijama vezanim za svoj djelokrug rada te obavljaju i druge poslove sukladno posebnim propisima.

4.16. Nacionalni centar sigurnosti plovidbe (NCSP)

Članak 68.

Nacionalni centar sigurnosti plovidbe (NCSP) sa sjedištem u Rijeci obavlja za područje nadležnosti svih lučkih kapetanija koje djeluju na morskom prostoru unutarnjih morskih voda, teritorijalnog mora, isključivog gospodarskog pojasa, epikontinentalnog pojasa i unutarnjih voda Republike Hrvatske, poslove traganja i spašavanje osoba u pogibelji na moru, nadzora i upravljanja pomorskim prometom, nadzora i upravljanja riječnim prometom te poslove predviđanje, sprječavanje, ograničavanje, osiguranje spremnosti za reagiranje i reagiranje na iznenadna onečišćenja mora i na izvanredne prirodne događaje u moru radi zaštite morskog okoliša i obalnog područja, kao i zaštite okoliša od onečišćenja s objekata unutarnje plovidbe, u skladu s pomorskim i plovidbenim propisima te u skladu s propisima kojima se uređuje zaštita okoliša. Nacionalni centar sigurnosti plovidbe provodi i prati primjenu međunarodnih i domaćih propisa koji se odnose na djelokrug rada, priprema analize i stručna izvješća stanja sigurnosti pomorskog i plovidbenog prometa te predlaže mjere za njihovo postupovno i tehničko unaprjeđenje, izrađuje i ažurira postupke, procedure i radne upute, izrađuje analize operativnih potreba, skrbi o stručnoj osposobljenosti djelatnika te obavlja poslove interne izobrazbe djelatnika, vodi očevidnik izobrazbe, sudjeluje u stručnom osposobljavanju djelatnika lučkih kapetanija te u tim poslovima surađuje sa Sektorom sigurnosti plovidbe i zaštite okoliša na moru i unutarnjim vodama. Nacionalni centar sigurnosti plovidbe upravlja i koordinira radom svojih ustrojstvenih jedinica, operativno surađuje s brodarima, pomorskim agentima, tijelima koja upravljaju lukama, peljarima i drugim učesnicima u pomorskom prometu, Plovputom, Hrvatskim hidrografskim institutom, Obalnom stražom Republike Hrvatske, policijom i drugim tijelima operativnog nadzora na moru u nadležnosti Republike Hrvatske sukladno nadležnostima utvrđenim posebnim propisima. Sudjeluje u radu međunarodnih organizacija, tijela i agencija Europske unije u području djelokruga poslova. Sudjeluje u izradi stručnih podloga za izmjene ili izradu propisa iz područja nadzora i upravljanja pomorskim i vodnim prometom, traganja i spašavanja, predviđanja, sprječavanja, ograničavanja, osiguravanja spremnosti za reagiranje i reagiranje na iznenadna onečišćenja mora, priprema stručne podloge za tehničko-tehnološko, provedbeno i drugo unaprjeđenje rada, održavanje sustava upravljanja kvalitetom te obavlja i druge poslove u okviru svoga djelokruga.

U Nacionalnom centru sigurnosti plovidbe (NCSP) ustrojavaju se:

4.16.1. Nacionalna središnjica za usklađivanje traganja i spašavanja na moru (MRCC Rijeka)

4.16.2. Nacionalna središnjica za nadzor i upravljanje pomorskim prometom (VTS Hrvatska)

4.16.3. Nacionalna RIS središnjica (RIS Hrvatska).

4.16.1. Nacionalna središnjica za usklađivanje traganja i spašavanja na moru
 (MRCC Rijeka)

Članak 69.

Nacionalna središnjica za usklađivanje traganja i spašavanja na moru (MRCC Rijeka) sa sjedištem u Rijeci obavlja poslove službe traganja i spašavanja na moru, poslove obalne postaje kao dojavni centar za pomorske nezgode i onečišćenja okoliša s pomorskih objekata, sigurnosnu zaštitu pomorskih brodova i luka i obvezni sustav obavješćivanja koji je odobrila Međunarodna pomorska organizacija, kao i druge poslove, a sve u skladu s pomorskim propisima. Nacionalna središnjica za usklađivanje traganja i spašavanja na moru (MRCC Rijeka) obavlja poslove organizacije i usklađivanja traganja i spašavanja sukladno Nacionalnom planu traganja i spašavanja ljudskih života na moru, pruža stručnu i tehničku potporu podsredišnjicama za usklađivanje traganja i spašavanja na moru radi provedbe traganja i spašavanja osoba u pogibelji na moru unutar područja nadležnosti pojedine lučke kapetanije, provodi propisane postupke određivanja mjesta zakloništa, obavlja poslove pomorske službe za podršku (Maritime Assistance Service – MAS), obavlja poslove i zadatke u skladu s Planom intervencija kod iznenadnih onečišćenja mora, obavlja poslove i zadatke u skladu s drugim propisima, prati primjenu međunarodnih i domaćih propisa koji se odnose na navedena područja nadležnosti, priprema analize i stručna izvješća o radu Nacionalne središnjice za usklađivanje traganja i spašavanja na moru i lučkih kapetanija u dijelu poslova traganja i spašavanja te predlaže mjere za njihovo unaprjeđenje. Nalaže obavljanje radnji, daje upute, naredbe i dopuštenja s ciljem smanjenja opasnosti za ljudske živote na moru, sigurnost plovidbe i morski okoliš. Nacionalna središnjica za usklađivanje traganja i spašavanja na moru sudjeluje u radu međunarodnih organizacija, tijela i agencija Europske unije iz područja nadležnosti, sudjeluje u izradi zakonskih i podzakonskih propisa iz područja nadležnosti, priprema stručne podloge za tehničko-tehnološko, provedbeno i drugo unaprjeđenje službe, skrbi o stručnoj osposobljenosti djelatnika te obavlja i druge poslove u okviru svoga djelokruga.

4.16.2. Nacionalna središnjica za nadzor i upravljanje pomorskim prometom (VTS Hrvatska)

Članak 70.

Nacionalna središnjica za nadzor i upravljanje pomorskim prometom (VTS Hrvatska), sa sjedištem u Rijeci, tehničkim i informacijskim sustavom za nadzor i upravljanje pomorskim prometom (VTMIS), odnosno uređajima i opremom za automatsku identifikaciju brodova (AIS) i/ili radarskim uređajima i opremom i/ili pomorskim radio-komunikacijskim uređajima i opremom i/ili elektronskim pomorskim kartama i drugim tehničkim sredstvima i informacijskim sustavima, obavlja poslove operativnog nadzora i upravljanja pomorskim prometom, plovidbom i peljarenjem u području unutarnjih morskih voda, teritorijalnog mora i isključivog gospodarskog pojasa Republike Hrvatske te nadzora provedbe pravila plovidbe propisanih međunarodnim ugovorima, Pomorskim zakonikom, propisima donesenim na temelju Pomorskog zakonika i drugim propisima te je odgovorna za dostupnost i pružanje VTS usluga. Obavlja poslove nadzora i upravljanja pomorskog prometa kroz međudjelovanje s lučkim kapetanijama. Nalaže obavljanje radnji, daje upute, naredbe i dopuštenja s ciljem smanjenja opasnosti za ljudske živote na moru, sigurnost plovidbe i morski okoliš. Obavlja inspekcijske poslove u skladu s ovlaštenjima utvrđenim Pomorskim zakonikom i podzakonskim aktima, pruža korisnicima – pomorskim objektima VTS usluge u skladu s posebnim propisima. VTS Hrvatska prati primjenu međunarodnih i domaćih propisa koji se odnose na nadzor i upravljanje pomorskim prometom, priprema analize i stručna izvješća o radu te predlaže mjere za njihovo unaprjeđenje. Izrađuje i ažurira postupke, procedure i radne upute, te izrađuje analize operativnih potreba. Upravlja i koordinira radom svojih ustrojstvenih jedinica, upravlja i dodjeljuje ovlasti upravljanja VTMIS opremom, skrbi o stručnoj osposobljenosti djelatnika te obavlja poslove interne izobrazbe djelatnika i vodi očevidnik izobrazbe. Surađuje s brodarima, pomorskim agentima, tijelima koja upravljaju lukama, peljarima i drugim sudionicima u pomorskom prometu, Plovputom, Hrvatskim hidrografskim institutom, Obalnom stražom Republike Hrvatske, policijom i drugim tijelima operativnog nadzora na moru u nadležnosti Republike Hrvatske sukladno nadležnostima utvrđenim posebnim propisima. Sudjeluje u radu međunarodnih organizacija, tijela i agencija Europske unije u području nadzora i upravljanja pomorskim prometom. Sudjeluje u izradi stručnih podloga za izmjene ili izradu propisa iz područja nadzora i upravljanja pomorskim prometom, priprema stručne podloge za tehničko-tehnološko, provedbeno i drugo unaprjeđenje službe, održavanje sustava upravljanja kvalitetom te obavlja i druge poslove u okviru svoga djelokruga.

U Nacionalnoj središnjici za nadzor i upravljanje pomorskim prometom (VTS Hrvatska), ustrojavaju se:

4.16.2.1. VTS centar Split

4.16.2.2. VTS centar Dubrovnik.

VTS centri

Članak 71.

Odjeli Nacionalne središnjice za nadzor i upravljanje pomorskim prometom (VTS centar Split sa sjedištem u Splitu i VTS centar Dubrovnik sa sjedištem u Dubrovniku) obavljaju poslove operativnog nadzora i upravljanja pomorskim prometom, plovidbom i peljarenjem u području unutarnjih morskih voda, teritorijalnog mora i isključivog gospodarskog pojasa Republike Hrvatske te nadzora provedbe pravila plovidbe propisanih međunarodnim ugovorima, Pomorskim zakonikom i propisima donesenim na temelju Pomorskog zakonika i drugih propisa. Prikupljaju podatke o pomorskim objektima i pomorskom prometu, identificiraju i utvrđuju poziciju, namjeru i odredište pomorskog objekta, prate i nadziru plovidbu, prate pomorsko-prometne okolnosti (meteorološke i hidrološke, stanje objekata sigurnosti plovidbe, prometna zagušenja i drugo), analiziraju i taktički planiraju plovidbene i prometne situacije, pružaju podatke pomorskim objektima te prema potrebi i mogućnostima daju plovidbene savjete i pružaju podršku u plovidbi pomorskim objektima. Obavljaju poslove nadzora i upravljanja kroz međudjelovanje s pojedinim lučkim kapetanijama. Nalažu obavljanje radnji, daju upute, naredbe i dopuštenja s ciljem smanjenja opasnosti za ljudske živote na moru, sigurnost plovidbe i morski okoliš. Obavljaju inspekcijske poslove u skladu s ovlaštenjima utvrđenim Pomorskim zakonikom i podzakonskim aktima. Pružaju korisnicima - pomorskim objektima VTS usluge u skladu s posebnim propisima. Operativno surađuju s tijelima koja upravljaju lukama, Plovputom, Hrvatskim hidrografskim institutom, Obalnom stražom Republike Hrvatske, policijom i drugim tijelima operativnog nadzora na moru u nadležnosti Republike Hrvatske sukladno nadležnostima utvrđenim posebnim propisima. Sudjeluju u izradi i ažuriranju postupaka, procedura i radnih uputa te obavljaju stručno osposobljavanje djelatnika. Prate primjenu međunarodnih i domaćih propisa koji se odnose na nadzor i upravljanje pomorskim prometom, pripremaju analize i stručna izvješća o radu i predlažu mjere za njihovo unaprjeđenje te obavljaju i druge poslove u okviru svoga djelokruga.

4.16.3. Nacionalna RIS središnjica (RIS Hrvatska)

Članak 72.

Nacionalna RIS središnjica (RIS Hrvatska) sa sjedištem u Sisku obavlja poslove stručne i tehničke podrške regionalnim RIS centrima radi provedbe operativnog upravljanja prometom unutar područja nadležnosti pojedinog regionalnog RIS centra te provodi, prema potrebi, poslove operativnog upravljanja prometom, u suradnji s lučkim kapetanijama. Nacionalna RIS središnjica osigurava dostupnost podataka o vodostaju, izvješća o ledu i meteoroloških informacija u elektroničkom obliku te razmjenu podataka putem elektroničkih izvješća s plovila (ERI) s registriranim korisnicima. Nacionalna RIS središnjica osigurava funkcionalnosti Riječnih informacijskih servisa, usklađenost usluga koje pružaju regionalni RIS centri, administriranje pristupa RIS korisnika sustavu te osigurava uvjete za međunarodnu razmjenu podataka. Nacionalna RIS središnjica surađuje s nacionalnim centrima drugih zemalja radi razmjene podataka. Nacionalna RIS središnjica operativno koordinira suradnju s drugim državnim tijelima (carina, policija, inspekcijske službe i dr.) i javnim ustanovama koje su umrežene u sustav. Nacionalna RIS središnjica obavlja poslove administriranja bazama podataka za automatski sustav identifikacije na unutarnjim vodama (AIS), elektroničko izvješćivanje s plovila (ERI), izdavanja priopćenja brodarstvu (NTS), bazom podataka o trupu plovila (HDB) i osiguravanja dostupnosti elektroničkih navigacijskih karata (ENC). Nacionalna RIS Središnjica, u suradnji s regionalnim RIS centrima, izrađuje i održava službeni RIS priručnik koji sadrži radne upute, postupke i procedure u cilju povećanja sigurnosti plovidbe, učinkovitosti vodnog prometa i zaštite okoliša. Prati primjenu međunarodnih i domaćih propisa koji se odnose na područje djelovanja, priprema analize i stručna izvješća o radu i predlaže mjere za njihovo unaprjeđenje. Sudjeluje u izradi stručnih podloga za izmjene ili izradu propisa iz područja riječnih informacijskih servisa, priprema stručne podloge za tehničko-tehnološko, provedbeno i drugo unaprjeđenje službe, održavanje sustava upravljanja kvalitetom, skrbi o stručnoj osposobljenosti djelatnika Nacionalne RIS središnjice i regionalnih RIS centara, te obavlja i druge poslove u okviru svoga djelokruga.

5. UPRAVA UNUTARNJE PLOVIDBE

Članak 73.

Uprava unutarnje plovidbe predlaže politiku razvitka riječnog prometa, strateške i razvojne smjernice, propise i dokumente nacionalnih tijela, međunarodnih organizacija i Europske unije u skladu s načelima harmonizacije europskog transportnog tržišta. Osigurava provođenje utvrđene strategije prometnog razvitka unutarnje plovidbe i izvršava zakone i druge propise iz područja riječnog prometa, brodarstva, riječnih luka i vodnih putova, prijevoza i plovidbenih poslova. Prati i analizira razvoj tehničkih, tehnoloških i drugih dostignuća iz područja unutarnje plovidbe, sudjeluje u izradi razvojnih studija i strateških dokumenata za unaprjeđenje riječnog prometa, surađuje sa znanstvenim i drugim ustanovama te predlaže mjere racionalnog gospodarenja lukama unutarnjih voda i vodnim putovima u smislu održivog razvoja i zaštite okoliša. Priprema ciljeve i mjere, u okviru izrade strateške dokumentacije, u svrhu sveobuhvatne i potpune integracije unutarnje plovidbe Republike Hrvatske u europsku prometnu mrežu. Prati provedbu Strategije prometnog razvoja Republike Hrvatske u dijelu unutarnje plovidbe, Strategije razvitka riječnog prometa u Republici Hrvatskoj i drugih strateških dokumenata koji su od interesa za razvoj unutarnje plovidbe. Obavlja procjenu učinka i vrednovanja propisa u skladu sa zakonom kojim se uređuju instrumenti politike boljih propisa. Priprema i predlaže nacrte prijedloga zakona i drugih podzakonskih akata u skladu sa zakonom kojim se uređuju instrumenti politike boljih propisa, a s tim u vezi obavlja poslove savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama. Predlaže i priprema regulativne mjere za gospodarenje i upravljanje sustavom unutarnje plovidbe. Provodi prvostupanjske i drugostupanjske upravne postupke i sudjeluje u upravnim sporovima iz djelokruga Uprave. Predlaže i priprema izradu prijedloga državnog proračuna Republike Hrvatske za tekuću godinu za korisnike proračunskih sredstava iz područja unutarnje plovidbe, kao i preraspodjelu proračunskih sredstava. Nadzire izvršenje financijskog godišnjeg plana proračunskih korisnika na razini Uprave. Planira i prati provedbu projekata izgradnje prometne infrastrukture te programa za tehnološki razvitak i inovacije u unutarnjoj plovidbi. Obavlja poslove vezane uz kandidiranje projekata za financiranje kroz namjenske programe i strukturne fondove Europske unije. Priprema i predlaže metodologije i modele financiranja te praćenja tijeka projekata financiranih i sufinanciranih iz državnog proračuna s pozicije Ministarstva namijenjenih unutarnjoj plovidbi. Prati propise Europske unije iz djelokruga unutarnje plovidbe te predlaže i provodi postupke za prilagodbu pozitivnih propisa s propisima Europske unije. Priprema nacrte prijedloga međunarodnih i međudržavnih ugovora, sporazuma, konvencija, rezolucija i drugih akata, sudjeluje u pregovorima za sklapanje i provodi postupak za njihovo usvajanje. Sudjeluje u radu i prati rad međunarodnih organizacija i komisija i drugih međunarodnih subjekata iz područja unutarnje plovidbe.

Uprava ostvaruje upravljanje vodnim putovima kontinuiranim i nesmetanim obavljanjem javne službe kojima se osigurava sigurnost plovidbe obavljanjem poslova gradnje, tehničkog unapređenja, prometno-tehnološke modernizacije i tehničkog održavanja vodnih putova te osposobljavanje vodnih putova i objekata sigurnosti plovidbe onesposobljenih zbog elementarnih nepogoda. Obavlja poslove pripreme tehničkog unaprjeđenja i prometno-tehničke modernizacije vodnih putova te luka i pristaništa od državnog, odnosno županijskog značaja. Vrši tehničko održavanje vodnih putova u smislu snimanja vodnih putova s izradom tehničke dokumentacije, kontinuiranog održavanja dubine plovnog puta, održavanje objekata sigurnosti plovidbe, obilježavanja, održavanje objekata, vrši uklanjanje iz plovnog puta plutajućih i potonulih predmeta koji ugrožavaju sigurnost plovidbe. Također, vrši interventno održavanje plovnog puta po obavijesti inspektora nadležnih za sigurnost plovidbe na unutarnjim vodama. Osposobljava vodne putove i objekte sigurnosti plovidbe onesposobljene zbog elementarnih nepogoda te vrši kontrolu i nadzor stanja plovnog puta na unutarnjim vodama. Uprava izrađuje akte kojima se investitorima ili projektantima utvrđuju uvjeti za projektiranje u postupku izrade tehničke dokumentacije za radove građenja, vađenja mineralnih sirovina i drugih radova ili djelatnosti koje se obavljaju ili utječu na vodni put kao i potvrde na glavne projekte i suglasnosti. Uprava koordinira i nadzire rad lučkih uprava unutarnjih voda. Analizira stanje i predlaže programe razvitka vodnih putova, riječnih luka, brodarstva i poslovanje gospodarskih subjekata unutarnje plovidbe. U suradnji s ministarstvom nadležnim za državnu imovinu Uprava sudjeluje u poslovima koji se odnose na upravljanje i raspolaganje dionicama i poslovnim udjelima trgovačkih društava koji čine državnu imovinu u vlasništvu Republike Hrvatske, a u pogledu trgovačkih društava koja se pretežno bave djelatnostima iz propisanog djelokruga unutarnje plovidbe. Obavlja i druge poslove koji su zakonom ili drugim propisima stavljeni u djelokrug Ministarstva, a odnose se na riječni promet i plovidbu te luke i vodne putove unutarnjih voda.

U Upravi unutarnje plovidbe, ustrojavaju se:

5.1. Sektor strateškog planiranja u unutarnjoj plovidbi

5.2. Sektor gospodarskog razvoja lučkog sustava i brodarstva.

Za obavljanje poslova iz djelokruga Uprave unutarnje plovidbe izvan sjedišta Ministarstva ustrojava se:

5.3. Područni ured za vodne putove Vukovar.

5.1. Sektor strateškog planiranja u unutarnjoj plovidbi

Članak 74.

Sektor strateškog planiranja u unutarnjoj plovidbi obavlja stručne poslove koji se odnose na planiranje i izradu prijedloga strategija, razvojnih programa, planova razvoja, strateškog plana Ministarstva i drugih strateških dokumenata. Obavlja stručne poslove u svrhu predlaganja ciljeva i mjera, u okviru izrade strateške dokumentacije, čija će provedba rezultirati konkurentnim, visokoučinkovitim i moderniziranim sustavom unutarnje plovidbe u Republici Hrvatskoj koji će biti potpuno integriran u europsku prometnu mrežu. Sudjeluje u izradi i praćenju provedbe Strategije prometnog razvoja Republike Hrvatske, Strategije razvitka riječnog prometa u Republici Hrvatskoj i drugih strateških dokumenata koji su od interesa za razvoj unutarnje plovidbe kroz ulaganja u infrastrukturu te izradu mjera za unaprjeđenje organizacije sustava, multimodalnosti, digitalizaciju, zaštitu okoliša i ostalih. Surađuje sa znanstvenim i drugim ustanovama na pripremi i izradi strateških dokumenata i razvojnih studija iz djelokruga unutarnje plovidbe. Prati i analizira prometne politike, strateške i razvojne smjernice, propise i dokumente nacionalnih tijela, međunarodnih organizacija i Europske unije u skladu s načelima harmonizacije europskog transportnog tržišta. Daje prijedloge za razvojno-istraživačke programe i programe tehnoloških inovacija u upravljanju prometno-tehnološkim procesima i razvoju integriranosti u robno transportne logističke lance. Sektor analizira i priprema izradu prijedloga državnog proračuna Republike Hrvatske za tekuću godinu za korisnike proračunskih sredstava iz područja unutarnje plovidbe, kao i preraspodjelu proračunskih sredstava korisnika iz područja rada Uprave. Prati izvršenje financijskog godišnjeg plana proračunskih korisnika na razini Uprave te surađuje sa službama državne i interne revizije. Nadzire namjensko trošenje proračunskih sredstava za izradu programa te dodjelu državnih potpora i pomoći. U svrhu razvoja, financiranja i realizacije projekata iz područja riječnog prometa, vodnih putova i luka unutarnjih voda surađuje s državnim tijelima, jedinicama lokalne i područne (regionalne) samouprave, nacionalnim i međunarodnim organizacijama i institucijama te europskim integracijama. Predlaže metodologije i modele financiranja te praćenja tijeka projekata.

Sektor analizira stanje pravne uređenosti unutarnje plovidbe te s tim u vezi izrađuje smjernice i planove za pripremu i izradu nacrta prijedloga zakona i podzakonskih akata. Uz pomoć drugih ustrojstvenih jedinica Uprave obavlja procjenu učinka i vrednovanja propisa u skladu sa zakonom kojim se uređuju instrumenti politike boljih propisa. Priprema stručne podloge i vodi izradu nacrta prijedloga propisa iz domene riječnog prometa, brodarstva, luka unutarnjih voda i vodnih putova, prijevoza i plovidbenih poslova u skladu sa zakonom kojim se uređuju instrumenti politike boljih propisa. Obavlja poslove savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama. Poduzima radnje u prvostupanjskim upravnim i drugostupanjskim upravnim postupcima u skladu sa Zakonom o plovidbi i lukama unutarnjih voda i drugim pozitivnim propisima. Sudjeluje u pripremi primjedbi, prijedloga i mišljenja na prijedloge zakona i drugih propisa iz nadležnosti drugih tijela državne uprave. Prati provedbu upravnog nadzora nad primjenom propisa iz djelokruga unutarnje plovidbe. Sudjeluje u izradi nacrta prijedloga međunarodnih i međudržavnih ugovora, sporazuma, konvencija, deklaracija, rezolucija i drugih akata, sudjeluje u vođenju pregovora, sklapanja i usvajanja istih, priprema nacrte akata o potvrđivanju međunarodnih i međudržavnih ugovora, te prati način njihova provođenja. Sudjeluje u radu i prati rad međunarodnih organizacija i drugih međunarodnih subjekata iz područja unutarnje plovidbe, sudjeluje u radu radnih grupa međunarodnih organizacija na ekspertnoj razini: UN/Ekonomske komisije za Europu, Odbora za kopneni promet, radne grupe za promet unutarnjim vodama, radne grupe za ujednačavanje tehničkih i sigurnosnih pravila u unutarnjoj plovidbi sa sjedištem u Genevi. Redovito sudjeluje u radu svih stručnih radnih grupa, osnovanih pod okriljem Međunarodnih riječnih komisija, kao aktivna država članica. Poseban doprinos Republika Hrvatska putem Uprave daje u spomenutim komisijama kroz izradu stajališta iz perspektive unutarnje plovidbe. U koordinaciji s Ministarstvom vanjskih i europskih poslova, s tehničkog aspekta sudjeluje u promicanju hrvatskih interesa kroz primjenu, ali i harmonizaciju tzv. »dunavskih«/ »savskih« plovidbenih politika primjenom tehničkih normi i preporuka. Provodi politiku koja je u skladu s EU direktivama te harmonizira pravnu uređenost s ostalim članicama komisija koje nisu i članice Europske unije, članicama komisija dostavlja hidrološke, hidromorfološke i razne statističke podatke o hrvatskom dijelu Dunava, Drave i Save i s tim u svezi, kao dio delegacije Republike Hrvatske, prati i aktivno sudjeluje u Dunavskoj komisiji sa sjedištem u Budimpešti, Centralnoj komisiji za plovidbu Rajnom sa sjedištem u Strasbourgu, Savskoj komisiji sa sjedištem u Zagrebu. Obavlja i druge poslove u okviru svoga djelokruga.

U Sektoru strateškog planiranja u unutarnjoj plovidbi ustrojavaju se:

5.1.1. Služba strateškog planiranja i međunarodne suradnje

5.1.2. Služba pravnih poslova i financijskog planiranja.

5.1.1. Služba strateškog planiranja i
 međunarodne suradnje

Članak 75.

Služba strateškog planiranja i međunarodne suradnje obavlja stručne poslove koji se odnose na formiranje i izradu prijedloga sektorske strategije, razvojnih programa, planova razvoja, strateškog plana Ministarstva i drugih strateških dokumenata te predlaže njihove izmjene i dopune. Sudjeluje u izradi prijedloga mjera za unapređenje unutarnje plovidbe, predlaže odgovarajuće provedbene planove i programe te prati njihovo izvršavanje. Prati i analizira prometne politike, strateške i razvojne smjernice, propise i dokumente nacionalnih tijela, međunarodnih organizacija i Europske unije u skladu s načelima harmonizacije europskog transportnog tržišta. Provodi aktivnosti usmjerene na razvoj i stvaranje uvjeta za poboljšanje intermodalnog prijevoza, poduzima aktivnosti za modernizaciju unutarnje plovidbe kao ekološki i društveno prihvatljivog načina transporta u skladu sa smjernicama i Direktivama Europske komisije. Prati provedbu Strategije prometnog razvoja Republike Hrvatske te izrađuje razvojne smjernice za buduća razdoblja u dijelu unutarnje plovidbe. Sudjeluje u izradi analiza temeljenih na prometnim politikama, a za potrebe izrade strateških i planskih dokumenata iz područja unutarnje plovidbe. Priprema izvješća o provedbi akata strateškog planiranja. Priprema stručne podloge i mišljenja za potrebe izrade prijedloga zakonskih i podzakonskih akata. Prati i daje prijedloge za razvojno-istraživačke programe i programe tehnoloških inovacija u upravljanju prometno-tehnološkim procesima i razvoju integriranosti u robno transportne logističke lance.

Služba sudjeluje u radu stručnih radnih tijela Europske unije za područje unutarnje plovidbe. Sudjeluje u radu i prati rad međunarodnih organizacija i drugih međunarodnih subjekata iz područja unutarnje plovidbe te sudjeluje u radu radnih grupa međunarodnih organizacija na ekspertnoj razini: UN/Ekonomske komisije za Europu, Odbora za kopneni promet, radne grupe za promet unutarnjim vodama, radne grupe za ujednačavanje tehničkih i sigurnosnih pravila u unutarnjoj plovidbi sa sjedištem u Genevi, Dunavske komisije sa sjedištem u Budimpešti, Centralne komisije za plovidbu Rajnom sa sjedištem u Strasbourgu, Međunarodne komisije za sliv rijeke Save sa sjedištem u Zagrebu. Priprema i izrađuje platforme za sudjelovanje izaslanstava Republike Hrvatske na međunarodnim konferencijama iz djelokruga unutarnje plovidbe. Prati, analizira i ocjenjuje prijedloge propisa Europske unije iz djelokruga unutarnje plovidbe i predlaže stajališta Republike Hrvatske za sudjelovanje u procesu usvajanja pravnih propisa Europske unije. Sudjeluje u pripremi nacrta nacionalnih propisa kojima se osigurava prenošenje i primjena pravne stečevine Europske unije iz djelokruga unutarnje plovidbe. Priprema nacrte prijedloga međunarodnih i međudržavnih ugovora, sporazuma, konvencija, deklaracija, rezolucija i drugih akata, iz područja unutarnje plovidbe, sudjeluje u vođenju pregovora, sklapanja i usvajanja istih. Priprema nacrte akata o potvrđivanju međunarodnih i međudržavnih ugovora, te prati način njihova provođenja. Sudjeluje u radu međudržavnih komisija i povjerenstava za provođenje međudržavnih ugovora. Priprema izvješća o suradnji Republike Hrvatske s drugim državama iz područja unutarnje plovidbe. Obavlja i druge poslove u okviru svoga djelokruga.

5.1.2. Služba pravnih poslova i financijskog planiranja

Članak 76.

Služba pravnih poslova i financijskog planiranja sudjeluje u obavljanju procjene učinka i vrednovanja propisa u skladu sa zakonom kojim se uređuju instrumenti politike boljih propisa. Sudjeluje u obavljanju poslova pripreme i izrade nacrta prijedloga zakona i podzakonskih akata iz područja riječnog prometa, brodarstva, luka i pristaništa unutarnjih voda i vodnih putova, prijevoza i plovidbenih poslova u skladu sa zakonom kojim se uređuju instrumenti politike boljih propisa. Sudjeluje u obavljanju poslova savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama. Obavlja upravne i stručne poslove koji se odnose na izradu mišljenja i tumačenja u vezi s primjenom pozitivnih propisa iz djelokruga unutarnje plovidbe. Provodi prvostupanjske upravne postupke iz djelokruga Uprave i drugostupanjske upravne postupke po žalbama na rješenja pravnih osoba iz djelokruga unutarnje plovidbe sukladno Zakonu o plovidbi i lukama unutarnjih voda. Poduzima radnje u upravnim sporovima iz svoga djelokruga, izrađuje odgovore na tužbe za potrebe vođenja upravnih sporova. Daje mišljenja na zakone i podzakonske akte drugih tijela državne uprave. Obavlja upravni nadzor nad primjenom propisa unutarnje plovidbe. Priprema izvješća o stanju pravne uređenosti unutarnje plovidbe za potrebe Ministarstva, Vlade Republike Hrvatske, Hrvatskoga sabora i drugih državnih tijela, te priprema odgovore na upite građana, sukladno pravu na pristup informacijama, priprema odgovore na zastupnička pitanja iz svoga djelokruga. Sudjeluje u radu radnih grupa drugih tijela državne uprave prilikom izrade njihovih pravnih propisa koji imaju utjecaj na unutarnju plovidbu. Daje pravnu podršku ostalim ustrojstvenim jedinicama unutar Uprave.

Služba obavlja stručne poslove koji se odnose na pripremu i izradu prijedloga državnog proračuna Republike Hrvatske za tekuću godinu za korisnike proračunskih sredstava iz područja unutarnje plovidbe. Kontinuirano i redovito prati izvršenje financijskog godišnjeg plana proračunskih korisnika na razini Uprave te priprema prijedlog izmjena i dopuna državnog proračuna kao i preraspodjele proračunskih sredstava korisnika iz područja rada Uprave, sukladno Zakonu o proračunu i Zakonu o izvršavanju državnog proračuna Republike Hrvatske. Surađuje sa službama državne i interne revizije. Osigurava i provodi radnje vezane za namjensko trošenje proračunskih sredstava za izradu programa te dodjelu državnih potpora i pomoći. Sastavlja, analizira i podnosi izvješća o trošenju proračunskih sredstava sukladno namjeni i planiranoj dinamici. Služba surađuje s državnim tijelima, jedinicama lokalne i područne (regionalne) samouprave, nacionalnim i međunarodnim organizacijama i institucijama te europskim integracijama vezano uz razvoj, financiranje i realizaciju projekata iz područja riječnog prometa, vodnih putova i luka unutarnjih voda.

Služba obavlja poslove vezane za planiranje, pripremu, razvoj i upravljanje projektima financiranim kroz namjenske programe i strukturne fondove Europske unije. Priprema i predlaže metodologije i modele financiranja te praćenja tijeka projekata. Surađuje s ostalim ustrojstvenim jedinicama Ministarstva nadležnim za javnu nabavu u dijelu koji se odnosi na unutarnju plovidbu. Sudjeluje u izradi prijedloga plana nabave, brine da se nabava odvija sukladno planu i proračunu, sudjeluje u pripremi natječajne dokumentacije, prati i kontrolira izvršenje ugovornih obveza iz područja unutarnje plovidbe. Vodi, prikuplja i obrađuje statističke podatke o investicijama, financijama i provođenju projekata. Obavlja i druge poslove u okviru svoga djelokruga.

5.2. Sektor gospodarskog razvoja lučkog sustava i brodarstva

Članak 77.

Sektor gospodarskog razvoja lučkog sustava i brodarstva sudjeluje u formiranju prometne i gospodarske politike riječnog prometa, programima razvitka luka, brodarstva i vodnih putova. Koordinira i obavlja poslove nadzora rada lučkih uprava, koordinira poslove održavanja, obilježavanja i izgradnje plovnih putova, luka i pristaništa unutarnjih voda, analizira poslovanje brodarstva i plovidbenih poslova te predlaže regulativne mjere u Upravi unutarnje plovidbe a sve u skladu s provođenjem mjera zaštite okoliša i sigurnosti plovidbe. Sudjeluje u izradi stručnih prijedloga propisa iz područja regulative luka i pristaništa unutarnjih voda te vodnih putova. Predlaže mjere za unaprjeđenje unutarnje plovidbe, sudjeluje u formiranju i izradi prijedloga strategija, razvojnih programa, planova razvoja, strateškog plana Ministarstva i drugih strateških dokumenata. Sudjeluje s državnim tijelom nadležnim za državnu imovinu u obavljanju poslova koji se odnose na upravljanje i raspolaganje dionicama i poslovnim udjelima trgovačkih društava koji čine državnu imovinu u vlasništvu Republike Hrvatske, u pogledu trgovačkih društava koja se pretežno bave djelatnostima iz propisanog djelokruga unutarnje plovidbe. Sektor nadzire rad, uređuje tehničke i tehnološke standarde, prati rad međunarodnih organizacija i sudjeluje u politikama razvoja riječnih informacijskih servisa, te surađuje s Nacionalnom RIS središnjicom (RIS Hrvatska) i regionalnim centrima za upravljanje prometom. Obavlja poslove stručne procjene utjecaja na okoliš na razini strateških dokumenata. Sektor sudjeluje u radu stručnih međunarodnih organizacija, tijela Europske unije i Ekonomske komisije, Ujedinjenih naroda za Europu (UNECE) u području tehničkih standarda i pravila u odnosu na plovila, plovidbu, plovne putove, posadu i informacijsko-komunikacijske tehnologije. Sudjeluje u izradi stručnih prijedloga propisa iz područja riječnog prometa i luka na unutarnjim vodama. Sudjeluje u aktivnostima prekograničnih i međunarodnih projekata financiranih iz fondova Europske unije vezanih uz unutarnju plovidbu. Obavlja i druge poslove koji proizlaze iz djelokruga Sektora.

U Sektoru gospodarskog razvoja lučkog sustava i brodarstva ustrojavaju se:

5.2.1. Služba gospodarskog razvoja lučkog sustava

5.2.2. Služba plovidbenih poslova i brodarstva.

5.2.1. Služba gospodarskog razvoja lučkog sustava

Članak 78.

Služba gospodarskog razvoja lučkog sustava prati i analizira prometnu i gospodarsku politiku i programe razvitka luka i pristaništa na unutarnjim vodama te koordinira i nadzire rad lučkih uprava unutarnjih voda. U skladu sa Srednjoročnim planom razvitka vodnih putova i luka te pristaništa unutarnjih voda nadzire i koordinira izradu planova tehničkog održavanja i gospodarskog razvoja luka i pristaništa. Predlaže regulativne mjere za unaprjeđenje konkurentnosti luka i prati uvjete pristupa tržištu korisnika lučkih usluga. U suradnji s ministarstvom nadležnim za državnu imovinu Služba obavlja poslove koji se odnose na praćenje rada trgovačkih društava koji čine državnu imovinu u vlasništvu Republike Hrvatske, a koja se pretežno bave djelatnostima iz propisanog djelokruga unutarnje plovidbe. Prati i analizira poslovanje u lukama i pristaništima unutarnjih voda, prikuplja, obrađuje i vodi statističke podatke koji se odnose na luke i pristaništa unutarnjih voda. Sudjeluje u pripremi podloga za izradu državnog proračuna i načina korištenja financijskih sredstava iz državnog proračuna iz područja riječnog prometa i luka na unutarnjim vodama.

Služba sudjeluje u radu stručnih međunarodnih organizacija, udruženja i tehničkih radnih grupa u okviru tih organizacija. Izrađuje nacrte akata za korištenje financijskih sredstava iz državnog proračuna za lučke uprave i sredstava iz drugih izvora namijenjenih za programe i projekte gradnje, modernizacije i održavanja lučkih građevina u lukama i pristaništima unutarnjih voda. Sudjeluje u izradi stručnih prijedloga propisa iz područja regulative luka i pristaništa unutarnjih voda te vodnih putova. Služba obavlja stručne poslove koji se odnose na formiranje i izradu prijedloga strategija, razvojnih programa, planova razvoja, strateškog plana Ministarstva i drugih strateških dokumenata, te predlaže njihove izmjene i dopune. Sudjeluje u izradi prijedloga mjera za unaprjeđenje unutarnje plovidbe, predlaže odgovarajuće provedbene planove i prati njihovo izvršavanje. Provodi aktivnosti usmjerene na razvoj i stvaranje uvjeta za poboljšanje intermodalnog prijevoza, poduzima aktivnosti za modernizaciju unutarnje plovidbe kao ekološki i društveno prihvatljivog načina transporta u skladu s propisima Europske unije. Obavlja poslove stručne procjene utjecaja na okoliš i određivanje potrebnih mjera zaštite okoliša kako bi se utjecaji na okoliš sveli na najmanju moguću mjeru te postigla najveća moguća očuvanost kakvoće okoliša iz djelokruga unutarnje plovidbe, kao ekološki najprihvatljivijeg vida prometa. Vodi, prikuplja i obrađuje statističke podatke o radu lučkih uprava. Sudjeluje u radu i koordinira aktivnosti nacionalnih i međunarodnih projekata financiranih iz fondova Europske unije vezanih uz djelokrug rada. Obavlja i druge poslove u okviru svoga djelokruga.

5.2.2. Služba plovidbenih poslova i brodarstva

Članak 79.

Služba plovidbenih poslova i brodarstva koordinira i nadzire provedbu nacionalnih i međunarodnih propisa iz područja plovidbe unutarnjim vodama te predlaže i sudjeluje u izradi zakonskih i podzakonskih propisa iz djelokruga svoga rada. Služba sudjeluje u radu međunarodnih organizacija, tijela Europske unije i Ekonomske komisije Ujedinjenih naroda za Europu (UNECE) u području tehničkih standarda i pravila u odnosu na plovila, plovidbu, plovne putove, posadu i informacijsko-komunikacijske tehnologije. Služba prati i analizira prometnu i gospodarsku politiku riječnog prometa i razvitka brodarstva kao i poslovanje brodarstva na unutarnjim vodama te predlaže mjere i izrađuje stručne podloge za unaprjeđenje gospodarstva na unutarnjim vodama. Služba kroz mjere za razvoj brodarstva provodi postupke u vezi sa stipendiranjem učenika i studenata škola i fakulteta za usmjerenja iz područja unutarnje plovidbe i vježbeničkim stažem brodaraca, postupke dodjele državnih potpora i pomoći za modernizaciju flote i jačanje konkurentnosti unutarnje plovidbe te postupke dodjele zakonskih prava za oslobođenje od trošarine gospodarskim subjektima na unutarnjim vodama. Sudjeluje u izradi strateških i planskih podloga za razvoj unutarnje plovidbe i brodarstva u skladu s propisima i smjernicama Europske unije te sudjeluje u međunarodnim programima vezanim uz održivi razvoj riječnog brodarstva i plovidbe na području Europe. Sudjeluje u pripremi i provođenju programa te korištenja financijskih sredstava iz državnog proračuna iz područja riječnog prometa i brodarstva. Služba sudjeluje u radu i koordinira aktivnosti prekograničnih i međunarodnih projekata financiranih iz fondova Europske unije vezanih uz djelokrug rada.

5.3. Područni ured za vodne putove Vukovar

Članak 80.

Područni ured za vodne putove Vukovar, sa sjedištem u Vukovaru, obavlja poslove upravljanja vodnim putovima unutarnjih voda. Predlaže programe gradnje, tehničkog unapređenja i prometno-tehnološke modernizacije vodnih putova, tehničkog održavanja vodnih putova te osposobljavanja vodnih putova i objekata sigurnosti plovidbe onesposobljenih zbog elementarnih nepogoda. Vrši interventno održavanje plovnog puta po obavijesti inspektora nadležnih za sigurnost plovidbe na unutarnjim vodama te vrši uklanjanje iz plovnog puta plutajućih i potonulih predmeta koji ugrožavaju sigurnost plovidbe. Organizira provedbu usvojenih programa gradnje, tehničkog unapređenja i prometno-tehnološke modernizacije vodnih putova, tehničkog održavanja vodnih putova. Priprema troškovnike i tehničke specifikacije dokumentacije za nadmetanje (projektne zadatke i elaborate) neophodno potrebne za provedbu postupaka nabave radova, roba i usluga. Sudjeluje u radu stručnih domaćih i međunarodnih organizacija u izradi stručnih prijedloga propisa iz područja vodnih putova na unutarnjim vodama. Obavlja poslove vođenja prostornih podataka o vodnim i plovnim putovima, sudjeluje u postupcima izrade dokumenata iz područja prostornog planiranja na razini Republike Hrvatske kao na razini područne (regionalne) i lokalne samouprave kada isti obuhvaćaju i vodne putove. Područni ured za vodne putove Vukovar priprema i izrađuje potrebne dokumente u postupcima izrade projekata, izdavanja dozvola za obavljanje radova koji mogu imati utjecaja na vodne putove. Područni ured za vodne putove Vukovar obavlja poslove vezane uz pripremu dokumenata za kandidiranje projekata za financiranje kroz namjenske programe i strukturne fondove Europske unije te obavlja sve aktivnosti koje se odnose na provedbu i nadzor nad provedbom ovih programa. Priprema i predlaže metodologije modele financiranja te praćenja tijeka projekata financiranih i sufinanciranih iz državnog proračuna s pozicije Ministarstva namijenjenih unutarnjoj plovidbi. Područni ured za vodne putove Vukovar izrađuje akte kojima se investitorima ili projektantima utvrđuju uvjeti za projektiranje u postupku izrade tehničke dokumentacije za radove građenja, vađenja mineralnih sirovina i drugih radova ili djelatnosti koje se obavljaju na vodnom putu ili utječu na vodni put, a za koje je prema posebnim propisima o prostornom uređenju i gradnji potrebno ishoditi građevinsku dozvolu prema posebnom zakonu te za navedene radove izrađuje i odgovarajuće potvrde na glavne projekte. Područni ured za vodne putove Vukovar provodi redovnu ophodnju, obilježavanje, praćenje stanja i izvješćivanje tijela sigurnosti plovidbe o stanju vodnih putova. Kontinuirano provodi geodetsku i hidrografsku djelatnost na vodnim putovima unutarnjih voda temeljem kojih se izrađuju službena izvješća o stanju plovnosti, priprema podloge za izradu studijske i tehničke dokumentacije vodnih putova. Sudjeluje u radu međudržavnih povjerenstava i radnih skupina s državama s kojima Republika Hrvatska granično dijeli vodne putove te surađuje s tijelima susjednih država nadležnim za upravljanje vodnim putovima. Područni ured skrbi o objektima i opremi koji su u funkciji obavljanja poslova vezanih za vodne putove. Brine o njihovom redovnom održavanju i po potrebi predlaže nabavu nove opreme. Obavlja i druge poslove u okviru svoga djelokruga. Područni ured obavlja poslove u okviru svoga djelokruga na područjima vodnih putova Vukovarsko-srijemske županije, Osječko-baranjske županije, Koprivničko-križevačke županije, Sisačko-moslavačke županije, Karlovačke županije, Brodsko-posavske županije, Virovitičko-podravske županije, Zagrebačke županije i Grada Zagreba.

U Područnom uredu za vodne putove Vukovar ustrojavaju se:

5.3.1. Služba za pripremu i razvoj projekata, hidrografiju i informatiku

5.3.2. Služba za obilježavanje i tehničko održavanje vodnih putova.

5.3.1. Služba za pripremu i razvoj projekata,
 hidrografiju i informatiku

Članak 81.

Služba za pripremu i razvoj projekata, hidrografiju i informatiku priprema prijedloge godišnjih i višegodišnjih planova i programa razvoja i izgradnje unutarnjih vodnih putova, tehničkog održavanja i obilježavanja vodnih putova i prati njihovo izvršenje. Organizira izrade podloga, studija, projekata i dozvola za izvršenje planova i programa. Sudjeluje u predlaganju i koncipiranju projekata koji bi se (su)financirali sredstvima fondova Europske unije. Sudjeluje u izradi srednjoročne i dugoročne studijsko - planske dokumentacije. Sudjeluje u radu stručnih međunarodnih organizacija te izradi stručnih prijedloga propisa iz područja vodnih putova na unutarnjim vodama. Sudjeluje u revizijskim povjerenstvima, pripremi stručnih analiza i projektnih zadataka, troškovnika i tehničkih specifikacija za postupke nabave. Služba provodi organizaciju aktivnosti provedbe programa radova uključujući i izradu svih izvješća koja se odnose na realizaciju programa radova. Sustavno prati provedbu projekata i vrši stručne analize njihove realizacije. Koordinira provedbu projekata, prati njihovo financijsko i fizičko izvršenje te izrađuje dokumente potrebne za praćenje i izvješćivanje o tijeku pojedinih projekata. Priprema izdavanje upravnih akata gospodarskim subjektima koji traže posebne uvjete građenja, potvrde glavnih projekata, dozvola i suglasnosti u skladu s pozitivno-pravnim propisima, koji uređuju ovu problematiku. Služba sudjeluje u postupcima izrade dokumenata iz područja prostornog planiranja na razini Republike Hrvatske, kao i na razini područne (regionalne) i lokalne samouprave kada isti obuhvaćaju i vodne putove. Priprema potrebne dokumente u postupcima izrade projekata, izdavanja dozvola za obavljanja radova koji mogu imati utjecaja na vodne putove. Predlaže i prati izvršenje planova i programa nabave i održavanja objekata i informatičke opreme za potrebe praćenja stanja vodnih putova kojom se obavljanju poslovi obilježavanja, hidrografskog snimanja i slično. Služba organizira i provodi poslove vezane uz praćenje stanja vodnih putova te prati geodetske izmjere vodnih putova koje se obavljaju kombinacijom terestičko-satelitske metode i hidrografske izmjere korita vodotoka radi osiguravanja podataka o plovnom profilu, dubinama, vrsti dna, brzini toka, visini slobodnog gabarita ispod mostova i zračnih kabela te drugih potrebnih podataka koji mogu utjecati na navigaciju vodnim putovima. Izrađuje službena izvješća o stanju plovnosti te podloge za studijsku i tehničku dokumentaciju na vodnim putovima. Služba organizira i vodi bazu podataka o vodnim putovima, objektima sigurnosti plovidbe za poboljšanje uvjeta plovidbe i za obilježavanje i signalizaciju istih. Služba organizira i vodi bazu podataka o periodičnim snimanjima pojedinih dionica vodnog puta (terestičkim i hidrografskim). Prati geodetske, hidrografske, komunikacijske i informatičke tehnologije, usklađuje metode snimanja, vrši njihovu obradu i prati usklađenost s novim tehnologijama i jedinstvenim standardima koji važe na europskim vodnim putovima. Skrbi o izradi programa za potrebe praćenja stanja vodnih putova, vodi i izrađuje prostorno-planske podatke o vodnim putovima, sudjeluje u izradi studijsko-planske dokumentacije te po potrebi osigurava geodetsko-hidrografske podloge za izradu studija i projekata. U koordinaciji sa Službom za obilježavanje i tehničko održavanje vodnih putova izrađuje elaborate održavanja dubina na kritičnim dionicama vodnih putova. Služba skrbi o cjelokupnoj informatičkoj opremi i funkcioniranju programa. Na osnovu podataka o snimanju Služba izrađuju službena izvješća o stanju plovnosti, izrađuje podloge za studijsku i tehničku dokumentaciju o vodnim putovima. Služba obavlja i druge poslove u okviru svoga djelokruga.

5.3.2. Služba za obilježavanje i tehničko
 održavanje vodnih putova

Članak 82.

Služba za obilježavanje i tehničko održavanje vodnih putova organizira i provodi poslove koji se odnose na operativno tehničko održavanje vodnih putova radi osiguranja sigurne plovidbe, a što obuhvaća: izradu prijedloga višegodišnjih planova i godišnjih programa tehničkog održavanja, koordinaciju provedbe poslova održavanja, obavljanje nadzora nad radovima održavanja. Služba obavlja koordinaciju hidrografskog snimanja, izrade elaborata održavanja, izrade stručnih podloga i studija iz područja zaštite prirode te ishođenja potrebnih dozvola i suglasnosti za potrebe obavljanja radova održavanja. Obavlja poslove ophodnje i obilježavanja i signalizacije vodnih putova rijeka Dunava, Save, Drave, Kupe i Une. Izrađuje prijedloge planova obilježavanja na dionicima rijeka Dunava, Save, Drave, Kupe i Une te priprema materijale usuglašavanja s nadležnim tijelima susjednih država u skladu s potpisanim međudržavnim sporazumom. Skrbi o dovoljnom broju plovnih oznaka i potrebnoj rezervi elemenata obalnih oznaka kako bi sustav obilježavanja uvijek bio u funkcionalnom stanju. Služba izrađuje izvješća o stanju plovnih putova i stanju objekata sigurnosti plovidbe za obilježavanje i signalizaciju za nadležne lučke kapetanije radi izdavanja priopćenja brodarstvu. Organizira i prati stanje plovnosti na plovnim putovima i njihove obilježenosti te predlaže mjere i potrebne radove održavanja i obilježavanja. Sudjeluje u izradi srednjoročne i dugoročne studijsko - planske dokumentacije. Služba sudjeluje u radu stručnih međunarodnih organizacija te izradi stručnih prijedloga propisa iz područja vodnih putova na unutarnjim vodama. Izrađuje materijale usuglašavanja programa tehničkog održavanja i planove obilježavanja s nadležnim tijelima susjednih država s kojima Republika Hrvatska dijeli pojedine dionice vodnih putova. U suradnji sa Službom za pripremu i razvoj projekata, hidrografiju i informatiku sudjeluje u predlaganju i koncipiranju projekata koji bi se (su)financirali sredstvima EU fondova. Služba koordinira radom plovila za obilježavanje, organizira njihovu opskrbu i održavanje te rad njihovih posada na poslovima redovnih ophodnji i obilježavanja. Obavlja i druge poslove u okviru svoga djelokruga.

Za obavljanje poslova iz nadležnosti Službe za obilježavanje i tehničko održavanje vodnih putova, izvan sjedišta Područnog ureda za vodne putove Vukovar ustrojava se:

5.3.2.1. Ispostava Slavonski Brod.

5.3.2.1. Ispostava Slavonski Brod

Članak 83.

Ispostava Slavonski Brod organizira i provodi poslove redovne ophodnje i poslove obilježavanja na vodnom putu Save, Kupe i Une. Izrađuje prijedloge planova obilježavanja na dionici Save i Une u graničnom području s Bosnom i Hercegovinom te priprema materijale usuglašavanja s nadležnim tijelima susjedne države u skladu s potpisanim međudržavnim sporazumom. Sudjeluje u izradi i provedbi godišnjeg plana radova održavanja, prati fizičko izvršenje radova tehničkog održavanja i poduzima, prema izvođačima radova, mjere za pravovremeno angažiranje potrebnih kapaciteta izvršitelja radi dovršenja poslova u planiranom roku. Prati stanje plovnosti na plovnim putovima i njihove obilježenosti. Predlaže mjere i potrebne radove održavanja i obilježavanja na vodnom putu Save, Kupe i Une. Priprema izvješća i podloge za rad međudržavnih tijela. Sudjeluje u izradi godišnjih izvješća o izvršenju programa radova. Operativno obavlja poslove ophodnji i obilježavanja plovnog puta na Savi, Kupi i Uni. Skrbi o dovoljnom broju plovnih oznaka i potrebnoj rezervi elemenata obalnih oznaka kako bi sustav obilježavanja uvijek bio u funkcionalnom stanju. Sudjeluje u izradi prijedloga godišnjih i višegodišnjih planova razvoja i izgradnje unutarnjih plovnih putova, tehničkog održavanja i obilježavanja plovnih putova, sudjeluje u izradi srednjoročne i dugoročne studijsko - planske dokumentacije te u pripremi stručnih i ekspertnih analiza i projektnih zadataka. Ispostava obavlja poslove u okviru svoga djelokruga na područjima vodnih putova Brodsko-posavske županije, Sisačko-moslavačke županije, Karlovačke županije, Zagrebačke županije i Grada Zagreba. Obavlja i druge poslove u okviru svoga djelokruga.

6. UPRAVA ZA ŽELJEZNIČKU INFRASTRUKTURU I PROMET

Članak 84.

Uprava za željezničku infrastrukturu i promet obavlja upravne i stručne poslove iz područja željezničke infrastrukture, žičara i željezničkog prijevoza, kombiniranog prijevoza tereta i integriranog prijevoza putnika; osigurava provođenje utvrđene politike razvoja željezničke infrastrukture i željezničkog prijevoza, kombiniranog prijevoza tereta i integriranog prijevoza putnika; priprema nacrte prijedloga zakona i drugih propisa iz područja željezničke infrastrukture, žičara i željezničkog prijevoza, kombiniranog prijevoza tereta i integriranog prijevoza putnika te prati EU propise; sudjeluje u izradi strateških dokumenata, programa i planova provedbe strateških dokumenata; predlaže politiku razvoja i unaprjeđenja željezničke infrastrukture te njenu bolju integriranost sa željezničkom mrežom Europske unije i zemalja regije uz osiguranje održivosti; obavlja upravne i stručne poslove koji se odnose na izradu mišljenja na nacrte prijedloga propisa, strateške dokumente, programe i planove drugih državnih tijela; sudjeluje u izradi programa i predlaže planove građenja i održavanja željezničke infrastrukture i žičara; sudjeluje u radu međunarodnih tijela i njihovih radnih skupina; priprema prijedlog državnog proračuna iz svoga djelokruga i drugih financijskih i razvojno planskih dokumenata; utvrđuje strateške ciljeve, pokazatelje uspješnosti i rizike u provedbi postavljenih ciljeva iz svoga djelokruga; provodi utvrđenu politiku poboljšanja i unaprjeđenja željezničke sigurnosti; sudjeluje u izradi prijedloga međudržavnih sporazuma i ugovora koji se odnose na gradnju i održavanje graničnih objekata i uređaja; obavlja redovite poslove planiranja, praćenja i nadzora realizacije financijskih sredstava osiguranih državnim proračunom; izrađuje izvješća i analize o financijskom poslovanju u domeni javnog financiranja, prati i analizira poslovanje i razvoj trgovačkih društava u vlasništvu Republike Hrvatske koja upravljaju željezničkom infrastrukturom i željezničkim prijevozom, kombiniranim prijevozom tereta i integriranog prijevoza putnika; sudjeluje s ministarstvom nadležnim za upravljanje državnom imovinom u poslovima upravljanja i raspolaganja dionicama i poslovnim udjelima trgovačkih društava koja čine državnu imovinu u vlasništvu Republike Hrvatske u pogledu trgovačkih društava koja se pretežito bave djelatnostima iz područja željezničke infrastrukture i željezničkog prometa, te prema potrebi sudjeluje u njihovom restrukturiranju; obavlja i druge poslove koji su zakonom stavljeni u djelokrug Ministarstva, a odnose se na željezničku infrastrukturu, žičare te željeznički putnički promet i teretni promet.

U Upravi za željezničku infrastrukturu i promet ustrojavaju se:

6.1. Sektor za željezničku infrastrukturu

6.2. Sektor za željeznički promet

6.3. Sektor za financiranje i pravne poslove željezničke infrastrukture i prometa.

6.1. Sektor za željezničku infrastrukturu

Članak 85.

Sektor za željezničku infrastrukturu obavlja stručne i upravne poslove koji se odnose na planiranje i razvoj željezničke infrastrukture te praćenje funkcionalnosti i sigurnosti kod gradnje i održavanja željezničke infrastrukture; prikuplja i obrađuje podatke o izgrađenosti željezničke infrastrukture; uspostavlja i vodi bazu projekata željezničke infrastrukture i žičara; sudjeluje u izradi i donošenju razvojnih strategija na državnom i regionalnom nivou; prati razvoj međunarodnih i europskih normi koje se odnose na željezničku infrastrukturu i usklađuje postupke kod njihove primjene u Republici Hrvatskoj; prati i sudjeluje u izradi master planova, planova urbane mobilnosti i ostalih prometnih planova; sudjeluje u izradi i praćenju provedbe Strategije prometnog razvoja Republike Hrvatske i drugih strateških dokumenata od interesa za razvitak željezničke infrastrukture i žičara u Republici Hrvatskoj, uključujući planove i programe građenja i održavanja za provedbu istih; sudjeluje u radu radnih tijela Europske komisije i Vijeća Europske unije te ostalih međunarodnih tijela i organizacija u području željezničke infrastrukture i žičara; sudjeluje u praćenju provedbe strateških investicijskih projekata iz područja željezničke infrastrukture; prati neposrednu primjenu zakona, propisa Europske unije i međunarodnih propisa; sudjeluje u projektu usklađivanja nacionalnih pravila s pravnom stečevinom Europske unije; priprema i sudjeluje u izradi nacrta međunarodnih ugovora iz područja željezničke infrastrukture; sudjeluje u izradi mišljenja na propise koje donose tijela Europske unije iz područja željeznice, sudjeluje u radnim skupinama Vijeća Europske unije, prati rad i izvršavanje planskih dokumenata upravitelja željezničke infrastrukture; prati provedbu programa i planova građenja i održavanja željezničke infrastrukture; sudjeluje u postupcima po žalbama pokrenutim pred nadležnim sudovima vezano za željezničku infrastrukturu; izdaje odobrenja temeljem propisa kojima se uređuje područje sigurnosti i interoperabilnosti željezničkog sustava, izdaje odobrenja temeljem propisa kojima se uređuje područje žičara, obavlja i druge poslove koji proizlaze iz djelokruga Sektora.

U Sektoru za željezničku infrastrukturu ustrojavaju se:

6.1.1. Služba za planiranje i razvoj željezničke infrastrukture

6.1.2. Služba za praćenje i sigurnost željezničke infrastrukture.

6.1.1. Služba za planiranje i razvoj
 željezničke infrastrukture

Članak 86.

Služba za planiranje i razvoj željezničke infrastrukture obavlja stručne i upravne poslove koji se odnose na pripremu, planiranje i razvoj željezničke infrastrukture; daje prijedloge o razvrstavanju željezničkih pruga; sudjeluje u predlaganju politike razvoja i poboljšanja željezničkih infrastrukturnih podsustava; osigurava usklađivanje zakonodavstva Republike Hrvatske s pravnom stečevinom Europske unije; prati razvoj međunarodnih i europskih normi koje se odnose na željezničku infrastrukturu i usklađuje postupke kod njihove primjene u Republici Hrvatskoj; sudjeluje u izradi i donošenju planova urbane mobilnosti te ostalih razvojnih i prostornih planova; postavlja ciljeve vezane uz kakvoću i kapacitet pri izradi planova razvoja, osuvremenjivanja i održavanja željezničke infrastrukture; sudjeluje u međunarodnim tijelima za željezničku infrastrukturu; sudjeluje u svim propisanim upravnim postupcima vezanim uz projektni ciklus željezničke infrastrukture što uključuje davanje posebnih uvjeta građenja i sudjelovanje na tehničkom pregledu u postupku izdavanja uporabne dozvole za željezničko-infrastrukturne podsustave; sudjeluje u postupcima javne nabave radova građenja i održavanja željezničke infrastrukture; sudjeluje u organizaciji gradnje novih podsustava željezničke infrastrukture; sudjeluje u postupcima procjene utjecaja programa, planova i zahvata na okoliš; predlaže i sudjeluje u izradi propisa vezanih za željezničku infrastrukturu i žičare; predlaže i sudjeluje u poslovima planiranja zakonodavnih aktivnosti u skladu sa zakonom kojim se uređuju instrumenti politike boljih propisa, poslovima procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa i poslovima savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama; sudjeluje s drugim državnim tijelima kroz stručne radne skupine i davanja mišljenja na akte tih tijela; priprema dokumentaciju za donošenje odluka i zaključaka Vlade Republike Hrvatske u vezi s utvrđivanjem i realizacijom programa i planova kao i pojedinih projekata; priprema izvješća o suradnji Republike Hrvatske s drugim državama iz područja željezničke infrastrukture; obavlja i druge poslove koji proizlaze iz djelokruga Službe.

6.1.2. Služba za praćenje i sigurnost željezničke infrastrukture

Članak 87.

Služba za praćenje i sigurnost željezničke infrastrukture obavlja stručne i upravne poslove koji se odnose na osiguravanje odgovarajućih razina funkcionalnosti i sigurnosti kod upravljanja i održavanja željezničke infrastrukture i žičara; prati tehničko i funkcionalno stanje željezničke infrastrukture i žičara; obavlja poslove prikupljanja i obrade podataka o izgrađenosti željezničke infrastrukture; izrađuje izvješća o željezničkoj infrastrukturi; prati i analizira stanje sigurnosti željezničke infrastrukture; sudjeluje u izradi programa i planova građenja i održavanja željezničke infrastrukture, kao i programa rješavanja cestovno željezničkih prijelaza; sudjeluje u davanju suglasnosti na opće akte iz svoga djelokruga koji se donose na temelju zakona; prati i kontrolira provođenje sustava sigurnosti željeznica i žičara; sudjeluje u određivanju i upravljanju kritičnim infrastrukturama koje se odnose na željeznicu; sudjeluje u praćenju neposredne primjene zakona i međunarodnih propisa iz područja sigurnosti željeznica i žičara; daje pojašnjenja i mišljenja u vezi propisa iz područja željezničke infrastrukture i žičara; prati rad i izvršavanje planskih dokumenata upravitelja željezničke infrastrukture; sudjeluje u postupcima javne nabave radova građenja i održavanja željezničke infrastrukture; daje pojašnjenja i mišljenja o pitanjima iz područja žičara, izdaje godišnja odobrenja za rad žičara; postupa po žalbama na akte upravitelja željezničke infrastrukture; sudjeluje u postupcima po žalbama u predmetima koji se vode pred nadležnim sudovima te obavlja i druge poslove koji proizlaze iz djelokruga Službe.

6.2. Sektor za željeznički promet

Članak 88.

Sektor za željeznički promet obavlja upravne i stručne poslove koji se odnose na planiranje i razvoj te praćenje željezničkog putničkog i teretnog prijevoza, kombiniranog prijevoza tereta i integriranog prijevoza putnika; izrađuje prijedloge strateških dokumenata i planova iz područja željezničkog putničkog i teretnog prometa te sudjeluje u izradi strateških dokumenata i planova iz područja kombiniranog prijevoza tereta i intermodalnog prijevoza; daje stručna mišljenja i pojašnjenja iz područja željezničkog i intermodalnog prometa, predlaže i sudjeluje u izradi nacrta prijedloga zakona, pravilnika, odluka, ugovora, međudržavnih sporazuma i drugih nacionalnih i međunarodnih akata iz područja željezničkog i intermodalnog prometa; predlaže i sudjeluje u poslovima planiranja zakonodavnih aktivnosti u skladu sa zakonom kojim se uređuju instrumenti politike boljih propisa, poslovima procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa i poslovima savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama; prati neposrednu primjenu zakona, EU regulative i međunarodnih propisa; obavlja poslove vezane uz usklađivanje zakonodavstva Republike Hrvatske sa zakonodavstvom Europske unije i s međunarodnim standardima; daje stručne podloge za financiranje javnih usluga i programa u području putničkog i teretnog željezničkog prometa te kombiniranog prijevoza; sudjeluje u praćenju i kontroli izvršavanja ugovora o javnim uslugama u željezničkom prometu; sudjeluje u kontroli provedbe programa poticanja željezničkog prometa u Republici Hrvatskoj; obavlja i druge poslove koji proizlaze djelokruga Sektora.

U Sektoru za željeznički promet ustrojavaju se:

6.2.1. Služba za razvoj željezničkog prometa

6.2.2. Služba za praćenje i podršku željezničkom prometu.

6.2.1. Služba za razvoj željezničkog prometa

Članak 89.

Služba za razvoj željezničkog prometa obavlja stručno-tehničke poslove koji se odnose na razvoj i planiranje željezničkog putničkog i teretnog prijevoza, kombiniranog prijevoza tereta i integriranog prijevoza putnika; izrađuje prijedloge strateških dokumenata i planova iz područja željezničkog putničkog i teretnog prometa te sudjeluje u izradi strateških dokumenata i planova iz područja kombiniranog prijevoza tereta i intermodalnog prijevoza; daje stručna mišljenja i pojašnjenja iz područja željezničkog i intermodalnog prometa, predlaže i sudjeluje u izradi nacrta prijedloga zakona, pravilnika, odluka, ugovora, međudržavnih sporazuma i drugih nacionalnih i međunarodnih akata iz područja željezničkog i intermodalnog prometa; predlaže i sudjeluje u poslovima planiranja zakonodavnih aktivnosti u skladu sa zakonom kojim se uređuju instrumenti politike boljih propisa, poslovima procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa i poslovima savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama; obavlja poslove vezane uz usklađivanje zakonodavstva Republike Hrvatske sa zakonodavstvom Europske unije i s međunarodnim standardima; daje stručne podloge za financiranje javnih usluga i programa poticanja u području putničkog i teretnog željezničkog prometa, te kombiniranog prijevoza; obavlja i druge poslove koji proizlaze iz prirode posla, odnosno djelokruga Službe.

6.2.2. Služba za praćenje i podršku željezničkom prometu

Članak 90.

Služba za praćenje i podršku željezničkom prometu obavlja upravne i stručne poslove koji se odnose na praćenje željezničkog putničkog i teretnog prijevoza, kombiniranog prijevoza tereta i integriranog prijevoza putnika; daje stručnu podršku pružateljima željezničkih usluga na području Republike Hrvatske; sudjeluje u praćenju i kontroli izvršavanja ugovora o javnim uslugama u željezničkom prometu; sudjeluje u kontroli provedbe programa poticanja željezničkog prometa u Republici Hrvatskoj; daje stručna mišljenja i očitovanja na upite građana; vodi evidencije i baze podataka željezničkog putničkog i teretnog prijevoza, kombiniranog prijevoza tereta i integriranog prijevoza putnika; osigurava podloge za izradu prijedloga strateških dokumenata i planova iz područja željezničkog putničkog i teretnog prometa te podloge za izradu strateških dokumenata i planova iz područja kombiniranog prijevoza tereta i intermodalnog prijevoza; provodi upravne postupke iz nadležnosti Sektora; obavlja i druge poslove koji proizlaze iz prirode posla, odnosno djelokruga Službe.

6.3. Sektor za financiranje i pravne poslove željezničke infrastrukture i prometa

Članak 91.

Sektor za financiranje i pravne poslove željezničke infrastrukture i prometa obavlja upravne i stručne poslove koji se odnose na planiranje i izradu državnog proračuna u dijelu koji se odnosi na financiranje razvoja, održavanja, upravljanja i sigurnosti željezničke infrastrukture i prometa; obavlja stručne poslove praćenja poslovanja i financijsko-planskih dokumenata trgovačkih društava u vlasništvu Republike Hrvatske iz željezničke infrastrukture i prometa; obavlja pripremu za izvršenje proračuna iz svoje nadležnosti; obavlja poslove financijske kontrole u vezi s namjenskim trošenjem sredstava doznačenih iz državnog proračuna, te brine da svaki rashod bude opravdan stvarnom potrebom i potvrđen prethodnom kontrolom, analizira funkcije iz djelokruga rada i podnosi izvješća o učinjenom u kvantitativnom i kvalitativnom smislu; sudjeluje u planiranju investicijskih projekata željezničke infrastrukture i prometa, te prati njihovu realizaciju u financijskom smislu; obavlja poslove pripreme i praćenja projekata željezničke infrastrukture i prometa, financirane sredstvima međunarodnih financijskih institucija; obavlja poslove pripreme, provedbe i praćenja projekata željezničke infrastrukture i prometa financirane sredstvima Europske unije za koje je prijavitelj Ministarstvo; sudjeluje u pripremi nacrta prijedloga propisa vezano za željezničku infrastrukturu i promet; sudjeluje u izradi Strateškog plana Ministarstva definiranjem ciljeva i načina provedbe, rezultata i rizika provedbe; osigurava primjenu propisa Europske unije; sudjeluje u izradi nacrta međunarodnih ugovora iz područja željezničke infrastrukture i prometa; obavlja pravne poslove iz nadležnosti zakonodavnog okvira željezničke infrastrukture i prometa; obavlja poslove planiranja zakonodavnih aktivnosti u skladu sa zakonom kojim se uređuju instrumenti politike boljih propisa, poslove savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama; obavlja poslove procjene učinka propisa i vrednovanje propisa iz svoga djelokruga i zakonodavnog okvira željezničke infrastrukture i prometa u skladu sa zakonom kojim se uređuju instrumenti politike boljih propisa; sudjeluje u pripremi uputa i smjernica za izradu programa građenja i održavanja željezničke infrastrukture; prati usklađenost srednjoročnih i kratkoročnih planskih dokumenata sa strateškim smjernicama; sudjeluje u pripremi i donošenju propisa Europske unije iz područja željezničke infrastrukture i prometa; sudjeluje u radu radnih tijela Vijeća Europske unije i Europske komisije te ostalih međunarodnih tijela i organizacija u području željezničke infrastrukture i prometa; sudjeluje u izradi nacrta međunarodnih ugovora iz područja željezničke infrastrukture i prometa; prati i predlaže mjere za primjenu međunarodnih ugovora iz djelokruga Uprave; priprema nacrte akata o potvrđivanju međunarodnih ugovora u području željezničke infrastrukture i prometa; predlaže nacrte nacionalnih propisa kojima se osigurava primjena međunarodnih ugovora; poduzima radnje u upravnim sporovima iz svoga djelokruga; obavlja i druge poslove koji proizlaze iz djelokruga Sektora.

U Sektoru za financiranje i pravne poslove željezničke infrastrukture i prometa ustrojavaju se:

6.3.1. Služba za financiranje željezničke infrastrukture i prometa

6.3.2. Služba za pravnu podršku, pripremu i praćenje međunarodnih ugovora.

6.3.1. Služba za financiranje željezničke
 infrastrukture i prometa

Članak 92.

Služba za financiranje željezničke infrastrukture i prometa obavlja stručne poslove praćenja poslovanja i financijsko-planskih dokumenata društava u vlasništvu Republike Hrvatske iz područja željezničke infrastrukture i prometa; obavlja poslove planiranja proračuna, rebalansa, prenamjene i preraspodjele proračuna; izrađuje naloge za plaćanje prema Upravi za proračun i financije; obavlja poslove praćenja izvršenja državnog proračuna i izrađuje izvješća; kontrolira odobrena sredstva u odnosu na planirana sredstva; obavlja poslove financijske kontrole u vezi s namjenskim trošenjem sredstava doznačenih iz državnog proračuna, te brine da svaki rashod bude opravdan stvarnom potrebom i potvrđen prethodnom kontrolom; priprema dokumentaciju za donošenje odluka Vlade Republike Hrvatske o davanju suglasnosti za kreditno zaduživanje i o davanju jamstva Republike Hrvatske za kreditna zaduženja trgovačkih društava u vlasništvu Republike Hrvatske; obavlja poslove financijskog upravljanja korištenja investicijskih zajmova primljenih preko međunarodnih financijskih i drugih institucija kojima se financiraju programi investiranja u željezničku infrastrukturu i promet; sudjeluje u izradi Strateškog plana Ministarstva te prati rezultate i rizike provedbe obavlja; obavlja poslove vezane uz vođenje evidencija, praćenja i ažuriranja podataka o državnim potporama i iznosima tih potpora iz svoje nadležnosti; surađuje u izradi izvješća o državnim potporama; obavlja i druge poslove u okviru svoga djelokruga, prati u financijskom smislu izvršenje i namjensko trošenje sredstava za projekte koji se financiraju sredstvima Europske unije iz područja željezničke infrastrukture i prometa za koje je prijavitelj Ministarstvo, obavlja i druge poslove koji proizlaze iz djelokruga Službe.

6.3.2. Služba za pravnu podršku, pripremu i praćenje međunarodnih ugovora

Članak 93.

Služba za pravnu podršku, pripremu i praćenje međunarodnih ugovora obavlja upravne i stručne poslove koji se odnose na pripremu podloga za izradu nacrta prijedloga zakona i drugih propisa iz djelokruga Uprave; obavlja poslove planiranja zakonodavnih aktivnosti u skladu sa zakonom kojim se uređuju instrumenti politike boljih propisa, poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa i poslove savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama; poduzima radnje u upravnim sporovima iz svoga djelokruga; priprema i sudjeluje u pripremi primjedbi, prijedloga i mišljenja na prijedloge zakona i drugih propisa iz nadležnosti drugih tijela državne uprave; priprema i sudjeluje u pripremi nacrta prijedloga očitovanja na predstavke fizičkih i pravnih osoba te nacrta prijedloga očitovanja na zahtjev Hrvatskoga sabora, predsjednika Republike Hrvatske, Vlade Republike Hrvatske, pravosudnih tijela, tijela državne uprave i drugih javnopravnih tijela u Republici Hrvatskoj iz djelokruga Uprave; priprema informacije iz djelokruga Uprave po zahtjevima za pristup informacijama; sudjeluje u pripremi stručnih podloga za izradu strateških dokumenata vezanih uz djelokrug Uprave; obavlja poslove upravljanja korištenja investicijskih zajmova primljenih preko međunarodnih financijskih i drugih institucija kojima se financiraju programi investiranja u željezničku infrastrukturu i promet; sudjeluje u pripremi i donošenju propisa Europske unije iz područja željezničke infrastrukture i prometa; predlaže i sudjeluje u aktivnostima vezanim uz provedbu postojećih bilateralnih i multilateralnih sporazuma iz djelokruga Uprave; sudjeluje u pripremi, izradi i sklapanju međunarodnih ugovora iz područja željezničke infrastrukture i prometa; predlaže sklapanje novih međunarodnih ugovora iz djelokruga Uprave; prati i predlaže mjere za primjenu međunarodnih ugovora iz djelokruga Uprave; priprema nacrte akata o potvrđivanju međunarodnih ugovora u području željezničke infrastrukture i prometa; predlaže i koordinira procesom priprema međunarodnih projekata i sudjeluje u njihovoj provedbi; predlaže i sudjeluje u planiranju potreba za edukacijom iz djelokruga Uprave; predlaže nacrte nacionalnih propisa kojima se osigurava primjena međunarodnih ugovora; sudjeluje u praćenju primjene propisa Europske unije; provodi projekte koji se financiraju sredstvima Europske unije i međunarodnih financijskih institucija iz područja željezničke infrastrukture i prometa za koje je prijavitelj Ministarstvo, obavlja i druge poslove koji proizlaze iz djelokruga Službe.

7. UPRAVA ZRAČNOG PROMETA, ELEKTRONIČKIH KOMUNIKACIJA I POŠTE

Članak 94.

Uprava zračnog prometa, elektroničkih komunikacija i pošte obavlja upravne i druge stručne poslove u području civilnog zrakoplovstva, planiranje zakonodavnih aktivnosti u skladu sa zakonom kojim se uređuju instrumenti politike boljih propisa, procjena učinaka propisa i vrednovanje propisa u skladu sa zakonom kojim se uređuju instrumenti politike boljih propisa, priprema nacrte prijedloga zakona i drugih propisa iz područja zračnog prometa, provedba savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, poduzima radnje u upravnim sporovima iz svoga djelokruga, obavlja poslove procjene učinka propisa iz svoga djelokruga, obavlja upravni nadzor u djelatnostima civilnog zrakoplovstva, provodi prekršajne postupke u zračnom prometu, osigurava i provodi utvrđenu politiku i primjenu zakona i drugih propisa iz područja zračnog prometa, izrađuje prijedloge strategija, studija, smjernica i programa razvoja zračnog prometa, te prijedloge akcijskih planova za njihovu provedbu, izrađuje analize i izvješća o stanju u području zračnog prometa, priprema prijedloge mjera i planova za razvoj i poboljšanje stanja u području zračnog prometa, sudjeluje u planiranju i razvoju kapitalne infrastrukture zračnog prometa s ciljem povećanja kapaciteta i sigurnosti iste, sudjeluje u planiranju, pripremi i provedbi infrastrukturnih projekata u zračnom prometu od strateškog značaja za Republiku Hrvatsku te obavlja poslove financijskog praćenja i kontrole istih, priprema i izvršava programe državne potpore u zračnom prometu te prati i izvješćuje o provedbi istih, predlaže izmjenu ili ukidanje postojećih kao i pokretanje novih programa državnih potpora, odlučuje o statusu zračnih luka i prema potrebi određuje neovisnog koordinatora slotova, sudjeluje u pripremi podloga za izradu državnog proračuna, formulira i izrađuje prijedlog tekućeg i kapitalnog dijela proračuna zračnog prometa, definira strateške ciljeve, pokazatelje uspješnosti, te utvrđuje rizike u provedbi postavljenih ciljeva iz nadležnosti, nadzire provedbu strateških ciljeva u nadležnosti te izvješćuje o njihovoj realizaciji, sudjeluje u radu europskih i međunarodnih organizacija i institucija u području civilnog zrakoplovstva, te njihovih upravnih i radnih tijela i stručnih skupina, kao i radnih tijela Vijeća Europske unije i Europske komisije nadležnih za zračni promet, sudjeluje na međudržavnim sastancima i pregovorima iz područja zračnog prometa, surađuje u pripremi i izradi nacrta prijedloga međunarodnih ugovora, sporazuma i konvencija u području civilnog zrakoplovstva i priprema nacrte prijedloga zakona o potvrđivanju tih međunarodnih akata, izučava gospodarska, komercijalna i pravna pitanja iz područja međunarodnih ugovora i predlaže nacionalnu prometnu politiku, obavlja poslove na aktivnostima usmjerenim na ispunjenje obveza koje proizlaze iz članstva Republike Hrvatske u Europskoj uniji, te obavlja i druge poslove iz svog djelokruga.

Uprava obavlja upravne i druge stručne poslove u području elektroničkih komunikacija, informacijskog društva (osim poslova u djelokrugu drugih tijela državne uprave) i poštanskih usluga, planira zakonodavne aktivnosti, obavlja procjenu učinaka propisa i vrednovanje propisa u skladu sa zakonom kojim se uređuju instrumenti politike boljih propisa, predlaže i priprema nacrte prijedloga zakona i drugih propisa iz područja elektroničkih komunikacija u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, osigurava i provodi utvrđenu politiku i primjenu zakona i drugih propisa iz područja elektroničkih komunikacija, izrađuje prijedloge strategija, nacionalnih planova, studija, smjernica i programa razvoja elektroničkih komunikacija u Republici Hrvatskoj te prijedloge planova za njihovu provedbu, izrađuje analize i izvješća te priprema prijedloge mjera i planova za razvoj i poboljšanje stanja u području elektroničkih komunikacija, surađuje u unaprjeđenju Partnerskog sporazuma i operativnih programa za korištenje sredstava europskih strukturnih i investicijskih fondova u dijelu koji se odnosi na razvoj elektroničke komunikacijske infrastrukture, elektroničkih komunikacijskih mreža i usluga, izrađuje godišnja i završna izvješća te prikuplja podatke za potrebe nadzora provedbe strateških dokumenata, surađuje s tijelima u sustavu upravljanja i kontrole korištenja europskih strukturnih i investicijskih fondova u dijelu koji se odnosi na razvoj elektroničkih komunikacija, prati stanje u poslovanju trgovačkog društva Odašiljači i veze d.o.o., predlaže i priprema nacrte prijedloga zakona i drugih propisa iz područja radijske opreme i elektromagnetske kompatibilnosti, predlaže i priprema nacrte prijedloga zakona i drugih propisa iz područja poštanskih usluga u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, osigurava i provodi utvrđenu politiku i primjenu zakona i drugih propisa iz područja poštanskih usluga, izrađuje prijedloge strategija, nacionalnih planova, studija, smjernica i programa razvoja poštanskih usluga u Republici Hrvatskoj te prijedloge planova za njihovu provedbu, izrađuje analize i izvješća o stanju u poštanskoj djelatnosti te unutarnjem i međunarodnom poštanskom prometu, priprema prijedloge mjera i planova za razvoj i poboljšanje stanja na tržištu poštanskih usluga, prati stanje u poslovanju trgovačkog društva HP – Hrvatska pošta d.d., priprema podloge za izradu državnog proračuna iz svoje nadležnosti, utvrđuje strateške ciljeve, pokazatelje uspješnosti i rizike u provedbi postavljenih ciljeva iz svoje nadležnosti, nadzire provedbu strateških ciljeva iz svoje nadležnosti te izvješćuje o njihovu ostvarenju, izrađuje prijedloge stajališta Republike Hrvatske, stručne podloge, analize, izvješća, planove i druge dokumente u svrhu obavljanja europskih poslova iz svojeg djelokruga, koji se odnose na područje elektroničkih komunikacija, informacijskog društva, radijske opreme, elektromagnetske kompatibilnosti i poštanskih usluga, sudjeluje u radu europskih i međunarodnih organizacija i institucija u području elektroničkih komunikacija, informacijskog društva i poštanskih usluga te njihovih upravnih i radnih tijela i stručnih skupina, kao i radnih tijela Vijeća Europske unije i Europske komisije nadležnih za elektroničke komunikacije, informacijsko društvo i poštanske usluge, sudjeluje na međudržavnim sastancima i pregovorima iz područja elektroničkih komunikacija, informacijskog društva i poštanskih usluga, surađuje u pripremi i izradi nacrta prijedloga međunarodnih ugovora, sporazuma i konvencija u području elektroničkih komunikacija, informacijskog društva i poštanskih usluga i priprema nacrte prijedloga zakona o potvrđivanju tih međunarodnih akata, te obavlja i druge poslove iz svog djelokruga.

U Upravi zračnog prometa, elektroničkih komunikacija i pošte ustrojavaju se:

7.1. Sektor zračnog prometa

7.2. Sektor elektroničkih komunikacija i pošte.

7.1. Sektor zračnog prometa

Članak 95.

Sektor zračnog prometa obavlja upravne i druge stručne poslove u području civilnog zrakoplovstva, planiranje zakonodavnih aktivnosti u skladu sa zakonom kojim se uređuju instrumenti politike boljih propisa, procjena učinaka propisa i vrednovanje propisa u skladu sa zakonom kojim se uređuju instrumenti politike boljih propisa, priprema nacrte prijedloga zakona i drugih propisa iz područja zračnog prometa, provedba savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, poduzima radnje u postupcima pred upravnim sudovima i Visokim upravnim sudom Republike Hrvatske iz svoga djelokruga, obavlja upravni nadzor u djelatnostima civilnog zrakoplovstva, provodi prekršajne postupke u zračnom prometu, osigurava i provodi utvrđenu politiku i primjenu zakona i drugih propisa iz područja zračnog prometa, izrađuje prijedloge strategija, studija, smjernica i programa razvoja zračnog prometa, te prijedloge akcijskih planova za njihovu provedbu, obavlja stručne poslove koji se odnose na pripremu, praćenje provedbe i sudjelovanje u provedbi natječajnih postupaka za koncesijske programe kao i samih koncesijskih programa strateške prometne infrastrukture u zračnom prometu, izrađuje analize i izvješća o stanju u području zračnog prometa, priprema prijedloge mjera i planova za razvoj i poboljšanje stanja u području zračnog prometa, odlučuje o statusu zračnih luka i prema potrebi određuje neovisnog koordinatora slotova, sudjeluje u pripremi podloga za izradu državnog proračuna, formulira i izrađuje prijedlog tekućeg i kapitalnog dijela proračuna Sektora, definira strateške ciljeve, pokazatelje uspješnosti, te utvrđuje rizike u provedbi postavljenih ciljeva iz nadležnosti Sektora, nadzire provedbu strateških ciljeva u nadležnosti Sektora te izvješćuje o njihovoj realizaciji, sudjeluje u radu europskih i međunarodnih organizacija i institucija u području civilnog zrakoplovstva, te njihovih upravnih i radnih tijela i stručnih skupina, sudjeluje na međudržavnim sastancima i pregovorima iz područja zračnog prometa, surađuje u pripremi i izradi nacrta prijedloga međunarodnih ugovora, sporazuma i konvencija u području civilnog zrakoplovstva i priprema nacrte prijedloga zakona o potvrđivanju tih međunarodnih akata, izučava gospodarska, komercijalna i pravna pitanja iz područja međunarodnih ugovora i predlaže nacionalnu prometnu politiku, obavlja poslove na aktivnostima usmjerenim na ispunjenje obveza koje proizlaze iz članstva Republike Hrvatske u Europskoj uniji, te obavlja i druge poslove koji su zakonom ili drugim propisima stavljeni u nadležnost Ministarstva, a odnose se na zračni promet.

U Sektoru zračnog prometa ustrojavaju se:

7.1.1. Služba pravnih i gospodarskih poslova

7.1.2. Služba međunarodnih poslova.

7.1.1. Služba pravnih i gospodarskih poslova

Članak 96.

Služba pravnih i gospodarskih poslova obavlja upravne i stručne poslove koji se odnose na planiranje zakonodavnih aktivnosti u skladu sa zakonom kojim se uređuju instrumenti politike boljih propisa, procjena učinaka propisa i vrednovanje propisa u skladu sa zakonom kojim se uređuju instrumenti politike boljih propisa, na koordinaciju, pripremu i izradu nacrta prijedloga zakona i drugih propisa iz područja zračnog prometa, poduzima radnje u postupcima pred upravnim sudovima i Visokim upravnim sudom Republike Hrvatske iz svoga djelokruga, surađuje pri izradi zrakoplovnih propisa s vanjskim subjektima, daje primjedbe, prijedloge i mišljenja na prijedloge propisa drugih tijela državne uprave, surađuje s ostalim tijelima državne uprave te pravnim subjektima čija je djelatnost vezana uz civilno zrakoplovstvo, provodi upravni nadzor, daje pravna objašnjenja zakona i drugih propisa, te mišljenja u vezi s primjenom zakona i drugih propisa iz područja zračnog prometa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, priprema odgovore na zastupnička pitanja, daje odgovore na predstavke i pritužbe građana i pravnih osoba, priprema informacije iz djelokruga rada Sektora po zahtjevima na pristup informacijama, sudjeluje u izradi podloga za godišnji program Vlade Republike Hrvatske za preuzimanje i provedbu pravne stečevine Europske unije, koordinira održavanje skupština trgovačkih društava s područja zračnog prometa te obavlja pripremne radnje za predstavnika Republike Hrvatske u skupštinama tih trgovačkih društava, provodi prvostupanjski prekršajni postupak za prekršaje iz područja civilnoga zrakoplovstva, te pokreće prekršajni postupak po službenoj dužnosti ili postupa po optužnome prijedlogu ovlaštenoga tužitelja, traži od podnositelja optužnoga prijedloga izmjene i dopune istoga pod prijetnjom odbačaja, zakazuje i vodi glavne rasprave, izrađuje rješenja u prekršajnome postupku, upućuje žalbe nadležnome prekršajnome sudu, poduzima radnje u ponovljenome postupku naložene od drugostupanjskoga tijela, analizira i obrađuje statistiku zrakoplovnih prekršaja, izrađuje izvještaje o prekršajima u zračnome prometu za prekršajnu evidenciju, inicira prisilnu naplatu novčanih kazni i troškova prekršajnoga postupka kod nadležne porezne uprave, pokreće postupak za izricanje supletornoga zatvora pri nadležnome sudu, obavlja sve ostale poslove predviđene postupovnim odredbama prekršajnoga zakona koje se odnose na prekršajne sudove, osim ako za tijela državne uprave nije drugačije propisano, daje stručnu potporu u analitičkom pregledu i ocjeni usklađenosti zakonodavstva Republike Hrvatske s pravnom stečevinom Europske unije, obavlja poslove koji se odnose na praćenje međunarodnog i EU zakonodavstva iz područja zračnog prometa te izvještavanje o obvezama Republike Hrvatske koje proizlaze iz istih, sudjeluje u obavljanju poslove pripreme i realizacije iz domene bilateralne i multilateralne suradnje, priprema podloge za donošenje, izmjene i dopune međunarodnih ugovora, sporazuma, konvencija i protokola u području civilnog zrakoplovstva, izučava pravna pitanja iz područja međunarodnog zrakoplovstva, sudjeluje u pripremi službenih stajališta Republike Hrvatske za sastanke radnih tijela Vijeća Europske unije i Europske komisije nadležnih za zračni promet, priprema prijedloge u vezi kadrovskih pitanja i radnopravnog statusa službenika Sektora, odlučuje o statusu zračnih luka i prema potrebi određuje neovisnog koordinatora slotova.

Služba obavlja stručne i tehničke poslove koji se odnose na izradu prijedloga strategija, studija, smjernica i programa razvoja zračnog prometa, te prijedloga akcijskih planova za njihovu provedbu, surađuje u pripremi i izradi nacrta prijedloga zakona i drugih propisa, prati stanje u području zračnog prometa, daje stručnu potporu u analitičkom pregledu i ocjeni usklađenosti zakonodavstva Republike Hrvatske s pravnom stečevinom Europske unije, obavlja stručne poslove koji se odnose na pripremu, praćenje provedbe i sudjelovanje u provedbi natječajnih postupaka za koncesijske programe kao i samih koncesijskih programa strateške prometne infrastrukture u zračnom prometu, predlaže projekte te prati njihovo ostvarivanja u sklopu programa i fondova suradnje i pomoći Europske unije, sudjeluje u obavljanju pripremnih radnji za predstavnika Republike Hrvatske u skupštinama zračnih luka, sudjeluje u planiranju i razvoju kapitalne infrastrukture zračnog prometa s ciljem povećanja kapaciteta i sigurnosti iste, sudjeluje u planiranju, pripremi i provedbi infrastrukturnih projekata u zračnom prometu od strateškog značaja za Republiku Hrvatsku te obavlja poslove financijskog praćenja i kontrole istih, priprema i izvršava programe državne potpore u zračnom prometu te prati i izvješćuje o provedbi istih, predlaže izmjenu ili ukidanje postojećih kao i pokretanje novih programa državnih potpora, priprema prijedloge mjera i planova za razvoj i poboljšanje stanja u području zračnog prometa, prati provedbu tekuće gospodarske politike, obavlja stručne i tehničke poslove na izradi i donošenju godišnjeg proračuna Sektora sukladno zakonskim propisima, formulira i izrađuje prijedlog tekućeg i kapitalnog dijela proračuna Sektora, definira, razrađuje i evaluira strateške ciljeve u nadležnosti Sektora te nadzire njihovu provedbu, definira pokazatelje uspješnosti, utvrđuje rizike u provedbi strateških ciljeva i predlaže aktivnosti i mjere za rješavanje utvrđenih rizika. uređuje i provodi suradnju s proračunskim korisnicima i subjektima kojima se transferiraju proračunska sredstva, uspostavlja sustav i koordinaciju sudionika procesa financijskog upravljanja, izrađuje prijedlog financijskog plana, kontrolira izvršenje utvrđenog financijskog plana i predlaže mjere za učinkovitije financijsko planiranje i izvršavanje plana, priprema, organizira i koordinira financijsko praćenje namjenskog trošenja odobrenih proračunskih sredstava sukladno namjeni i planiranoj dinamici, uspostavlja sustav kontrole i izvješćivanja o realizaciji ugovora, vodi evidencije i baze podataka ugovora, te prati izvršenja ugovornih obveza, priprema, koordinira i evaluira financijska izvješća izvršenja ugovora, priprema i izrađuje plan nabave Sektora i prati njegovu realizaciju, prati računovodstvene poslove za koje je nadležan Sektor, obavlja poslove izrade razvojnih i operativnih planova za donošenje proračuna Sektora, obavlja stručne poslove i daje stručna mišljenja u ocjeni stanja i poslovanja gospodarskih subjekata iz područja zračnog prometa, prati i primjenjuje zakonske propise u dijelu koji se odnosi na državne potpore zračnom prometu, koordinira u svom radu s subjektima nadležnim za zaštitu tržišnog natjecanja i državne potpore, obavlja obradu ekonomskih pokazatelja poslovanja subjekata čija je djelatnost vezana uz zračni promet, prati i primjenjuje zakonske propise koji se odnose na planiranje i izvršavanje državnog proračuna, vodi i obrađuje statističke podatke o zračnom prometu.

U Službi pravnih i gospodarskih poslova ustrojavaju se:

7.1.1.1. Odjel pravnih i gospodarskih poslova

7.1.1.2. Odjel za praćenje i provedbu strateških projekata.

7.1.1.1. Odjel pravnih i gospodarskih poslova

Članak 97.

Odjel pravnih i gospodarskih poslova obavlja upravne i stručne poslove koji se odnose na planiranje zakonodavnih aktivnosti u skladu sa zakonom kojim se uređuju instrumenti politike boljih propisa, procjenu učinaka propisa i vrednovanje propisa u skladu sa zakonom kojim se uređuju instrumenti politike boljih propisa, na pripremu i izradu nacrta prijedloga zakona i drugih propisa iz područja zračnog prometa, sudjeluje u pripremnim radnjama u postupcima pred upravnim sudovima i Visokim upravnim sudom Republike Hrvatske iz svoga djelokruga, surađuje pri izradi zrakoplovnih propisa s vanjskim subjektima, priprema primjedbe, prijedloge i mišljenja na prijedloge propisa drugih tijela državne uprave, priprema pravna objašnjenja zakona i drugih propisa te mišljenja u vezi s primjenom zakona i drugih propisa iz područja zračnog prometa, provedba savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, predlaže plan i sudjeluje u provedbi upravnog nadzora u pogledu provedbe zakona i drugih propisa te zakonitosti rada i postupanja pravnih osoba koje imaju javne ovlasti u povjerenim im upravnim i drugim stručnim poslovima koji se odnose na područje zračnog prometa, izrađuje propisana izvješća o provedenom nadzoru, predlaže poduzimanje mjera u svrhu otklanjanja nezakonitosti i nepravilnosti utvrđenih u upravnom nadzoru, priprema odgovore na zastupnička pitanja, priprema odgovore na predstavke i pritužbe građana i pravnih osoba, priprema informacije po zahtjevima na pristup informacijama, priprema podloge za godišnji plan Vlade Republike Hrvatske za usklađivanje zakonodavstva s pravnom stečevinom Europske unije, daje stručnu potporu u analitičkom pregledu i ocjeni usklađenosti zakonodavstva Republike Hrvatske s pravnom stečevinom Europske unije, obavlja poslove koji se odnose na praćenje međunarodnog i EU zakonodavstva iz područja zračnog prometa te izvještavanje o obvezama Republike Hrvatske koje proizlaze iz istih, sudjeluje u obavljanju poslova pripreme i realizacije iz domene bilateralne i multilateralne suradnje, priprema podloge za donošenje, izmjene i dopune međunarodnih ugovora, sporazuma, konvencija i protokola u području civilnog zrakoplovstva, izučava pravna pitanja iz područja međunarodnog zrakoplovstva, sudjeluje u pripremi službenih stajališta Republike Hrvatske za sastanke radnih tijela Vijeća Europske unije i Europske komisije nadležnih za zračni promet, sudjeluje u pripremama za održavanje skupština trgovačkih društava s područja zračnog prometa te obavlja pripremne radnje za predstavnika Republike Hrvatske u skupštinama tih trgovačkih društava, provodi prvostupanjski prekršajni postupak za prekršaje iz područja civilnoga zrakoplovstva te pokreće prekršajni postupak po službenoj dužnosti ili postupa po optužnome prijedlogu ovlaštenoga tužitelja, traži od podnositelja optužnoga prijedloga izmjene i dopune istoga pod prijetnjom odbačaja, zakazuje i vodi glavne rasprave, izrađuje rješenja u prekršajnome postupku, upućuje žalbe nadležnome prekršajnome sudu, poduzima radnje u ponovljenome postupku naložene od drugostupanjskoga tijela, analizira i obrađuje statistiku zrakoplovnih prekršaja, izrađuje izvještaje o prekršajima u zračnome prometu za prekršajnu evidenciju, inicira prisilnu naplatu novčanih kazni i troškova prekršajnoga postupka kod nadležne porezne uprave, pokreće postupak za izricanje supletornoga zatvora pri nadležnome sudu, obavlja sve ostale poslove predviđene postupovnim odredbama prekršajnoga zakona koje se odnose na prekršajne sudove, osim ako za tijela državne uprave nije drugačije propisano. Odjel prati stanje u području zračnog prometa, prati provedbu tekuće gospodarske politike, obavlja stručne i tehničke poslove na izradi i donošenju godišnjeg proračuna Sektora sukladno zakonskim propisima, formulira i izrađuje prijedlog tekućeg i kapitalnog dijela proračuna Sektora, sudjeluje u definiranju, razradi i evaluaciji strateških ciljeva u nadležnosti Sektora te nadzire njihovu provedbu, definiranju pokazatelja uspješnosti, utvrđivanju rizika u provedbi strateških ciljeva i predlaganju aktivnosti i mjera za rješavanje utvrđenih rizika, prati i primjenjuje zakonske propise u dijelu koji se odnosi na državne potpore zračnom prometu, koordinira u svom radu sa subjektima nadležnim za zaštitu tržišnog natjecanja i državne potpore, uređuje i provodi suradnju s proračunskim korisnicima i subjektima kojima se transferiraju proračunska sredstva, uspostavlja sustav i koordinaciju sudionika procesa financijskog upravljanja, izrađuje prijedlog financijskog plana, kontrolira izvršenje utvrđenog financijskog plana i predlaže mjere za učinkovitije financijsko planiranje i izvršavanje plana, priprema, organizira i koordinira financijsko praćenje namjenskog trošenja odobrenih proračunskih sredstava sukladno namjeni i planiranoj dinamici, uspostavlja sustav kontrole i izvješćivanja o realizaciji ugovora, vodi evidencije i baze podataka ugovora, te prati izvršenja ugovornih obveza, priprema, koordinira i evaluira financijska izvješća izvršenja ugovora, priprema i izrađuje plan nabave Sektora i prati njegovu realizaciju, prati računovodstvene poslove za koje je nadležan Sektor, obavlja poslove izrade razvojnih i operativnih planova za donošenje proračuna Sektora, obavlja stručne poslove i daje stručna mišljenja u ocjeni stanja i poslovanja gospodarskih subjekata iz područja zračnog prometa, prati i primjenjuje zakonske propise u dijelu koji se odnosi na državne potpore zračnom prometu, koordinira u svom radu sa subjektima nadležnim za zaštitu tržišnog natjecanja i državne potpore, sudjeluje u obavljanju pripremnih radnji za predstavnika Republike Hrvatske u skupštinama trgovačkih društava s područja zračnog prometa, obavlja obradu ekonomskih pokazatelja poslovanja subjekata čija je djelatnost vezana uz zračni promet, prati i primjenjuje zakonske propise koji se odnose na planiranje i izvršavanje državnog proračuna.

7.1.1.2. Odjel za praćenje i provedbu strateških projekata

Članak 98.

Odjel za praćenje i provedbu strateških projekata obavlja stručne i tehničke poslove koji se odnose na izradu prijedloga strategija, studija, smjernica i programa razvoja zračnog prometa, te prijedloga akcijskih planova za njihovu provedbu, obavlja stručne poslove praćenja poslova i planskih dokumenata trgovačkih društava u vlasništvu Republike Hrvatske, obavlja stručne poslove koji se odnose na pripremu, praćenje provedbe i sudjelovanje u provedbi natječajnih postupaka za koncesijske programe strateške prometne infrastrukture u zračnom prometu, obavlja stručne poslove koji se odnose na pripremu, praćenje provedbe i sudjelovanje u provedbi koncesijskih programa strateške prometne infrastrukture u zračnom prometu, sudjeluje u praćenju i primjeni zakonskih propisa u dijelu koji se odnosi na državne potpore zračnom prometu, predlaže projekte te prati njihovo ostvarivanja u sklopu programa i fondova suradnje i pomoći Europske unije, definira, razrađuje i evaluira strateške ciljeve u nadležnosti Sektora te nadzire njihovu provedbu, definira pokazatelje uspješnosti, utvrđuje rizike u provedbi strateških ciljeva i predlaže aktivnosti i mjere za rješavanje utvrđenih rizika, priprema prijedloge mjera i planova za razvoj i poboljšanje stanja u području zračnog prometa, sudjeluje u pripremi proračuna i plana nabave Sektora.

7.1.2. Služba međunarodnih poslova

Članak 99.

Služba međunarodnih poslova obavlja stručne i tehničke poslove koji se odnose na praćenje i sudjelovanje u radu europskih i međunarodnih organizacija i institucija u području civilnog zrakoplovstva, te njihovih upravnih i radnih tijela i stručnih skupina, kao i radnih tijela Vijeća Europske unije i Europske komisije nadležnih za zračni promet, izrađuje službena stajališta Republike Hrvatske za sastanke radnih tijela Vijeća Europske unije i Europske komisije nadležnih za zračni promet, obavlja poslove pripreme i realizacije iz domene bilateralne i multilateralne suradnje, priprema podloge za donošenje, izmjene i dopune međunarodnih ugovora, sporazuma, konvencija i protokola u području civilnog zrakoplovstva te sudjeluje na međunarodnim sastancima u pogledu navedene tematike, priprema prijedloge za zaključivanje međunarodnih bilateralnih sporazuma iz područja civilnog zrakoplovstva, sudjeluje u pregovorima za zaključivanje međunarodnih bilateralnih sporazuma iz područja civilnog zrakoplovstva, surađuje sa zrakoplovnim vlastima drugih država iz područja bilaterale, obavlja poslove iz domene multilateralne suradnje, priprema prijedloge za zaključivanje multilateralnih ugovora, sporazuma, konvencija i protokola, vodi operativne zbirke i kartoteke međunarodnih sporazuma o zračnom prometu, izučava pravna i komercijalna pitanja iz područja međunarodnog zrakoplovstva, obavlja poslove vezane za uspostavljanje i pružanje usluga linijskog zračnog prijevoza koja proizlaze iz dvostranih i mnogostranih ugovora iz područja civilnog zrakoplovstva, obavlja poslove na aktivnostima usmjerenim na ispunjenje obveza koje proizlaze iz članstva Republike Hrvatske u Europskoj uniji, priprema dokumente vezane za program Vlade Republike Hrvatske za preuzimanje i provedbu pravne stečevine Europske unije za svaku kalendarsku godinu, sudjeluje u obavljanju poslova koji se odnose na praćenje međunarodnog i zakonodavstva Europske unije iz područja zračnog prometa, sudjeluje u pripremi i izradi nacrta prijedloga propisa i pratećih instrumenta za usklađivanje s pravnom stečevinom Europske unije.

7.2. Sektor elektroničkih komunikacija i pošte

Članak 100.

Sektor elektroničkih komunikacija i pošte obavlja upravne i druge stručne poslove u području elektroničkih komunikacija, informacijskog društva (osim poslova u djelokrugu drugih tijela državne uprave) i poštanskih usluga, planira zakonodavne aktivnosti, obavlja procjenu učinaka propisa i vrednovanje propisa u skladu sa zakonom kojim se uređuju instrumenti politike boljih propisa, predlaže i priprema nacrte prijedloga zakona i drugih propisa iz područja elektroničkih komunikacija u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, osigurava i provodi utvrđenu politiku i primjenu zakona i drugih propisa iz područja elektroničkih komunikacija, izrađuje prijedloge strategija, nacionalnih planova, studija, smjernica i programa razvoja elektroničkih komunikacija u Republici Hrvatskoj te prijedloge planova za njihovu provedbu, izrađuje analize i izvješća o stanju u području elektroničkih komunikacijskih mreža i usluga, priprema prijedloge mjera i planova za razvoj i poboljšanje stanja u području elektroničkih komunikacija, surađuje u unaprjeđenju Partnerskog sporazuma i operativnih programa za korištenje sredstava europskih strukturnih i investicijskih fondova u dijelu koji se odnosi na razvoj elektroničke komunikacijske infrastrukture, elektroničkih komunikacijskih mreža i usluga, izrađuje godišnja i završna izvješća te prikuplja podatke za potrebe nadzora provedbe strateških dokumenata, surađuje s tijelima u sustavu upravljanja i kontrole korištenja europskih strukturnih i investicijskih fondova u dijelu koji se odnosi na razvoj elektroničkih komunikacija, prati stanje u poslovanju trgovačkog društva Odašiljači i veze d.o.o., predlaže i priprema nacrte prijedloga zakona i drugih propisa iz područja radijske opreme i elektromagnetske kompatibilnosti, predlaže i priprema nacrte prijedloga zakona i drugih propisa iz područja poštanskih usluga u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, osigurava i provodi utvrđenu politiku i primjenu zakona i drugih propisa iz područja poštanskih usluga, izrađuje prijedloge strategija, nacionalnih planova, studija, smjernica i programa razvoja poštanskih usluga u Republici Hrvatskoj te prijedloge planova za njihovu provedbu, izrađuje analize i izvješća o stanju u poštanskoj djelatnosti te unutarnjem i međunarodnom poštanskom prometu, priprema prijedloge mjera i planova za razvoj i poboljšanje stanja na tržištu poštanskih usluga, prati stanje u poslovanju trgovačkog društva HP – Hrvatska pošta d.d., priprema podloge za izradu državnog proračuna iz svoje nadležnosti, utvrđuje strateške ciljeve, pokazatelje uspješnosti i rizike u provedbi postavljenih ciljeva iz svoje nadležnosti, nadzire provedbu strateških ciljeva iz svoje nadležnosti te izvješćuje o njihovu ostvarenju, izrađuje prijedloge stajališta Republike Hrvatske, stručne podloge, analize, izvješća, planove i druge dokumente u svrhu obavljanja europskih poslova iz svojeg djelokruga, koji se odnose na područje elektroničkih komunikacija, informacijskog društva, radijske opreme, elektromagnetske kompatibilnosti i poštanskih usluga, sudjeluje u radu europskih i međunarodnih organizacija i institucija u području elektroničkih komunikacija, informacijskog društva i poštanskih usluga te njihovih upravnih i radnih tijela i stručnih skupina, kao i radnih tijela Vijeća Europske unije i Europske komisije nadležnih za elektroničke komunikacije, informacijsko društvo i poštanske usluge, sudjeluje na međudržavnim sastancima i pregovorima iz područja elektroničkih komunikacija, informacijskog društva i poštanskih usluga, surađuje u pripremi i izradi nacrta prijedloga međunarodnih ugovora, sporazuma i konvencija u području elektroničkih komunikacija, informacijskog društva i poštanskih usluga i priprema nacrte prijedloga zakona o potvrđivanju tih međunarodnih akata, te obavlja i druge poslove iz svog djelokruga.

U Sektoru elektroničkih komunikacija i pošte ustrojavaju se:

7.2.1. Služba elektroničkih komunikacija

7.2.2. Služba poštanskih usluga.

7.2.1. Služba elektroničkih komunikacija

Članak 101.

Služba elektroničkih komunikacija predlaže i izrađuje nacrte prijedloga zakona i drugih propisa iz područja elektroničkih komunikacija, radijske opreme i elektromagnetske kompatibilnosti u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, osigurava i provodi utvrđenu politiku i primjenu zakona i drugih propisa iz područja elektroničkih komunikacija, radijske opreme i elektromagnetske kompatibilnosti, sudjeluje u izradi prijedloga strategija, nacionalnih planova, studija, smjernica i programa razvoja u području elektroničkih komunikacija, radijske opreme i elektromagnetske kompatibilnosti te prijedloga planova za njihovu provedbu, prati stanje u području elektroničkih komunikacija, radijske opreme i elektromagnetske kompatibilnosti, prati i analizira stanje i trendove razvoja informacijskih i komunikacijskih tehnologija, i to osobito tehnologija širokopojasnog pristupa, priprema i obrađuje stručne materijale te izrađuje stručne podloge, analize i izvješća o stanju u području elektroničkih komunikacija, radijske opreme i elektromagnetske kompatibilnosti, priprema prijedloge mjera i planova za razvoj i poboljšanje stanja u području elektroničkih komunikacija, radijske opreme i elektromagnetske kompatibilnosti, surađuje u unaprjeđenju Partnerskog sporazuma i operativnih programa za korištenje sredstava europskih strukturnih i investicijskih fondova u dijelu koji se odnosi na razvoj elektroničke komunikacijske infrastrukture, elektroničkih komunikacijskih mreža i usluga, izrađuje godišnja i završna izvješća te prikuplja podatke za potrebe nadzora provedbe strateških dokumenata, prati i analizira izvršenje strateških i programskih dokumenata te učinkovitost provedbenih mjera i aktivnosti, surađuje s tijelima u sustavu upravljanja i kontrole korištenja europskih strukturnih i investicijskih fondova u dijelu koji se odnosi na razvoj elektroničkih komunikacija, prati stanje u poslovanju trgovačkog društva Odašiljači i veze d.o.o., prati provedbu tekuće gospodarske politike, zakona i drugih propisa iz područja gospodarskog sustava i analizira njihov utjecaj na razvoj tržišta elektroničkih komunikacijskih mreža i usluga, daje pravna objašnjenja zakona i drugih propisa te stručna mišljenja u vezi s primjenom zakona i drugih propisa iz područja elektroničkih komunikacija, radijske opreme i elektromagnetske kompatibilnosti, osim provedbenih propisa koji su u nadležnosti Hrvatske regulatorne agencije za mrežne djelatnosti, priprema odgovore na zastupnička pitanja, priprema odgovore na predstavke i pritužbe građana i pravnih osoba u vezi s obavljanjem djelatnosti elektroničkih komunikacijskih mreža i usluga te djelatnosti u području radijske opreme i elektromagnetske kompatibilnosti koje nisu u nadležnosti Hrvatske regulatorne agencije za mrežne djelatnosti ili drugih nadležnih tijela u skladu s posebnim zakonom, provodi mjere iz godišnjeg programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na elektroničke komunikacije, informacijsko društvo, radijsku opremu i elektromagnetsku kompatibilnost, izrađuje prijedloge stajališta Republike Hrvatske, stručne podloge, analize, izvješća, planove i druge dokumente u svrhu obavljanja europskih poslova iz svojeg djelokruga, koji se odnose na područje elektroničkih komunikacija, informacijskog društva, radijske opreme i elektromagnetske kompatibilnosti, prati i sudjeluje u radu europskih i međunarodnih organizacija, institucija i foruma u području elektroničkih komunikacija, informacijskog društva, radijske opreme i elektromagnetske kompatibilnosti (Međunarodna telekomunikacijska unija - ITU, Europska konferencija poštanskih i telekomunikacijskih uprava - CEPT, Odbor za elektroničke komunikacije - ECC, Europski institut za telekomunikacijske norme - ETSI, međunarodne organizacije za satelitske radijske komunikacije i dr.) te njihovih upravnih i radnih tijela i stručnih skupina, prati i sudjeluje u radu sastanaka ravnatelja ministarstava nadležnih za elektroničke komunikacije država članica Europske unije, sastanaka Radne skupine za telekomunikacije i informacijsko društvo i drugih nadležnih radnih tijela Vijeća Europske unije te Odbora za komunikacije (COCOM) i drugih nadležnih radnih tijela Europske komisije, prati i sudjeluje u radu NATO-ove Skupine za industrijska dobra i komunikacijske usluge (IRCSG) i njezinih radnih tijela, surađuje i sudjeluje na sastancima i u pregovorima na dvostranoj i višestranoj razini s nadležnim državnim tijelima drugih država u području elektroničkih komunikacija, informacijskog društva, radijske opreme i elektromagnetske kompatibilnosti, surađuje s Hrvatskom regulatornom agencijom za mrežne djelatnosti, drugim regulatornim tijelima i nadležnim tijelima državne uprave u vezi s ostvarivanjem međunarodne suradnje u području elektroničkih komunikacija, surađuje u pripremi stručnih podloga i izradi nacrta prijedloga međunarodnih ugovora, sporazuma i konvencija u području elektroničkih komunikacija, informacijskog društva, radijske opreme i elektromagnetske kompatibilnosti te u pregovorima za njihovo sklapanje i priprema nacrte prijedloga zakona o potvrđivanju tih međunarodnih akata, daje ovlasti nadležnim tijelima za sklapanje provedbenih sporazuma u području elektroničkih komunikacija na dvostranoj ili višestranoj razini, te obavlja i druge poslove iz svojeg djelokruga.

U Službi elektroničkih komunikacija ustrojavaju se:

7.2.1.1. Odjel za strategije i programe u elektroničkim komunikacijama

7.2.1.2. Odjel pravnih i međunarodnih poslova.

7.2.1.1. Odjel za strategije i programe u elektroničkim komunikacijama

Članak 102.

Odjel za strategije i programe u elektroničkim komunikacijama obavlja stručne i tehničke poslove koji se odnose na sudjelovanje u izradi nacrta prijedloga zakona i drugih propisa iz područja elektroničkih komunikacija, radijske opreme i elektromagnetske kompatibilnosti u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, sudjelovanje u izradi prijedloga strategija, nacionalnih planova, studija, smjernica i programa razvoja u području elektroničkih komunikacijskih mreža i usluga, elektroničke komunikacijske infrastrukture, radijske opreme i elektromagnetske kompatibilnosti, kao i prijedloga planova za njihovu provedbu, praćenje stanja u području elektroničkih komunikacijskih mreža i usluga, elektroničke komunikacijske infrastrukture, radijske opreme i elektromagnetske kompatibilnosti, s osobitim naglaskom na pružanje univerzalnih usluga, pripremu prijedloga mjera i planova za razvoj i poboljšanje stanja u području elektroničkih komunikacijskih mreža i usluga, elektroničke komunikacijske infrastrukture, radijske opreme i elektromagnetske kompatibilnosti, s osobitim naglaskom na pružanje univerzalnih usluga, sudjelovanje u predlaganju, planiranju i izradi programa iz područja elektroničkih komunikacija, obradu zahtjeva i izdavanje rješenja o ovlaštenju tijela za ocjenjivanje sukladnosti u području radijske opreme i elektromagnetske kompatibilnosti, vođenje popisa ovlaštenih tijela za ocjenjivanje sukladnosti u području radijske opreme i elektromagnetske kompatibilnosti, pripremu i izradu izvješća Europskoj komisiji i drugim državama članicama Europske unije u području radijske opreme i elektromagnetske kompatibilnosti, suradnju u unaprjeđenju Partnerskog sporazuma i operativnih programa za korištenje sredstava europskih strukturnih i investicijskih fondova u dijelu koji se odnosi na razvoj elektroničke komunikacijske infrastrukture, elektroničkih komunikacijskih mreža i usluga, izradu godišnjih i završnih izvješća te prikupljanje podataka za potrebe nadzora provedbe strateških dokumenata, praćenje i analizu izvršenja strateških i programskih dokumenata te učinkovitost provedbenih mjera i aktivnosti, suradnju s tijelima u sustavu upravljanja i kontrole korištenja europskih strukturnih i investicijskih fondova u dijelu koji se odnosi na razvoj elektroničkih komunikacija, praćenje stanja u poslovanju trgovačkog društva Odašiljači i veze d.o.o., praćenje provedbe tekuće gospodarske politike, zakona i drugih propisa iz područja gospodarskog sustava i analizu njihova utjecaja na tržište elektroničkih komunikacijskih mreža i usluga, sudjelovanje u pripremi podloga za izradu državnog proračuna u dijelu koji se odnosi na elektroničke komunikacije, suradnju u pripremi odgovora na predstavke i pritužbe građana i pravnih osoba u vezi s obavljanjem djelatnosti elektroničkih komunikacijskih mreža i usluga, kao i djelatnosti u području radijske opreme i elektromagnetske kompatibilnosti, koje nisu u nadležnosti Hrvatske regulatorne agencije za mrežne djelatnosti ili drugih nadležnih tijela u skladu s posebnim zakonom, sudjelovanje u provedbi mjera iz godišnjeg programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na elektroničke komunikacije, informacijsko društvo, radijsku opremu i elektromagnetsku kompatibilnost, stručnu potporu u izradi prijedloga stajališta Republike Hrvatske, stručnih podloga, analiza, izvješća, planova i drugih dokumenata u svrhu obavljanja europskih poslova iz svojeg djelokruga, koji se odnose na područje elektroničkih komunikacija, informacijskog društva, radijske opreme i elektromagnetske kompatibilnosti, stručnu potporu za praćenje i sudjelovanje u radu europskih i međunarodnih organizacija i institucija u području elektroničkih komunikacija, informacijskog društva, radijske opreme i elektromagnetske kompatibilnosti te njihovih upravnih i radnih tijela i stručnih skupina, suradnju sa tijelima državne uprave nadležnima za sustav elektroničke uprave, elektroničko poslovanje, elektroničku trgovinu, državnu informacijsku infrastrukturu, digitalnu transformaciju, regionalni razvoj i fondove Europske unije, te drugim nadležnim državnim tijelima, znanstvenim, obrazovnim i stručnim institucijama i udrugama civilnog društva u području elektroničkih komunikacija, informacijskog društva, radijske opreme i elektromagnetske kompatibilnosti, te obavlja i druge poslove iz svojeg djelokruga.

7.2.1.2. Odjel pravnih i međunarodnih poslova

Članak 103.

Odjel pravnih i međunarodnih poslova obavlja upravne, stručne i tehničke poslove koji se odnose na izradu nacrta prijedloga zakona i drugih propisa iz područja elektroničkih komunikacija, radijske opreme i elektromagnetske kompatibilnosti u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, praćenje provedbe utvrđene politike i primjene zakona i drugih propisa iz područja elektroničkih komunikacija, radijske opreme i elektromagnetske kompatibilnosti, provedbu mjera iz godišnjeg programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na elektroničke komunikacije, radijsku opremu i elektromagnetsku kompatibilnost, izradu prijedloga stajališta Republike Hrvatske, stručnih podloga, analiza, izvješća, planova i drugih dokumenata u svrhu obavljanja europskih poslova iz svojeg djelokruga, koji se odnose na područje elektroničkih komunikacija, radijske opreme i elektromagnetske kompatibilnost, davanje pravnih objašnjenja zakona i drugih propisa te stručnih mišljenja u vezi s primjenom zakona i drugih propisa iz područja elektroničkih komunikacija, radijske opreme i elektromagnetske kompatibilnosti, osim provedbenih propisa koji su u nadležnosti Hrvatske regulatorne agencije za mrežne djelatnosti, izradu odgovora na zastupnička pitanja, izradu odgovora na predstavke i pritužbe građana i pravnih osoba u vezi s obavljanjem djelatnosti elektroničkih komunikacijskih mreža i usluga, kao i djelatnosti u području radijske opreme i elektromagnetske kompatibilnosti, koje nisu u nadležnosti Hrvatske regulatorne agencije za mrežne djelatnosti ili drugih nadležnih tijela u skladu s posebnim zakonom, unaprjeđenja Partnerskog sporazuma i operativnih programa za korištenje sredstava europskih strukturnih i investicijskih fondova u dijelu koji se odnosi na razvoj elektroničke komunikacijske infrastrukture, elektroničkih komunikacijskih mreža i usluga, davanje stručne pravne podrške u suradnji s tijelima u sustavu upravljanja i kontrole korištenja europskih strukturnih i investicijskih fondova u dijelu koji se odnosi na razvoj elektroničkih komunikacija, praćenje i sudjelovanje u radu europskih i međunarodnih organizacija i institucija iz područja elektroničkih komunikacija, informacijskog društva, radijske opreme i elektromagnetske kompatibilnosti (Međunarodna telekomunikacijska unija – ITU i druga specijalizirana UN-ova tijela, Europska konferencija poštanskih i telekomunikacijskih uprava – CEPT, Odbor za elektroničke komunikacije – ECC, Europski institut za telekomunikacijske norme – ETSI, međunarodne organizacije za satelitske radijske komunikacije i dr.) te njihovih upravnih i radnih tijela i stručnih skupina, praćenje i sudjelovanje u radu sastanaka ravnatelja ministarstava nadležnih za elektroničke komunikacije država članica Europske unije, sastanaka Radne skupine za telekomunikacije i informacijsko društvo i drugih nadležnih radnih tijela Vijeća Europske unije te Odbora za komunikacije (COCOM) i drugih nadležnih radnih tijela Europske komisije, praćenje i sudjelovanje u radu NATO-ove Skupine za industrijska dobra i komunikacijske usluge (IRCSG) i njezinih radnih tijela, suradnju i sudjelovanje na sastancima i u pregovorima na dvostranoj i višestranoj razini s nadležnim državnim tijelima drugih država u području elektroničkih komunikacija, informacijskog društva, radijske opreme i elektromagnetske kompatibilnosti, suradnju s Hrvatskom regulatornom agencijom za mrežne djelatnosti, drugim regulatornim tijelima i nadležnim tijelima državne uprave u vezi s ostvarivanjem međunarodne suradnje u području elektroničkih komunikacija, informacijskog društva, radijske opreme i elektromagnetske kompatibilnosti, suradnju u pripremi stručnih podloga i izradi nacrta prijedloga međunarodnih ugovora, sporazuma i konvencija u području elektroničkih komunikacija, informacijskog društva, radijske opreme i elektromagnetske kompatibilnosti te u pregovorima za njihovo sklapanje i pripremu nacrta prijedloga zakona o potvrđivanju tih međunarodnih akata, davanje ovlasti nadležnim tijelima za sklapanje provedbenih sporazuma u području elektroničkih komunikacija na dvostranoj ili višestranoj razini, te obavlja i druge poslove iz svojeg djelokruga.

7.2.2. Služba poštanskih usluga

Članak 104.

Služba poštanskih usluga predlaže i izrađuje nacrte prijedloga zakona i drugih propisa iz područja poštanskih usluga u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, osigurava i provodi utvrđenu politiku i primjenu zakona i drugih propisa iz područja poštanskih usluga, izrađuje prijedloge strategija, nacionalnih planova, studija, smjernica i programa razvoja poštanskih usluga u Republici Hrvatskoj te prijedloge planova za njihovu provedbu, prati stanje u poštanskom sustavu i na tržištu poštanskih usluga u unutarnjem i međunarodnom poštanskom prometu, priprema prijedloge mjera i planova za razvoj i poboljšanje stanja na tržištu poštanskih usluga, prati stanje u poslovanju trgovačkog društva HP – Hrvatska pošta d.d., prati provedbu tekuće gospodarske politike, zakona i drugih propisa iz područja gospodarskog sustava i analizira njihov utjecaj na razvoj tržišta poštanskih usluga, priprema podloge za izradu državnog proračuna u nadležnosti Sektora, utvrđuje, razrađuje i evaluira strateške ciljeve u nadležnosti Sektora, utvrđuje pokazatelje uspješnosti i rizike u provedbi strateških ciljeva te predlaže mjere i aktivnosti za rješavanje utvrđenih rizika, nadzire provedbu strateških ciljeva u nadležnosti Sektora te izvješćuje o njihovu ostvarenju, daje pravna objašnjenja zakona i drugih propisa te stručna mišljenja u vezi s primjenom zakona i drugih propisa iz područja poštanskih usluga, osim provedbenih propisa koji su u nadležnosti Hrvatske regulatorne agencije za mrežne djelatnosti, priprema odgovore na zastupnička pitanja, priprema odgovore na predstavke i pritužbe građana i pravnih osoba u vezi s pružanjem poštanskih usluga koje nisu u nadležnosti Hrvatske regulatorne agencije za mrežne djelatnosti ili drugih nadležnih tijela u skladu s posebnim zakonom, provodi mjere iz godišnjeg programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na poštanske usluge, izrađuje prijedloge stajališta Republike Hrvatske, stručne podloge, analize, izvješća, planove i druge dokumente u svrhu obavljanja europskih poslova iz svojeg djelokruga, koji se odnose na područje poštanskih usluga, prati i sudjeluje u radu europskih i međunarodnih poštanskih organizacija i institucija (Svjetska poštanska unija – UPU, Europska konferencija poštanskih i telekomunikacijskih uprava – CEPT, Europski odbor za poštansku regulaciju – CERP i dr.) te njihovih upravnih i radnih tijela i stručnih skupina, prati i sudjeluje u radu sastanaka Radne skupine za poštanske usluge i drugih nadležnih radnih tijela Vijeća Europske unije te Odbora za Direktivu o poštanskim uslugama i drugih nadležnih radnih tijela Europske komisije, sudjeluje na sastancima i u pregovorima na dvostranoj i višestranoj razini s nadležnim državnim tijelima drugih država u području poštanskih usluga, surađuje u pripremi stručnih podloga i izradi nacrta prijedloga međunarodnih ugovora, sporazuma i konvencija u području poštanskih usluga i u pregovorima za njihovo sklapanje i priprema nacrte prijedloga zakona o potvrđivanju tih međunarodnih akata, te obavlja i druge poslove iz svojeg djelokruga.

U Službi poštanskih usluga, ustrojavaju se:

7.2.2.1. Odjel pravnih i međunarodnih poslova u poštanskim uslugama

7.2.2.2. Odjel stručno-tehničkih i gospodarskih poslova.

7.2.2.1. Odjel pravnih i međunarodnih poslova u poštanskim uslugama

Članak 105.

Odjel pravnih i međunarodnih poslova u poštanskim uslugama obavlja upravne, stručne i tehničke poslove koji se odnose na izradu nacrta prijedloga zakona i drugih propisa iz područja poštanskih usluga u skladu sa zakonom kojim se uređuju instrumenti politike boljih propisa, provodi savjetovanja s javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, praćenje provedbe utvrđene politike i primjene zakona i drugih propisa iz područja poštanskih usluga, provedbu mjera iz godišnjeg programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na poštanske usluge, izradu prijedloga stajališta Republike Hrvatske, stručnih podloga, analiza, izvješća, planova i drugih dokumenata u svrhu obavljanja europskih poslova iz svojeg djelokruga, koji se odnose na područje poštanskih usluga, davanje pravnih objašnjenja zakona i drugih propisa te stručnih mišljenja u vezi s primjenom zakona i drugih propisa iz područja poštanskih usluga, osim provedbenih propisa koji su u nadležnosti Hrvatske regulatorne agencije za mrežne djelatnosti, izradu odgovora na zastupnička pitanja, izradu odgovara na predstavke i pritužbe građana i pravnih osoba u vezi s pružanjem poštanskih usluga koje nisu u nadležnosti Hrvatske regulatorne agencije za mrežne djelatnosti ili drugih nadležnih tijela u skladu s posebnim zakonom, praćenje i sudjelovanje u radu europskih i međunarodnih poštanskih organizacija i institucija (Svjetska poštanska unija – UPU, Europska konferencija poštanskih i telekomunikacijskih uprava – CEPT, Europski odbor za poštansku regulaciju – CERP i dr.) te njihovih upravnih i radnih tijela i stručnih skupina, praćenje i sudjelovanje na sastancima Radne skupine za poštanske usluge i drugih nadležnih radnih tijela Vijeća Europske unije te Odbora za Direktivu o poštanskim uslugama i drugih nadležnih radnih tijela Europske komisije, suradnju i sudjelovanje na sastancima i u pregovorima na dvostranoj i višestranoj razini s nadležnim državnim tijelima drugih država u području poštanskih usluga, suradnju s Hrvatskom regulatornom agencijom za mrežne djelatnosti, drugim regulatornim tijelima i nadležnim tijelima državne uprave u vezi s ostvarivanjem međunarodne suradnje u području poštanskih usluga, suradnju u pripremi stručnih podloga i izradi nacrta prijedloga međunarodnih ugovora, sporazuma i konvencija u području poštanskih usluga i u pregovorima za njihovo sklapanje i pripremu nacrta prijedloga zakona o potvrđivanju tih međunarodnih akata, te obavlja druge poslove iz svojeg djelokruga.

7.2.2.2. Odjel stručno-tehničkih i gospodarskih poslova

Članak 106.

Odjel stručno-tehničkih i gospodarskih poslova obavlja stručne i tehničke poslove koji se odnose na izradu prijedloga strategija, nacionalnih planova, studija, smjernica i programa razvoja poštanskih usluga u Republici Hrvatskoj te prijedloga planova za njihovu provedbu, praćenje stanja u poštanskom sustavu i na tržištu poštanskih usluga u unutarnjem i međunarodnom poštanskom prometu, pripremu prijedloga mjera i planova za razvoj i poboljšanje stanja na tržištu poštanskih usluga, praćenje stanja u poslovanju trgovačkog društva HP - Hrvatska pošta d.d., praćenje provedbe tekuće gospodarske politike, zakona i drugih propisa iz područja gospodarskog sustava i analizu njihova utjecaja na razvoj tržišta poštanskih usluga, pripremu podloga za izradu državnog proračuna u nadležnosti Sektora, utvrđivanje, razradu i evaluaciju strateških ciljeva u nadležnosti Sektora i nadzor nad njihovom provedbom, utvrđivanje pokazatelja uspješnosti i rizika u provedbi strateških ciljeva te predlaganje mjera i aktivnosti za rješavanje utvrđenih rizika, izvješćivanje o ostvarenju strateških ciljeva u nadležnosti Sektora, uspostavu sustava i koordinaciju sudionika procesa financijskog upravljanja, izradu prijedloga financijskog plana u nadležnosti Sektora, kontrolu izvršenja financijskog plana u nadležnosti Sektora te predlaganje mjera za djelotvornije financijsko planiranje i izvršavanje plana, pripremu, provedbu i koordinaciju financijskog praćenja namjenskog trošenja odobrenih sredstava iz državnog proračuna i drugih izvora financiranja, uspostavu sustava kontrole i izvješćivanja o izvršenju sklopljenih ugovora, pripremu, koordinaciju i evaluaciju financijskih izvješća o izvršenju ugovora na razini Sektora, pripremu i izradu plana nabave na razini Sektora i praćenje njegova ostvarenja, praćenje i koordinaciju računovodstvenih poslova u nadležnosti Sektora, suradnju s unutarnjom ustrojstvenom jedinicom nadležnom za proračun i financije, provedbu mjera iz godišnjeg programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na poštanske usluge, sudjelovanje u predlaganju, planiranju i izradi programa iz područja poštanskih usluga i praćenju njihova ostvarivanja u sklopu europskih strukturnih i investicijskih fondova, te obavlja druge poslove iz svojeg djelokruga.

8. UPRAVA ZA CESTOVNI PROMET I CESTOVNU INFRASTRUKTURU

Članak 107.

Uprava za cestovni promet i cestovnu infrastrukturu obavlja upravne i stručne poslove iz područja cestovne infrastrukture i cestovnog prometa; osigurava provođenje utvrđene politike razvoja cestovne infrastrukture; priprema nacrte prijedloga zakona i drugih propisa iz područja cestovne infrastrukture i cestovnog prometa te prati EU propise; sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; sudjeluje u izradi strateških dokumenata, programa i planova provedbe strateških dokumenata; predlaže politiku razvoja i unapređenja cestovne infrastrukture i njenu bolju integriranost sa cestovnom mrežom Europske unije i zemalja regije uz osiguranje održivosti; unapređuje sustav upravljanja prometom na cestama uvođenjem i razvijanjem inteligentnih transportnih sustava; uspostavlja sustav sigurnosnog upravljanja tunelima; obavlja upravne i stručne poslove koji se odnose na izradu mišljenja na zakonske prijedloge, strateške dokumente programe i planove drugih državnih tijela; obavlja poslove koji se odnose na provedbu upravnog nadzora u primjeni propisa cestovne infrastrukture od strane trgovačkih društva koja upravljaju cestovnom infrastrukturom, sudjeluje u izradi programa i predlaže planove građenja i održavanja cestovne infrastrukture; sudjeluje u radu međunarodnih tijela i njihovih radnih skupina; priprema prijedlog državnog proračuna iz svoga djelokruga rada i drugih financijskih i razvojno planskih dokumenata; utvrđuje strateške ciljeve, pokazatelje uspješnosti i rizike u provedbi postavljenih ciljeva iz svoga djelokruga; provodi utvrđenu politiku poboljšanja i unapređenja cestovne sigurnosti; sudjeluje u izradi prijedloga međudržavnih sporazuma i ugovora koji se odnose na gradnju i održavanje graničnih objekata i uređaja; obavlja redovite poslove planiranja, praćenja i nadzora realizacije financijskih sredstava osiguranih državnim proračunom; izrađuje izvješća i analize o financijskom poslovanju u domeni javnog financiranja, prati i analizira poslovanje i razvoj javnih poduzeća koja upravljaju cestovnom infrastrukturom, sudjeluje s ministarstvom nadležnim za upravljanje državnom imovinom u poslovima upravljanja i raspolaganja dionicama i poslovnim udjelima trgovačkih društava koja čine državnu imovinu u vlasništvu Republike Hrvatske u pogledu trgovačkih društava koja se pretežito bave djelatnostima iz područja cestovne infrastrukture, te prema potrebi sudjeluje u njihovom restrukturiranju; vodi postupak davanja ugovora o koncesijama za cestovnu infrastrukturu i njegovo praćenje; obavlja upravne i stručne poslove iz područja cestovne infrastrukture i cestovnog prometa, poslove vezane uz sigurnost prometa na cestama i žičarama; uspostavlja sustavom sigurnosnog upravljanja cestovnim prometom; obavlja poslove koji se odnose na provedbu upravnog nadzora nad jedinicama lokalne i područne (regionalne) samouprave, te pravnim osobama koje imaju javne ovlasti u povjerenim im poslovima državne uprave u primjeni propisa iz djelokruga cestovnog prometa i sigurnosti prometa na cestama, osobito nadzor zakonitosti rada i postupanja, te rješavanja u upravnim stvarima, sudjeluje u izradi Strategije prometnog razvoja Republike Hrvatske, sudjeluje u izradi sektorske strategije iz svoga djelokruga, sudjeluje u izradi drugih strateških programa od interesa za razvitak Republike Hrvatske u dijelovima koji se odnose na cestovnu infrastrukturu i cestovni promet; predlaže i sudjeluje u izradi nacrta prijedloga zakona, pravilnika, odluka, ugovora, međudržavnih sporazuma i drugih nacionalnih i međunarodnih akata iz područja cestovne infrastrukture i cestovnog prometa, surađuje u izradi nacrta prijedloga propisa i drugih akata koji su povezani sa cestovnom infrastrukturom i cestovnim prometom; prati neposrednu primjenu zakona, međunarodnih i EU propisa; obavlja poslove procjene učinka propisa iz svoga djelokruga; obavlja poslove koji se odnose na provedbu upravnog nadzora nad primjenom propisa iz svoje nadležnosti nad tijelom nadležnim za sigurnost prometa, poduzima radnje u upravnim sporovima iz svoga djelokruga; sudjeluje u radu međunarodnih tijela i institucija, te njihovih upravnih i radnih tijela i stručnih skupina; prati i analizira poslovanje i razvoj gospodarskih subjekata u djelatnosti cestovne infrastrukture i cestovnog prometa; izrađuje izvješća, analize, prijedloge mjera, rješenja i druge akte iz svoga djelokruga za potrebe Vlade Republike Hrvatske i Hrvatskoga sabora; sudjeluje u izradi prijedloga državnog proračuna i drugih financijskih dokumenata, obavlja redovite poslove planiranja, praćenja i nadzora realizacije financijskih sredstava osiguranih državnim proračunom, izrađuje izvješća i analize o financijskom poslovanju u domeni javnog financiranja, procjenjuje opravdanost zahtjeva za naknadu za prijevozne usluge od općeg gospodarskog interesa za Republiku Hrvatsku; obavlja upravne i stručne poslove uređene propisima iz područja naplate cestarine koji se odnose na provedbu nadzora upotrebe autoceste i objekata pod naplatom, sudjeluje u poslovima koje nadzornik upravitelja autoceste poduzima prema određenom korisniku u slučaju neplaćanja cestarine; zaprima podatke od nadzornika putem središnjeg sustava naplate cestarine putem komunikacijom uređajima na daljinu, izdaje prekršajni nalog prema odredbama zakona kojim se propisuje naplata cestarine te prema potrebi izriče mjere opreza i zabrane, obavlja administrativne poslove za potrebe Povjerenstva za rješavanje pritužbi korisnika, obavlja i druge poslove koji su zakonom stavljeni u nadležnost Ministarstva, a odnose se na cestovnu infrastrukturu, cestovni promet te druge poslove u okviru svoga djelokruga.

U Upravi za cestovni promet i cestovnu infrastrukturu ustrojavaju se:

8.1. Sektor cestovne infrastrukture

8.2. Sektor cestovnog prometa.

8.1. Sektor cestovne infrastrukture

Članak 108.

Sektor cestovne infrastrukture obavlja upravne i stručno-tehničke poslove koji se odnose na poslove vezane uz cestovnu infrastrukturu, uključujući i biciklističku infrastrukturu; obavlja poslove praćenja stanja cesta, izrađuje stručne podloge i prijedloge te poduzima odgovarajuće mjere za unaprjeđenje cestovne infrastrukture; sudjeluje u predlaganju politike razvoja cestovne infrastrukture; sudjeluje u pripremi programa i davanju suglasnosti na planove građenja i održavanja cesta; obavlja poslove prikupljanja i obrade podataka o izgrađenosti cestovne infrastrukture i izrađuje izvješća; sudjeluje u davanju suglasnosti na opće akte koji se donose na temelju zakona u području cestovnog prometa, sigurnosti prometa na cestama te gradnje, održavanja i upravljanja cesta, prati i analizira stanje sigurnosti cesta, cestovnih objekata (tunela, mostova i slično); sudjeluje u pripremi strateških dokumenata u području cestovne infrastrukture; izrađuje stručne podloge, prijedloge, propise i druge provedbene dokumente vezano za unaprjeđenje sigurnosti i razvoja cesta, njene sigurnosti i prometnih sustava; osigurava provođenje utvrđene politike poboljšanja cestovne sigurnosti u postupcima planiranja, projektiranja, građenja i održavanja javnih cesta; sudjeluje i prati provođenje revizije cestovne sigurnosti, uključujući kontrolu provedbe programa osposobljavanja i usavršavanja za revizore cestovne sigurnosti, sudjeluje u izradi propisa iz područja sigurnosti cestovnog prometa, daje prijedlog o razvrstavanju cesta; sudjeluje u predlaganju politike razvoja cestovne i biciklističke infrastrukture; sudjeluje u pripremi podloga za izradu državnog proračuna vezanog za cestovnu infrastrukturu; sudjeluje u pripremi planova i programa građenja i održavanja cestovne infrastrukture; predlaže propise vezano za cestovnu i biciklističku prometnu infrastrukturu; prati razvoj međunarodnih i europskih normi koje se odnose na cestovnu infrastrukturu i usklađuje postupke kod njihove primjene u Republici Hrvatskoj; sudjeluje u izradi uputa i smjernica za izradu strateških dokumenata cestovne infrastrukture; postavlja ciljeve vezane uz kakvoću i kapacitet pri izradi planova razvoja, osuvremenjivanja i održavanja cestovne infrastrukture; sudjeluje u izradi prijedloga međudržavnih sporazuma i ugovora koji se odnose na gradnju i održavanje cestovne infrastrukture; prati i osigurava tehničko i tehnološko jedinstvo cesta u Republici Hrvatskoj; sudjeluje u svim propisanim upravnim postupcima vezanim uz projektni ciklus ceste, kao što je tehnički pregled cestovne infrastrukture; prati rad upravitelja cestovnom infrastrukturom; sudjeluje u postupcima javne nabave radova građenja; sudjeluje u radu međunarodnih tijela za cestovnu infrastrukturu; sudjeluje u izradi planova izgradnje novih ceste te daje posebne uvjete za njihovu gradnju; sudjeluje u postupcima procjene utjecaja programa, planova i zahvata na okoliš; obavlja i druge poslove u koji proizlaze iz prirode posla, provodi nadzor na općim aktima regionalne i lokalne jedinice lokalne samouprave; postupa po žalbama na akte upravitelja cestovne infrastrukture; postupa po žalbama u predmetima koji se vode pred nadležnim sudovima; obavlja upravne i stručne poslove uređene propisima iz područja naplate cestarine koji se odnose na provedbu nadzora upotrebe autoceste i objekata pod naplatom, sudjeluje u poslovima koje nadzornik upravitelja autoceste poduzima prema određenom korisniku u slučaju neplaćanja cestarine; vodi prekršajni postupak u prvom stupnju prema odredbama zakona kojim se propisuje naplata cestarine te prema potrebi izriče mjere opreza i zabrane, obavlja administrativne poslove za potrebe Povjerenstva za rješavanje pritužbi korisnika; sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; obavlja i druge poslove koji proizlaze iz djelokruga Sektora.

U Sektoru cestovne infrastrukture ustrojavaju se:

8.1.1. Služba za razvoj cestovne infrastrukture

8.1.2. Služba za financiranje i podršku projektima cestovne infrastrukture

8.1.3. Služba za nadzor naplate cestarina.

8.1.1. Služba za razvoj cestovne infrastrukture

Članak 109.

Služba za razvoj cestovne infrastrukture obavlja upravne i stručno-tehničke poslove koji se odnose na poslove vezane uz cestovnu infrastrukturu, uključujući i biciklističku infrastrukturu; obavlja poslove praćenja stanja cesta, izrađuje stručne podloge i prijedloge te poduzima odgovarajuće mjere za unaprjeđenje cestovne infrastrukture; sudjeluje u predlaganju politike razvoja cestovne infrastrukture; sudjeluje u pripremi programa i davanju suglasnosti na planove građenja i održavanja cesta; obavlja poslove prikupljanja i obrade podataka o izgrađenosti cestovne infrastrukture i izrađuje izvješća; sudjeluje u davanju suglasnosti na opće akte koji se donose na temelju zakona u području cestovnog prometa, sigurnosti prometa na cestama te gradnje, održavanja i upravljanja cesta, prati i analizira stanje sigurnosti cesta, cestovnih objekata (tunela, mostova i slično); sudjeluje u pripremi strateških dokumenata u području cestovne infrastrukture; izrađuje stručne podloge, prijedloge, propise i druge provedbene dokumente vezano za unaprjeđenje sigurnosti cestovne infrastrukture i razvoj inteligentnih prometnih sustava; osigurava provođenje utvrđene politike poboljšanja cestovne sigurnosti u postupcima planiranja, projektiranja, građenja i održavanja javnih cesta; sudjeluje i prati provođenje revizije cestovne sigurnosti, uključujući kontrolu provedbe programa osposobljavanja i usavršavanja za revizore cestovne sigurnosti, sudjeluje u izradi propisa iz područja sigurnosti cestovnog prometa, daje prijedlog o razvrstavanju cesta; sudjeluje u predlaganju politike razvoja cestovne i biciklističke infrastrukture; sudjeluje u pripremi podloga za izradu državnog proračuna vezanog za cestovnu infrastrukturu; sudjeluje u pripremi planova i programa građenja i održavanja cestovne infrastrukture; predlaže propise vezano za cestovnu i biciklističku prometnu infrastrukturu; prati razvoj međunarodnih i europskih normi koje se odnose na cestovnu infrastrukturu i usklađuje postupke kod njihove primjene u Republici Hrvatskoj; sudjeluje u izradi uputa i smjernica za izradu strateških dokumenata cestovne infrastrukture; postavlja ciljeve vezane uz kakvoću i kapacitet pri izradi planova razvoja, osuvremenjivanja i održavanja cestovne infrastrukture; prati i osigurava tehničko i tehnološko jedinstvo cesta u Republici Hrvatskoj; sudjeluje u svim propisanim upravnim postupcima vezanim uz projektni ciklus ceste, kao što je tehnički pregled cestovne infrastrukture; prati rad upravitelja cestovnom infrastrukturom; sudjeluje u postupcima javne nabave radova građenja; sudjeluje u izradi planova izgradnje novih ceste te daje posebne uvjete za gradnju istih; sudjeluje u postupcima procjene utjecaja programa, planova i zahvata na okoliš; obavlja i druge poslove u koji proizlaze iz prirode posla, provodi nadzor na općim aktima jedinice lokalne i područne (regionalne) samouprave; postupa po žalbama na akte upravitelja cestovne infrastrukture; postupa po žalbama u predmetima koji se vode pred nadležnim sudovima; sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; obavlja i druge poslove koji proizlaze iz djelokruga Službe i Sektora.

8.1.2. Služba za financiranje i podršku
 projektima cestovne infrastrukture

Članak 110.

Služba za financiranje i podršku projektima cestovne infrastrukture obavlja stručne poslove praćenja poslovanja i financijsko-planskih dokumenata društava u vlasništvu Republike Hrvatske iz područja cestovne infrastrukture; obavlja poslove pripreme i praćenja provedbe projekata koji se financiraju sredstvima Europske unije, odnosno koji se financiraju sredstvima međunarodnih financijskih institucija; obavlja poslove planiranja proračuna, rebalansa, prenamjene i preraspodjele proračuna; izrađuje naloge za plaćanje prema Upravi za proračun i financije; obavlja poslove praćenja izvršenja državnog proračuna i izrađuje izvješća; kontrolira odobrena sredstva u odnosu na planirana sredstva; obavlja poslove financijske kontrole u vezi s namjenskim trošenjem sredstava doznačenih iz državnog proračuna, te brine da svaki rashod bude opravdan stvarnom potrebom i potvrđen prethodnom kontrolom; priprema dokumentaciju za donošenje odluka Vlade Republike Hrvatske o davanju suglasnosti za kreditno zaduživanje i o davanju jamstva Republike Hrvatske za kreditna zaduženja trgovačkih društava u vlasništvu Republike Hrvatske; obavlja poslove financijskog upravljanja korištenja investicijskih zajmova primljenih preko međunarodnih financijskih i drugih institucija kojima se financiraju programi investiranja; sudjeluje u izradi Strateškog plana Ministarstva te prati rezultate i rizike provedbe; obavlja poslove praćenja realizacije provedbe javnih strateških projekata gospodarskih subjekata koji upravljaju cestovnom i željezničkom infrastrukturom, a koji su financirani sredstvima iz zajmova međunarodnih financijskih institucija; nadzire implementaciju projekata u društvima u vlasništvu Republike Hrvatske iz područja cestovne infrastrukture; obavlja stručne poslove koji se odnose na sudjelovanje u izradi i praćenju provedbe strateških dokumenata, programa i projekata na kojima se temelji razvoj cestovne infrastrukture Republike Hrvatske i na druge strateške dokumente od interesa za održivi razvitak Republike Hrvatske; sudjeluje u provedbi natječajnih postupaka za koncesijske projekte cestovne infrastrukture, te prati njihovu realizaciju; prati izvršavanje odredbi koncesijskih ugovora, daje stručna mišljenja te prema potrebi predlaže izmjenu koncesijskih ugovora u svrhu unapređenja mehanizama financiranja obveza koje iz istih proizlaze; sudjeluje u praćenju primjene propisa Europske unije iz nadležnosti Sektora; obavlja poslove vezane uz vođenje evidencija, praćenja i ažuriranja podataka o državnim potporama i iznosima tih potpora iz svoje nadležnosti; surađuje u izradi izvješća o državnim potporama; sudjeluje u izradi prijedloga međudržavnih sporazuma i ugovora koji se odnose na gradnju i održavanje cestovne infrastrukture; obavlja pravne poslove iz nadležnosti zakonodavnog okvira cestovne infrastrukture; obavlja poslove procjene učinka propisa iz svoga djelokruga i zakonodavnog okvira cestovne infrastrukture; poduzima radnje u upravnim sporovima iz svoga djelokruga; sudjeluje u pripremi i donošenju propisa Europske unije iz području cestovne infrastrukture; obavlja poslove vođenja postupka u predmetima oslobađanja od plaćanja naknade za ceste za osobe s tjelesnim oštećenjem te predmetima ostvarivanja prava na oslobađanje plaćanja cestarine za uporabu autoceste i objekta s naplatom; sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; obavlja i druge poslove koji proizlaze iz djelokruga Službe i Sektora.

8.1.3. Služba za nadzor naplate cestarina

Članak 111.

Služba za nadzor naplate cestarina obavlja upravne i stručne poslove uređene propisima iz područja naplate cestarine koji se odnose na provedbu nadzora upotrebe autoceste i objekata pod naplatom, sudjeluje u poslovima koje nadzornik upravitelja autoceste poduzima prema određenom korisniku u slučaju neplaćanja cestarine, zaprima podatke od nadzornika putem središnjeg sustava naplate cestarine komunikacijom uređajima na daljinu, izdaje prekršajni nalog prema odredbama zakona kojim se propisuje naplata cestarine te prema potrebi izriče mjere opreza i zabrane, surađuje s inspekcijskom službom iz svoga djelokruga, obavlja administrativne poslove za potrebe Povjerenstva za rješavanje pritužbi korisnika, obavlja poslove vezane za rad i osposobljavanje nadzornika, te obavlja i druge poslove u okviru svoga djelokruga.

8.2. Sektor cestovnog prometa

Članak 112.

Sektor cestovnog prometa obavlja upravne i stručne poslove iz područja cestovnog prometa i sigurnosti prometa na cestama; osigurava provođenje utvrđene politike razvoja cestovnog prometa i izvršavanje zakona i drugih propisa iz područja cestovnog prometa i sigurnosti prometa na cestama; obavlja poslove koji se odnose na provedbu upravnog nadzora nad jedinicama lokalne i područne (regionalne) samouprave, te pravnim osobama koje imaju javne ovlasti u povjerenim im poslovima državne uprave u primjeni propisa iz djelokruga cestovnog prometa i sigurnosti prometa na cestama, osobito nadzor zakonitosti rada i postupanja, te rješavanja u upravnim stvarima, definira strateške ciljeve, pokazatelje uspješnosti, te utvrđuje rizike u provedbi postavljenih ciljeva u području cestovnog prometa; sudjeluje u izradi sektorske strategije cestovnog prometa i drugih strateških programa od interesa za razvitak Republike Hrvatske u dijelovima koji se odnose na cestovni promet i sigurnost prometa; predlaže projekte i programe razvoja cestovnog prometa i sigurnosti cestovnog prometa; prati, utvrđuje i analizira pokazatelje razvoja cestovnog prometa i sigurnosti prometa; priprema prijedloge mjera i planova za poticanje razvoja i poboljšanje stanja u cestovnom prometu; predlaže i sudjeluje u izradi nacrta prijedloga zakona i dugih propisa iz područja cestovnog prometa i sigurnosti prometa na cestama; sudjeluje u radu međunarodnih tijela i institucija, te njihovih upravnih i radnih tijela i stručnih skupina; surađuje u izradi nacrta prijedloga ugovora i drugih međunarodnih akata; vodi upravni postupak prvog i drugog stupnja iz područja cestovnog prometa i sigurnosti prometa na cestama; priprema i izrađuje izvješća, analize, prijedloge mjera, rješenja i druge akte iz područja cestovnog prometa i sigurnosti prometa na cestama za potrebe Vlade Republike Hrvatske i Hrvatskoga sabora te sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama. Obavlja i druge poslove koji su zakonom stavljeni u nadležnost Ministarstva, a odnose se na cestovni promet i sigurnost prometa na cestama, te ostale poslove iz svoga djelokruga.

U Sektoru cestovnog prometa ustrojavaju se:

8.2.1. Služba za cestovna motorna vozila i prijevoz opasnih tvari

8.2.2. Služba cestovnog prometa.

8.2.1. Služba za cestovna motorna vozila
 i prijevoz opasnih tvari

Članak 113.

Služba za cestovna motorna vozila i prijevoz opasnih tvari obavlja upravne i stručne poslove u vezi ispitivanja vozila, uređaja i opreme na vozilima; obavlja upravne i stručne poslove u vezi obavljanja prijevoza opasnih tvari, vozila kojima se obavlja prijevoz opasnih tvari, osposobljavanja vozača i sigurnosnih savjetnika u prijevozu opasnih tvari, definira strateške ciljeve, pokazatelje uspješnosti, te utvrđuje rizike u provedbi postavljenih ciljeva u području prijevoza opasnih tvari; sudjeluje u izradi propisa iz područja prijevoza opasnih tvari, tehničkih uvjeta za vozila i ispitivanja vozila, priprema i izrađuje izvješća, analize, prijedloge mjera, rješenja i druge akte iz područja cestovnih vozila i prijevoza opasnih tvari te sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama. Obavlja i druge upravne i stručne poslove koji su zakonom stavljeni u nadležnost Ministarstva, a odnose se na cestovna motorna vozila i prijevoz opasnih tvari te ostale poslove koji spadaju u djelokrug Službe.

U Službi za cestovna motorna vozila i prijevoz opasnih tvari ustrojavaju se:

8.2.1.1. Odjel za cestovna motorna vozila i tahografske radionice

8.2.1.2. Odjel za prijevoz opasnih tvari.

8.2.1.1. Odjel za cestovna motorna vozila
 i tahografske radionice

Članak 114.

Odjel za cestovna motorna vozila i tahografske radionice obavlja upravne i stručne poslove koje se odnose na tehnička obilježja cestovnih motornih vozila, izdavanje rješenja za obavljanje ispitivanja cestovnih motornih vozila za ugradnju uređaja za pogon motornih vozila plinom, za obavljanje ispitivanja i baždarenja tahografskih uređaja, za izdavanje kontrolnih kartica za digitalne tahografe, vođenje evidencije izdanih kontrolnih kartica, provođenje nadzora nad ispitnim mjestima za ispitivanja i baždarenja tahografskih uređaja i digitalnih tahografa, vođenje evidencije ispitnih mjesta-radionica za ispitivanje, popravak i baždarenje tahografa, obavlja administrativne poslove za potrebe Povjerenstva za utvrđivanje uvjeta za ishođenje javnih ovlasti za ispitna mjesta, prati i provodi zaključke CEMT-a koje se odnose na tehnička pitanja motornih vozila, sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama te obavlja ostale poslove iz djelokruga Odjela.

8.2.1.2. Odjel za prijevoz opasnih tvari

Članak 115.

Odjel za prijevoz opasnih tvari obavlja upravne i stručne poslove u vezi obavljanja prijevoza opasnih tvari i vozila kojima se obavlja prijevoz opasnih tvari; regulira osposobljavanja vozača i sigurnosnih savjetnika u prijevozu opasnih tvari; prikuplja i obrađuje podatke o prijevozu opasnih tvari; obavlja administrativne poslove za potrebe Povjerenstva za prijevoz opasnih tvari; sudjeluje u radu međunarodnih tijela nadležnih za prijevoz opasnih tvari u cestovnom prometu; surađuje s drugim nadležnim tijelima i ovlaštenom stručnom organizacijom koja provodi postupak sukladno Međunarodnom sporazumu o prijevozu opasnih tvari (ADR-om); sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; obavlja sve druge poslove iz svoga djelokruga.

8.2.2. Služba cestovnog prometa

Članak 116.

Služba cestovnog prometa obavlja upravne i stručne poslove iz područja cestovnog prometa; definira strateške ciljeve pokazatelje uspješnosti, te utvrđuje rizike u provedbi postavljenih ciljeva razvitka cestovnog prijevoza; sudjeluje u izradi strateških dokumenata i planova iz područja cestovnog prijevoza; daje stručna mišljenja i objašnjenja iz područja cestovnog prijevoza, sudjeluje u pripremi nacrta prijedloga zakona i drugih propisa iz područja cestovnog prijevoza i sigurnosti cestovnog prometa; obavlja poslove koji se odnose na provedbu upravnog nadzora nad jedinicama lokalne i područne (regionalne) samouprave, te pravnim osobama koje imaju javne ovlasti u povjerenim im poslovima državne uprave u primjeni propisa iz djelokruga cestovnog prometa i sigurnosti prometa na cestama, osobito nadzor zakonitosti rada i postupanja, te rješavanja u upravnim stvarima, priprema i provodi dvostrane i višestrane međunarodne ugovore koji se odnose na cestovni prijevoz, izrađuje akte o provođenju dvostranih i višestranih međunarodnih ugovora, obavlja poslove vezane za usklađivanje zakonodavstva Republike Hrvatske s pravnom stečevinom Europske unije te s međunarodnim standardima; priprema i izrađuje izvješća; sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; obavlja i druge poslove koji su zakonom stavljeni u nadležnost Ministarstva, a odnose se na cestovni prijevoz, te ostale poslove iz djelokruga Službe.

U Službi cestovnog prometa ustrojavaju se:

8.2.2.1. Odjel za prijevoz putnika u cestovnom prometu

8.2.2.2. Odjel za prijevoz tereta u cestovnom prometu.

8.2.2.1. Odjel za prijevoz putnika u cestovnom prometu

Članak 117.

Odjel za prijevoz putnika u cestovnom prometu obavlja upravne i stručne poslove iz područja unutarnjeg i međunarodnoga cestovnoga prijevoza putnika, sudjeluje u izradi strateških dokumenata, zakona i drugih propisa, te dvostranih i višestranih međunarodnih ugovora koji se odnose na cestovni prijevoz putnika, sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; provodi primjenu međunarodnih ugovora, prati i analizira stanje gospodarskih subjekata u unutarnjem i međunarodnom cestovnom prijevozu putnika, izrađuje izvješća i predlaže mjere za poboljšanje stanja u području cestovnog prijevoza putnika, izdaje licencije i dozvole za obavljanje prijevoza putnika, izdaje potvrde o prijevozu za vlastite potrebe za prijevoz putnika, vodi evidenciju prijevoznika, te pravnih i fizičkih osoba koje obavljaju prijevoz za vlastite potrebe, dostavlja Europskoj komisiji podatke o licencijama i izvodima licencija Zajednice izdanih domaćim prijevoznicima i podatke o oduzetim licencijama i izvodima licencija Zajednice. Obavlja i druge poslove koji su zakonom stavljeni u nadležnost Ministarstva, a odnose se na cestovni prijevoz putnika.

8.2.2.2. Odjel za prijevoz tereta u cestovnom prometu

Članak 118.

Odjel za prijevoz tereta u cestovnom prometu obavlja upravne i stručne poslove iz područja unutarnjeg i međunarodnoga cestovnog prijevoza tereta; sudjeluje u izradi strateških dokumenata, zakona i drugih propisa, te dvostranih i višestranih međunarodnih ugovora koji se odnose na cestovni prijevoz tereta; sudjeluje u planiranju zakonodavnih aktivnosti u skladu sa zakonom kojim se uređuju instrumenti politike boljih propisa; obavlja poslove procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja poslove savjetovanja s javnošću u skladu sa zakonom kojim se uređuju instrumenti politike boljih propisa i zakonom kojim se uređuje pravo na pristup informacijama; provodi primjenu međunarodnih ugovora, prati i analizira stanje gospodarskih subjekata u unutarnjem i međunarodnom cestovnom prijevozu tereta; izrađuje izvješća, izdaje licencije i dozvole za obavljanje prijevoza tereta; vodi evidenciju prijevoznika; dostavlja Europskoj komisiji podatke o licencijama i izvodima licencija Zajednice izdanih domaćim prijevoznicima i podatke o oduzetim licencijama i izvodima licencija Zajednice; izrađuje očevidnik o izdanim dozvolama prijevoznicima; obrađuje godišnje zahtjeve prijevoznika za izdavanje kritičnih dozvola; prati i analizira stanje u cestovnom prijevozu tereta; izrađuje stručne analize i izvješća. Obavlja i druge poslove koji su zakonom stavljeni u nadležnost Ministarstva, a odnose se na cestovni prijevoz tereta.

9. UPRAVA ZA EU FONDOVE I STRATEŠKO PLANIRANJE

Članak 119.

Uprava za EU fondove i strateško planiranje u funkciji Posredničkog tijela razine 1 za Program Konkurentnost i kohezija obavlja stručne poslove planiranja, pripreme i odabira projekata prometne infrastrukture i elektroničkih komunikacija financirane sredstvima fondova Europske unije; sudjeluje u provedbenim aktivnostima fondova/programa Europske unije kroz Operativni program Konkurentnost i kohezija 2014. – 2020., Program Konkurentnost i kohezija 2021. – 2027., Nacionalni plan oporavka i otpornosti 2021. – 2026., Fond solidarnosti Europske unije, Instrument za povezivanje Europe te ostalih relevantnih fondova; obavlja stručno-tehničke poslove strateškog planiranja uključujući poslove izrade i koordinacije izrade strateških dokumenata; obavlja financijsko planiranje i upravljanje; osigurava financiranje projekata iz javnih sredstava, prati izvršenje i izvještava relevantne institucije; upravlja procesom povrata; sudjeluje u svim aktivnostima vezanim za izradu, provedbu, praćenje, vrednovanje i zatvaranje operativnih programa; obavlja poslove koji se odnose na upravljanje i osiguravanje potreba za ljudskim i materijalnim resursima te osigurava definiranje poslovnih procesa i procedura za učinkovitu provedbu dodijeljenih funkcija; provodi mjere informiranja i komunikacije, s posebnim naglaskom na mjere namijenjene općoj javnosti; upravlja procesom dodjele bespovratnih sredstava; provodi aktivnosti prevencije, otkrivanja i ispravljanja nepravilnosti, uzimajući u obzir utvrđene rizike; nadzire provedbu projekata prometne infrastrukture i elektroničkih komunikacija koji se financiraju sredstvima fondova Europske unije; sudjeluje u praćenju makroregionalnih strategija i programa u području prometa; sudjeluje u radu tijela i radnih skupina za EU fondove i promet kao i u radu stručnih odbora Europske komisije; prikuplja, unosi, pohranjuje i razvrstava podatke u sustav evidencije te obavlja i druge poslove iz svoga djelokruga.

U Upravi za EU fondove i strateško planiranje ustrojavaju se:

9.1. Sektor za financijsko upravljanje i programiranje

9.2. Sektor za razvoj projekata i pripremu poziva

9.3. Sektor za dodjelu bespovratnih sredstava i praćenje provedbe projekata.

9.1. Sektor za financijsko upravljanje i programiranje

Članak 120.

Sektor za financijsko upravljanje i programiranje u funkciji Posredničkog tijela razine 1 za Program Konkurentnost i kohezija izrađuje financijske planove, prati izvršenje i izvještava relevantne institucije; obavlja financijsko planiranje i planiranje proračuna; osigurava financiranje projekata iz javnih sredstava; upravlja procesom povrata; sudjeluje u aktivnostima dodjele bespovratnih sredstava; sudjeluje u izvješćivanju o napretku projekata koje je povezano s korištenjem i kontrolom korištenja fondova Europske unije; sudjeluje u provedbi relevantnih aktivnosti Tijela nadležnog za provedbu komponente/podkomponente i Tijela odgovornog za provedbu financijskog doprinosa sukladno djelokrugu rada; prati provedbu programa u području prometne infrastrukture i sudjeluje u aktivnostima vezanim za izradu, praćenje i vrednovanje Operativnog programa Konkurentnost i kohezija 2014. – 2020., Programa Konkurentnost i kohezija 2021. – 2027., Nacionalnog plana oporavka i otpornosti 2021. – 2026. i Sporazuma o partnerstvu; sudjeluje u zatvaranju operativnih programa; koordinira i izrađuje relevantne dokumente vezano za uspostavu sustava iz djelokruga Ministarstva na razini Uprave ili na razini pojedinih sektora; prati i upravlja administrativnim i ljudskim kapacitetima; sudjeluje u aktivnostima vezano za upravljanje rizicima; koordinira aktivnosti u pogledu revizija; osigurava i koordinira izradu internih procedura za postupanje; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Sektoru za financijsko upravljanje i programiranje, ustrojavaju se:

9.1.1. Služba za financijsko upravljanje

9.1.2. Služba za programiranje i horizontalne aktivnosti.

9.1.1. Služba za financijsko upravljanje

Članak 121.

Služba za financijsko upravljanje izrađuje financijske planove, prati izvršenje i izvještava relevantne institucije; osigurava financiranje projekata iz javnih sredstava; dostavlja tijelu odgovornom za plaćanje naloge za isplatu javnih sredstava korisnicima te odobrava i osigurava ukupnost plaćanja istih; upravlja procesom povrata, vodi evidenciju o povratima te dostavlja informacije o utvrđenim i izvršenim povratima; sudjeluje u provedbi relevantnih aktivnosti Tijela nadležnog za provedbu komponente/podkomponente i Tijela odgovornog za provedbu financijskog doprinosa; sudjeluje u pripremi izjave o upravljanju; surađuje i koordinira aktivnosti s nacionalnim i međunarodnim tijelima iz djelokruga Službe; sudjeluje u izradi internih procedura za postupanje; osigurava čuvanje računovodstvenih podataka u elektroničkom obliku za svaki projekt; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Službi za financijsko upravljanje ustrojavaju se:

9.1.1.1. Odjel za upravljanje proračunom i plaćanjima

9.1.1.2. Odjel za financijske kontrole i izvještavanje.

9.1.1.1. Odjel za upravljanje proračunom i plaćanjima

Članak 122.

Odjel za upravljanje proračunom i plaćanjima planira i prati izvršenje Plana proračuna, vodi evidencije te izvještava relevantne dionike; osigurava financiranje projekata iz javnih sredstava; dostavlja tijelu odgovornom za plaćanje naloge za isplatu javnih sredstava korisnicima te osigurava ukupnost plaćanja istih; osigurava povrat nepravilno utrošenih sredstava od strane korisnika, vodi evidenciju o povratima te dostavlja Tijelu koje obavlja računovodstvenu funkciju i tijelu odgovornom za plaćanja informacije o utvrđenim i izvršenim povratima; sudjeluje u zatvaranju programa, sudjeluje u izradi internih procedura za postupanje iz djelokruga Odjela; sudjeluje u provedbi relevantnih aktivnosti Tijela nadležnog za provedbu komponente/podkomponente i Tijela odgovornog za provedbu financijskog doprinosa sukladno djelokrugu rada; prikuplja, unosi, pohranjuje i razvrstava podatke u sustav evidencije; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.1.1.2. Odjel za financijske kontrole i izvještavanje

Članak 123.

Odjel za financijske kontrole i izvještavanje izrađuje trogodišnje financijske planove, prati izvršenje i izvještava Upravljačko tijelo, Nacionalno koordinacijsko tijelo, Europsku komisiju i ostale relevantne institucije; izrađuje propisane i ad hoc izvještaje prema Upravljačkom tijelu i Tijelu koje obavlja računovodstvenu funkciju; sudjeluje u pripremi ugovora o dodjeli bespovratnih sredstava u suradnji s relevantnim ustrojstvenim jedinicama unutar Uprave i usuglašava ga s Posredničkim tijelom razine 2; sudjeluje u financijskom planiranju i planiranju proračuna; surađuje s Posredničkim tijelom razine 2 u praćenju financijskog napretka provedbe projekata; surađuje s Upravljačkim tijelom i Tijelom koje obavlja računovodstvenu funkciju u postupku godišnjeg poravnavanja računa i godišnjeg zatvaranja dovršenih operacija ili izdataka Operativnih programa; osigurava čuvanje računovodstvenih podataka u elektroničkom obliku za svaki projekt; sudjeluje u zatvaranju programa; sudjeluje u izradi poziva i izradi ugovora o dodjeli bespovratnih sredstava kao i dodataka ugovoru; sudjeluje u izradi internih procedura za postupanje iz djelokruga Odjela; sudjeluje u provedbi relevantnih aktivnosti Tijela nadležnog za provedbu komponente/podkomponente i Tijela odgovornog za provedbu financijskog doprinosa sukladno djelokrugu rada; prikuplja, unosi, pohranjuje i razvrstava podatke u sustav evidencije; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.1.2. Služba za programiranje i horizontalne aktivnosti

Članak 124.

Služba za programiranje i horizontalne aktivnosti sudjeluje u svim aktivnostima vezanim za izradu, provedbu, praćenje, vrednovanje i zatvaranje Operativnog programa Konkurentnost i kohezija 2014. – 2020., Programa Konkurentnost i kohezija 2021. – 2027., Nacionalnog plana oporavka i otpornosti 2021. – 2026. i Sporazuma o partnerstvu; surađuje s relevantnim tijelima; koordinira proces programiranja i izrađuju dijelove Programa i Sporazuma o partnerstvu; prati i izvještava o ostvarenju pokazatelja te koordinira izradu izvješća o provedbi i administrativnim kapacitetima; koordinira pripremu izjave o upravljanju; koordinira i izrađuje relevantne dokumente za uspostavu sustava; prati i razvija administrativne kapacitete te analize kojima se utvrđuju potrebe za ljudskim i materijalnim resursima za provedbu dodijeljenih funkcija; provodi mjere informiranja i komunikacije; sudjeluje u upravljanju rizicima; koordinira aktivnosti u pogledu revizija; koordinira izradu internih procedura za postupanje; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Službi za programiranje i horizontalne aktivnosti ustrojavaju se:

9.1.2.1. Odjel za programiranje i izvješćivanje

9.1.2.2. Odjel za horizontalne aktivnosti.

9.1.2.1. Odjel za programiranje i izvješćivanje

Članak 125.

Odjel za programiranje i izvješćivanje sudjeluje u aktivnostima vezanim za izradu, provedbu, praćenje i zatvaranje Operativnog programa Konkurentnost i kohezija 2014. – 2020., Programa Konkurentnost i kohezija 2021. – 2027., Nacionalnog plana oporavka i otpornosti 2021. – 2026. i Sporazuma o partnerstvu; surađuje s relevantnim tijelima; koordinira proces programiranja i izrađuju dijelove Programa i Sporazuma o partnerstvu; prati i izvještava o ostvarenju pokazatelja te koordinira izradu izvješća o provedbi; koordinira pripremu izjave o upravljanju; sudjeluje u ocjenjivanju kvalitete projektnih prijava; sudjeluje u odabiru projekata; sudjeluje u izradi internih procedura za postupanje iz djelokruga Odjela; prikuplja, unosi, pohranjuje i razvrstava podatke u sustav evidencije; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.1.2.2. Odjel za horizontalne aktivnosti

Članak 126.

Odjel za horizontalne aktivnosti koordinira i izrađuje relevantne dokumente za uspostavu sustava; prati i razvija administrativne kapacitete, obavlja poslove koji se odnose na izradu analize radne opterećenosti te drugih analiza kojima se utvrđuju potrebe za ljudskim i materijalnim resursima za provedbu dodijeljenih funkcija; koordinira aktivnosti vezane za vrednovanje (evaluaciju) operativnih programa i sudjeluje u međuresornim radnim skupinama vođenima od strane Koordinacijskog tijela i Upravljačkog tijela; obavlja poslove vezane uz korištenje sredstava tehničke pomoći; provodi mjere informiranja i komunikacije; upravlja rizicima na razini specifičnih ciljeva; koordinira aktivnosti u pogledu revizija; koordinira izradu internih procedura za postupanje; sudjeluje u odabiru projekata; prikuplja, unosi, pohranjuje i razvrstava podatke u sustav evidencije; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.2. Sektor za razvoj projekata i pripremu poziva

Članak 127.

Sektor za razvoj projekata i pripremu poziva u funkciji Posredničkog tijela razine 1 za Program Konkurentnost i kohezija obavlja stručne poslove planiranja i pripreme poziva za projekte prometne infrastrukture i elektroničkih komunikacija za financiranje sredstvima EU fondova; obavlja stručno-tehničke poslove koji se odnose na poslove izrade i koordinacije izrade strateških dokumenata; surađuje u unaprjeđenju Sporazuma o partnerstvu i pripremi operativnih programa; prati ispunjenje uvjeta koji omogućuju provedbu EU fondova za programsko razdoblje 2021. – 2027.; prati izradu projektne dokumentacije te osigurava njezinu usklađenost s propisanim kriterijima; inicira i koordinira izradu dokumentacije i provođenje postupaka vezanih za zaštitu okoliša; prati izvršenje i izvještava relevantne institucije; izrađuje kriterije za odabir projekata; izrađuje upute za prijavitelje; identificira državne potpore te izrađuje programe državnih potpora; pokreće poziv na dostavu projektnih prijedloga; sudjeluje u aktivnostima vezanim za provedbu, praćenje i zatvaranje operativnih programa; provodi provjeru nabava za operacije financirane iz Fonda solidarnosti; obavlja poslove vezane uz korištenje sredstava tehničke pomoći; upravlja nepravilnostima na nivou tijela odgovorna za provedbu financijskog doprinosa; koordinira nepravilnosti za ostale programe; surađuje s JASPERS stručnjacima; koordinira poslove pripreme projekata kroz Instrument za povezivanje Europe; sudjeluje u praćenju makroregionalnih strategija i programa u području prometa; sudjeluje u praćenju programa Europske teritorijalne suradnje u području prometa; sudjeluje u izradi internih procedura za postupanje; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Sektoru za razvoj projekata i pripremu poziva ustrojavaju se:

9.2.1. Služba za strateško planiranje i razvoj projekata

9.2.2. Služba za pripremu poziva i podršku provedbi projekata i programa EU.

9.2.1. Služba za strateško planiranje i razvoj projekata

Članak 128.

Služba za strateško planiranje i razvoj projekata obavlja stručno-tehničke poslove koji se odnose na poslove izrade i koordinacije izrade strateških dokumenata i sektorskih strategija; sudjeluje u procesu programiranja i u izradi Programa i Sporazuma o partnerstvu u dijelu iz svoje nadležnosti; surađuje u unaprjeđenju Sporazuma o partnerstvu i pripremi operativnih programa za korištenje sredstava europskih strukturnih i investicijskih fondova u dijelu koji se odnosi na razvoj svih vidova prometa; prati ispunjenje uvjeta koji omogućuju provedbu EU fondova za programsko razdoblje 2021.-2027.; obavlja poslove koji se odnose na koordinaciju izrade prijedloga te izmjena i dopuna akata strateškog planiranja iz nadležnosti Ministarstva; obavlja poslove koji se odnose na koordinaciju praćenja provedbe i koordinaciju aktivnosti, izvješćivanja i vrednovanja provedbe akata strateškog planiranja iz nadležnosti Ministarstva; u suradnji s korisnicima priprema prijave projekata; koordinira korištenje pomoći JASPERS stručnjaka; prati, pomaže i surađuje s resornim Upravama i korisnicima pri pripremi novih projekata; u suradnji s resornim tijelima, JASPERS stručnjacima te korisnicima prati izradu projektne dokumentacije te osigurava njezinu usklađenost s propisanim kriterijima; po potrebi provodi obrazovne aktivnosti o Fondovima za pravne osobe s javnim ovlastima, lokalne i područne (regionalne) samouprave i potencijalne prijavitelje te druge dionike; inicira i koordinira izradu dokumentacije i provođenje postupaka vezanih za zaštitu okoliša te pruža podršku u ostvarenju kvalitetne implementacije zahtjeva vezano za zaštitu okoliša od strane korisnika; sudjeluje u praćenju makroregionalnih strategija i programa u području prometa; sudjeluje u praćenju programa Europske teritorijalne suradnje u području prometa; sudjeluje u izradi internih procedura za postupanje; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Službi za strateško planiranje i razvoj projekata ustrojavaju se:

9.2.1.1. Odjel za strateško planiranje

9.2.1.2. Odjel za razvoj projekata.

9.2.1.1. Odjel za strateško planiranje

Članak 129.

Odjel za strateško planiranje obavlja stručno-tehničke poslove koji se odnose na poslove izrade i koordinacije izrade strateških dokumenata i sektorskih strategija; sudjeluje u procesu programiranja i u izradi Programa i Sporazuma o partnerstvu u dijelu iz svoje nadležnosti; surađuje u izradi dokumenata vezanih za korištenje sredstava EU fondova u dijelu koji se odnosi na razvoj svih vidova prometa; prati ispunjenje uvjeta koji omogućuju provedbu EU fondova za programsko razdoblje 2021.-2027.; obavlja poslove koji se odnose na koordinaciju izrade prijedloga te izmjena i dopuna akata strateškog planiranja iz nadležnosti Ministarstva; daje smjernice i sudjeluje u izradi nacionalnih/glavnih planova i ostalih prometnih planova; sudjeluje u izradi drugih strateških akata od interesa za razvitak Republike Hrvatske; prati provedbu i sudjeluje u aktivnostima izvješćivanja i vrednovanja provedbe akata strateškog planiranja iz nadležnosti Ministarstva; ažurira podatke u Nacionalnom prometnom modelu i sudjeluje u izradi prometnih i drugih analiza temeljenih na Nacionalnom prometnom modelu; sudjeluje u praćenju makroregionalnih strategija i programa u području prometa; sudjeluje u pripremi novih projekata; sudjeluje u odabiru projekata; sudjeluje u aktivnostima izvješćivanja, vrednovanja i zatvaranja programa; sudjeluje u radu tijela i radnih skupina za EU fondove i promet; sudjeluje u izradi internih procedura za postupanje iz djelokruga Odjela; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.2.1.2. Odjel za razvoj projekata

Članak 130.

Odjel za razvoj projekata prati, pomaže i surađuje s resornim Upravama i korisnicima pri pripremi novih projekata; u suradnji s resornim tijelima, JASPERS stručnjacima te korisnicima prati izradu projektne dokumentacije te osigurava njezinu usklađenost s propisanim kriterijima; sudjeluje u procesu programiranja i u izradi Programa i Sporazuma o partnerstvu u dijelu iz svoje nadležnosti; osigurava stručan pregled studija izvedivosti te ostale ekonomsko-tehničke, financijske i druge projektne dokumentacije; daje sve potrebne projektne informacije Službi za pripremu poziva i podršku provedbi projekata i programa EU kako bi se pripremili pozivi za dodjelu bespovratnih sredstava; po potrebi provodi obrazovne aktivnosti o Fondovima za pravne osobe s javnim ovlastima, lokalne i područne (regionalne) samouprave i potencijalne prijavitelje te druge dionike; u suradnji s korisnicima priprema prijave projekata; koordinira korištenje pomoći JASPERS stručnjaka; inicira i koordinira izradu dokumentacije i provođenje postupaka vezanih za zaštitu okoliša te pruža podršku u ostvarenju kvalitetne implementacije zahtjeva vezano uz zaštitu okoliša od strane korisnika; sudjeluje u ocjenjivanju kvalitete projektnih prijava; sudjeluje u zatvaranju programa; sudjeluje u izradi internih procedura za postupanje iz djelokruga Odjela; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.2.2. Služba za pripremu poziva i podršku provedbi projekata i programa EU

Članak 131.

Služba za pripremu poziva i podršku provedbi projekata i programa EU obavlja poslove vezane za pripremu poziva za dodjelu bespovratnih sredstava za projekte prometne infrastrukture i elektroničkih komunikacija financirane sredstvima fondova Europske unije kroz Program Konkurentnost i kohezija 2021. – 2027. i Nacionalni plan oporavka i otpornosti 2021. – 2026.; izrađuje kriterije za odabir projekata; izrađuje upute za prijavitelje; pokreće poziv na dostavu projektnih prijedloga; obavlja poslove vezane za državne potpore, identificira državne potpore te izrađuje programe državnih potpora; provodi aktivnosti vezane za nepravilnosti i rizika prijevara iz područja nadležnosti; sudjeluje u zatvaranju operativnih programa; provodi provjeru nabava za operacije financirane iz Fonda solidarnosti; obavlja poslove vezane uz korištenje sredstava tehničke pomoći; surađuje i koordinira aktivnosti s relevantnim nacionalnim i međunarodnim tijelima iz djelokruga Službe; sudjeluje u izradi internih procedura za postupanje; osigurava čuvanje računovodstvenih podataka u elektroničkom obliku za svaki projekt; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Službi za pripremu poziva i podršku provedbi projekata i programa EU ustrojavaju se:

9.2.2.1. Odjel za pripremu poziva

9.2.2.2. Odjel za podršku provedbi projekata i programa EU.

9.2.2.1. Odjel za pripremu poziva

Članak 132.

Odjel za pripremu poziva izrađuje metodologiju odabira i potrebnu dokumentaciju za svaki pojedini postupak dodjele bespovratnih sredstava, pokreće poziv na dostavu projektnih prijedloga te informira javnost o namjeni i korištenju EU sredstava u okviru postupaka dodjele iz svoje nadležnosti; izrađuje kriterije za odabir projekata; izrađuje upute za prijavitelje; sudjeluje u pripremi prijave projekata; izrađuje i ažurira Plan poziva; surađuje s potencijalnim korisnicima iz djelokruga rada Odjela; sudjeluje u pripremi prijedloga ugovora o dodjeli bespovratnih sredstava te izradi ostale dokumentacije u vezi sa sklapanjem navedenih ugovora; obavlja poslove vezane za državne potpore, identificira državne potpore, izrađuje programe državnih potpora te surađuje s državnim tijelima nadležnim za provedbu i nadzor provedbe politike državnih potpora; sudjeluje u izradi internih procedura za postupanje iz djelokruga Odjela; prikuplja, unosi, pohranjuje i razvrstava podatke u sustav evidencije; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.2.2.2. Odjel za podršku provedbi projekata i programa EU

Članak 133.

Odjel za podršku provedbi projekata i programa EU pruža stručno-tehničku podršku provedbi projekata na način da daje stručne savjete i mišljenja; u smislu provjera nabava provodi ex-ante i ex-post provjere za operacije financirane iz Fonda solidarnosti; obavlja poslove vezane uz korištenje sredstava tehničke pomoći; sudjeluje u upravljanju rizicima na razini specifičnih ciljeva; imenuje koordinatora za nepravilnosti za sve programe EU i imenuje osobe za nepravilnosti koje upravljaju nepravilnostima na nivou tijela odgovorna za provedbu financijskog doprinosa Fonda solidarnosti u smislu poduzimanja radnji kojima se utvrđuje postojanje ili nepostojanje nepravilnosti, vodi i ažurira registar nepravilnosti te izvješćuje o tome Nacionalno koordinacijsko tijelo; donosi odluku i provodi potrebne financijske ispravke u slučaju utvrđene nepravilnosti; obavještava Nacionalno koordinacijsko tijelo o nepravilnostima i informira o napretku upravnih i sudskih postupaka; provodi aktivnosti prevencije, otkrivanja i ispravljanja nepravilnosti te utvrđuje mjere za suzbijanje prijevara, uzimajući u obzir utvrđene rizike, korektivne mjere i povrate nepropisno plaćenih iznosa s kamatama; obavlja ostale poslove vezane za nepravilnosti i rizike prijevara na nivou Uprave; surađuje i koordinira aktivnosti s relevantnim nacionalnim i međunarodnim tijelima iz djelokruga Odjela; sudjeluje u izradi internih procedura za postupanje iz djelokruga Odjela; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.3. Sektor za dodjelu bespovratnih sredstava i praćenje provedbe projekata

Članak 134.

Sektor za dodjelu bespovratnih sredstava i praćenje provedbe projekata u funkciji Posredničkog tijela razine 1 za Program Konkurentnost i kohezija obavlja stručne poslove odabira te dodjele bespovratnih sredstava za projekte prometne infrastrukture i elektroničkih komunikacija za financiranje sredstvima EU fondova; osniva Odbor za odabir projekata; priprema odluke o financiranju; priprema ugovor o dodjeli bespovratnih sredstava u suradnji s relevantnim ustrojstvenim jedinicama unutar Uprave i drugim tijelima u sustavu; prati izvršenje i izvještava relevantne institucije; prati provedbu projekata prometne infrastrukture i elektroničkih komunikacija financiranih sredstvima fondova Europske unije i sudjeluje u provedbenim aktivnostima fondova/programa Europske unije kroz Operativni program Konkurentnost i kohezija 2014. – 2020., Program Konkurentnost i kohezija 2021. – 2027., Nacionalni plan oporavka i otpornosti 2021. – 2026., Fond solidarnosti Europske unije i Instrument za povezivanje Europe; sudjeluje u radu stručnih radnih skupina Europske komisije; po potrebi surađuje s JASPERS stručnjacima; sudjeluje u izradi internih procedura za postupanje; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Sektoru za dodjelu bespovratnih sredstava i praćenje provedbe projekata ustrojavaju se:

9.3.1. Služba za dodjelu bespovratnih sredstava

9.3.2. Služba za praćenje provedbe projekata.

9.3.1. Služba za dodjelu bespovratnih sredstava

Članak 135.

Služba za dodjelu bespovratnih sredstava obavlja poslove vezane za postupak dodjele bespovratnih sredstava, odabir projekata i ugovaranje projekata prometne infrastrukture i elektroničkih komunikacija financirane sredstvima fondova Europske unije kroz Program Konkurentnost i kohezija 2021. – 2027. i Nacionalni plan oporavka i otpornosti 2021. – 2026.; koordinira i osigurava provođenje aktivnosti odabira prijavljenih projekata; osniva Odbor za odabir projekata; priprema odluke o financiranju i ugovore o dodjeli bespovratnih sredstava; sudjeluje u zatvaranju operativnih programa; surađuje i koordinira aktivnosti s relevantnim nacionalnim i međunarodnim tijelima iz djelokruga Službe; sudjeluje u izradi internih procedura za postupanje; osigurava čuvanje računovodstvenih podataka u elektroničkom obliku za svaki projekt; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

U Službi za dodjelu bespovratnih sredstava ustrojavaju se:

9.3.1.1. Odjel za odabir projekata

9.3.1.2. Odjel za ugovaranje.

9.3.1.1. Odjel za odabir projekata

Članak 136.

Odjel za odabir projekata u suradnji sa drugim ustrojstvenim jedinicama provodi odabir projekata; osniva Odbor za odabir projekata; imenuje osobu za provjeru postojanja sumnje na sukob interesa odnosno sukoba interesa sudionika postupka dodjele bespovratnih sredstava sa prijaviteljima odnosno partnerima projektnih prijedloga neovisnu od članova Odbora za odabir projekata; čuva i pohranjuje svu dokumentaciju koju dostave prijavitelji projekata u okviru postupaka dodjele bespovratnih sredstava, kao i svu popratnu dokumentaciju vezanu uz provođenje pojedine faze postupka dodjele bespovratnih sredstava za koju je ono nositelj; provjerava prihvatljivost prijavitelja i, ako je primjenjivo, partnera; provjerava prihvatljivosti projekta i aktivnosti te ocjenjuje njihovu kvalitetu; provjerava prihvatljivost izdataka; priprema odluke o financiranju; po potrebi predlaže imenovanje Komisije za razmatranje prigovora u okviru Nacionalnog plana oporavka i otpornosti osiguravajući pritom neovisnost i nepristranost prilikom odlučivanja; sudjeluje u izradi internih procedura za postupanje iz djelokruga Odjela; prikuplja, unosi, pohranjuje i razvrstava podatke u sustav evidencije; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.3.1.2. Odjel za ugovaranje

Članak 137.

Odjel za ugovaranje priprema ugovore o dodjeli bespovratnih sredstava za projekte prometne infrastrukture i elektroničkih komunikacija financirane sredstvima fondova Europske unije kroz Program Konkurentnost i kohezija 2021. – 2027. i Nacionalni plan oporavka i otpornosti 2021. – 2026. u suradnji s relevantnim ustrojstvenim jedinicama unutar Uprave; surađuje s korisnicima i drugim nadležnim tijelima tijekom postupka ugovaranja; donosi odluke o predloženim izmjenama ugovora; u suradnji s voditeljem projekta sudjeluje u izradi dodataka ugovoru o dodjeli bespovratnih sredstava; sudjeluje u izradi internih procedura za postupanje iz djelokruga Odjela; prikuplja, unosi, pohranjuje i razvrstava podatke u sustav evidencije; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

9.3.2. Služba za praćenje provedbe projekata

Članak 138.

Služba za praćenje provedbe projekata prati napredak provedbe projekata prometne infrastrukture, elektroničkih komunikacija i investicija financiranih sredstvima fondova Europske unije kroz Operativni program Konkurentnost i kohezija 2014. – 2020., Program Konkurentnost i kohezija 2021. – 2027., Nacionalni plan oporavka i otpornosti 2021. – 2026., Fond solidarnosti Europske unije i Instrument za povezivanje Europe; po potrebi predlaže da se ugovor o dodjeli bespovratnih sredstava izmjeni dodatkom ugovora, odnosno donosi odluku o predloženim izmjenama ugovora o dodjeli bespovratnih sredstava od strane korisnika; surađuje s JASPERS stručnjacima; dostavlja izvješća Nacionalnom koordinacijskom tijelu o provedbi financijskog doprinosa projekata i ostala izvješća po potrebi; sudjeluje u aktivnostima vezanim uz koordinaciju, prevenciju i praćenje nepravilnosti projekata iz svoga djelokruga; sudjeluje u zatvaranju operativnih programa; provjerava isporuke i prihvatljivost izdataka projekata te obavlja administrativne i provjere na terenu za projekte iz Fonda solidarnosti, sudjeluje u provjerama na terenu za druge programe i surađuje i koordinira aktivnosti s relevantnim nacionalnim i međunarodnim tijelima iz djelokruga Službe; sudjeluje u izradi internih procedura za postupanje; osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga te obavlja i druge poslove iz svoga djelokruga.

10. UPRAVA ZA PRORAČUN I FINANCIJE

Članak 139.

Uprava za proračun i financije obavlja stručne poslove koji se odnose na izradu prijedloga financijskog plana Ministarstva za trogodišnje razdoblje, kao dijela državnog proračuna i obavlja administrativne poslove u vezi izvršavanja državnog proračuna, vodi evidenciju obveza Ministarstva preuzimanjem podataka o izvršenim rezervacijama, izdanim narudžbenicama, započetim postupcima nabave i sklopljenim ugovorima iz sustava za provedbu postupaka javne nabave, evidentira dokumente kojima su stvorene obveze Ministarstva izvan sustava nabave, putem integracijskog programa prosljeđuje dokumente kojima su stvorene obveze u sustav Državne riznice, gdje oni, nakon kontrole ispravnosti podataka i raspoloživosti proračunskih sredstava, postaju rezervacije sredstava po pojedinoj proračunskoj stavci, sastavlja, analizira i podnosi izvješća o trošenju proračunskih sredstava sukladno namjeni i planiranoj dinamici. Povezuje kompletirane, likvidirane i u poslovnim knjigama Ministarstva evidentirane dokumente plaćanja (naloge za plaćanje i fakture) s rezervacijama sredstava, prosljeđuje ih u sustav državne riznice i promjenom statusa pretvara u zahtjeve za plaćanje, evidentira naplatu prihoda prema izvorima financiranja i korištenje sredstava za pokriće planiranih rashoda. Obavlja i stručne poslove vezane za propise iz područja računovodstva i obračuna plaća i drugih naknada, obavlja poslove evidencije financijskih promjena u Glavnoj knjizi i pomoćnim knjigama, izrađuje propisana financijska, statistička i ostala izvješća sukladno zakonima i ostalim propisima, provodi pravodobno i zakonito knjiženje svih poslovnih događaja, brine o rokovima plaćanja svih obveza, izrađuje preglede po vrstama troškova sukladno odredbama zakona i ostalih propisa te vodi knjige ulaznih i izlaznih računa, knjigu nefinancijske imovine. Prati primjenu propisa koji se odnose na obračun plaća i naknada, vrši obračun i isplatu plaća i ostalih naknada zaposlenika, naknada po ugovorima o djelu i ugovorima o autorskim honorarima, te drugih dohodaka na temelju odluke ili rješenja nadležne osobe, te vodi propisane evidencije u vezi navedenih obračuna i isplata. Obavlja poslove prijave, praćenja i izvješćivanja o državnim potporama i potporama male vrijednosti dodijeljenih iz nadležnosti Ministarstva, vodi registar državnih potpora i potpora male vrijednosti, te povrata državnih potpora za državne potpore kojima je davatelj Ministarstvo, prikuplja podatke o dodijeljenim državnim potporama i potporama male vrijednosti, izrađuje izvješća i koordinira izradu izvješća s nadležnim ustrojstvenim jedinicama Ministarstva, sukladno obvezi, a prema pravilima Europske komisije o državnim potporama, surađuje s Ministarstvom financija radi prijave državnih potpora Europskoj komisiji zbog dobivanja mišljenja o njihovoj usklađenosti s pravilima o državnim potporama i notifikacije od strane Europske komisije, surađuje s nadležnim tijelima vezano za projekte financirane iz fondova Europske unije u odnosu na pitanja državnih potpora i potpora male vrijednosti, pruža podršku nadležnim ustrojstvenim jedinicama u osiguravanju računovodstveno-financijskih podataka potrebnih za pripremu i realizaciju potpora, priprema analizu učinkovitosti korištenja sredstava programa državnih potpora u svrhu osiguravanja optimalnog ispunjavanja zadanih ciljeva, koordinira izradu mišljenja na nacrte prijedloga zakona, smjernica politike državnih potpora i prijedloga drugih propisa iz područja državnih potpora, te obavlja konzultacije s ustrojstvenim jedinicama Ministarstva. U suradnji s ostalim ustrojstvenim jedinicama izrađuje prijedloge internih akata kojima se uređuju procesi planiranja, programiranja, izrade i izvršavanja proračuna, odnosno financijskog plana, računovodstva i izvještavanja te upravljanja rizicima, prati njihovu primjenu i predlaže izmjene i dopune istih; daje upute i smjernice te pruža savjete i potporu jedinicama za financije korisnicima proračuna iz nadležnosti Ministarstva u procesima planiranja, programiranja, izrade i izvršavanja proračuna, odnosno financijskog plana, računovodstva i izvještavanja te upravljanja rizicima. Obavlja samoprocjenu funkcioniranja sustava unutarnjih kontrola u okviru svoga djelokruga rada te koordinira obavljanje samoprocjene funkcioniranja sustava unutarnjih kontrola u drugim ustrojstvenim jedinicama Ministarstva; priprema prijedlog godišnjeg plana rada i izvješće o realizaciji godišnjeg plana rada; priprema izjavu o fiskalnoj odgovornosti čelnika Ministarstva i provjerava sadržaj izjave o fiskalnoj odgovornosti čelnika proračunskih i izvanproračunskih korisnika, drugih pravnih osoba kojima je osnivač Republika Hrvatska i trgovačkih društava u većinskom vlasništvu Republike Hrvatske, a koji su iz nadležnosti Ministarstva; prati stanje uspostave i razvoja sustava unutarnjih kontrola, priprema prijedlog naloga i preporuka za otklanjanje uočenih slabosti i nepravilnosti, izrađuje izvješće o funkcioniranju sustava unutarnjih kontrola kod proračunskih i izvanproračunskih korisnika, drugih pravnih osoba kojima je osnivač Republika Hrvatska i trgovačkih društava u većinskom vlasništvu Republike Hrvatske, a koji su iz djelokruga Ministarstva; pruža pomoć ostalim ustrojstvenim jedinicama unutar Ministarstva pri izradi prijedloga planova i tehničkoj provedbi procesa upravljanja rizicima; u okviru svoga djelokruga izrađuje dodatne upute za potrebe izvršenja koordinacijskih poslova iz svoje nadležnosti te organizira i održava radionice vezano uz provedbu važećih propisa i internih pisanih uputa u vezi s izvršenjem koordinacijskih poslova iz svoje nadležnosti; priprema objedinjeno izvješće o upravljanju najznačajnijim rizicima; surađuje s proračunskim i izvanproračunskim korisnicima, trgovačkim društvima i drugim pravnim osobama iz nadležnosti Ministarstva i s Ministarstvom financija te obavlja i druge poslove koji proizlaze iz prirode posla, odnosno djelokruga Uprave.

U Upravi za proračun i financije, ustrojavaju se:

10.1. Sektor za proračun, financijsko upravljanje i kontrole

10.2. Sektor za financijsko-računovodstvene poslove i državne potpore.

10.1. Sektor za proračun, financijsko upravljanje i kontrole

Članak 140.

Sektor za proračun, financijsko upravljanje i kontrole koordinira poslove izrade financijskog plana Ministarstva za trogodišnje razdoblje, te izrađuje nacrt prijedloga financijskog plana Ministarstva, obavlja tehnički unos prijedloga financijskog plana u sustav Državne riznice, priprema prijedlog možebitne izmjene i dopune proračuna te preraspodjele sredstava tijekom proračunske godine, analizira ostvarenje financijskih planova, evidentira u sustavu područne riznice dokumente kojima su stvorene obveze Ministarstva, osim obveza stvorenih provedbom postupka javne nabave, te ih prosljeđuje u sustav Državne riznice gdje postaju rezervacije sredstava, preuzima od Službe za financijsko računovodstvene poslove proknjižene i za isplatu odobrene naloge za plaćanje i račune, kontrolira njihovu usklađenost s planiranim i rezerviranim sredstvima povezivanjem tih naloga i računa s dokumentima obveza (rezervacijama) i prosljeđuje ih Ministarstvu financija kroz integrirani sustav u sustav Državne riznice na plaćanje, izrađuje izvješća o mjesečnom izvršenju financijskog plana, tjedna izvješća o plaćanjima i ostala izvješća na zahtjev ustrojstvenih jedinica i dostavlja ih ustrojstvenim jedinicama, izrađuje polugodišnja i godišnja izvješća o izvršenju proračuna po programima i o provedbi strateškog plana, prati uplate prihoda iz nadležnosti Ministarstva. U suradnji s ostalim ustrojstvenim jedinicama izrađuje prijedloge internih akata kojima se uređuju procesi planiranja, programiranja, izrade i izvršavanja proračuna, odnosno financijskog plana, računovodstva i izvještavanja te upravljanja rizicima, prati njihovu primjenu i predlaže izmjene i dopune istih; daje upute i smjernice te pruža savjete i potporu jedinicama za financije u korisnicima proračuna iz nadležnosti Ministarstva u procesima planiranja, programiranja, izrade i izvršavanja proračuna, odnosno financijskog plana te upravljanja rizicima. Obavlja samoprocjenu funkcioniranja sustava unutarnjih kontrola u okviru svoga djelokruga rada te koordinira obavljanje samoprocjene funkcioniranja sustava unutarnjih kontrola u drugim ustrojstvenim jedinicama Ministarstva; priprema prijedlog godišnjeg plana rada i izvješće o realizaciji godišnjeg plana rada; priprema izjavu o fiskalnoj odgovornosti čelnika Ministarstva i provjerava sadržaj izjave o fiskalnoj odgovornosti čelnika proračunskih i izvanproračunskih korisnika, drugih pravnih osoba kojima je osnivač Republika Hrvatska i trgovačkih društava u vlasništvu Republike Hrvatske, a koji su iz nadležnosti Ministarstva; prati stanje uspostave i razvoja sustava unutarnjih kontrola, priprema prijedlog naloga i preporuka za otklanjanje uočenih slabosti i nepravilnosti, izrađuje izvješće o funkcioniranju sustava unutarnjih kontrola kod proračunskih i izvanproračunskih korisnika, drugih pravnih osoba kojima je osnivač Republika Hrvatska i trgovačkih društava u vlasništvu Republike Hrvatske, a koji su iz nadležnosti Ministarstva; pruža pomoć ostalim ustrojstvenim jedinicama unutar Ministarstva pri izradi prijedloga planova i tehničkoj provedbi procesa upravljanja rizicima; u okviru svoga djelokruga izrađuje dodatne upute za potrebe izvršenja koordinacijskih poslova iz svoje nadležnosti te organizira i održava radionice vezano uz provedbu važećih propisa i internih pisanih uputa u vezi s izvršenjem koordinacijskih poslova iz svoje nadležnosti; priprema objedinjeno izvješće o upravljanju najznačajnijim rizicima; surađuje s proračunskim i izvanproračunskim korisnicima, trgovačkim društvima i drugim pravnim osobama iz djelokruga Ministarstva i s Ministarstvom financija te obavlja i druge poslove koji proizlaze iz prirode posla, odnosno djelokruga Sektora.

U Sektoru za proračun, financijsko upravljanje i kontrole ustrojavaju se:

10.1.1. Služba za planiranje i izvršavanje proračuna

10.1.2. Služba za financijsko upravljanje i kontrole.

10.1.1. Služba za planiranje i izvršavanje proračuna

Članak 141.

Služba za planiranje i izvršavanje proračuna obavlja stručne poslove koji se odnose na izradu prijedloga plana Ministarstva za trogodišnje razdoblje i njihove možebitne izmjene tijekom godine, te unos tih dokumenata u sustav Državne riznice. Obavlja i poslove izvršavanja proračuna u smislu kreiranja dokumenata rezervacija proračunskih sredstava i zahtjeva za plaćanje u cjelovitom računovodstveno-financijskom sustavu na temelju prikupljenih dokumenata o stvorenim obvezama Ministarstva, osim obveza nastalih provedbom postupka javne nabave, te knjigovodstveno evidentiranih i za isplatu odobrenih naloga za plaćanje i računa. Analizira izvršavanje proračuna i izrađuje mjesečno, a na zahtjev ustrojstvenih jedinica i češće, izvješća o trošenju proračunskih sredstava sukladno namjeni i planiranoj dinamici i tjedna izvješća o plaćanjima, te ih dostavlja ustrojstvenim jedinicama. Prati uplate prihoda iz djelokruga Ministarstva.

U Službi za planiranje i izvršavanje proračuna ustrojavaju se:

10.1.1.1. Odjel za planiranje proračuna

10.1.1.2. Odjel za izvršavanje proračuna, analize i izvješćivanje.

10.1.1.1. Odjel za planiranje proračuna

Članak 142.

Odjel za planiranje proračuna koordinira poslove izrade financijskog plana Ministarstva, kao dijela državnog proračuna, za trogodišnje razdoblje te izrađuje nacrt prijedloga financijskog plana Ministarstva, obavlja tehnički unos prijedloga financijskog plana u sustav Državne riznice, priprema prijedlog možebitne izmjene i dopune proračuna te preraspodjele sredstava tijekom proračunske godine. Unosi u web-aplikaciju Ministarstva financija podatke o procjeni fiskalnog učinka na proračun prijedloge uredbi, drugih propisa i akata planiranja koje donosi Vlada Republike Hrvatske, te nacrta prijedloga zakona, drugih propisa i akata planiranja koje Vlada Republike Hrvatske predlaže na donošenje Hrvatskome saboru. Prikuplja od ustrojstvenih jedinica podatke te izrađuje izvješća o izvršavanju proračuna Ministarstva.

10.1.1.2. Odjel za izvršavanje proračuna, analize i izvješćivanje

Članak 143.

Odjel za izvršavanje proračuna, analize i izvješćivanje u okviru svoje djelatnosti obavlja administrativne poslove izvršavanja proračuna na način da prikuplja i u područnoj riznici evidentira dokumente kojima su stvorene obveze Ministarstva, osim obveza nastalih provedbom postupka javne nabave, prosljeđuje ih u sustav Državne riznice gdje se evidentiraju kao rezervacije sredstava, dostavlja ostalim ustrojstvenim jedinicama obavijest o rezervaciji sredstava, analizira i izvješćuje odgovorne osobe u ustrojstvenim jedinicama o stanju i utrošenosti rezervacija, kreira zahtjeve za plaćanje povezivanjem proknjiženih i za isplatu odobrenih naloga za plaćanje i računa s evidentiranim rezervacijama i prosljeđuje ih kroz integrirani sustav u sustav Državne riznice na plaćanje. Analizira trošenje proračunskih sredstava Ministarstva i izrađuje tjedna i mjesečna izvješća o trošenju proračunskih sredstava sukladno namjeni i planiranoj dinamici. Izrađuje i dostavlja ustrojstvenim jedinicama, na njihov zahtjev, izvješća o evidentiranim obvezama, utrošenosti sredstava po pojedinom dokumentu rezervacije, izvršenim plaćanjima, povratima sredstava i sl. Prati uplate prihoda iz djelokruga Ministarstva. Unosi u sustav Državne riznice evidencijske naloge proračunskih korisnika koji su Zakonom o izvršavanju državnog proračuna izuzeti od uplate vlastitih i namjenskih prihoda i primitaka u državni proračun.

10.1.2. Služba za financijsko upravljanje i kontrole

Članak 144.

Služba za financijsko upravljanje i kontrole obavlja samoprocjenu funkcioniranja sustava unutarnjih kontrola u okviru djelokruga rada Uprave te koordinira obavljanje samoprocjene funkcioniranja sustava unutarnjih kontrola u drugim ustrojstvenim jedinicama Ministarstva; priprema prijedlog godišnjeg plana rada Ministarstva i izvješće o realizaciji godišnjeg plana rada Ministarstva; priprema izjavu o fiskalnoj odgovornosti čelnika Ministarstva i provjerava sadržaj izjave o fiskalnoj odgovornosti čelnika proračunskih i izvanproračunskih korisnika, drugih pravnih osoba kojima je osnivač Republika Hrvatska i trgovačkih društava u većinskom vlasništvu Republike Hrvatske, a koji su iz nadležnosti Ministarstva; prati stanje uspostave i razvoja sustava unutarnjih kontrola, priprema prijedlog naloga i preporuka za otklanjanje uočenih slabosti i nepravilnosti, izrađuje izvješće o funkcioniranju sustava unutarnjih kontrola kod proračunskih i izvanproračunskih korisnika, drugih pravnih osoba kojima je osnivač Republika Hrvatska i trgovačkih društava u većinskom vlasništvu Republike Hrvatske, a koji su iz nadležnosti Ministarstva; pruža pomoć ostalim ustrojstvenim jedinicama unutar Ministarstva pri izradi prijedloga planova i tehničkoj provedbi procesa upravljanja rizicima; u okviru svoga djelokruga izrađuje dodatne upute za potrebe izvršenja koordinacijskih poslova iz svoje nadležnosti te organizira i održava radionice vezano uz provedbu važećih propisa i internih pisanih uputa u vezi s izvršenjem koordinacijskih poslova iz svoga djelokruga; priprema objedinjeno izvješće o upravljanju najznačajnijim rizicima; surađuje s proračunskim i izvanproračunskim korisnicima, trgovačkim društvima i drugim pravnim osobama iz nadležnosti Ministarstva i s Ministarstvom financija te obavlja i druge poslove koji proizlaze iz prirode posla, odnosno djelokruga Službe.

10.2. Sektor za financijsko-računovodstvene poslove
 i državne potpore

Članak 145.

Sektor za financijsko-računovodstvene poslove i državne potpore organizira, kontrolira i prati izvršenje svih financijskih i računovodstvenih poslova sukladno zakonu i brine o zakonitoj primjeni važećih materijalno-financijskih propisa, obavlja obračun plaća, naknada zaposlenima i vodi blagajničko poslovanje, kontira, knjiži i knjigovodstveno prati izvršenje svih prihoda i rashoda, primitaka i izdataka po aktivnostima i projektima te po izvorima sredstava iz državnog proračuna, priprema i izrađuje periodična financijska izvješća, godišnja financijska izvješća i konsolidira financijska izvješća na razini Razdjela, izrađuje statistička izvješća sukladno zakonima i ostalim propisima, sudjeluje u organizaciji godišnjeg popisa imovine, obveza i potraživanja, vodi knjigu imovine, koordinira izradu izvješća o realizaciji projekata financiranih sredstvima zajmova međunarodnih financijskih institucija, obavlja poslove prijave, praćenja i izvješćivanja o državnim potporama i potporama male vrijednosti dodijeljenih iz nadležnosti Ministarstva, vodi registar državnih potpora i potpora male vrijednosti, te povrata državnih potpora za državne potpore kojima je davatelj Ministarstvo, prikuplja podatke o dodijeljenim državnim potporama i potporama male vrijednosti, izrađuje izvješća i koordinira izradu izvješća s nadležnim ustrojstvenim jedinicama Ministarstva, sukladno obvezi, a prema pravilima Europske komisije o državnim potporama, surađuje s Ministarstvom financija radi prijave državnih potpora Europskoj komisiji zbog dobivanja mišljenja o njihovoj usklađenosti s pravilima o državnim potporama i notifikacije od strane Europske komisije, surađuje s nadležnim tijelima vezano za projekte financirane iz fondova Europske unije u odnosu na pitanja državnih potpora i potpora male vrijednosti, pruža podršku nadležnim ustrojstvenim jedinicama u osiguravanju računovodstveno-financijskih podataka potrebnih za pripremu i realizaciju potpora, u suradnji s nadležnim ustrojstvenim jedinicama Ministarstva, priprema analizu učinkovitosti korištenja sredstava programa državnih potpora u svrhu osiguravanja optimalnog ispunjavanja zadanih ciljeva, koordinira izradu mišljenja na nacrte prijedloga zakona, smjernica politike državnih potpora i prijedloga drugih propisa iz područja državnih potpora, te obavlja konzultacije s ustrojstvenim jedinicama Ministarstva i druge poslove iz svoga djelokruga. U suradnji s ostalim ustrojstvenim jedinicama izrađuje prijedloge internih akata kojima se uređuju ključni procesi za financijsko upravljanje iz područja računovodstva i izvještavanja te prati njihovu primjenu i predlaže izmjene i dopune istih, daje upute i smjernice te pruža savjete i potporu jedinicama za financije korisnicima proračuna iz djelokruga Ministarstva u procesima računovodstva i izvještavanja.

U Sektoru za financijsko-računovodstvene poslove i državne potpore, ustrojavaju se:

10.2.1. Služba za financijsko-računovodstvene poslove

10.2.2. Služba za državne potpore.

10.2.1. Služba za financijsko-računovodstvene poslove

Članak 146.

Služba za financijsko-računovodstvene poslove obavlja stručne poslove vezane za ustrojavanje i vođenje propisanih računovodstvenih evidencija, vrši kontrolu knjigovodstvene dokumentacije, obavlja kontiranje, povezivanje s rezervacijama i knjiženje poslovnih događaja, kako onih financiranih sredstvima državnog proračuna tako i projekata financiranih iz drugih izvora. Služba izrađuje godišnja, polugodišnja, tromjesečna financijska i statistička izvješća, obračun plaća i ostalih isplata dužnosnika, državnih službenika i namještenika, obračun i isplatu dohotka po ugovorima o djelu i autorskih honorara, izrađuje i nadležnim institucijama dostavlja propisana izvješća o isplatama svih vrsta dohotka te obveznih doprinosa, poreza i prireza te propisana izvješća o isplatama neoporezivih primitaka djelatnicima Ministarstva, obavlja i brine o rokovima plaćanja svih obveza, vodi sve zakonom propisane knjigovodstvene evidencije, sudjeluje u organizaciji godišnjeg popisa nefinancijske i financijske imovine (inventure), vodi knjigu imovine, izrađuje preglede po vrstama troškova, aktivnostima i projektima Ministarstva, te po izvorima financiranja, obavlja poslove vezane za uplatu i isplatu preko blagajne, u suradnji s ostalim ustrojstvenim jedinicama izrađuje prijedloge internih akata kojima se uređuju ključni procesi za financijsko upravljanje iz područja računovodstva i izvještavanja te prati njihovu primjenu i predlaže izmjene i dopune istih, daje upute i smjernice te pruža savjete i potporu jedinicama za financije u korisnicima proračuna iz nadležnosti Ministarstva u procesima računovodstva i izvještavanja, te obavlja i druge poslove iz djelokruga Službe.

U Službi za financijsko-računovodstvene poslove ustrojavaju se:

10.2.1.1. Odjel za financijsko-računovodstvene poslove i imovinu

10.2.1.2. Odjel za obračun plaća i drugih materijalnih prava službenika i namještenika.

10.2.1.1. Odjel za financijsko-računovodstvene
 poslove i imovinu

Članak 147.

Odjel za financijsko-računovodstvene poslove i imovinu obavlja stručne poslove vezane za ustrojavanje i vođenje propisanih računovodstvenih evidencija, vrši kontrolu knjigovodstvene dokumentacije, obavlja kontiranje, povezivanje s rezervacijama i knjiženje poslovnih događaja, kako onih financiranih sredstvima državnog proračuna tako i projekata financiranih iz drugih izvora. Odjel izrađuje godišnja, polugodišnja, tromjesečna financijska i statistička izvješća. Odjel obavlja plaćanja svih obveza i brine o rokovima plaćanja svih obveza, vodi sve zakonom propisane knjigovodstvene evidencije, sudjeluje u organizaciji godišnjeg popisa nefinancijske i financijske imovine (inventure), vodi knjigu imovine, izrađuje preglede po vrstama troškova, aktivnostima i projektima Ministarstva, te po izvorima financiranja. U suradnji s ostalim ustrojstvenim jedinicama, Odjel izrađuje prijedloge internih akata kojima se uređuju ključni procesi za financijsko upravljanje iz područja računovodstva i izvještavanja te prati njihovu primjenu i predlaže izmjene i dopune istih, daje upute i smjernice te pruža savjete i potporu jedinicama za financije u korisnicima proračuna iz nadležnosti Ministarstva u procesima računovodstva i izvještavanja, te obavlja i druge poslove iz djelokruga Službe.

10.2.1.2. Odjel za obračun plaća i drugih materijalnih prava službenika i namještenika

Članak 148.

Odjel za obračun plaća i drugih materijalnih prava službenika i namještenika obavlja obračun plaća i ostalih isplata dužnosnika, državnih službenika i namještenika, obračun i isplatu dohotka po ugovorima o djelu i autorskih honorara, izrađuje i nadležnim institucijama dostavlja propisana izvješća o isplatama svih vrsta dohotka te obveznih doprinosa, poreza i prireza te propisana izvješća o isplatama neoporezivih primitaka djelatnicima Ministarstva, obavlja poslove vezane za uplatu i isplatu preko blagajne. U suradnji s ostalim ustrojstvenim jedinicama, Odjel izrađuje prijedloge internih akata kojima se uređuju ključni procesi za financijsko upravljanje iz područja obračuna i isplate plaća i drugih materijalnih prava službenika i namještenika te prati njihovu primjenu i predlaže izmjene i dopune istih, daje upute i smjernice te pruža savjete i potporu jedinicama za financije u korisnicima proračuna iz nadležnosti Ministarstva u području obračuna i isplate plaća i drugih materijalnih prava zaposlenika, te obavlja i druge poslove iz djelokruga Službe.

10.2.2. Služba za državne potpore

Članak 149.

Služba za državne potpore obavlja poslove prijave, praćenja i izvješćivanja o državnim potporama i potporama male vrijednosti dodijeljenih iz nadležnosti Ministarstva. Služba za državne potpore vodi registar državnih potpora i potpora male vrijednosti, te povrata državnih potpora za državne potpore kojima je davatelj Ministarstvo, prikuplja podatke o dodijeljenim državnim potporama i potporama male vrijednosti, izrađuje izvješća i koordinira izradu izvješća s nadležnim ustrojstvenim jedinicama Ministarstva, sukladno obvezi, a prema pravilima Europske komisije o državnim potporama, surađuje s Ministarstvom financija radi prijave državnih potpora Europskoj komisiji zbog dobivanja mišljenja o njihovoj usklađenosti s pravilima o državnim potporama i notifikacije od strane Europske komisije, surađuje s nadležnim tijelima vezano za projekte financirane iz fondova Europske unije u odnosu na pitanja državnih potpora i potpora male vrijednosti, pruža podršku nadležnim ustrojstvenim jedinicama u osiguravanju računovodstveno-financijskih podataka potrebnih za pripremu i realizaciju potpora, u suradnji s nadležnim ustrojstvenim jedinicama Ministarstva, priprema analizu učinkovitosti korištenja sredstava programa državnih potpora u svrhu osiguravanja optimalnog ispunjavanja zadanih ciljeva, koordinira izradu mišljenja na nacrte prijedloga zakona, smjernica politike državnih potpora i prijedloga drugih propisa iz područja državnih potpora, te obavlja konzultacije s ustrojstvenim jedinicama Ministarstva, koordinira izradu izvješća o realizaciji projekata financiranih sredstvima zajmova međunarodnih financijskih institucija, izrađuje objedinjeno izvješće o realizaciji projekata financiranih sredstvima zajmova međunarodnih financijskih institucija, obavlja i druge poslove iz svoga djelokruga.

11. INSPEKTORAT SIGURNOSTI
 CESTOVNOG PROMETA I CESTA

Članak 150.

Inspektorat sigurnosti cestovnog prometa i cesta organizira i provodi inspekcijski nadzor nad provedbom odredaba zakona, podzakonskih i drugih propisa u području: javnog cestovnog prijevoza putnika, javnog cestovnog prijevoza tereta, sigurnosti prometa na cestama, kontrolu tehničke ispravnosti vozila na cesti, prijevoza za vlastite i osobne potrebe, prijevoza opasnih tvari, pružanja kolodvorskih usluga na autobusnim i teretnim kolodvorima, održavanja, zaštite, rekonstrukcije i izgradnje cesta, radnog vremena mobilnih radnika, nadzora nad uređajima za bilježenje u cestovnom prijevozu, kao i nadzora nad radionicama iz svog djelokruga, kontrola nedoprinosnih novčanih davanja za osobe s invaliditetom i druge osobe koje imaju prebivalište ili stalno boravište u Republici Hrvatskoj koja su vezana uz korištenje cestovnog prometa na teritoriju Republike Hrvatske, kontrola punionica za alternativna goriva te propisa Europske unije koje se odnose na djelatnost cestovnog prijevoza. Inspektorat obavlja poslove inspekcijskih nadzora nad pravnim osobama koje obavljaju poslove stručne osposobljenosti vozača cestovnog prijevoza sukladno posebnom propisu. Provodi inspekcijski nadzor iz područja javnih cesta, zakona i propisa koje se odnose na obavljanje prometa žičarama, vučnicama i uspinjačama za prijevoz osoba, organizira suradnju sa inspekcijama drugih država članica Europske unije sukladno propisima Europske unije. Organizira i provodi prometno-edukativne akcije iz djelokruga Inspektorata. Redovito prati promjene zakonskih propisa i surađuje s ostalim službama u provedbi istih. Pruža stručnu i pravnu pomoć u prekršajnim i kaznenim postupcima iz djelokruga Inspektorata.

U Inspektoratu sigurnosti cestovnog prometa i cesta ustrojavaju se:

11.1. Sektor inspekcije sigurnosti cestovnog prometa

11.2. Sektor inspekcije sigurnosti cesta i žičara.

11.1. Sektor inspekcije sigurnosti cestovnog prometa

Članak 151.

Sektor inspekcije sigurnosti cestovnog prometa organizira i provodi redovite i odgovarajuće inspekcijske nadzore u svrhu pravilne i dosljedne provedbe i primjene odredbi zakona iz područja cestovnog prometa koji reguliraju prijevoz tereta i putnika u cestovnom prometu, prijevoz opasnih tvari u cestovnom prometu, zakona o sigurnosti prometa na cestama, te socijalnog zakonodavstva u cestovnom prijevozu kao i kontrola ne doprinosnih novčanih davanja za osobe s invaliditetom i druge osobe koje imaju prebivalište ili stalno boravište u Republici Hrvatskoj koja su vezana uz korištenje cestovnog prometa na teritoriju Republike Hrvatske, kontrola punionica za alternativna goriva; poduzima mjere za uklanjanje nepravilnosti i nedostataka utvrđenih inspekcijskim nadzorima i nadzire njihovo izvršenje, koordinira rad s drugim javnopravnim tijelima Republike Hrvatske i međunarodnim tijelima koja obavljaju inspekcijski i stručni nadzor nad cestovnim prijevozom i socijalnim zakonodavstvom u cestovnom prijevozu; izdaje prekršajne naloge, obavezne prekršajne naloge, te podnose optužne prijedloge sukladno Prekršajnom zakonu, određuje upravne mjere vezane za donošenje rješenja o privremenoj zabrani, privremenom isključenju vozila iz prometa i rješenja o otklanjanju nedostataka; vodi očevidnike o obavljenim nadzorima i poduzetim mjerama te druge propisane očevidnike; inicira izmjene i dopune zakonskih i drugih propisa i sudjeluje u izradi nacrta zakonskih i drugih propisa iz svoga djelokruga te obavlja i druge poslove sukladno posebnim propisima i međunarodnim ugovorima te propisima Europske unije.

U Sektoru inspekcije sigurnosti cestovnog prometa ustrojavaju se:

11.1.1. Služba inspekcije cestovnog prijevoza putnika i tereta

11.1.2. Služba za inspekcijske nadzore u tvrtkama, radionicama i učilištima

11.1.3. Služba za mobilne inspekcijske nadzore

11.1.4. Služba za pravne, opće poslove i logistiku.

11.1.1. Služba inspekcije cestovnog prijevoza putnika i tereta

Članak 152.

Služba inspekcije cestovnog prijevoza putnika i tereta organizira i provodi odgovarajuće i redovite inspekcijske nadzore u svrhu pravilne i dosljedne provedbe i primjene odredbi zakona iz područja cestovnog prometa koji reguliraju prijevoz tereta i putnika u cestovnom prometu, prijevoz opasnih tvari u cestovnom prometu, zakona o sigurnosti prometa na cestama, te socijalnog zakonodavstva u cestovnom prijevozu kao i kontrola ne doprinosnih novčanih davanja za osobe s invaliditetom i druge osobe koje imaju prebivalište ili stalno boravište u Republici Hrvatskoj koja su vezana uz korištenje cestovnog prometa na teritoriju Republike Hrvatske, obavlja poslove nadzora na kolodvorima, agencijama iz područja izvanrednog prijevoza i agencijama koje zapošljavaju prijevozne kapacitete drugih prijevoznika temeljem propisa koji reguliraju određeno područje, kontrola punionica za alternativna goriva; poduzima mjere za uklanjanje nepravilnosti i nedostataka utvrđenih inspekcijskim nadzorima i nadzire njihovo izvršenje, koordinira rad s drugim javnopravnim tijelima Republike Hrvatske i međunarodnim tijelima koja obavljaju inspekcijski i stručni nadzor nad cestovnim prijevozom i socijalnim zakonodavstvom u cestovnom prijevozu; izdaje prekršajne naloge, obavezne prekršajne naloge, te podnose optužne prijedloge sukladno Prekršajnom zakonu, određuje upravne mjere vezane za donošenje rješenja o privremenoj zabrani, privremenom isključenju vozila iz prometa i rješenja o otklanjanju nedostataka; vodi očevidnike o obavljenim nadzorima i poduzetim mjerama te druge propisane očevidnike; inicira izmjene i dopune zakonskih i drugih propisa i sudjeluje u izradi nacrta zakonskih i drugih propisa iz svoga djelokruga te obavlja i druge poslove sukladno posebnim propisima i međunarodnim ugovorima te propisima Europske unije. Provodi prometno-edukativne akcije iz svog djelokruga.

U Službi inspekcije cestovnog prijevoza putnika i tereta ustrojavaju se:

11.1.1.1. Odjel inspekcije cestovnog prijevoza Zagreb.

Za obavljanje poslova iz djelokruga Službe inspekcije cestovnog prijevoza putnika i tereta izvan sjedišta Ministarstva ustrojavaju se:

11.1.1.2. Područni odjel inspekcije cestovnog prijevoza Split

11.1.1.3. Područni odjel inspekcije cestovnog prijevoza Rijeka

11.1.1.4. Područni odjel inspekcije cestovnog prijevoza Osijek

11.1.1.5. Područni odjel inspekcije cestovnog prijevoza Varaždin.

11.1.1.1. Odjel inspekcije cestovnog prijevoza Zagreb

Članak 153.

Odjel inspekcije cestovnog prijevoza Zagreb obavlja poslove inspekcijskog nadzora nad provedbom propisa iz područja unutarnjeg i međunarodnog prijevoza tereta i putnika u cestovnom prometu, provedbom propisa iz područja prijevoza opasnih tvari u cestovnom prometu, te provedbom propisa iz područja socijalnog zakonodavstva u cestovnom prijevozu. Odjel provodi poslove inspekcijskog nadzora nad provedbom ostalih propisa iz područja cestovnog prometa nad kojima ima nadležnost, te provodi upravne i prekršajne mjere u vezi s kršenjem predmetnih propisa iz djelokruga rada Odjela na području Zagrebačke, Krapinsko-zagorske, Sisačko-moslavačke županije i Grada Zagreba, a u slučaju potrebe i po nalogu nadređenog na teritoriju cijele Republike Hrvatske.

11.1.1.2. Područni odjel inspekcije cestovnog prijevoza Split

Članak 154.

Područni odjel inspekcije cestovnog prijevoza Split, sa sjedištem u Splitu, obavlja poslove inspekcijskog nadzora nad provedbom propisa iz područja unutarnjeg i međunarodnog prijevoza tereta i putnika u cestovnom prometu, provedbom propisa iz područja prijevoza opasnih tvari u cestovnom prometu, te provedbom propisa iz područja socijalnog zakonodavstva u cestovnom prijevozu. Odjel provodi poslove inspekcijskog nadzora nad provedbom ostalih propisa iz područja cestovnog prometa nad kojima ima nadležnost, te provodi upravne i prekršajne mjere u vezi s kršenjem predmetnih propisa iz djelokruga rada Odjela na području Zadarske, Šibensko-kninske, Splitsko-dalmatinske i Dubrovačko-neretvanske županije, a u slučaju potrebe i po nalogu nadređenog na teritoriju cijele Republike Hrvatske.

11.1.1.3. Područni odjel inspekcije cestovnog prijevoza Rijeka

Članak 155.

Područni odjel inspekcije cestovnog prijevoza Rijeka, sa sjedištem u Rijeci, obavlja poslove inspekcijskog nadzora nad provedbom propisa iz područja unutarnjeg i međunarodnog prijevoza tereta i putnika u cestovnom prometu, provedbom propisa iz područja prijevoza opasnih tvari u cestovnom prometu, te provedbom propisa iz područja socijalnog zakonodavstva u cestovnom prijevozu. Odjel provodi poslove inspekcijskog nadzora nad provedbom ostalih propisa iz područja cestovnog prometa nad kojima ima nadležnost, te provodi upravne i prekršajne mjere u vezi s kršenjem predmetnih propisa predmetnih propisa iz djelokruga rada Odjela na području Karlovačke, Primorsko-goranske, Ličko-senjske i Istarske županije, a u slučaju potrebe i po nalogu nadređenog na teritoriju cijele Republike Hrvatske.

11.1.1.4. Područni odjel inspekcije cestovnog prijevoza Osijek

Članak 156.

Područni odjel inspekcije cestovnog prijevoza Osijek, sa sjedištem u Osijeku, obavlja poslove inspekcijskog nadzora nad provedbom propisa iz područja unutarnjeg i međunarodnog prijevoza tereta i putnika u cestovnom prometu, provedbom propisa iz područja prijevoza opasnih tvari u cestovnom prometu, te provedbom propisa iz područja socijalnog zakonodavstva u cestovnom prijevozu. Odjel provodi poslove inspekcijskog nadzora nad provedbom ostalih propisa iz područja cestovnog prometa nad kojima ima nadležnost, te provodi upravne i prekršajne mjere u vezi s kršenjem predmetnih propisa na području predmetnih propisa iz djelokruga rada Odjela na području Požeško-slavonske, Brodsko-posavske, Osječko-baranjske i Vukovarsko-srijemske županije, a u slučaju potrebe i po nalogu nadređenog na teritoriju cijele Republike Hrvatske.

11.1.1.5. Područni odjel inspekcije cestovnog prijevoza Varaždin

Članak 157.

Područni odjel inspekcije cestovnog prijevoza Varaždin, sa sjedištem u Varaždinu, obavlja poslove inspekcijskog nadzora nad provedbom propisa iz područja unutarnjeg i međunarodnog prijevoza tereta i putnika u cestovnom prometu, provedbom propisa iz područja prijevoza opasnih tvari u cestovnom prometu, te provedbom propisa iz područja socijalnog zakonodavstva u cestovnom prijevozu. Odjel provodi poslove inspekcijskog nadzora nad provedbom ostalih propisa iz područja cestovnog prometa nad kojima ima nadležnost, te provodi upravne i prekršajne mjere u vezi s kršenjem predmetnih propisa na području predmetnih propisa iz djelokruga rada Odjela na području Varaždinske, Virovitičko-podravske, Međimurske županije, Koprivničko-križevačke i Bjelovarsko-bilogorske, a u slučaju potrebe i po nalogu nadređenog na teritoriju cijele Republike Hrvatske.

11.1.2. Služba za inspekcijske nadzore u tvrtkama, radionicama i učilištima

Članak 158.

Služba za inspekcijske nadzore u tvrtkama, radionicama i učilištima obavlja poslove inspekcijskih nadzora u pravnim i fizičkim osobama – obrtnicima koji obavljanju djelatnost prijevoza putnika i tereta u unutarnjem i međunarodnom cestovnom prometu. Služba obavlja poslove inspekcijskih nadzora nad pravnim osobama koje obavljaju poslove stručne osposobljenosti vozača cestovnog prijevoza javnim cestama sukladno posebnom propisu. Služba provodi inspekcijske nadzore u skladu propisima, propisima Europske unije te drugim propisima kojima je uređeno područje radionica koja na temelju dozvole ministarstva nadležnog za promet obavlja poslove u okviru zakona koji uređuje radno vrijeme i obvezni odmor mobilnih radnika i vozača u cestovnom prometu. Služba provodi inspekcijske nadzore nad servisnim radionicama koje na temelju odobrenja ministarstva nadležnog za promet, ugrađuju i održavaju uređaje i opremu za pogon motornih vozila plinom. Služba obavlja poslove nadzora na kolodvorima, agencijama iz područja izvanrednog prijevoza i agencije koje zapošljavaju prijevozne kapacitete drugih prijevoznika temeljem propisa koji reguliraju određeno područje.

Služba poduzima mjere za uklanjanje nepravilnosti i nedostataka utvrđenih inspekcijskim nadzorima i nadzire njihovo izvršenje, koordinira rad s drugim javnopravnim tijelima Republike Hrvatske i međunarodnim tijelima koja obavljaju inspekcijski i stručni nadzor nad cestovnim prijevozom i socijalnim zakonodavstvom u cestovnom prijevozu. Služba izdaje prekršajne naloge, obavezne prekršajne naloge, te podnose optužne prijedloge sukladno Prekršajnom zakonu, određuje upravne mjere vezane za donošenje rješenja o privremenoj zabrani i rješenja o otklanjanju nedostataka; vodi očevidnike o obavljenim nadzorima i poduzetim mjerama te druge propisane očevidnike; inicira izmjene i dopune zakonskih i drugih propisa i sudjeluje u izradi nacrta zakonskih i drugih propisa iz svoga djelokruga te obavlja i druge poslove sukladno posebnim propisima i međunarodnim ugovorima te propisima Europske unije. Služba razmjenjuje informacije te obavlja nadzore po zahtjevu drugih nadležnih tijela u EU (IMI sustav). Služba poduzima odgovarajuće mjere, inicira izmjene i dopune zakona i drugih propisa iz svoga djelokruga te obavlja i druge poslove sukladno posebnim propisima i međunarodnim ugovorima te propisima Europske unije. Služba provodi nadzore iz djelokruga rada na području cijele Republike Hrvatske.

11.1.3. Služba za mobilne inspekcijske nadzore

Članak 159.

Služba za mobilne inspekcijske nadzore obavlja najsloženije inspekcijske nadzore na cestama nad provedbom propisa iz područja unutarnjeg i međunarodnog prijevoza tereta i putnika u cestovnom prometu, nad provedbom propisa iz područja prijevoza opasnih tvari u cestovnom prometu, zakona o sigurnosti prometa na cestama, te provedbom propisa iz područja socijalnog zakonodavstva u cestovnom prijevozu, obavlja poslove nadzora na kolodvorima, agencijama iz područja izvanrednog prijevoza i agencijama koje zapošljavaju prijevozne kapacitete drugih prijevoznika temeljem propisa koji reguliraju određeno područje. Služba obavlja poslove inspekcijskih nadzora u pravnim i fizičkim osobama - obrtnicima koji obavljanju djelatnost prijevoza putnika i tereta u unutarnjem i međunarodnom cestovnom prometu. Služba izdaje prekršajne naloge, obavezne prekršajne naloge, te podnose optužne prijedloge sukladno Prekršajnom zakonu, određuje upravne mjere vezane za donošenje rješenja o privremenoj zabrani, privremenom isključenju vozila iz prometa i rješenja o otklanjanju nedostataka. Služba provodi nadzore u sklopu projekata međunarodne suradnje s inspekcijskim službama iz drugih zemalja članica Europske unije, kao i nadzore u sklopu zajedničke suradnje s Ministarstvom unutarnjih poslova, Ministarstvom financija, Carinskom upravom te drugim nadležnim tijelima državne uprave. Služba provodi nadzore i nad drugim propisima nad kojima inspekcija cestovnog prometa ima nadležnost, surađuje s drugim ustrojstvenim jedinicama Inspektorata u realizaciji godišnjeg plana rada inspekcije cestovnog prometa te provodi suradnju s drugim ustrojstvenim jedinicama unutar Ministarstva. Provodi prometno edukativne akcije iz svog djelokruga. Služba vodi očevidnike o obavljenim nadzorima i poduzetim mjerama te druge propisane očevidnike. Služba provodi nadzore iz djelokruga rada na području cijele Republike Hrvatske.

11.1.4. Služba za pravne, opće poslove i logistiku

Članak 160.

Služba za pravne, opće poslove i logistiku obavlja poslove pripreme nacrta prijedloga zakonskih i podzakonskih akata iz područja inspekcije cestovnog prometa koji se obavljaju u skladu sa zakonom kojim se uređuju instrumenti politike boljih propisa, daje mišljenja na zakonske prijedloge drugih nadležnih tijela, obavlja upravne i stručne poslove koji se odnose na izradu mišljenja i tumačenja o pravnim pitanjima u području cestovnog prometa, obavlja poslove procjene učinaka propisa iz svoga djelokruga te poslove vrednovanja istih propisa, a koji poslovi se obavljaju u skladu sa zakonom kojim se uređuju instrumenti politike boljih propisa; obavlja druge pravne i stručne poslove prema posebnim zakonima i drugim propisima. Služba poduzima radnje u postupcima pred sudovima iz svoga djelokruga, priprema i sudjeluje u pripremi nacrta prijedloga očitovanja na predstavke fizičkih i pravnih osoba te nacrta prijedloga očitovanja na zahtjev Hrvatskoga sabora, predsjednika Republike Hrvatske, Vlade Republike Hrvatske, pravosudnih tijela, tijela državne uprave i drugih javnopravnih tijela u Republici Hrvatskoj iz djelokruga Inspektorata, koordinira suradnju službi i suradnju s drugim ustrojstvenim organizacijama Ministarstva, te javnopravnim i pravosudnim tijelima Republike Hrvatske i pravnim subjektima čija je djelatnost vezana uz djelokrug Inspektorata, sudjeluje u svim poslovnim procesima iz nadležnosti drugih ustrojstvenih organizacija Ministarstva vezanim i iz djelokruga Inspektorata, priprema informacije iz djelokruga Inspektorata po zahtjevima za pristup informacijama, sudjeluje u pripremi stručnih podloga za izradu strateških dokumenata vezanih i uz djelokrug Inspektorata, obavlja stručne i administrativno tehničke poslove koji se odnose na osiguravanje odgovarajućih uvjeta rada inspektora, prati propise iz djelokruga Inspektorata i osigurava dostupnost važnih informacija svim ustrojstvenim jedinicama; prati, analizira i statistički obrađuje elektroničke dokumente i podatke vezane uz propisane evidencije te izrađuje izvješća, koordinira ujednačavanje pravnih kriterija u radu inspekcijskih službi u Inspektoratu inspekcije cestovnog prometa i cesta u području upravnog i prekršajnog prava, koordinira poslove vezane uz sporove po inspekcijskim rješenjima, daje stručnu pravnu pomoć ostalim ustrojstvenim jedinicama u Inspektoratu te u pripremi prijedloga odgovora na tužbe podnijete na inspekcijska rješenja, priprema nacrte prijedloga prvostupanjskih rješenja, tužbi i drugih podnesaka iz djelokruga Inspektorata, sudjeluje u pripremi stručnih podloga vezano za prijam u državnu službu te prava, obveze i odgovornosti državnih službenika u Sektoru, koordinira poslove vezane uz prekršajne i kaznene postupke po prekršajnim nalozima, optužnim prijedlozima i kaznenim prijavama inspektora, daje stručnu pravnu pomoć ostalim ustrojstvenim jedinicama u Inspektoratu u prekršajnim i kaznenim postupcima, priprema nacrte prijedloga odgovora na predstavke i pritužbe protiv inspektora, po posebnoj punomoći zastupa Ministarstvo u sudskim postupcima vezanim uz djelokrug Inspektorata te obavlja i druge poslove u okviru svoga djelokruga, sudjeluje u izradi planova rada, kao i poslove vođenja evidencija o prekršajnim postupcima. Služba brine o radno-pravnim pitanjima službenika Inspektorata, brine o tekućim poslovima održavanja poslovnih prostora, opreme i uređaja inspekcije cestovnog prometa i cesta, vodi propisane očevidnike, obavlja poslove u vezi pripreme nabave i praćenja izvršenja ugovora za potrebe redovnih aktivnosti inspekcije cestovnog prometa i cesta, obavlja administrativne i poslove vezane za osiguranje financijskih sredstava. Služba obavlja poslove koji se odnose na program rada i ostvarivanje programa rada Inspektorata, financijski plan i izvršenje financijskog plana Inspektorata, sudjeluje u izradi i pripremi podloga za izradu državnog proračuna, strateškog plana te uspostavljanja sustava unutarnjih financijskih kontrola koji se odnose na djelokrug Inspektorata. Služba obavlja plansko-razvojne i informatičke poslove za potrebe Inspektorata, te obavlja i druge upravne, stručne i tehničke poslove prema posebnom zakonu i drugim propisima. Služba priprema i sudjeluje u izradi nacrta dvostranih i mnogostranih međunarodnih ugovora iz područja inspekcije cestovnog prometa, prati i predlaže mjere za primjenu međunarodnih ugovora iz djelokruga Inspektorata. Služba prati i sudjeluje u procesima usvajanja pravnih propisa Europske unije u području inspekcije cestovnog prometa, sudjeluje u izradi nacionalnih propisa kojima se osigurava primjena pravne stečevine Europske unije, sudjeluje u radu i surađuje s tijelima i organizacijama Europske unije u području inspekcije cestovnog prometa, sudjeluje u radu međunarodnih organizacija. Služba sudjeluje i prati provedbu i primjenu ugovora, priprema izvješća o suradnji Republike Hrvatske s drugim državama u području inspekcije, priprema nacrte akata o potvrđivanju međunarodnih ugovora u području inspekcije cestovnog prometa, predlaže nacrte nacionalnih propisa kojima se osigurava primjena međunarodnih ugovora.

11.2. Sektor inspekcije sigurnosti cesta i žičara

Članak 161.

Sektor inspekcije sigurnosti cesta i žičara nadzire i usklađuje obavljanje poslova iz djelokruga rada Službe inspekcije autocesta i složenih cestovnih objekata, te Službe inspekcije državnih, županijskih, lokalnih i nerazvrstanih cesta, te žičara, te koordinira suradnju Sektora s drugim ustrojstvenim jedinicama ovog Ministarstva i tijelima državne uprave. Sektor obavlja poslove najsloženijih nadzora iz područja inspekcije cesta iz nadležnosti Sektora. Sektor inicira izmjene i dopune zakona i drugih propisa iz domene građenja, rekonstruiranja i održavanja javnih cesta, te zakona iz domene prometa žičara za prijevoz osoba. Sektor surađuje u izradi nacrta zakona i drugih propisa, te koordinira rad sa istoimenim službama država članica EU. Organizira i provodi prometno-edukativne akcije iz svog djelokruga. Na nivou Sektora se obavljaju poslovi koji se odnose na sudjelovanje Sektora u radu tijela Europske unije u područjima iz njegove nadležnosti, te izrađuje planove rada i izvješća o radu sektora.

U Sektoru inspekcije sigurnosti cesta i žičara ustrojavaju se:

11.2.1. Služba inspekcije državnih, županijskih, lokalnih i nerazvrstanih cesta i žičara

11.2.2. Služba inspekcije autocesta i složenih cestovnih objekata.

11.2.1. Služba inspekcije državnih, županijskih, lokalnih i nerazvrstanih cesta i žičara

Članak 162.

Služba inspekcije državnih, županijskih, lokalnih i nerazvrstanih cesta i žičara obavlja inspekcijske nadzore nad provedbom propisa održavanja javnih i nerazvrstanih cesta, sigurnosti cestovnog prometa i zaštite javnih cesta, te sigurnosti rada žičara, vučnica i uspinjača. Služba inicira izmjene i dopune zakona i drugih propisa iz domene redovnog i izvanrednog održavanja i rekonstrukcija državnih, županijskih i lokalnih cesta, te nerazvrstanih cesta na području velikih gradova s više od 35 tis. stanovnika, te gradova središta Županija. Služba surađuje u izradi nacrta zakona i drugih propisa koji se odnose na sigurnost cesta i cestovnog prometa. Služba sudjeluje u obavljanju koordiniranih inspekcijskih nadzora, te surađuje s drugim ustrojstvenim jedinicama ministarstva i tijelima državne uprave. Služba potiče i koordinira suradnju sa subjektima koji upravljaju javnim cestama na području Republike Hrvatske. Služba prati stanje sigurnosti svih javnih cesta osim autocesta, te utjecaj cestovnog prometa na okoliš. Provodi prometno-edukativne akcije iz svog djelokruga. Služba vodi propisane očevidnike, te sastavlja izvješća o izvršenim inspekcijskim pregledima te obavlja i druge poslove u okviru svoga djelokruga, a u slučaju potrebe i po posebnom nalogu nadređenoga na teritoriju cijele Republike Hrvatske. Služba obavlja poslove inspekcije redovnog i izvanrednog održavanja javnih cesta, vrši i kontrolu prijevoza izvanrednog tereta, te upravno-tehničke dokumentacije vezane za radove održavanja i rekonstrukcije cesta. Služba obavlja poslove inspekcijskog nadzora osovinskog opterećenja ukupne mase i dimenzije vozila u prometu na cestama iz djelokruga rada Službe, te određuje upravne mjere vezane za donošenje rješenja o privremenoj zabrani, privremenom isključenju vozila iz prometa i rješenja o otklanjanju nedostataka. Služba donosi rješenja o otklonima nedostataka sukladno Zakonu o općem upravnom postupku, izdaje prekršajne naloge, obavezne prekršajne naloge, te podnose optužne prijedloge sukladno Prekršajnom zakonu, poduzima mjere za uklanjanje nepravilnosti i nedostataka uočenih inspekcijskim nadzorima i prati njihovo izvršenje. Služba vodi propisane očevidnike, te sastavljaju izvješća o izvršenim inspekcijskim pregledima te obavlja i druge poslove u okviru svoga djelokruga, a u slučaju potrebe i po posebnom nalogu nadređenoga na teritoriju cijele Republike Hrvatske. Služba u slučaju potrebe i po nalogu nadređenoga obavlja poslove iz djelokruga Sektora na teritoriju cijele Republike Hrvatske.

11.2.2. Služba inspekcije autocesta i složenih cestovnih objekata

Članak 163.

Služba inspekcije autocesta i složenih cestovnih objekata obavlja poslove inspekcijskog nadzora nad provedbom propisa održavanja autocesta i složenih cestovnih objekata (tunela, mostova, nadvožnjaka, vijadukata), te usklađenosti cestovne infrastrukture s europskim Direktivama o sigurnosti, te najnižim sigurnosnim zahtjevima za tunele na TEM mreži cesta. Služba inicira izmjene i dopune zakona i drugih propisa iz domene održavanja i rekonstrukcije autocesta i složenih cestovnih objekata, te surađuje u izradi nacrta zakona i drugih propisa koji se odnose na cestovni promet i ceste. Služba sudjeluje u obavljanju koordiniranih inspekcijskih nadzora, te surađuje s drugim ustrojstvenim jedinicama Ministarstva i tijelima državne uprave. Služba potiče i koordinira suradnju sa subjektima koji upravljaju autocestama, te koncesijskim društvima iz svog djelokruga rada. Služba prati stanje sigurnosti autocesta i složenih cestovnih objekata, te utjecaj cestovnog prometa na okoliš. Provodi prometno-edukativne akcije iz svog djelokruga. Služba surađuje s međunarodnim srodnim službama iz djelokruga sigurnosti inspekcije cesta, te organizira i provodi edukacije drugih zemalja u okruženju. Služba obavlja poslove inspekcije autocesta iz domene održavanja i sigurnosti cestovne infrastrukture, kontrolira prijevoz izvanrednog tereta, upravno-tehničku dokumentaciju vezanu za radove izvanrednog održavanja i rekonstrukcije autocesta i složenih cestovnih objekata, vrši kontrolu ne-doprinosnih novčanih davanja za osobe s invaliditetom i druge osobe koje imaju prebivalište ili stalno boravište u Republici Hrvatskoj a koja su vezana uz korištenje cestovnog prometa na teritoriju Republike Hrvatske, te će po donošenju zakona iz područja punionica za alternativna goriva, obavljati poslove kontrole punionica za alternativna goriva. Služba obavlja poslove inspekcijskog nadzora osovinskog opterećenja ukupne mase i dimenzije vozila u prometu na cestama iz djelokruga rada Službe, te određuje upravne mjere vezane za donošenje rješenja o privremenoj zabrani, privremenom isključenju vozila iz prometa i rješenja o otklanjanju nedostataka. Služba donosi rješenja o otklonima nedostataka sukladno Zakonu o općem upravnom postupku, izdaje prekršajne naloge, obavezne prekršajne naloge, te podnose optužne prijedloge sukladno Prekršajnom zakonu, poduzima mjere za uklanjanje nepravilnosti i nedostataka uočenih inspekcijskim nadzorima i prati njihovo izvršenje. Služba vodi propisane očevidnike, te sastavlja izvješća o izvršenim inspekcijskim pregledima te obavlja i druge poslove u okviru djelokruga, a u slučaju potrebe i po posebnom nalogu nadređenoga na teritoriju cijele Republike Hrvatske. Služba u slučaju potrebe i po nalogu nadređenoga obavlja poslove iz djelokruga Sektora na teritoriju cijele Republike Hrvatske.

12. SAMOSTALNI SEKTOR ZA VANJSKE I EUROPSKE POSLOVE I ODNOSE S JAVNOŠĆU

Članak 164.

Samostalni sektor za vanjske i europske poslove i odnose s javnošću koordinirano prati europske, međunarodne te nacionalne politike u području nadležnosti Ministarstva te sudjeluje u kreiranju istih, te informira zainteresiranu javnost o svim aspektima rada Ministarstva. Sukladno djelokrugu i na razini Ministarstva koordinira izradu prijedloga nacionalnih stajališta i drugih dokumenata potrebnih za sudjelovanje predstavnika Republike Hrvatske u radu institucija i tijela Europske unije, prvenstveno u postupku donošenja nove europske pravne stečevine u području nadležnosti Ministarstva te kreiranja europskih politika u navedenim područjima, na razini Ministarstva koordinira praćenje ispunjavanja obveza koje proizlaze iz obveze usklađivanje pravnog sustava Republike Hrvatske s pravnom stečevinom Europske unije, na razini Ministarstva djeluje kao kontakt točka za primanje i distribuciju dokumenata Europske unije, te sudjeluje u pripremi i provedbi drugih aktivnosti vezanih uz članstvo Republike Hrvatske u Europskoj uniji, priprema i objedinjuje dokumente potrebne za sudjelovanje Ministarstva u radu međunarodnih organizacija i platformi te ostvarivanje bilateralnih međunarodnih suradnji. Samostalni sektor izvješćuje javnost o radu Ministarstva, daje odgovore na upite novinara i predstavnika medija, organizira medijsko praćenje rada Ministarstva. U koordinaciji s Kabinetom ministra organizira medijske i javne nastupe ministra i ostalih državnih dužnosnika Ministarstva te priprema protokolarne aktivnosti za potrebe Kabineta ministra. Informira ministra i ostale državne dužnosnike Ministarstva o sadržaju i stavovima medija i javnosti o temama iz djelokruga rada Ministarstva u okviru analitičkih priloga, prati medijske objave o radu Ministarstva, sadržajno priprema i uređuje internetsku (web) stranicu Ministarstva, s upravama Ministarstva koordinira uređivanje i izdavanje publikacija i drugih informativnih sadržaja te surađuje sa službenicima za odnose s javnošću u tijelima državne uprave, lokalne i regionalne samouprave, trgovačkim društvima, ustanovama, odnosno drugim pravnim osobama iz djelokruga rada Ministarstva. Samostalni sektor obavlja poslove vođenja i ažuriranja podataka o projektnim aktivnostima Ministarstva, obavlja poslove vezano uz pravo na pristup informacijama te koordinira i provodi postupke savjetovanja sa zainteresiranom javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, u suradnji sa svim ustrojstvenim jedinicama Ministarstva, te druge poslove u skladu sa propisima kojima se uređuje pravo na pristup informacijama. Usklađuje djelovanje temeljem propisa o medijima, propisa o elektroničkim medijima i obavlja ostale poslove vezane uz planiranje, provedbu i nadzor strategije odnosa s javnošću.

U Samostalnom sektoru za vanjske i europske poslove i odnose s javnošću, ustrojavaju se:

12.1. Služba za europske poslove i međunarodnu suradnju

12.2. Služba za odnose s javnošću.

12.1. Služba za europske poslove i međunarodnu suradnju

Članak 165.

Služba za europske poslove i međunarodnu suradnju sukladno djelokrugu i na razini Ministarstva koordinira izradu prijedloga nacionalnih stajališta i drugih dokumenata potrebnih za sudjelovanje predstavnika Republike Hrvatske u radu institucija i tijela Europske unije, prvenstveno u postupku donošenja nove europske pravne stečevine u području nadležnosti Ministarstva te kreiranja europskih politika u navedenim područjima, na razini Ministarstva koordinira praćenje ispunjavanja obveza koje proizlaze iz obveze usklađivanje pravnog sustava Republike Hrvatske s pravnom stečevinom Europske unije, na razini Ministarstva djeluje kao kontakt točka za primanje i distribuciju dokumenata Europske unije, te sudjeluje u pripremi i provedbi drugih aktivnosti vezanih uz članstvo Republike Hrvatske u Europskoj uniji. Služba priprema i objedinjuje dokumente potrebne za sudjelovanje Ministarstva u radu međunarodnih organizacija i platformi te ostvarivanje bilateralnih međunarodnih suradnji.

Za obavljanje poslova Službe za europske poslove i međunarodnu suradnju, ustrojavaju se sljedeći odjeli:

12.1.1. Odjel za donošenje zakonodavstva Europske unije i međunarodnu suradnju

12.1.2. Odjel za provođenje zakonodavstva Europske unije.

12.1.1. Odjel za donošenje zakonodavstva Europske unije i međunarodnu suradnju

Članak 166.

Odjel za donošenje zakonodavstva Europske unije i međunarodnu suradnju sukladno djelokrugu i na razini Ministarstva koordinira pripremu i sudjeluje u izradi prijedloga nacionalnih stajališta koja usvaja Vlada Republike Hrvatske kao i drugih dokumenata Republike Hrvatske za sastanke radnih skupina u području prometa i telekomunikacija, sastanke Odbora zamjenika Stalnih predstavnika pri Europskoj uniji (COREPER I) za dosjee u nadležnosti Ministarstva, kao i Vijeća ministara u formatu prometa i telekomunikacija; prati i analizira politike Europske unije u nadležnosti Ministarstva; koordinira izradu dokumenta kojim se određuju prioritetni dosjei Europske unije za praćenje od strane Republike Hrvatske u područjima u nadležnosti Ministarstva, prati stajališta i aktivnosti institucija i tijela Europske unije i država članica Europske unije vezano uz prioritetne dosjee, te izrađuje dokumente s pregledom stanja spomenutih dosjea za potrebe Vlade Republike Hrvatske i Hrvatskoga sabora; te sudjeluje u pripremi i provedbi drugih aktivnosti vezanih uz članstvo Republike Hrvatske u Europskoj uniji. Odjel na razini Ministarstva priprema i objedinjuje dokumente potrebne za sudjelovanje Ministarstva u radu međunarodnih organizacija i platformi te ostvarivanje bilateralnih međunarodnih suradnji.

12.1.2. Odjel za provođenje zakonodavstva Europske unije

Članak 167.

Odjel za provođenje zakonodavstva Europske unije sukladno djelokrugu i na razini Ministarstva koordinira izradu i prati provedbu dijelova Programa za preuzimanje i provedbu pravne stečevine Europske unije u nadležnosti Ministarstva; koordinira aktivnosti ustrojstvenih jedinica Ministarstva radi učinkovitog usvajanja pravne stečevine Europske unije; izrađuje redovita izvješća o provedbi Programa za preuzimanje i provedbu pravne stečevine Europske unije; na razini Ministarstva koordinira izvještavanje Europske komisije o mjerama prijenosa direktiva i ispunjavanja drugih obveza u zakonodavstvo Republike Hrvatske; zaprima i analizira očitovanja ustrojstvenih jedinica Ministarstva o mjerama prijenosa direktiva i ispunjavanja drugih obveza u zakonodavstvo Republike Hrvatske; koordinira izradu odgovora u postupku zbog povrede prava EU u području nadležnosti Ministarstva te koordinira doprinose Ministarstva radu unutar mehanizama Europske unije vezanih uz jedinstveno europsko tržište, uključujući notifikaciju tehničkih propisa, SOLVIT sustav (neformalni mehanizam rješavanja problema građana koje uzrokuju tijela javne vlasti u drugim državama članicama Europske unije pogrešnom primjenom zakonodavstva Europske unije), informacijski sustav unutarnjeg tržišta (tzv. IMI sustav) i odgovore na upite zaprimljene kroz kontaktnu točku za proizvode).

12.2. Služba za odnose s javnošću

Članak 168.

Služba za odnose s javnošću izvješćuje javnost o radu Ministarstva (konferencije za novinare, izjave, intervjui, priopćenja, obavijesti, brifinzi i drugo), daje odgovore i informacije na upite novinara, organizira medijsko praćenje rada Ministarstva, u koordinaciji s Kabinetom ministra organizira medijske i javne nastupe ministra i ostalih državnih dužnosnika Ministarstva te priprema protokolarne aktivnosti za potrebe Kabineta ministra. Informira ministra i ostale državne dužnosnike Ministarstva o sadržaju i stavovima medija i javnosti o temama iz djelokruga rada Ministarstva, prati medijske objave o radu Ministarstva, prati pregled i analizu medijskih objava, sadržajno priprema i uređuje internetsku (web) stranicu Ministarstva, s upravama Ministarstva koordinira uređivanje i izdavanje publikacija i drugih informativnih sadržaja, surađuje s osobama zaduženima za odnose s javnošću u tijelima državne uprave, lokalne i regionalne samouprave, trgovačkim društvima, ustanovama, odnosno drugim pravnim osobama iz djelokruga rada Ministarstva, obavlja poslove vođenja podataka Službe, obavlja poslove vezano uz pravo na pristup informacijama te koordinira i provodi postupke savjetovanja sa zainteresiranom javnošću u skladu sa zakonom kojim se uređuju instrumenti politike boljih propisa te zakonom kojim se uređuje pravo na pristup informacijama, u suradnji sa svim ustrojstvenim jedinicama Ministarstva te druge poslove u skladu sa propisima kojima se uređuje pravo na pristup informacijama. Usklađuje djelovanje temeljem propisa o medijima, propisa o elektroničkim medijima i obavlja ostale poslove vezane uz planiranje, provedbu i nadzor strategije odnosa s javnošću.

13. SAMOSTALNA SLUŽBA ZA UNUTARNJU REVIZIJU

Članak 169.

Samostalna služba za unutarnju reviziju provodi unutarnje revizije za cjelokupno Ministarstvo i u institucijama iz nadležnosti Ministarstva, te daje objektivno stručno mišljenje i ima savjetodavnu ulogu u cilju poboljšanja poslovanja Ministarstva te u institucijama iz nadležnosti Ministarstva. Služba procjenjuje sustave, procese i sustav unutarnjih kontrola na temelju upravljanja rizicima, provodi unutarnje revizije u skladu s najboljom strukovnom praksom, globalnim standardima unutarnje revizije i propisima koji uređuju unutarnju reviziju u javnom sektoru te kodeksom strukovne etike, testira, analizira i ocjenjuje sve poslovne funkcije iz nadležnosti Ministarstva, obavlja revizije informacijskih sustava, financijske revizije i revizije uspješnosti poslovanja i daje preporuke ministru u svrhu postizanja veće učinkovitosti i djelotvornosti sustava, izrađuje strateške i godišnje planove revizije, obavlja posebne revizije na zahtjev ministra ili prema potrebi, izrađuje mišljenje unutarnje revizije o funkcioniranju sustava unutarnjih kontrola za područja koja su bila revidirana u prethodnoj godini u skladu s propisima koji uređuju podnošenje Izjave o fiskalnoj odgovornosti, izrađuje izvješća o obavljenoj unutarnjoj reviziji koja podnosi ministru, prati provedbe preporuka navedenih u izvješćima iz prethodno obavljenih revizija, izrađuje izvješća o radu Službe i dostavlja ih nadležnim institucijama i osobama u skladu s važećim propisima, surađuje s ustrojstvenom jedinicom Ministarstva financija nadležnom za harmonizaciju razvoja sustava unutarnjih kontrola što uključuje i obvezu dostave strateških i godišnjih planova, prati i predlaže stalnu edukaciju unutarnjih revizora u skladu s Međunarodnim standardima unutarnje revizije, surađuje s drugim jedinicama unutarnje revizije korisnika proračuna i institucija iz nadležnosti i drugim vanjskim revizijama.

IV. UPRAVLJANJE MINISTARSTVOM

Članak 170.

Ministar predstavlja Ministarstvo i upravlja njegovim radom.

Državni tajnik provodi utvrđenu politiku Vlade Republike Hrvatske u jednom ili više upravnih područja za koje je nadležan, sukladno ovlaštenju i nalozima ministra.

Radom Glavnog tajništva rukovodi glavni tajnik Ministarstva.

Radom Kabineta ministra rukovodi tajnik kabineta ministra.

Radom uprave u sastavu Ministarstva rukovodi ravnatelj.

Radom Inspektorata sigurnosti cestovnog prometa i cesta u sastavu Ministarstva rukovodi glavni inspektor.

Radom sektora rukovodi načelnik sektora.

Radom Sektora za inspekcijske poslove i tehničke standarde u Upravi sigurnosti plovidbe rukovodi načelnik sektora za inspekcijske poslove.

Radom sektora u Upravi za EU fondove i strateško planiranje rukovodi načelnik sektora za europske fondove i međunarodne financijske mehanizme.

Radom samostalnog sektora rukovodi načelnik sektora.

Radom sektora u Inspektoratu sigurnosti cestovnog prometa i cesta rukovodi načelnik sektora za inspekcijske poslove.

Radom lučke kapetanije rukovodi lučki kapetan, a radom ispostave u sastavu lučke kapetanije rukovodi kapetan ispostave.

Radom Nacionalnog centra sigurnosti plovidbe (NCSP) u Upravi sigurnosti plovidbe upravlja voditelj Nacionalnog centra sigurnosti plovidbe.

Radom Područnog ureda za vodne putove Vukovar u Upravi unutarnje plovidbe rukovodi pročelnik Područnog ureda za vodne putove Vukovar.

Radom službe rukovodi voditelj službe.

Radom Službe za tehničke standarde hrvatske flote, Službe za inspekcijski nadzor sigurnosti plovidbe i Službe za inspekcijski nadzor pomorskog dobra, u Upravi sigurnosti plovidbe rukovodi voditelj službe za inspekcijske poslove.

Radom službi sigurnosti plovidbe u Upravi sigurnosti plovidbe, lučkim kapetanijama rukovodi voditelj službe za inspekcijske poslove.

Radom službi u Upravi za EU fondove i strateško planiranje rukovodi voditelj službe za europske fondove i međunarodne financijske mehanizme.

Radom samostalne službe rukovodi voditelj službe.

Radom službe u Inspektoratu sigurnosti cestovnog prometa i cesta rukovodi voditelj službe za inspekcijske poslove.

Radom Nacionalne središnjice za nadzor i upravljanje pomorskim prometom (VTS Hrvatska) u Upravi sigurnosti plovidbe rukovodi voditelj Nacionalne središnjice za nadzor i upravljanje pomorskim prometom.

Radom Nacionalne središnjice za usklađivanje traganja i spašavanja na moru (MRCC Rijeka) rukovodi voditelj Nacionalne središnjice za usklađivanje traganja i spašavanja na moru.

Radom Nacionalne RIS središnjice (RIS Hrvatska) u Upravi sigurnosti plovidbe rukovodi voditelj Nacionalne RIS središnjice.

Radom odjela rukovodi voditelj odjela.

Radom Odjela za informatiku u Glavnom tajništvu rukovodi voditelj odjela za informatičke poslove.

Radom odjela i područnog odjela u Inspektoratu sigurnosti cestovnog prometa i cesta rukovodi voditelj odjela za inspekcijske poslove.

Radom odjela u Upravi za EU fondove i strateško planiranje rukovodi voditelj odjela za europske fondove i međunarodne financijske mehanizme.

Radom Ispostave Slavonski Brod u Područnom uredu za vodne putove Vukovar rukovodi voditelj ispostave Slavonski Brod.

Radom VTS centra rukovodi voditelj VTS centra.

Radom pododsjeka rukovodi voditelj pododsjeka.

Članak 171.

Državni tajnici za svoj rad odgovorni su ministru i Vladi Republike Hrvatske.

Glavni tajnik Ministarstva za svoj rad odgovoran je ministru i Vladi Republike Hrvatske.

Tajnik kabineta ministra za svoj rad odgovoran je ministru i nadležnom državnom tajniku.

Ravnatelji su za svoj rad odgovorni nadležnom državnom tajniku, ministru i Vladi Republike Hrvatske.

Glavni inspektor je za svoj rad odgovoran nadležnom državnom tajniku, ministru i Vladi Republike Hrvatske.

Načelnici sektora, načelnik sektora za inspekcijske poslove i načelnik sektora za europske fondove i međunarodne financijske mehanizme u sastavu upravne organizacije odgovorni su za svoj rad ministru, nadležnom državnom tajniku i ravnatelju koji upravlja upravnom organizacijom u čijem se sastavu sektor nalazi.

Lučki kapetani i voditelj Nacionalnog centra sigurnosti plovidbe odgovorni su za svoj rad ministru, nadležnom državnom tajniku i ravnatelju uprave koji upravlja upravnom organizacijom u čijem se sastavu lučka kapetanija i Nacionalni centar sigurnosti plovidbe (NCSP) nalaze.

Pročelnik Područnog ureda za vodne putove Vukovar odgovoran je za svoj rad ministru, nadležnom državnom tajniku i ravnatelju koji upravlja upravnom organizacijom u čijem se sastavu Područni ured za vodne putove Vukovar nalazi.

Načelnici sektora za inspekcijske poslove u Inspektoratu sigurnosti cestovnog prometa odgovorni su za svoj rad ministru, nadležnom državnom tajniku i glavnom inspektoru.

Načelnik sektora koji rukovodi radom samostalnog sektora odgovoran je za svoj rad ministru i nadležnom državnom tajniku.

Načelnici sektora u sastavu Glavnog tajništva odgovorni su za svoj rad ministru, nadležnom državnom tajniku i glavnom tajniku Ministarstva.

Voditelji službi u sastavu upravne organizacije odgovorni su za svoj rad ministru, nadležnom državnom tajniku, ravnatelju koji upravlja upravnom organizacijom u čijem se sastavu sektor nalazi i načelniku sektora.

Voditelji službi za inspekcijske poslove u sastavu upravne organizacije odgovorni su za svoj rad ministru, nadležnom državnom tajniku, ravnatelju koji upravlja upravnom organizacijom u čijem se sastavu služba nalazi i načelniku sektora za inspekcijske poslove.

Voditelji službi za europske fondove i međunarodne financijske mehanizme u sastavu upravne organizacije odgovorni su za svoj rad ministru, nadležnom državnom tajniku, ravnatelju koji upravlja upravnom organizacijom u čijem se sastavu sektor nalazi i načelniku sektora za europske fondove i međunarodne financijske mehanizme.

Voditelji službi u sastavu Područnog ureda za vodne putove Vukovar odgovorni su za svoj rad ministru, nadležnom državnom tajniku, ravnatelju koji upravlja upravnom organizacijom u čijem se sastavu Područni ured nalazi i pročelniku Područnog ureda za vodne putove Vukovar.

Voditelji službi, voditelji službi za inspekcijske poslove i kapetani ispostava u sastavu lučkih kapetanija odgovorni su za svoj rad ministru, nadležnom državnom tajniku, ravnatelju koji upravlja upravnom organizacijom u čijem se sastavu lučka kapetanija nalazi i lučkom kapetanu.

Voditelj Nacionalne središnjice za usklađivanje traganja i spašavanja na moru, voditelj Nacionalne središnjice za nadzor i upravljanje pomorskim prometom i voditelj Nacionalne RIS središnjice odgovorni su za svoj rad ministru, nadležnom državnom tajniku, ravnatelju koji upravlja tom upravnom organizacijom i voditelju Nacionalnog centra sigurnosti plovidbe.

Voditelji službi u sastavu Glavnog tajništva odgovorni su za svoj rad ministru, nadležnom državnom tajniku, glavnom tajniku Ministarstva i načelniku sektora.

Voditelji službe za inspekcijske poslove u sastavu Inspektorata sigurnosti cestovnog prometa odgovorni su za svoj rad ministru, nadležnom državnom tajniku, glavnom inspektoru i načelniku sektora za inspekcijske poslove.

Voditelj službe koji rukovodi radom samostalne službe odgovoran je za svoj rad ministru i nadležnom državnom tajniku.

Voditelji službi u sastavu samostalnog sektora odgovoran je za svoj rad ministru, nadležnom državnom tajniku i načelniku sektora.

Voditelji odjela u sastavu upravne organizacije odgovorni su za svoj rad ministru, nadležnom državnom tajniku, ravnatelju koji upravlja tom upravnom organizacijom, načelniku sektora i voditelju službe.

Voditelji odjela za europske fondove i međunarodne financijske mehanizme u sastavu upravne organizacije odgovorni su za svoj rad ministru, nadležnom državnom tajniku, ravnatelju koji upravlja tom upravnom organizacijom, načelniku sektora za europske fondove i međunarodne financijske mehanizme i voditelju službe za europske fondove i međunarodne financijske mehanizme.

Voditelji VTS centara u sastavu Nacionalnog centra sigurnosti plovidbe (NCSP), Nacionalne središnjice za nadzor i upravljanje pomorskim prometom (VTS Hrvatska) odgovorni su za svoj rad ministru, nadležnom državnom tajniku, ravnatelju uprave koji upravlja tom upravnom organizacijom, voditelju Nacionalnog centra sigurnosti plovidbe i voditelju Nacionalne središnjice za nadzor i upravljanje pomorskim prometom.

Voditelji odjela i voditelj odjela za informatičke poslove u sastavu Glavnog tajništva odgovorni su za svoj rad ministru, nadležnom državnom tajniku, glavnom tajniku Ministarstva, načelniku sektora i voditelju službe.

Voditelj odjela za informatičke poslove u sastavu Glavnog tajništva odgovoran je za svoj rad ministru, nadležnom državnom tajniku, glavnom tajniku Ministarstva, načelniku sektora i voditelju službe.

Voditelji odjela za inspekcijske poslove u sastavu Inspektorata sigurnosti cestovnog prometa i cesta odgovorni su za svoj rad ministru, nadležnom državnom tajniku, glavnom inspektoru, načelniku sektora za inspekcijske poslove i voditelju službe za inspekcijske poslove.

Voditelji odjela u sastavu samostalnog sektora odgovorni su za svoj rad ministru, nadležnom državnom tajniku, načelniku sektora i voditelju službe.

Voditelj ispostave Slavonski Brod u sastavu Područnog ureda za vodne putove Vukovar odgovoran je za svoj rad ministru, nadležnom državnom tajniku, ravnatelju koji upravlja tom upravnom organizacijom, pročelniku Područnog ureda za vodne putove Vukovar i voditelju službe.

Voditelji pododsjeka u sastavu Glavnog tajništva odgovorni su za svoj rad ministru, nadležnom državnom tajniku, glavnom tajniku Ministarstva, načelniku sektora, voditelju službe i voditelju odjela.

V. NAČIN PLANIRANJA POSLOVA I RASPORED RADNOG VREMENA

Članak 172.

Ministar donosi godišnji plan rada najkasnije krajem tekuće godine za iduću godinu.

Godišnji plan rada sadrži opći prikaz zadaća i poslova Ministarstva u određenoj godini, a posebice izrade nacrta propisa, neposredne provedbe zakona i drugih propisa, upravnog, odnosno inspekcijskog nadzora te praćenja stanja u upravnim područjima iz djelokruga Ministarstva.

Godišnji plan rada sadrži i podatke o ciljevima koji se planiraju ostvariti, a koji su vezani uz opće i posebne ciljeve sadržane u strateškim planovima za trogodišnje razdoblje koje tijela državne uprave izrađuju sukladno Zakonu o proračunu, te podatke o najznačajnijim rizicima koji mogu utjecati na realizaciju postavljenih ciljeva.

Članak 173.

Radno i uredovno vrijeme Ministarstva uređuje se Pravilnikom o unutarnjem redu Ministarstva vodeći računa o potrebama službe za određene ustrojstvene jedinice.

VI. OKVIRNI BROJ SLUŽBENIKA I NAMJEŠTENIKA MINISTARSTVA

Članak 174.

Okvirni broj državnih službenika i namještenika potreban za obavljanje poslova iz djelokruga Ministarstva utvrđuje se u tablici, koja je sastavni dio ove Uredbe.

Članak 175.

Pitanja od značaja za rad Ministarstva koja nisu uređena zakonom, Uredbom o općim pravilima za unutarnje ustrojstvo tijela državne uprave (»Narodne novine«, broj 70/19.) i ovom Uredbom, uređuju se Pravilnikom o unutarnjem redu Ministarstva, a osobito broj potrebnih službenika i namještenika s naznakom njihovih osnovnih poslova i zadaća te stručnih uvjeta potrebnih za njihovo obavljanje, kao i njihove ovlasti i odgovornosti.

VII. PRIJELAZNE I ZAVRŠNE ODREDBE

Članak 176.

Ministar će donijeti Pravilnik o unutarnjem redu Ministarstva, u roku 30 dana od dana stupanja na snagu ove Uredbe, uz prethodnu suglasnost tijela državne uprave nadležnog za službeničke odnose.

Na temelju Pravilnika o unutarnjem redu Ministarstva, ministar će donijeti rješenja o rasporedu državnih službenika i namještenika Ministarstva u roku 60 dana od njegovog stupanja na snagu.

Članak 177.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva mora, prometa i infrastrukture (»Narodne novine«, br. 97/20., 2/21., 6/23. i 22/24).

Članak 178.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/30

Urbroj: 50301-27/27-25-5

Zagreb, 30. prosinca 2025.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U MINISTARSTVU MORA, PROMETA I INFRASTRUKTURE

|  |  |  |
| --- | --- | --- |
| Redni broj | Naziv unutarnje ustrojstvene  jedinice | Broj  službenika i namještenika |
| 1. | KABINET MINISTRA | 14 |
| 2. | GLAVNO TAJNIŠTVO | 1 |
| 2.1. | Sektor za ljudske potencijale i upravljanje imovinom | 1 |
| 2.1.1. | Služba za ljudske potencijale | 1 |
|  | neposredno u Službi, izvan sastava nižih ustrojstvenih jedinica | 2 |
| 2.1.1.1. | Odjel za planiranje i upravljanje ljudskim potencijalima | 5 |
| 2.1.1.2. | Odjel za razvoj ljudskih potencijala | 4 |
| 2.1.2. | Služba za radno-pravne i opće poslove | 1 |
|  | neposredno u Službi, izvan sastava nižih ustrojstvenih jedinica | 1 |
| 2.1.2.1. | Odjel za radno-pravne poslove | 4 |
| 2.1.2.2. | Odjel za opće poslove | 2 |
|  | Pododsjek pisarnice | 6 |
| 2.1.2.2.2. | Pododsjek pismohrane | 2 |
| 2.1.3. | Služba za upravljanje imovinom i voznim parkom | 1 |
| 2.1.3.1. | Odjel upravljanja imovinom | 4 |
| 2.1.3.2. | Odjel upravljanja voznim parkom | 9 |
| 2.2. | Sektor za javnu nabavu, informatiku i tehničke poslove | 1 |
|  | neposredno u Sektoru, izvan sastava nižih ustrojstvenih jedinica | 1 |
| 2.2.1. | Služba za javnu nabavu | 12 |
| 2.2.2. | Služba za informatiku i komunikacije | 1 |
| 2.2.2.1. | Odjel za informatiku | 5 |
| 2.2.2.2. | Odjel za komunikacije | 5 |
| 2.2.3. | Služba za sigurnost i tehničke poslove | 1 |
| 2.2.3.1. | Odjel za sigurnost i obrambene pripreme | 3 |
| 2.2.3.1.1. | Pododsjek za zaštitu na radu i zaštitu od požara | 2 |
| 2.2.3.2. | Odjel za tehničke poslove | 5 |
| Glavno tajništvo – ukupno | | 80 |
| 3. | UPRAVA POMORSTVA | 1 |
| 3.1. | Sektor održivog razvoja pomorstva | 1 |
|  | neposredno u Sektoru, izvan sastava nižih ustrojstvenih jedinica | 1 |
| 3.1.1. | Služba za luke i pomorski prijevoz | 5 |
| 3.1.2. | Služba za pomorsko dobro | 1 |
|  | neposredno u Službi, izvan sastava nižih ustrojstvenih jedinica | 1 |
| 3.1.2.1. | Odjel za upravljanje pomorskim dobrom | 5 |
| 3.1.2.2. | Odjel za granice pomorskog dobra | 4 |
| 3.1.3. | Služba za planiranje i evidentiranje pomorskog dobra | 6 |
| 3.2. | Sektor za pomorsko gospodarstvo | 1 |
|  | neposredno u Sektoru, izvan sastava nižih ustrojstvenih jedinica | 1 |
| 3.2.1. | Služba za koncesije | 1 |
|  | neposredno u Službi, izvan sastava nižih ustrojstvenih jedinica | 1 |
| 3.2.1.1. | Odjel za pripremu i praćenje koncesija | 5 |
| 3.2.1.2. | Odjel za nadzor | 4 |
| 3.2.2. | Služba za financijsko planiranje i pripremu plaćanja | 5 |
| 3.2.3. | Služba za zakonodavstvo | 6 |
| Uprava pomorstva – ukupno | | 49 |
| 4. | UPRAVA SIGURNOSTI PLOVIDBE | 1 |
| 4.1. | Sektor za inspekcijske poslove i tehničke standarde | 1 |
|  | neposredno u Sektoru, izvan sastava nižih ustrojstvenih jedinica | 1 |
| 4.1.1. | Služba za tehničke standarde hrvatske flote | 6 |
| 4.1.2. | Služba za inspekcijski nadzor sigurnosti plovidbe | 7 |
| 4.1.3. | Služba za inspekcijski nadzor pomorskog dobra | 7 |
| 4.2. | Sektor sigurnosti plovidbe i zaštite okoliša na moru i unutarnjim vodama | 1 |
|  | neposredno u Sektoru, izvan sastava nižih ustrojstvenih jedinica | 1 |
| 4.2.1. | Služba sigurnosti plovidbe na moru i unutarnjim vodama | 6 |
| 4.2.2. | Služba zaštite okoliša na moru i unutarnjim vodama | 7 |
| 4.3. | Sektor za registre sigurnosti plovidbe | 1 |
| 4.3.1. | Služba za registre pomoraca i brodaraca | 8 |
| 4.3.2. | Služba za registre plovnih objekata | 9 |
| 4.4. | Lučka kapetanija Pula | 1 |
| 4.4.1. | Služba sigurnosti plovidbe | 16 |
| 4.4.2. | Služba za registre sigurnosti plovidbe | 11 |
| 4.4.3. | Ispostava Umag | 3 |
| 4.4.4. | Ispostava Novigrad | 1 |
| 4.4.5. | Ispostava Poreč | 5 |
| 4.4.6. | Ispostava Rovinj | 3 |
| 4.4.7. | Ispostava Raša | 1 |
| 4.4.8. | Ispostava Rabac | 1 |
| 4.5. | Lučka kapetanija Rijeka | 1 |
| 4.5.1. | Služba sigurnosti plovidbe | 19 |
| 4.5.2. | Služba za registre sigurnosti plovidbe | 18 |
| 4.5.3. | Ispostava Opatija | 2 |
| 4.5.4. | Ispostava Bakar | 1 |
| 4.5.5. | Ispostava Crikvenica | 2 |
| 4.5.6. | Ispostava Krk | 3 |
| 4.5.7. | Ispostava Punat | 3 |
| 4.5.8. | Ispostava Cres | 2 |
| 4.5.9. | Ispostava Rab | 9 |
| 4.5.10. | Ispostava Mali Lošinj | 9 |
| 4.5.11. | Ispostava Omišalj | 1 |
| 4.5.12. | Ispostava Novi Vinodolski | 3 |
| 4.5.13. | Ispostava Baška | 1 |
| 4.5.14. | Ispostava Šilo | 1 |
| 4.5.15. | Ispostava Mošćenička Draga | 1 |
| 4.5.16. | Ispostava Kraljevica | 1 |
| 4.5.17. | Ispostava Malinska | 1 |
| 4.5.18. | Ispostava Lopar | 1 |
| 4.6. | Lučka kapetanija Senj | 1 |
| 4.6.1. | Služba sigurnosti plovidbe | 12 |
| 4.6.2. | Služba za registre sigurnosti plovidbe | 6 |
| 4.6.3. | Ispostava Jablanac | 1 |
| 4.6.4. | Ispostava Karlobag | 2 |
| 4.6.5. | Ispostava Novalja | 3 |
| 4.7. | Lučka kapetanija Zadar | 1 |
| 4.7.1. | Služba sigurnosti plovidbe | 21 |
| 4.7.2. | Služba za registre sigurnosti plovidbe | 13 |
| 4.7.3. | Ispostava Biograd n/M | 4 |
| 4.7.4. | Ispostava Silba | 1 |
| 4.7.5. | Ispostava Sali | 8 |
| 4.7.6. | Ispostava Preko | 2 |
| 4.7.7. | Ispostava Pag | 1 |
| 4.7.8. | Ispostava Starigrad Paklenica | 5 |
| 4.7.9. | Ispostava Novigrad | 1 |
| 4.8. | Lučka kapetanija Šibenik | 1 |
| 4.8.1. | Služba sigurnosti plovidbe | 21 |
| 4.8.2. | Služba za registre sigurnosti plovidbe | 11 |
| 4.8.3. | Ispostava Murter | 3 |
| 4.8.4. | Ispostava Tisno | 2 |
| 4.8.5. | Ispostava Vodice | 3 |
| 4.8.6. | Ispostava Rogoznica | 4 |
| 4.9. | Lučka kapetanija Split | 1 |
| 4.9.1. | Služba sigurnosti plovidbe | 20 |
| 4.9.2. | Služba za registre sigurnosti plovidbe | 16 |
| 4.9.3. | Ispostava Trogir | 4 |
| 4.9.4. | Ispostava Makarska | 4 |
| 4.9.5. | Ispostava Milna | 9 |
| 4.9.6. | Ispostava Supetar | 1 |
| 4.9.7. | Ispostava Stari Grad | 2 |
| 4.9.8. | Ispostava Jelsa | 1 |
| 4.9.9. | Ispostava Vis | 2 |
| 4.9.10. | Ispostava Hvar | 4 |
| 4.9.11. | Ispostava Omiš | 1 |
| 4.9.12. | Ispostava Rogač | 1 |
| 4.9.13. | Ispostava Bol | 1 |
| 4.9.14. | Ispostava Sućuraj | 1 |
| 4.9.15. | Ispostava Komiža | 1 |
| 4.9.16. | Ispostava Kaštela | 2 |
| 4.10. | Lučka kapetanija Ploče | 1 |
| 4.10.1. | Služba sigurnosti plovidbe | 12 |
| 4.10.2. | Služba za registre sigurnosti plovidbe | 6 |
| 4.10.3. | Ispostava Metković | 1 |
| 4.10.4. | Ispostava Trpanj | 1 |
| 4.11. | Lučka kapetanija Dubrovnik | 1 |
| 4.11.1. | Služba sigurnosti plovidbe | 21 |
| 4.11.2. | Služba za registre sigurnosti plovidbe | 11 |
| 4.11.3. | Ispostava Orebić | 1 |
| 4.11.4. | Ispostava Korčula | 8 |
| 4.11.5. | Ispostava Vela Luka | 2 |
| 4.11.6. | Ispostava Lastovo | 3 |
| 4.11.7. | Ispostava Cavtat | 3 |
| 4.11.8. | Ispostava Slano | 1 |
| 4.11.9. | Ispostava Ston | 1 |
| 4.11.10. | Ispostava Trstenik | 1 |
| 4.11.11. | Ispostava Sobra | 1 |
| 4.12. | Lučka kapetanija Sisak | 1 |
| 4.12.1. | Služba sigurnosti plovidbe | 7 |
| 4.12.2. | Služba za registre sigurnosti plovidbe | 6 |
| 4.13. | Lučka kapetanija Osijek | 1 |
| 4.13.1. | Služba sigurnosti plovidbe | 7 |
| 4.13.2. | Služba za registre sigurnosti plovidbe | 6 |
| 4.14. | Lučka kapetanija Slavonski Brod | 1 |
| 4.14.1. | Služba sigurnosti plovidbe | 7 |
| 4.14.2. | Služba za registre sigurnosti plovidbe | 6 |
| 4.15. | Lučka kapetanija Vukovar | 1 |
| 4.15.1. | Služba sigurnosti plovidbe | 7 |
| 4.15.2. | Služba za registre sigurnosti plovidbe | 6 |
| 4.16. | Nacionalni centar sigurnosti plovidbe (NCSP) | 1 |
| 4.16.1. | Nacionalna središnjica za usklađivanje traganja i spašavanja na moru (MRCC Rijeka) | 14 |
| 4.16.2. | Nacionalna središnjica za nadzor i upravljanje pomorskim prometom (VTS Hrvatska) | 13 |
| 4.16.2.1. | VTS centar Split | 10 |
| 4.16.2.2. | VTS centar Dubrovnik | 7 |
| 4.16.3. | Nacionalna RIS središnjica (RIS Hrvatska) | 6 |
| Uprava sigurnosti plovidbe – ukupno | | 557 |
| 5. | UPRAVA UNUTARNJE PLOVIDBE | 1 |
| 5.1. | Sektor strateškog planiranja u unutarnjoj plovidbi | 1 |
|  | neposredno u Sektoru, izvan sastava nižih ustrojstvenih jedinica | 1 |
| 5.1.1. | Služba strateškog planiranja i međunarodne suradnje | 7 |
| 5.1.2. | Služba pravnih poslova i financijskog planiranja | 6 |
| 5.2. | Sektor gospodarskog razvoja lučkog sustava i brodarstva | 1 |
|  | neposredno u Sektoru, izvan sastava nižih ustrojstvenih jedinica | 1 |
| 5.2.1. | Služba gospodarskog razvoja lučkog sustava | 6 |
| 5.2.2. | Služba plovidbenih poslova i brodarstva | 7 |
| 5.3. | Područni ured za vodne putove Vukovar | 1 |
|  | neposredno u Područnom uredu, izvan sastava nižih ustrojstvenih jedinica | 1 |
| 5.3.1. | Služba za pripremu i razvoj projekata, hidrografiju i informatiku | 8 |
| 5.3.2. | Služba za obilježavanje i tehničko održavanje vodnih putova | 10 |
| 5.3.2.1. | Ispostava Slavonski Brod | 7 |
| Uprava unutarnje plovidbe – ukupno | | 58 |
| 6. | UPRAVA ZA ŽELJEZNIČKU INFRASTRUKTURU I PROMET | 1 |
| 6.1. | Sektor za željezničku infrastrukturu | 1 |
|  | neposredno u Sektoru, izvan sastava nižih ustrojstvenih jedinica | 1 |
| 6.1.1. | Služba za planiranje i razvoj željezničke infrastrukture | 6 |
| 6.1.2. | Služba za praćenje i sigurnost željezničke infrastrukture | 7 |
| 6.2. | Sektor za željeznički promet | 1 |
|  | neposredno u Sektoru, izvan sastava nižih ustrojstvenih jedinica | 1 |
| 6.2.1. | Služba za razvoj željezničkog prometa | 7 |
| 6.2.2. | Služba za praćenje i podršku željezničkom prometu | 6 |
| 6.3. | Sektor za financiranje i pravne poslove željezničke infrastrukture i prometa | 1 |
|  | neposredno u Sektoru, izvan sastava nižih ustrojstvenih jedinica | 1 |
| 6.3.1. | Služba za financiranje željezničke infrastrukture i prometa | 7 |
| 6.3.2. | Služba za pravnu podršku, pripremu i praćenje međunarodnih ugovora | 7 |
| Uprava za željezničku infrastrukturu i promet – ukupno | | 47 |
| 7. | UPRAVA ZRAČNOG PROMETA, ELEKTRONIČKIH KOMUNIKACIJA I POŠTE | 1 |
| 7.1. | Sektor zračnog prometa | 1 |
| 7.1.1. | Služba pravnih i gospodarskih poslova | 1 |
| 7.1.1.1. | Odjel pravnih i gospodarskih poslova | 5 |
| 7.1.1.2. | Odjel za praćenje i provedbu strateških projekata | 5 |
| 7.1.2. | Služba međunarodnih poslova | 7 |
| 7.2. | Sektor elektroničkih komunikacija i pošte | 1 |
| 7.2.1. | Služba elektroničkih komunikacija | 1 |
| 7.2.1.1. | Odjel za strategije i programe u elektroničkim komunikacijama | 5 |
| 7.2.1.2. | Odjel pravnih i međunarodnih poslova | 5 |
| 7.2.2. | Služba poštanskih usluga | 1 |
| 7.2.2.1. | Odjel pravnih i međunarodnih poslova u poštanskim uslugama | 5 |
| 7.2.2.2. | Odjel stručno-tehničkih i gospodarskih poslova | 5 |
| Uprava zračnog prometa, elektroničkih komunikacija i pošte – ukupno | | 43 |
| 8. | UPRAVA ZA CESTOVNI PROMET I CESTOVNU INFRASTRUKTURU | 1 |
| 8.1. | Sektor cestovne infrastrukture | 1 |
|  | neposredno u Sektoru, izvan sastava nižih ustrojstvenih jedinica | 1 |
| 8.1.1. | Služba za razvoj cestovne infrastrukture | 8 |
| 8.1.2. | Služba za financiranje i podršku projektima cestovne infrastrukture | 7 |
| 8.1.3. | Služba za nadzor naplate cestarina | 10 |
| 8.2. | Sektor cestovnog prometa | 1 |
| 8.2.1. | Služba za cestovna motorna vozila i prijevoz opasnih tvari | 1 |
|  | neposredno u Službi, izvan sastava nižih ustrojstvenih jedinica | 1 |
| 8.2.1.1. | Odjel za cestovna motorna vozila i tahografske radionice | 4 |
| 8.2.1.2. | Odjel za prijevoz opasnih tvari | 5 |
| 8.2.2. | Služba cestovnog prometa | 1 |
|  | neposredno u Službi, izvan sastava nižih ustrojstvenih jedinica | 1 |
| 8.2.2.1. | Odjel za prijevoz putnika u cestovnom prometu | 4 |
| 8.2.2.2. | Odjel za prijevoz tereta u cestovnom prometu | 6 |
| Uprava za cestovni promet i cestovnu infrastrukturu – ukupno | | 52 |
| 9. | UPRAVA ZA EU FONDOVE I STRATEŠKO PLANIRANJE | 1 |
| 9.1. | Sektor za financijsko upravljanje i programiranje | 1 |
|  | neposredno u Sektoru, izvan sastava nižih ustrojstvenih jedinica | 1 |
| 9.1.1. | Služba za financijsko upravljanje | 1 |
|  | neposredno u Službi, izvan sastava nižih ustrojstvenih jedinica | 1 |
| 9.1.1.1. | Odjel za upravljanje proračunom i plaćanjima | 4 |
| 9.1.1.2. | Odjel za financijske kontrole i izvještavanje | 5 |
| 9.1.2. | Služba za programiranje i horizontalne aktivnosti | 1 |
|  | neposredno u Službi, izvan sastava nižih ustrojstvenih jedinica | 3 |
| 9.1.2.1. | Odjel za programiranje i izvješćivanje | 5 |
| 9.1.2.2. | Odjel za horizontalne aktivnosti | 4 |
| 9.2. | Sektor za razvoj projekata i pripremu poziva | 1 |
|  | neposredno u Sektoru, izvan sastava nižih ustrojstvenih jedinica | 1 |
| 9.2.1. | Služba za strateško planiranje i razvoj projekata | 1 |
|  | neposredno u Službi, izvan sastava nižih ustrojstvenih jedinica | 1 |
| 9.2.1.1. | Odjel za strateško planiranje | 5 |
| 9.2.1.2. | Odjel za razvoj projekata | 4 |
| 9.2.2. | Služba za pripremu poziva i podršku provedbi projekata i programa EU | 1 |
|  | neposredno u Službi, izvan sastava nižih ustrojstvenih jedinica | 1 |
| 9.2.2.1. | Odjel za pripremu poziva | 5 |
| 9.2.2.2. | Odjel za podršku provedbi projekata i programa EU | 4 |
| 9.3. | Sektor za dodjelu bespovratnih sredstava i praćenje provedbe projekata | 1 |
|  | neposredno u Sektoru, izvan sastava nižih ustrojstvenih jedinica | 1 |
| 9.3.1. | Služba za dodjelu bespovratnih sredstava | 1 |
| 9.3.1.1. | Odjel za odabir projekata | 5 |
| 9.3.1.2. | Odjel za ugovaranje | 4 |
| 9.3.2. | Služba za praćenje provedbe projekata | 7 |
| Uprava za EU fondove i strateško planiranje – ukupno | | 70 |
| 10. | UPRAVA ZA PRORAČUN I FINANCIJE | 1 |
| 10.1. | Sektor za proračun, financijsko upravljanje i kontrole | 1 |
|  | neposredno u Sektoru, izvan sastava nižih ustrojstvenih jedinica | 1 |
| 10.1.1. | Služba za planiranje i izvršavanje proračuna | 1 |
|  | neposredno u Službi, izvan sastava nižih ustrojstvenih jedinica | 1 |
| 10.1.1.1. | Odjel za planiranje proračuna | 4 |
| 10.1.1.2. | Odjel za izvršavanje proračuna, analize i izvješćivanje | 5 |
| 10.1.2. | Služba za financijsko upravljanje i kontrole | 6 |
| 10.2. | Sektor za financijsko-računovodstvene poslove i državne potpore | 1 |
|  | neposredno u Sektoru, izvan sastava nižih ustrojstvenih jedinica | 1 |
| 10.2.1. | Služba za financijsko-računovodstvene poslove | 1 |
| 10.2.1.1. | Odjel za financijsko-računovodstvene poslove i imovinu | 7 |
| 10.2.1.2. | Odjel za obračun plaća i drugih materijalnih prava službenika i namještenika | 5 |
| 10.2.2. | Služba za državne potpore | 7 |
| Uprava za proračun i financije – ukupno | | 42 |
| 11. | INSPEKTORAT SIGURNOSTI  CESTOVNOG PROMETA I CESTA | 1 |
| 11.1. | Sektor inspekcije sigurnosti cestovnog prometa | 1 |
|  | neposredno u Sektoru, izvan sastava nižih ustrojstvenih jedinica | 1 |
| 11.1.1. | Služba inspekcije cestovnog prijevoza putnika i tereta | 1 |
|  | neposredno u Službi, izvan sastava nižih ustrojstvenih jedinica | 3 |
| 11.1.1.1. | Odjel inspekcije cestovnog prijevoza Zagreb | 5 |
| 11.1.1.2. | Područni odjel inspekcije cestovnog prijevoza Split | 9 |
| 11.1.1.3. | Područni odjel inspekcije cestovnog prijevoza Rijeka | 6 |
| 11.1.1.4. | Područni odjel inspekcije cestovnog prijevoza Osijek | 6 |
| 11.1.1.5. | Područni odjel inspekcije cestovnog prijevoza Varaždin | 6 |
| 11.1.2. | Služba za inspekcijske nadzore u tvrtkama, radionicama i učilištima | 6 |
| 11.1.3. | Služba za mobilne inspekcijske nadzore | 8 |
| 11.1.4. | Služba za pravne, opće poslove i logistiku | 5 |
| 11.2. | Sektor inspekcije sigurnosti cesta i žičara | 1 |
| 11.2.1. | Služba inspekcije državnih, županijskih, lokalnih i nerazvrstanih cesta i žičara | 7 |
| 11.2.2. | Služba inspekcije autocesta i složenih cestovnih objekata | 8 |
| Inspektorat sigurnosti cestovnog prometa i cesta – ukupno | | 74 |
| 12. | SAMOSTALNI SEKTOR ZA VANJSKE I EUROPSKE POSLOVE I ODNOSE S JAVNOŠĆU | 1 |
|  | neposredno u Sektoru, izvan sastava nižih ustrojstvenih jedinica | 1 |
| 12.1. | Služba za europske poslove i međunarodnu suradnju | 1 |
|  | neposredno u Službi, izvan sastava nižih ustrojstvenih jedinica | 1 |
| 12.1.1. | Odjel za donošenje zakonodavstva Europske unije i međunarodnu suradnju | 6 |
| 12.1.2. | Odjel za provođenje zakonodavstva Europske unije | 5 |
| 12.2. | Služba za odnose s javnošću | 7 |
| Samostalni sektor za vanjske i europske poslove  i odnose s javnošću – ukupno | | 22 |
| 13. | SAMOSTALNA SLUŽBA ZA UNUTARNJU REVIZIJU | 7 |
| MINISTARSTVO MORA, PROMETA I INFRASTRUKTURE – UKUPNO | | 1115 |